
.an  har  sammenlignet  Kineseren  med  den  eviggrønne 
Bambus,  det  mærkeligste  af  alle  Græsarter  og  en  af  de  stærkest 
udbredte,  mest  paaskønnede  og  almindeligst  udnyttede  af  Kinas 
mangfoldige  Frembringelser. 

Fra  Thibets  ti  Tusinde  Fod  høje  Bjergtoppe  til  Jynnans 
Djungledale,  paa  sine  Steder  et  ubetydeligt  Straa  af  nogle  faa 
Tommers  Højde,  paa  andre  et  mægtigt  Træ  flere  Fod  i  Gennem- 
snit, er  Bambussen  lige  saa  karakteristisk  for  det  »himmelske 
Rige'<  som  Haarpisken  for  Kineseren  og  lige  saa  almindelig. 
Den  er  let,  stærk,  sejg  og  varig;  og  den  er  haardfør,  nøjsom 
og  frugtbar  —  alle  Egenskaber,  som  Kineseren  paa  sit  Sæt  lige- 
ledes er  i  Besiddelse  af. 

Som  for  Planten  er  det  vanskeligt  at  afstikke  Grænser  for 
Manden.  Han  synes  at  trives  alle  Vegne,  hvor  Mennesker  i  det 
hele  taget  kunne  leve,  og  fortrænger  de  Indfødte  med  en  Kraft 
og  en  Hurtighed,  der  paa  visse  Steder  endogsaa  har  antaget 
saadanne  Dimensioner,  at  man  har  maattet  oprejse  kunstige 
Barrierer  derimod. 

Og  ligesom  der  ikke  gives  noget  Sted  i  den  beboede  Verden, 
hvor  han  ikke  vilde  kunne  trives,  lige  saa  lidt  findes  der  noget 
Land,  hvor  hans  Nærværelse  ikke  vilde  være  nyttig  og  ønskelig, 


forudsat  at  han  holdes  inden  for  rimelige  Grænser  og  ikke  faar 
Lov  til  at  overskylle  Landets  Børn  med  sin  Mangfoldighed. 

Som  Bambussen  er  han  i  Besiddelse  af  de  mest  forskellig- 
artede Egenskaber  paa  de  mest  forskelligartede  Omraader.  Som 
hin  egner  sig  saavel  til  de  groveste  som  til  de  fineste  Brugs- 
genstande, saaledes  han  til  de  haardeste,  legemlige  Arbejder  og 
de  fineste,  aandelige  Spidsfindigheder.  Han  underordner  sig  nye 
Forhold  uden  den  ringeste  Vanskelighed;  vænner  sig  til  uvante 
Beskæftigelser  som  en  Maskine,  skyr  ingen  Anstrængelse  og  ud- 
folder en  Energi,  der  maaske  kun  er  til  Stede  i  endnu  større 
Kvantitet  hos  den  utrættelige  Angelsakser,  hvem  han  nu  til  Dags 
støder  sammen  med  paa  flere  og  flere  Punkter,  efterhaanden 
som  disse  de  to  kraftigste  af  alle  Jordens  Racer  brede  sig  fra 
Vest  imod  Øst  og  fra  Øst  imod  Vest. 

Men  det  er  i  sin  Bøjelighed,  Sejghed  og  Udholdenhed  at 
Kineserens  Lighed  med  Bambussen  falder  stærkest  i  Øjnene. 
Som  naar  »Vinden  blæser  og  Græsset  bøjer  sig«,  saaledes  giver 
han  uden  Forsøg  paa  Modstand  efter  for  ydre  Paavirkninger  og 
indretter  sig  efter  de  lokale  Forhold.  Men  i  samme  Øjeblik 
Vindens  Tryk  paa  Bambussen  er  ophørt,  staar  den  i  sin  tidligere 
Stilling,  ikke  alene  paa  sit  gamle  Sted,  men  uforandret  og  med 
ethvert  Spor  af  det  øjeblikkelige  Tryk  forsvundet,  og  det  uden 
Hensyn  til  hvor  stærk  og  fra  hvilken  Kant  Vinden  saa  end  har 
blæst.  Den  giver  efter,  bøjer  sig,  lægger  sig  til  sine  Tider  fladt 
paa  Jorden,  men  den  brydes  ikke  sønder,  og  rejser  sig  ubeskadiget 
i  Vejret  til  sin  tidligere  Højde,  saa  snart  Uvejret  er  trukket  over, 
og  Stormen  har  lagt  sig.  Saaledes  gaar  det  netop  med  Kineseren. 
Han  staar  i  Dag  paa  samme  Sted,  hvor  han  stod  for  Aartusinder 
siden,  medens  utalte  Storme  ere  gaaede  hen  over  hans  syndige 
Hoved  uden  at  have  efterladt  synlige  Spor.  Gives  der  maaske 
noget  andet  Eksempel  paa,  at  en  Nation,  hvis  Civilisation  stod 
i  fuld  Blomst  paa  Babylons  og  Ninives  Tider,  har  bevaret  sig 
uforandret  indtil  vore  Dage?  Eller  paa  hvem  Ord,  udtalte  for 
mere  end  2000  Aar  siden,  endnu  i  Dag  Bogstav  for  Bogstav  passe  ^ 


Verdens  Storme  have  knækket,  oprevet  med  Rode  og  lagt 
øde  Skovens  stærkeste  Træer,  men  de  have  intet  kunnet  udrette 
imod  det  beskedne,  sejge  Græs,  der  i  sit  afsondrede  Hjørne  af 
Jordkloden  har  skudt  friske  Skud  paa  de  gamle  Stammer  og  i 
den  samme  Jord  uden  Standsning,  men  ogsaa  uden  AfveksUng  og 
uden  den  ringeste  Forandring  i  dets  oprindelige  Form  og  Skik- 
kelse. 

Bambussen  har  endnu  en  Egenskab,  ganske  vist  usynlig, 
men  derfor  ikke  mindre  vigtig,  og  en  som  den  deler  med  Kine- 
seren i  maaske  endnu  højere  Grad  end  de  foregaaende,  —  den 
er  hul.  Og  der  er  en  Hulhed  i  den  kinesiske  Nationalkarakter, 
en  Mangel  paa  Indhold,  som  er  en  af  dens  allerstørste  Mangler 
og  som  giver  sig  til  Kende,  saa  snart  man  gaar  inden  for  Skallen, 
der,  som  hos  Bambussen,  er  noget  tykkere  i  Ledene  end  i  Resten 
af  Stammen,  men  som  overalt  mangler  den  Marv,  der  gør  andre 
Planter  og  andre  Nationer  mindre  bøjelige  og  mere  udsatte  for 
at  splintres  under  stærke  Paavirkninger,  men  som  ogsaa  giver 
dem  en  Vægt  og  en  Styrke,  der  skaber  dem  til  Tommer  af  en 
langt  solidere  Art  og  gør  dem  brugelige  til  større  og  betyde- 
ligere Bygnings-Konstruktioner  end  den  lette  Bambus. 

Shanghai,  Februar  1893. 


SHANGHAI. 


Si 


•  hanghai  (»Nær  Havet«)  daterer  sig  fra  det  fjortende  Aar- 
hundrede,  da  Byen  blev  gjort  til  en  »Hsien«,  eller,  om  man  vil, 
fik  Købstadsrettigheder.  Den  var  længst  en  Handelsstad  af  Betyd- 
ning, da  Englænderne  under  den  saakaldte  Opiumskrig  i  1842 
erobrede  Byen  og  ved  Nanking-Traktaten  betingede  sig  dens 
Aabning  for  den  europæiske  Handel  sammen  medNingpo,  Futjov, 
Amoy  og  Swatow,  alle  Kyststæder  af  Vigtighed. 

Shanghai  ligger  paa  en  alluvial  Slette  i  det  sydøstlige  Hjørne 
af  Kiangsu  Provinsen  ved  Sammenløbet  af  Hvvangpo  og  Woosung 
Floderne,  et  Par  danske  Mil  fra  den  førstes  Udløb  i  Yangtzén, 
og  12  Mil  fra  Havet,  paa  31,15  Grader  nordlig  Brede  og  121,29 
Grader  Længde  Øst  for  Greenwich;  altsaa  paa  omtrent  samme 
Bredegrad  som  Aleksandria. 

Den  kinesiske  Stad,  der  spillede  en  vis  Rolle  under  den 
japanesiske  Invasion  i  det  sekstende  Aarhundrede,  er  omringet 
af  en  forfalden  Mur,  en  tre  Fjerdingvej  i  Omkreds,  og  er  med 
sine  elendige  Bygninger,  sine  snævre,  mørke,  over  al  Beskrivelse 
smudsige  Gader  og  sin  talrige,  nøjsomme  og  fredelige  Befolkning 
en  Type  paa  en  almindelig  kinesisk  Købstad.  Den  er  Sæde  for 
en  Taotaj  (Amtmand),  skønt  dens  Rang  som  Distriktsby  ikke 
berettiger  den  hertil.  Hans  Excellence,  der  tillige  er  Toldforvalter, 
bor  her  af  specielt  Hensyn  til  Europæernes  Nærhed. 

Den  europæiske  Stad,  der  strækker  sig  fra  Bymurens  nord- 
lige Hjørne  næsten  en  halv  dansk  Mil  langs  Flodens  venstre 
Bred,  bestaar  af  tre  Afdelinger,  den  saakaldte  franske  »Conces- 
sion«  nærmest  Kineserbyen,  et  Stykke  Land,  der  i  1853  over- 
lodes Franskmændene  til  Beboelse  som  en  Belønning  for  Hjælp 
ydet  de  kinesiske  Autoriteter  imod  Taiping  Rebellerne,  der  den 
Gang  belejrede  Staden;  det  engelske  »Settlement«,  der  skilles 
herfra  ved  en  Kanal,  den  saakaldte  »Defence-Creek ; ,  hvorover 
er  kastet  et  halvt  Dusin  Broer,  og  som  blev  aftvunget  Kineserne 
af  Englænderne  ved  Nanking-Traktaten  til  Beboelse  for  europæiske 
Købmænd;  samt  det  amerikanske  »Settlement«,  adskilt  fra  det 
engelske  ved  »Sutjov-Creek« ,  men  ligeledes  forbundet  dermed 
ved  en  Række  Broer,  hvilket  senere  lejedes  af  Amerikanerne  i 
lignende  Øjemed. 

Medens  saaledes  den  franske  »Concession«  faktisk  er  en 
fransk  Koloni,  og  som  saadan  staar  under  en  fransk  General- 
konsuls Autoritet,  ligge  de  to  »Settlements«  paa  kinesisk  Grund, 
og  der  svares,  som  et  synligt  Tegn  herpaa,  en  nominel  aarlig 
Grundskat  til  den  kinesiske  Regering.  Men  i  Virkeligheden 
danne  de  tilsammen  en  semi-uafhængig,  kosmopolitisk  Republik 
med  sin  egen  Regering  og  sine  egne  Institutioner  midt  i  det 
store  himmelske  Rige,  et  Særsyn,  der  vistnok  er  enestaaende  i 
vor  Tid. 

Ifølge  de  Traktater,  som  de  forskellige  europæiske  Regeringer 
fra  Tid  til  anden  have  afsluttet  med  Kina,  staa  deres  Under- 
saatter  i  alle  retslige  Forhold  direkte  under  deres  egne  Ministre 
og  Konsuler,  der  udøve  den  saakaldte  Eksterritorialitet,  en  nød- 
vendig Følge  af  Kinas  Mangel  paa  et  ordnet  Lovsystem,  af  den 
kinesiske  Retsplejes  Vilkaarlighed  og  Brutalitet  og  af  Manda- 
rinernes ubegrænsede,    ukontrolerede  Tyranni   over  Befolkningen. 

I  lokale  og  municipale  Forhold  regere  derimod  Europæerne 
i  Shanghais  »Settlements«  sig  selv,  gennem  et  Municipalraad 
fælles  for  dem  begge,  bestaaende  af  ni  Medlemmer,  der  aarlig 
vælges  af  de  europæiske  Skatteydere,  uden  Hensyn  til  Nationalitet. 


Dette  Nimandsraad  opererer  under  de  saakaldte  »Landregula- 
tioner«,  der  bleve  opsatte  i  1854,  og  under  Ansvar  til  det 
diplomatiske  Korps  i  Pekin,  til  hvilket  alle  Sager  refereres,  der 
skulle  forhandles  med  den  kinesiske  Regering,  og  som  ikke 
kunne  afgøres  mellem  Konsulerne  og  de  lokale,  indfødte  Autoriteter. 
Men  for  Resten  vaage  Europæerne  med  den  største  Nidkærhed 
over  deres  lille  Stats  Uafhængighed,  og  tillade  ingen  Indblanding 
fra  kinesisk  Side.      Municipalraadet   udskriver  Skatter,    paalægger 


Central-Torvet  i  Shanirliai 


Afgifter,  og  lader  alle  offentlige  Arbejder  udfore  efter  eget 
Initiativ  og  paa  egen  Bekostning.  Det  har  sin  egen  Politistyrke, 
bestaaende  af  et  halvt  Hundrede  Europæere,  lige  saa  mange 
»Sikhs«  (Indiere)  samt  henved  halvfjerde  Hundrede  kinesiske 
Betjente  under  en  »Captain-Superintendent«,  der  holder  udmærket 
Orden;  sit  eget  Fængsel;  sit  eget  frivillige  Brandkorps  med  ikke 
mindre  end  5  Dampsprojter,  Redningskorps  og  Allarmstationer ; 
sit  eget  Vejvæsen,  der  har  anlagt  og  vedligeholder  i  den  mest 
mønsterværdige  Orden  de  brede  makadamiserede  Gader  og  Veje, 
som  gennemkrydse  og  omgive  »Settlementerne^ ;   sit   eget  Sund- 


hedspoliti;  sit  eget  Markedsopsyn ;  Markedshaller  og  offentlige 
Slagterhuse  og  sin  egen  lille  frivillige  Hær  paa  en  halvtredje 
Hundrede  Mand,  Infanteri,  Artilleri  og  Rytteri,  smukt  uniformeret, 
glimrende  armeret  og  vel  indøvet,  der  er  bestemt  til  under 
ekstraordinære  Forhold  at  hjælpe  Politiet  med  at  beskytte 
Europæerne  og  holde  Orden  i  Republikken.  Denne  har  frem- 
deles, foruden  sin  elektriske  Gadebelysning,  et  stort  Gasværk ; 
Vandværk;  Hospitaler;  Katedralkirke;  4  mindre  Kirker;  Skoler; 
et  Teater,  der  rummer  en  800  Tilskuere;  en  storartet  Frimurer- 
loge; første  Klasses  Klublokaler  og  en  Række  kostbare,  monu- 
mentale Bygninger,  der  tilhore  de  store  Banker  og  Handelshuse 
og  ere  lagte  paa  »The  Bund«,  Shanghais  Langelinie,  en  virkelig 
storstilet,  træbeplantet  Promenade  langs  Floden,  hvor  de  store 
franske,  engelske  og  tyske  Postdampskibe  ligge  fortøjede  mellem 
Krigs-  og  Handelsdampere  af  alle  Nationer  og  i  alle  Størrelser. 

Shanghais  Budget  for  1893  udviser  en  Indtægt  at  480,950 
Tæls  eller  omtrent  1,600,000  Kroner,  der  fornemmelig  kommer 
ind  fra  Landskatten  (^/jq  Procent  af  den  anslaaede  Værdi),  Hus- 
skatten  (8  Procent  af  Lejen  af  europæiske  og  10  Procent  af  Lejen 
af  kinesiske  Huse),  en  ringe  Afgift  paa  indførte  Handelsvarer  og 
for  Resten  Afgifter  paa  Opiumshuse,  Vinudsalg,  Panteboder,  Vogne, 
Hjulbore,  Baade  og  »Jinrickshas«  (smaa  lette  Fjedervogne  trukne 
af  en  Kuli  og  bestemte  til  Personbefordring). 

I  den  franske  Concession  have  Jesuiterne  en  Katedralkirke 
og  paa  »Sickawei«,  et  Par  Mil  fra  Shanghai,  et  storartet  Missions- 
etablissement,  med  et  astronomisk  Observatorium,  der  ved  Tele- 
grafens Hjælp  (Store  Nordiske)  har  indført  et  meteorologisk 
System,  som  i  »Tyfon«  Sæsonen  (fra  Maj  til  Oktober),  da  disse 
farlige  Hvirvelstorme  stryge  langs  Kinakysten,  udsender  sine 
daglige  Vejrberetninger  og  Stormvarsler  til  stor  Gavn  for  de 
mange  Skibe,  der  daglig  besejle  Kysten. 

Den  fast  bosatte  europæiske  Befolkning  udgjorde  efter  den 
i  1890  optagne  Census  3,821  Mænd,  Kvinder  og  Børn  af  alle 
Nationer,  hvoraf  69  Danske.     Den  franske  Concession  tæller  om- 

trent  400,  mest  Franskmænd.  Endskønt  Kineserne  strengt  taget 
ikke  have  Lov  til  at  bo  i  Settlementerne,  der  udtrykkelig  ere 
forbeholdte  Europæerne,  har  dog  den  større  Sikkerhed  og  Fri- 
hed, som  de  der  nyde  under  europæiske  Love,  efterhaanden  til- 
trukket en  stor  og  vigtig  Koloni  af  Kinesere,  saa  at  nu  ikke 
mindre  end  150,000  findes  bosatte  der,  eller  lige  saa  mange  som 
i  selve  den  kinesiske  By. 


En  Jinrickslia. 

Da  Kineserne  ere  flittige,  nødtørftige  og  lovlydige  Borgere, 
samt  da  de  fuldt  ud  vide  at  sætte  Pris  paa  de  Fordele,  de  nyde 
ved  at  staa  under  europæisk  Beskyttelse,  danne  de  en  over- 
ordentlig vigtig  og  velkommen  Faktor  i  Shanghais  Velvære. 
En  Del  af  dem  staa  i  Tjeneste-  og  Forretningsforhold  til  Euro- 
pæerne, men  det  langt  overvejende  Flertal  ere  Smaahandlende 
og  Haandværkere ,  hvis  Huse  og  Kvarterer  indtage  over  tre 
Fjerdedel    af  Settlementernes   Areal.      De    staa    vel    i    Retssacrer 


under  deres  egne  Love  og  deres  egen  Øvrighed,  repræsenteret 
af  en  kinesisk  Dommer,  der  holder  daglig  Justits  i  »Mixed  Court«, 
hv^or  alle  Sager  af  en  ikke  altfor  graverende  Natur  afhandles  og 
summarisk  afgores.  Men  da  den  kinesiske  Salomon  har  een  af 
de  europæiske  Konsular-Embedsmænd  som  Meddommer,  og  da 
det  europæiske  Politi  har  den  udøvende  Myndighed,  er  det  en 
Selvfølge,  at  de  drastiske,  kinesiske  Strafifemidler  kun  komme  til 
Anvendelse  i  en  meget  mildnet  Form,  om  end  »Kang'en«  (den 
spanske  Krave)  og  Bambusstokken  danne  de  almindeligste  Straffe- 
midler.  Og  i  alt  Fald  er  Kineseren  sikker  imod  Udpresninger, 
der  spille  en  saa  vigtig  Rolle  i  hans  egne  Retter,  og  paa  at 
finde  en  upartisk  om  end  noget  primitiv  og  summarisk  Rets- 
forfolgning,  hvilket  for  øvrigt  stemmer  med  hans  Vaner  og  Begreber, 
men  som  staar  uendelig  langt  over  den  Behandling,  han  er  vant 
til  fra  sine  egne  Fængsler  og  Tribunaler. 

Shanghai  er  det  store  Handels-Emporium  for  hele  det  nord- 
lige Kina  og  til  Dels  ogsaa  for  Japan  og  Korea.  Værdien  af  Ind- 
og  Udførsel  i  1891  beløb  sig  til  henved  260  Millioner  Kroner, 
hvoraf  Silke  bidrog  100,  Te  50  Millioner.  Om  den  enorme 
Dampskibstrafik  til  og  fra  Shanghai  faar  man  et  Begreb  ved  at 
erfare,  at  ikke  mindre  end  4,734  Dampskibe  og  813  Sejlskibe 
med  en  samlet  Drægtighed  af  4,993, 835  Tons  ind-  og  udklareredes 
i  Aarets  Løb.  De  samlede  Toldindtægter  belob  sig  i  samme 
Tidsrum  til  henved  26  Millioner  Kroner.  Shanghai  har  tre  direkte 
Postforbindelser  med  Europa  og  to  med  Amerika.  De  engelske 
og  franske  Postdampskibe,  store,  elegante  og  særdeles  komfor- 
tabelt indrettede  Skibe  paa  mellem  3  og  4,000  Tons  med  Plads 
til  en  halvanden  Hundrede  første  Klasses  Passagerer,  forlade 
Shanghai  skiftevis  een  Gang  om  Ugen,  og  naa  Marseille  paa  om- 
trent 35  Dage,  medens  de  tyske  Postdampskibe  afgaa  til  Genoa 
og  Bremen,  Pacific  Mail  Damperne  til  San  P"rancisco  og  »Empress« 
Damperne  til  Vancouver  een  Gang  om  Maaneden.  Europæerne 
mangle  derfor  ikke  Lejlighed  til  at  besøge  »the  old  country«, 
men   da  en   saadan  Rejse,    frem   og  tilbage,    koster    omtrent   tre 

Tusinde  Kroner,  foruden  at  der  medgaar  3  Maaneder  til  Rejsen, 
er  det  af  den  Slags  Fornøjelser,  som  man  kun  med  lange  Mellem- 
rum kan  tillade  sig. 

Shanghai  har  et  udpræget  Fastlandsklima.  Om  Vinteren 
tørt  og  koldt,  om  Sommeren  varmt  og  fugtigt.  Medens  Januar 
og  Februar,  de  koldeste  Maaneder,  kunne  bringe  Termometret 
nogle  Grader  under  Frysepunktet  og  kokettere  med  lidt  Natteis 
og  Sne,  der  dog  sjælden  faar  Lov  til  at  ligge  Dagen  over,  sender 
August  og  September  det  "op  til  en  35  Graders  Celsius.  Saa 
gisper  man  efter  Vejret  i  den  stille,  fugtige  Luft.  Is  og  »Punka'er« 
(store  Vifter  ophængte  i  Loftet)  komme  i  Efterspørgsel;  enhver 
Bevægelse  er  en  Lidelse  i  det  permanente  Svedebad,  der  til  sidst 
tager  paa  Kræfterne.  Damer  og  Børn  sendes  til  Tjifu  (Nord  paa 
ved  Petjili  Bugten),  eller  til  det  dejlige  Japans  Bjergegne;  en 
eller  anden  af  »the  old  hånds«,  der  har  holdt  sig  lidt  for  nær 
ved  Whiskyflasken,  »falder  af«,  Eftermiddagsprocessionerne  til 
den  lille,  venlige  Kirkegaard  blive  for  hyppige,  og  fi^rst  naar 
September  er  ude  og  Nætterne  kølige,  begynder  man  at  trække 
Vejret  friere  og  lykønske  sig  til,  at  man  er  sluppen  ov^er  den 
Sommer,  for  saa  at  styrke  sig  gennem  de  dejlige,  tørre,  friske 
og  klare  Efteraarsmaaneder,  der  ikke  overtræftes  nogetsteds  i 
Verden.  Det  fejler  jo  sjældent,  at  Manden  med  Leen  har  ramt 
en  eller  anden  Bekendt,  Frænde  eller  Ven  —  i  et  lille  Samfund 
som  dette  kende  alle  hinanden  —  og  det  har  sædvanlig  været 
hurtig  Ekspedition.  Om  Morgenen  lidt  utilpas,  om  Middagen 
død,  om  Aftenen  begravet  og  næste  Morgen  glemt. 

Epidemiske  Sygdomme  mellem  Europæerne  ere  heldigvis 
sjældne,  medens  sporadiske  Tilfælde  af  Kolera  om  Sommeren  og 
af  Smaakopper  om  Vinteren  røve  mangt  et  kostbart  Liv.  Mave- 
onder, Feber  og  Leversygdomme  ere  de  almindeligste  Fjender, 
man  har  at  bekæmpe.  Dødeligheden  er  gennemsnitlig  en  25 
pro  Mille  aarlig,  men  varierer  selvfølgelig  stærkt.  Dette  er  ikke 
noget  ubetydeligt  Tal,  naar  man  tager  Hensyn  til,  at  de  fleste 
Europæere,  der  komme  til  Kina,    ere   i    deres   kraftigste  Aar,    og 

at  Folk  som  Regel  forlade  Stedet  igen,  forinden  en  fremrykket 
Alder  gør  sine  Krav  gældende,  eller  naar  en  eller  anden  Klimat- 
sygdom  truer  dem  paa  Livet,  for  dog  i  det  mindste  at  dø 
mellem  Slægt  og  Venner  i  det  aldrig  glemte  og  altid  savnede 
Fædreneland. 

Livet  i  Shanghai  er  nok  saa  behageligt  i  materiel  Henseende, 
men  dette  er  ogsaa  den  eneste  Kompensation,  man  har  for  at 
give  de  bedste  Aar  af  sit  Liv  bort  under  Omgivelser,  der  dog 
ikke  komme  ret  til  at  passe,  i  et  Slags  frivillig  Landsforvisning, 
hvor  man  aldrig  slipper  Haabet  om  efter  endt  Arbejde,  maaske 
forst  efter  mange  og  lange  Aar,  at  »gaa  hjem«,  og  hvor  det  er 
Skik  og  Brug,  i  det  mindste  een  Gang  om  Ugen,  at  drikke  et 
Glas  i  Tavshed  for  »fraværende  Venner«,  »Kærester  og  Hustruer« 
og  »de  Gamle  derhjemme«. 

Den  største  Ulempe  ved  Shanghai  er  Byens  grimme,  flade 
og  ensformige  Omegn,  der  oven  i  Købet  er  utilgængelig  for 
andre  end  Fodgængere,  idet  de  faa  Mil  Køreveje,  der  ere  anlagte 
og  vedligeholdes  af  Europæerne  og  hovedsagelig  bestemte  til 
Promenadekørsel,  afløses  af  et  indviklet  System  af  Kanaler  og 
smalle  Markstier,  der  ikke  invitere  til  nærmere  Bekendtskab; 
samt  dens  afsondrede  Beliggenhed,  saa  at  enhver  Fornøjelses- 
eller  Rekreationsrejse  bliver  en  langvarig  og  bekostelig  Sag,  som 
kun  de  mere  formuende  kunne  overkomme. 

Selskabeligheden  er  stor,  og  Englænderne,  der  danne  den 
langt  overvejende  Majoritet  af  de  bosatte  Europæere,  ere  selv- 
følgelig de  toneangivende.  Vintersæsonen  bugner  med  Middags- 
selskaber, Baller,  Koncerter  og  Teaterforestillinger,  medens  Par- 
forcejagter,  Kricket,  Fodbolt  og  andre  Friluftsadspredelser  fornøje 
de  Unge.  To  Gange  aarlig,  For-  og  Efteraar,  afholdes  Heste- 
væddeløb, hvor  de  smaa,  mongolske  Heste  maa  holde  for,  og 
om  Sommeren  en  international  Regatta.  Floden  vTimler  af 
Yachts  og  »Husbaade«,  hvori  Shanghais  Sportsmænd  gøre  lange 
Jagtture  ind  i  Landet  ad  de  allestedsnærværende  Kanaler,  der 
føre   dem   til   uudtømmelige  Jagtrevirer,    tilgængelige   for   alle   og 

enhver,  og  saa  rige  paa  Vildt  —  Dyr,  Fasaner,  Agerhøns,  Harer, 
Vildsvin,  Snepper,  Ænder  og  Gæs  — ,  at  det  ikke  er  ualminde- 
ligt, at  et  Jagtparti  paa  en  3 — 4  Personer  kommer  tilbage  efter 
et  Par  Ugers  Jagt  med  et  Tusind  Stykker  Vildt. 

Om  Sommeren,  selv  naar  Termometret  viser  30 — 35  Graders 
Varme,  modes  Herrer  og  Damer  til  det  evig  unge  »Lawn  Tennis«, 
Te,  Ispunch  og  »Flirtation«,  for  saa  efter  et  koldt  Styrtebad 
og  en  god  Middag  at  slendre  ned  i  »den  offentlige  Have«,  hvor 
man,  henslængt  i  sin  lange,  magelige  Rørstol,  fortsætter  Efter- 
middagens to  sidste  Adspredelser,  medens  man  lytter  til  Stads- 
musikkens  Valtsemelodier  og  —  ønsker  sig  ti  Tusind  Mil  borte. 
Thi  Shanghai  er,  naar  alt  kommer  til  alt,  for  langt  fra  Kongens 
Nytorv. 


Parti  af  Peh-ho  Floden. 


SHANGHAI  TIL  PEKIN. 


Ire  Dages  Dampskibsfart  gennem  det  Gule  Hav  og  tværs 
over  Petjili  Bugten;  et  Døgns  Ventetid  uden  for  Taku  Flodbarre, 
hvor  Damperen  losser  den  største  Del  af  sin  Ladning  i  de  store 
Jernlægtere,  der,  bugserede  af  Dampbarkasser,  komme  den  Mils- 
vej  ud  til  Søs;  Skraben  over  Barren  med  vore  ti  Fods  Dybt- 
gaaende;  forbi  de  bekendte  Taku  Forter  ind  i  Peh-ho  Floden; 
et  Hop  ned  i  en  »Sampan«,  medens  Damperen  gaar  langsomt 
frem  mod  den  stærke  Strøm ;  en  Rotur  paa  en  Times  Tid  i  en 
brændende  Solhede ;  en  halv  Snes  Minutters  Gang  over  et  sumpet, 
udyrket  Stykke  Forstrand;  en  lille  Samling  tarveligt  udseende 
Huse,  byggede  i  europæisk  Stil ;  det  uvante  Syn  af  Jernbane- 
skinner, Jernbanevogne  og  Signalpæle;  og  vi  staa  ved  Ende- 
punktet af  selve  Kinas  eneste  Jernbane,  der  forbinder  Tientsin 
med  dens  en  fem  Mil  derfra  liggende  Havnestad  Taku.  Banen 
begynder  og  ender  saa  at  sige  paa  aaben  Mark.  Stationen  er 
en  elendig,  smudsig  Jordhytte  med  Papirsruder,  Lergulv,  Straatag 
og  minus  Bekvemmeligheder  af  enhver  Slags;   Venteværelset,   et 

Skur  aabent  for  alle  Vinde,  der  ved  en  uhovlet  Bræddevæg  ad- 
skilles fra  Billet-  og  Telegraf  kontoret.  Det  snavsede,  hvidlog- 
stinkende Kuli-Publikum  trænger  sig  om  det  firkantede  Hul  ind 
til  Billetkontoret  med  deres  »Cash«-Strænge,  som  det  tager  Billet- 
kassereren og  et  Par  Assistenter  et  Overmaal  af  Tid  at  tælle  og 
efterse.  Men  det  haster  for  Resten  ikke.  Der  gaar  kun  to  Tog 
om  Dagen,  og  den  kinesiske  Passager,  for  hvem  Tid  ikke  er 
Penge,  og  som  er  udrustet  med  østerlandsk  Taalmodighed, 
kommer  Timer  i  Forvejen  og  slaar  sig  ned  udenfor  paa  Marken 
med  sin  tarvelige  Bagage  og  sin  lille  Tobakspibe,  til  Tidens  Fylde 
kommer.  Betjente  eller  Portorer  ser  man  intet  til.  Stations- 
bestyreren,  der  viser  sig  at  være  en  ung  Kantoneser,  iført  et  Par 
Lærredsbenklæder,  en  blaa  Bomuldsbluse  samt  en  vældig  Straahat, 
og  som  taler  en  Smule  »Pidjin«  Engelsk,  er  hoflig  nok  til  at 
invitere  de  Par  europæiske  Passagerer,  der  vente  paa  Eftermiddags- 
toget, ind  i  sit  Hummer  bag  Bræddevæggen,  hvor  han  trakterer 
med  en  Kop  udrikkelig  Te  og  en  urygelig  Pibe  Tobak,  medens 
han  mod  Erlæggelsen  af  en  halv  Dollar  (ca.  i  Krone)  forsyner 
os  med  en  første  Klasses  Billet.  Mærkelig  nok  chargeres  kine- 
siske Passagerer  med  samme  Tog  og  i  samme  Kupé  kun  det 
halve,  men  saa  faa  de  til  Gengæld  Lov  til  at  fore  deres  hele 
Møblement  med,  og  forlange  saa  endda  tidt  Fribilletter  for  deres 
Tjenestefolk!  Kl.  4,30  kommer  Toget  fra  Tientsin  og  er  klart 
til  at  returnere  et  Kvarterstid  senere.  Afgangs-  og  Ankomst- 
tiderne overholdes  nogenlunde  nøjagtigt,  siden  to  Tog  stødte 
sammen  midtvejs.  Det  nedadgaaende  Tog  var  blevet  forsinket 
et  Par  Timer,  ved  at  Togføreren  paa  Vejen  havde  kvæstet  sin 
Haand  under  et  Forsøg  paa  at  skyde  en  eller  anden  Fugl,  hvor- 
ved Bøssen  var  sprængt,  og  Foreren  paa  det  opadgaaende  Tog, 
der  havde  kigget  for  dybt  i  Whiskyflasken,  blev  ked  af  at  vente 
paa  sit  Sidespor  og  kørte  saa  ganske  rolig  ind  paa  Enkeltsporet 
ad  Tientsin  til  med  en  fire  Miles  Fart  i  Timen,  indtil  han  traf  det 
andet  Tog  paa  Vejen  nedefter!  Følgen  var,  at  Lokomotiverne 
og    et    halvt  Dusin  Vogne    »teleskoperedes«,    en   Snes    kinesiske 

Passagerer  og  den  drukne  Lokomotivforer  dræbtes,  en  Masse 
andre  Passagerer  kvæstedes,  og  Jernbaneselskabet  maatte  ud  med 
en  betydelig  Sum  Penge  i  Erstatninger.  Nu  har  man  desuden, 
hvad  der  den  Gang  manglede,  baade  Telegraf,  Banevogtere  og 
Kontrol,  saa  forhaabentlig  bliver  det  ved  dette  ene  Ulykkes- 
tilfælde, i  alt  Fald  indtil  den  kinesiske  Sorgløshed  og  Ligegyldig- 
hed atter  gore  sine  Krav  gældende.  Imidlertid  korer  Toget  frem 
foran  »Stationen«,  og  det  bliver  et  regulært  Kapløb  for  Vognene. 
Første  og  anden  Klasse  ere  omtrent  som  tredje  i  Danmark. 
Træsæder  paatværs  med  Plads  til  to  Passagerer  paa  hvert,  lige 
over  for  hinanden,  og  til  i6  i  hver  Vogn,  en  Gang  midt  igennem 
og  uden  Spor  af  Gardiner,  Net,  Lamper  eller  andre  Bekvemmelig- 
heder; tredje  Klasse  er  de  aabne  Godsvogne,  hvor  de  kinesiske 
Passagerer  tage  Plads  oven  paa  deres  Bagage,  saa  tæt  som  Sild  i 
en  Tønde,  og  saa  fornøjede  som  Børn  i  en  russisk  Gynge.  Tog- 
personalet bærer  ikke  Uniform,  og  er  udelukkende  Kinesere  med 
Undtagelse  af  Lokomotivføreren,  saa  man  har  svært  ved  at  ad- 
skille dem  fra  andre  Kulier.  Saa  er  alt  i  Orden,  Dørene  smækkes 
til,  man  hører  Togforerens  Pibe  og  Lokomotivets  Flojten,  Toget 
sætter  sig  i  Bevægelse  med  et  Ryk,  gaar  et  kort  Stykke  frem 
og  —  standser  igen.  En  gestikulerende  Kuli  viser  sig  i  Horisonten 
fulgt  af  en  Bærestol,  hvori  en  eller  anden  lille  Mandarin  troner 
med  uforstyrret  Værdighed  og  med  Armene  over  Kors  paa  Dør- 
rammen. Han  har  ikke  videre  Hastværk,  thi  han  ved,  at  Toget, 
nu  da  det  een  Gang  er  averteret  om  hans  Komme,  vil  vente  paa 
ham  og  hans  Pjaltefølge,  hvad  i  alt  Fald  bereder  os  den  Nydelse 
at  se  to  saa  modsatte  Befordringsmidler  som  Bærestolen  og 
Jernbanevognen  ved  Siden  af  og  supplerende  hinanden,  et  Syn 
man  kun  oplever  i  Kina.  De  5  Mil  til  Tientsin  tilbagelægges  i 
I  Time  og  15  Minutter  gennem  et  fladt,  frugtbart,  veldyrket 
Land,  der  ikke  saa  lidt  minder  om  Lolland,  med  korte  Ophold 
paa  3  Mellemstationer,  og  Kl.  6.10  holder  Toget  uden  for  en 
Knejpe  aldeles  lig  Afgangsstationen,  og  hvorfra  man  saa  maa  se 
at  bjerge  sig  ad  en  optrampet,   halv  ufremkommelig  Marksti  ned 

til  Floden,  og  der  faa  fat  paa  en  Sampan,  for  at  lade  sig  sætte 
over  til  det  europæiske  »Settlement«,  der  ligger  paa  den  mod- 
satte Bred.  Man  paatænkte  oprindelig  at  føre  Banen  over  Floden 
paa  en  Jernbro  til  »Tzu-chi-Lin«,  hvor  det  europæiske  Kvarter 
er  beliggende,  og  kom  saa  vidt,  at  der  afsluttedes  Kontrakt  for 
en  Svingbro  og  dens  Konstruktion  paabegyndtes.  En  Snes 
mægtige  Jernpiller  fyldte  med  Beton  vare  allerede  rammede  ned 
paa  begge  Sider,  da  Djunkmændene  lagde  sig  imellem.  De  an- 
søgte Vicekongen,  paastode  at  det  vilde  foraarsage  dem  stor 
Ulejlighed  og  udsætte  deres  Baade  for  Fare,  om  Broen  fik  Lov 
at  blive  til,  de  satte  en  større  Agitation  i  Scene  understøttet  af 
visse  Mandariner,  der  formodentlig  saa  deres  Fordel  herved,  og 
Enden  paa  Historien  blev,  at  Jernbaneselskabet  fik  Ordre  til  at 
standse  med  Brobygningen  og  til  at  flytte  de  Piller,  der  allerede 
vare  nedrammede.  Som  Djunkmændene  vdlde,  saa  skete  det; 
Pillerne  bleve  med  stor  Ulejlighed  og  Bekostning  halede  op 
igen,  Djunkmændene  stillede  tilfreds,  og  Jernbanens  Terminus 
forblev,  hvor  den  var,  paa  den  fejle  Side  af  Floden  med  denne 
mellem  sig  og  Forretningskvarteret. 

Det  europæiske  Tientsin  er  en  Slags  Kopi  af  Shanghai. 
Der  som  her  findes  et  amerikansk,  et  engelsk  og  et  fransk 
»Settlement«,  regerede  af  et  Municipalraad,  der  leder  alle  den 
lille  Republiks  indre  Anliggender.  Byen  har  gode,  træbeplantede 
Gader,  udmærkede  Køreveje,  Gasbelysning,  en  offentlig  Park,  et 
municipalt  Musikkorps  (Kinesere),  der  ganske  vist  frembringer 
mere  Støj  end  Musik;  en  Klub,  hvor  tysk  01  og  tysk  Tone 
dominere,  forskellige  »Tenniscourts« ,  en  Væddeløbsbane  og 
»last  but  not  least«  en  »Townhall«  i  middelalderlig  tysk  Stil  og 
stor  nok  til  at  kunne  rumme  hele  Befolkningen  og  deres  Efter- 
kommere indtil  syvende  Led.  Og  med  alt  dette  betale  de  heldige 
Tientsinanere  ikke  en  Øre  i  Skat.  Hele  Budgettet  bæres  af  den 
store  Dampskibstrafik  i  Sommermaanederne  og  af  Havne-  eller 
rettere  Landingsafgifterne,  thi  Kommunen  har  været  saa  forsynlig 
at    anlægge    en    bred  Kaj    langs    med    Floden,    hvor    Damperne 

henlægge  deres  Ladninger,  indtil  de  kunne  fores  til  Pakhusene, 
og  Afgifterne  herfor  ere  tilstrækkelige  til  at  holde  den  lille 
Republik  i  velhavende  Omstændigheder.  Skont  er  her  imidlertid 
ikke.  Landet  er  fladt  som  en  Pandekage,  salpeterholdigt  og 
uopdyrket  i  Byens  umiddelbare  Nærhed,  ja  staar  til  sine  Tider 
Maaneder  i  Træk  under  Vand.  Men  Livet  pulserer  stærkt  i  de 
9  Maaneder  af  Aaret,  da  Damperne  fra  Shanghai  komme  og  gaa 
daglig  og  alt  er  Uro  og  Rore,  thi  Tientsin  er  Oplagsstedet  for 
hele  det  nordlige  Kinas  Indforsel  og  Pekins  Havnestad.  Altsaa 
om  Sommeren  arbejder  man,  men  i  de  tre,  fire  Vintermaaneder, 
naar  Floden  fryser  til  og  al  Forbindelse  med  Omverdenen  af- 
brydes, morer  man  sig,  og  Middagsselskaber,  Baller,  Koncerter, 
Teaterforestillinger,  Skøjtelob,  Slædefart,  Riden  og  Køren  bringe 
Afveksling  i  Livets  Monotoni.  Klimaet  er  —  til  Trods  for  den 
hede,  men  tørre  Sommer,  da  Termometret  kan  vise  indtil  35  Grader 
i  Værelset,  og  den  strenge  Vinter  med  en  halv  Snes  Graders 
Kulde  —  dog  sundt  og  behageligt  for  Europæerne,  naar  man  da 
ikke  er  nervøst  anlagt,  thi  den  torre  Luft  angriber  Nerverne  og 
gør  Opholdet  uudholdeligt  i  Længden. 

Fra  Tientsin  til  Pekin  gaar  Rejsen  ad  Flodvejen,  der,  skont 
noget  længere,  dog  er  ulige  behageligere  og  langt  mindre  an- 
strengende end  ad  den  saakaldte  Landevej.  Afstanden  ad  Flod- 
vejen til  Tungchow,  hvor  man  maa  udskibe  sig,  er  henved  400 
»Li«  eller  25  danske  Mil,  og  Befordringen  foregaar  paa  Passager- 
baad,  hvis  »Lovdah«  (Kaptajn)  efter  lange  Forhandlinger  paa- 
tager sig  at  fore  os  til  vort  Bestemmelsessted  i  fire  Døgn  imod 
en  Betaling  af  femten  Dollars,  Halvdelen  at  erlægge  forud.  Resten 
ved  Ankomsten.  Fartojet  er  en  omtrent  25  Fod  lang  og  6  Fod 
bred  Træbaad,  delt  i  3  smaa  Rum  ved  Hjælp  af  Skydedøre 
med  Papirsruder,  overdækket  med  et  Maattetag,  saa  højt,  at  man 
netop  kan  staa  oprejst  derinde,  og  forsynet  med  en  Besætning 
af  i  alt  fem  Mand.  Alt  maa  medbringes.  Madras,  Sengetøj, 
Kogekar,  Mad  og  Drikke  og  selvfølgelig  den  uundværlige  »Boy«, 
der    ved   denne  Lejlighed    tillige    maa    gore  Tjeneste    som  Kok. 

Om  Eftermiddagen  sendes  Baaden  afsted  med  Ordre  til  at  af- 
vente vor  Ankomst  oven  for  »City en«  og  de  forskellige  Ponton- 
broer, der  ere  at  passere,  og  sent  om  Aftenen  forlade  vi  Tientsin 
i  en  »Jinricksha«  trukket  af  et  Par  skrigende  og  svedende  Kulier 
den  halve  Mils  Vej  til  Modestedet.  Naturligvis  finde  vi  Baaden 
»neden  for«  i  Stedet  for  »oven  for«  den  sidste  Bro,  og  da  denne 
lukkes  fra  Solnedgang  til  Solopgang,  er  der  altsaa  ingen  Chance 
for  at  komme  afsted  før  ved  Daggry,  saa  en  Nat  gaar  til  Spilde 
med  samt  de  hundrede  »Li«,  vi  havde  haabet  at  sove  os  til. 
Det  nytter  imidlertid  ikke  at  gaa  i  Rette  med  »Lovdahen«.     For 

ham  faar  Spørgs- 
maalet  forst  Be- 
tydning den  næste 
Morgen ,  da  vi, 
som  en  Spore,  den 
eneste  virksomme, 
udlover  en  »Kum- 
shaw«  af  en  Dollar 
til  ham  selv  og  een 
til  Besætningen, 
hvis  vi  naa  »Tung- 
chovv«  paa  3  Dage 
i  Stedet  for  fire.  Og  man  maa  lade  dem,  at  de  gore  deres 
bedste  og  ærligt  fortjene  denne  lille  ekstra  Opmuntring.  Ebbe 
og  Flod  føles  ikke  oven  for  Tientsin  paa  denne  Tid  af  Aaret 
(August);  Strømmen  løber  altid  ned  med  storre  eller  mindre 
Hastighed,  og  det  gælder  om  at  arbejde  sig  op  imod  den  ved 
Hjælp  af  Sejl,  Aarer,  Stagen  og  Trækken,  alt  imellem  hinanden 
og  som  det  bedst  passer.  Floden  er  paa  hele  den  Strækning, 
vi  befare,  for  Øjeblikket  kun  et  Par  Hundrede  Alen  bred  og 
de  fleste  Steder  ikke  over  nogle  faa  Fod  dyb,  gul,  mudret  og 
alt  andet  end  tiltalende.  Men  de  sumpige  Bredder,  .der  nu  ligge 
en  6 — 7  Fod  over  Strømmens  Niveau,  de  ødelagte  Marker  paa 
begge  Sider  og  de  hist  og  her  tilbageblevne  Smaasøer  tyde  paa. 


Djunker. 

at  Landet  for  ikke  mange  Dage  siden  har  været  oversvømmet 
milevidt,  og  Floden  en  rivende  Strom  med  Ødelæggelse  i  sit 
Folge.  Vind  er  der  ikke  meget  af,  saa  hele  det  første  og  det 
meste  af  det  næste  Døgn  skiftes  Besætningen  til  at  trække 
Baaden  op  mod  Strømmen,  og  det  er  en  Fornøjelse  at  se  disse 
halvnøgne,  kraftige  Kulier  marchere  afsted  uafbrudt  i  tolv  til 
fjorten  Timer  langs  Trækstien,  snart  paa  den  ene,  snart  paa  den 
anden  Bred,  ganske  vist  ikke  videre  hurtigt  —  næppe  over  en 
halv  dansk  Mil  i  Timen  —  men  ufortrødent,  utrætteligt  og  altid 
i  godt  Humor  med  kun  tre  korte  Afbrydelser  om  Dagen,  for 
at  indtage  de  tarvelige  Maaltider  af  nogle  torrede  Hirsekager  til 
en  Slurk  tynd,  kold  Te.  Livet  om  Bord  i  en  saadan  Baad  er 
lidt  monotont,  men  fredeligt  og  uforstyrret.  Op  ved  Daggry  for 
at  faa  sig  en  Spadseretur  i  Land,  før  Solen  kommer  højt  nok 
til  at  genere,  medens  »Boyen«  imidlertid  rydder  op  om  Bord  og 
gør  Frokosten  rede.  Saa  en  indskrænket  Renselsesproces  og  et 
noget  let  Toilette,  hvorefter  man  tilbringer  Dagen  med  at  læse, 
sove  og  slaas  med  Fluerne,  der  komme  om  Bord  i  Hundredvis. 
Om  Eftermiddagen  atter  en  Tur  i  Land  paa  Trækstien.  Kl.  7 
spises  til  Middag  af  de  medbragte  Konserves,  og  Kl.  9  kryber 
man  ind  under  Moskitonettet,  hvor  man  snart  lulles  i  Søvn  af 
Baadfolkenes  monotone  Opsang  i  Land.  Allerede  anden  Dag 
ude  fra  Tientsin  skimter  man  fra  Baadens  Dæk  Konturerne  af 
de  høje  Bjerge,  der  indramme  Sletten,  hvorpaa  Pekin  er  kastet, 
men  for  Resten  er  Landskabet  yderst  ensformigt  og  Flodens  fanta- 
stiske Bugtninger  tilsyneladende  uendelige.  Hirsen  staar  en  halv 
Snes  Fod  høj  paa  begge  Flodbredder  og  skjuler  Udsigten  over 
det  flade  Land,  smaa  fattige,  lerklinede  Landsbyer  passeres  hist 
og  her,  større  og  mindre  Baade  af  mærkværdige  Konstruktioner 
komme  drivende  ned  med  Strømmen,  Fodgængerne  i  Land 
standse  for  at  stirre  med  aaben  Mund  paa  den  forbidragende, 
hvide  Mand,  indtil  vi  endelig  den  tredje  Dag  ved  Middagstid 
ved  en  ny  Omdrejning  af  Floden  faar  Øje  paa  Tungchows  gamle 

Pagode,  og  en  Timestid  senere  lober  Baaden  i  Land  paa  den 
sandede  Bred  nogle  faa  Skridt  fra  den  forfaldne  Bymur,  og  Be- 
sætningen har  redelig  fortjent  sin  »Kumshaw«.  Vi  have  imidler- 
tid endnu  en  tre  danske  Mil  til  Pekin  og  Valget  imellem  Befor- 
dring per  Karre  eller  paa  Æsel,  om  man  da  ikke  har  været  saa 
forsynlig  at  lade  en  Muldyrs-Bærestol  komme  fra  Pekin.  Vi 
vælge  det  første  Torturredskab  som  det  hurtigste,  da  det  gælder 
om  at  naa  Hovedstaden  for  Solnedgang,  da  Portene  lukkes,  og 
intet  levende  Væsen  slippes  ind  for  næste  Morgen.  Det  tager 
en  Timestid  at  arrangere  sig  med  Vognmanden  og  at  faa  Bagagen 
læsset  paa  Karrerne,  der  simpelthen   bestaa  af  solide,    firkantede 

Trækasser  omtrent  4  Fod  lange 
og  2^2  Fod  brede,  forsynede 
med  et  Lærredstag  udspændt 
over  Bambusstokke  og  hvi- 
lende paa  en  stærk  Træaksel 
mellem  to  klodsede,  enorme 
Hjul  forsynede  med  tomme- 
tykke, takkede  Jernringe,  der 
give  dem  Udseende  af  Kam- 
hjul. Selvfølgelig  er  der  ikke 
Spor  af  P'jedre,  der  ikke  vilde  kunne  gores  stærke  nok  til  at 
holde  paa  en  kinesisk  Landevej. 

Hele  Køretøjet,  Kusken  iberegnet,  kunde  godt  tilhore  et 
langt  forbigaaet  Aartusinde.  Aldeles  saaledes  saa  rimeligvis  de 
Ekvipager  ud,  hvori  Konfucius  i  sin  Tid  kørte  paa  Visitter,  og 
endnu  den  Dag  i  Dag  bestemmer  en  gammel  Lov  Akslernes 
Længde,  der  skal  være  den  samme  over  hele  det  himmelske 
Rige. 

Til  sidst  er  alt  i  Orden.  Baadfolkene  afmønstrede  og 
betalte,  Kærrerne,  der  kun  have  Plads  til  een  Passager  hver, 
»pakkede«,  og  vor  lille  Karavane  sætter  sig  i  Bevægelse  med 
nogle  Ryk  og  nogle  Hop,   der  giver  en  Forsmag  paa,   hvad  der 


En  kinesisk  Kærre. 
(Efter  en  kinesisk  Tegning.) 

venter  os,  og  som  straks  gør  det  indlysende,  at  man  kun  har 
Valget  imellem  at  sidde  paa  Kuskesædet  Ryg  til  Ryg  med 
Kusken  og  med  Benene  hængende  ud  over  Kanten  eller  at  an- 
komme til  Pekin  i  pulveriseret  Tilstand.  Saa  vælge  vi  det  forste, 
og  afsted  gaar  det  gennem  Tungchows  snævre,  opkørte  Gader 
med  de  bundløse  Huller  og  de  foddybe  Hjulspor  som  en  Baad 
i  Søgang  fra  den  ene  Side  til  den  anden,  medens  Kusken  til 
Fods  med  sin  lange,  tyndsnærtede  Pisk  i  Haanden  opmuntrer  sit 
stærke  Muldyr,  der  besindigt  vader  frem  i  Skridt,  thi  en  hurtigere 
Bevægelse  vilde  være  fuldstændig  umulig  under  disse  Omstændig- 
heder. Meget  bedre  bliver  det  ikke,  da  vi  komme  ud  paa  »Lande- 
vejen«, en  elendig  opkørt  Hulvej,  uddybet  en  5 — 6  Fod  under 
Markernes  Niveau  og  saa  smal,  at  to  Kærrer  kun  med  Besvær 
kunne  passere  hinanden.  August  Solen  brænder  Huden  af  Ansigt 
og  Hænder,  medens  Støvet  er  aldeles  utaaleligt.  Det  gaar  lang- 
somt fremad,  stadig  i  Skridt,  undtagen  faa  Øjeblikke,  hvor  det 
gælder  om  at  passere  en  eller  anden  endnu  langsommere  Lidelses- 
fælle, da  Muldyret  sættes  i  Trav,  og  den  ulykkelige  Passager 
maa  anspænde  alle  sine  Kræfter  for  ikke  at  slynges  ud  paa 
Vejen  under  de  uberegnelige  Hop,  som  Køretøjet  foretager  sig. 
Vor  Vej  er  stærkt  befærdet  til  Trods  for  dens  primitive 
Karakter,  og  vi  mode  mange  Mennesker  og  alle  mulige  Slags 
Befordringer.  Der  er  private  Køretøjer  forspændte  med  smukke, 
fede  Muldyr  og  ganske  net  udstyrede,  betrukne  med  Klæde  og 
beslaaede  med  Messingsving,  men  ufravigelig  støbte  i  samme 
Form  som  vort  beskedne  Eksemplar.  Der  er  andre  Rejsekærrer, 
gamle,  pjaltede  og  dækkede  med  tommetykt  Støv  og  Smuds, 
med  Passagerens  Bagage  stablet  op  inde  i  Vognen  øg  de  selv 
siddende  oven  paa  det  hele  som  en  Høne  paa  Æg,  øg  atter  andre, 
hvor  et  Par  nysgerrige  Kvindeøjne  kigge  ud  gennem  Forhænget, 
medens  man  skimter  et  Par  broderede  Silkesko  og  Enderne  af 
en  Bomulds  Madras  paa  Kærrens  Bund.  Der  er  blandede  For- 
spænd af  Muldyr,    Heste  og  Okser;    Hjulbøre,    trukne    af  Æsler 

med  en  Mand  mellem  Stængerne  og  to  andre  foran  med  Ryggen 
mod  de  opstablede  Vareballer,  styrende  det  tunge  Læs  over 
Vejens  Ujævnheder.  Der  er  Bærestole  baarne  mellem  to  Muldyr, 
Ryttere  til  Hest,  til  Æsels  eller  paa  store,  fede  Pasgængere  med 
høje  Træsadler,  kulørte  Bidsler  og  kolossale  Stigbøjler;  og  nu 
og  da  lange  Tog  af  Kameler  marcherende  i  Gaasegang,  Lederen 
med  en  Klokke  om  Halsen,  de  andre  med  Ring  gennem  Næsen 
fastgjort  til  Formanden  og  læssede  med  Varepakker  af  alle 
mulige  Slags.  Fodgængerne,  der  næsten  alle  ere  Mænd,  hilse 
os  med  et  velvilligt  Nik,  et  Smil  og  en  hoflig  Forespørgsel  til 
vort  Befindende.  »  Tjing  Hsien  Shoig«.  (»God  Dag  Herr  Lærer«) 
eller  >^Tjd  fan  liao«  (»Har  De  spist«)  ere  de  almindeligste  Til- 
raab,  og  man  undlader  sjælden  at  fremkalde  et  tilfredst  For- 
undringsudbrud,  naar  man  besvarer  Hilsnen  i  Spørgerens  eget 
Tungemaal. 

En  Timestid  efter  at  vi  have  passeret  Tungchows  sidste 
Huse,  komme  vi  til  en  historisk  Plet:  »Pa  Li  Djiao«  (otte  Li 
Broen),  en  mægtig  Stenbro,  der  her  spænder  over  Kejserkanalen 
paa  et  Sted,  hvor  de  forenede  fransk-engelske  Armeer  i  1860 
splittede  den  sidste  mantsj uriske  Rytterhær,  som  det  afmægtige 
kinesiske  Dynasti  havde  skrabet  sammen  for  at  standse  Barba- 
rernes Fremmarch,  og  hvorefter  den  franske  Overgeneral,  Grev 
Palikao,  fik  sin  Titel.  Herfra  og  til  »Tung  Men«,  Pekings  ost- 
lige Port,  fører  en  bred,  næsten  snorlige  Landevej,  der  en  Gang 
har  været  et  sandt  Storværk,  dækket  i  hele  sin  Længde  af 
kolossale,  tilhugne  Marmorsten,  beplantet  med  Træer  og  forsynet 
med  Vagttaarne  hver  10  »Li«.  Nu  ligger  den  i  Ruiner.  Aar- 
hundreders  Færdsel  har  udhulet  de  mægtige  Stenblokke;  Regn 
og  Frost  har  ødelagt  deres  Underlag,  saa  at  de  ligge  hulter  til 
bulter  mellem  hinanden  som  Klippeblokke  i  en  Bjergbæk.  Vagt- 
taarnene  ere  faldne  sammen  og  Murstenene  slæbte  væk;  Træerne 
ere  fældede  og  brugte  til  Brændsel,  og  ingen  har  tænkt  paa  at 
ofre  en  Øre  paa  Vejens  Vedligeholdelse,  naar  undtages  de  talrige 

Tiggere,  der  hist  og  her  fylde  Hestegødning  i  de  foddybe 
Huller  og  i  den  Anledning  appellere  til  den  Rejsendes  Aner- 
kendelse! Af  den  hele  Herlighed  er  der  nu  kun  en  næsten 
ufremkommelig  Rest  tilbage.  Og  dette  er  Hovedlandevejen 
til  Rigets  Hovedstad,  som  dets  mest  oplyste  og  højst  dannede 
Mænd  nødvendigvis  maa  passere  flere  Gange  i  deres  Liv,  naar 
de  inden  deres  Embedstiltrædelse  i  Provinserne  maa  begive  sig 
til  Pekin  til  Audiens  hos  Kejseren,  medens  Fossilerne  i  de  for- 
skellige Kollegier  memoralisere  Tronen  imod  at  fortsætte  Jern- 
banen fra  Tientsin  til  Pekin,  hovedsagelig  fordi  den  efter  deres 
Mening  vilde  tage  Brødet  ud  af  Munden  paa  Baadfolkene  og 
Vognmændene,  der  i  Tusindvis  plage  Livet  af  deres  ulykkelige 
Passagerer  med  deres  primitive,  kostbare  og  ubehjælpsomme 
Befordringsmidler.  Uhyre  Summer  og  uhyre  Arbejde  maa  være 
anvendt  paa  Konstruktionen  af  denne  og  andre  lignende  Kommu- 
nikationsaarer,  der  i  svundne  Tider  forbandt  Byer  og  Provinser 
hele  Landet  over,  og  kun  forholdsvis  lidet  vilde  have  været  ud- 
krævet til  dens  Vedligeholdelse,  men  dette  lidet  har  ingen  villet 
præstere.  Regeringen  har  anset  det  for  at  være  Befolkningens 
Sag,  da  det  var  denne,  der  benyttede  Vejene;  og  Befolkningen 
har  lagt  Ansvaret  paa  Regeringen,  da  Vejene  var  »Kejserens« 
Ejendom,  og  hvis  de  trænge  til  at  repareres,  lad  da  Kejseren 
besørge  det.  I  det  hele  taget  er  det  uforstaaeligt  for  en  Kineser, 
at  noget  skulde  kunne  tilhøre  »det  offentlige«,  være  det  sig 
Bygninger,  Veje,  Kanaler  eller  Broer.  Enhver  Genstand  maa 
enten  tilhøre  »Kejseren«  personlig  eller  private  Individer,  og 
disse  sidste  skulle  nok  tage  sig  i  Agt  for  at  anvende  Penge  paa 
andres  Ejendom,  eller  paa  hvad  der  ikke  direkte  berører  dem 
selv  eller  deres  private  Interesser. 

Over  disse  Hindringer  for  Færdselen  hopper  og  vælter 
imidlertid  den  elendige  Kærre  fra  den  ene  Side  af  Vejen  til  den 
anden,  ned  i  Hullerne  og  op  igen  med  et  Ryk,  der  gør  den 
arme    Passager    fortvivlet    og    næsten    river    ham     Hovedet     af 

Skuldrene,  indtil  vi  efter  næsten  5  Timers  ubeskrivelig  Tortur 
og  i  uafbrudt  Skridtgang  paa  en  Gang  ser  Vagttaarnet  over 
Østporten  hæve  sig  foran  os  med  sit  blaat  lakerede  Tag  og  de 
mange  firkantede  Skydehuller,  og  et  Kvarter  senere  rulle  vi  ind 
i  Kublai  Khans  gamle  Hovedstad. 


Vagttaarnet  over  Østporten  ved  l*ekin. 


^  ^  =c-55= 


S. 


ihung-tien-fu«,  almindelig  kaldet  Pekin  (udtalt  Peh-Djing), 
d:  »den  nordlige  Hovedstad«,  ligger  omtrent  under  samme  Brede- 
grad som  Neapel  paa  en  udstrakt  sandet  Slette,  4  danske  Mil 
fra  Feh-ho  (den  nordlige  Flod)  og  20  Mil  ad  Landevejen  fra  sin 
Havnestad  Tientsin. 

For  et  Par  Tusinde  Aar  siden  var  Byen  Hovedstaden  i 
Van  Staten,  et  af  de  smaa  Kongeriger,  der  den  Gang  indtog 
det  nordlige  Kinas  nuværende  Plads.  Dschingis  Khan  erobrede 
den  12 1 5,  og  et  halvt  Aarhundrede  senere  gjorde  Kublai  Khan 
den  til  sin  Residensstad.  De  indfødte  (kinesiske)  Kejsere,  der 
fulgte  efter  Mongoldynastiet,  flyttede  Residensen  til  Nanking,  og 
forst  1 42 1  vendte  Yung  Lo  tilbage  til  Pekin,  der  siden  den  Tid 
har  været  det  himmelske  Riges  Hovedstad,  til  Trods  for  sin 
uheldige  Beliggenhed  i  Rigets  nordostlige  Hjørne,  sin  Mangel 
paa  Forbindelser  med  det  øvrige  Land  og  sin  Ubetydelighed 
som  Handelsstad. 

Det  nuværende  Pekin  er  delt  i  to  Hovedafdelinger:  den 
tartariske  og  den  kinesiske  By.  Den  forste,  der  danner  et  ret- 
vinklet Parallelogram,  ligger  til  Dels  inden  i  den  sidste.  Om- 
kring begge  er  der  høje  Mure  og  brede  Grave  i  vel  vedligeholdt 
Stand.  Muren  rundt  om  Tartarstaden  er  henved  50  Fod  høj, 
40  Fod  tyk  ved  Foden  og  30  ved  Toppen,  udvendig  beklædt 
med  store,  brændte  graa  Mursten,  indvendig  fyldt  med  Jord  og 
Cement,  kreneleret  og  forsynet  med  Skydeskaar,  hvorfra  Kanonerne 
cre  fjernede,  samt  for  hver  70  Alen  med  fremspringende  Bastioner; 


»Himlens  Port^   i  Pekin. 


endvidere  er  den  udstyret  med  8  Porte,  hver  prydet  med  en 
treetages  Pagode.  Kineserstadens  Mur  er  kun  af  den  halve 
Størrelse,  og  begge  tilsammen  maale  ikke  mindre  end  4  danske 
Mil  i  Omkreds. 

Tartarstaden  bestaar  igen  af  tre  Afdelinger,  den  ene  inden 
i  den  anden,  som  japanesiske  Æsker,  og  hver  omgiven  af  sin 
egen  Mur.  Den  inderste,  der  kaldes  »den  forbudne  Stad«,  inde- 
holder det  kejserlige  Palads  og  Bygningerne  for  den  store  Hof- 
holdning.   I  den  anden  Afdelinsf  findes  de  fleste  »Yamen«  o:  offent- 

lige  Kontorer,  de  mantsjuriske  Prinsers  Paladser  og  de  hojere 
Mandariners  Embedsboliger,  medens  den  tredje  og  yderste  saavel- 
som  hele  Kineserbyen  er  optagen  af  Butikker  og  private  Boliger. 

Pekin  er  ikke  blot  Kinas  storste,  men  ogsaa  smudsigste  By. 
En  halvanden  Million  Mennesker  bygge  og  bo,  leve  og  do  paa 
Hundreder  af  Generationers  opdyngede  Uhumskheder  og  i  Om- 
givelser saa  stærkt  i  Strid  med  alle  Sundhedsregler,  at  det  er  og 
forbliver  et  Under,  at  Pest,  Kolera  og  andre  Epidemier  ikke 
gore  rent  Bord,  hvad  kun  kan  forklares  ved  en  nedarvet  Inokula- 
tion  hos  Kineseren  i  Forbindelse  med  det  torre  og  sunde  Klima. 

Af  den  halvanden  Million  er  to  Tredjedele  Tartarer,  Resten 
Kinesere,  mellem  hvilke  man  for  øvrigt  ikke  bemærker  anden 
Forskel,  end  at  hine  ere  noget  hojere  og  kraftigere  byggede 
end  disse,  saa  fuldstændig  ere  de  to  Racer  smeltede  sammen  i 
de  halvtredje  Aarhundreder,  der  ere  henrundne  siden  Tartarernes 
Erobring  af  Kina;  men  det  er  mærkværdig  nok  Erobrerne,  der 
have  adopteret  de  Erobredes  Kultur,  Sæder,  Skikke  og  Klæde- 
dragt, med  Undtagelse  af  Tonsuren  og  Pisken,  der  blev  paa- 
tvunget Kineserne  af  Erobrerne,  men  som  nu  til  Dags  betragtes 
som  et  Skilletegn  fra  »Barbarerne«  og  »de  Rodhaarede  uden  for 
de  fire  Have«. 

De  tartariske  Kvinder  derimod  ere  lettere  at  skelne  fra 
Kineserinderne,  hvem  de  heldigvis  have  ladet  beholde  den  van- 
vittige Skik  at  sammenpresse  Fødderne,  og  hvem  de  ere  fysisk 
overlegne,  skont  den  kræsne  Europæer  har  Vanskelighed  ved 
selv  mellem  dem  at  finde  tækkelige  Ansigter  eller  velskabte 
Figurer,  naar  han  møder  dem  stærkt  sminkede  og  med  deres 
kolossale  Haarfrisure,  ridende  overskrævs  paa  de  fede,  kraftige 
Muldyr  i  Pekins  Gader.  Kineseren  derimod,  der  maaler  med 
forskelligt  Maal,  besynger  Tartarpigens  Skønhed  og  giver  prak- 
tiske Beviser  paa,  at  han  foretrækker  hende  fremfor  hendes 
kinesiske  Søster  ved   at   vælge  sine  Medhustruer  fra  Mantsj uriet. 

Gaderne  i  Kinas  Hovedstad  ere  hverken  brolagte  eller 
makadamiserede.     De   ere,    som  Vorherre    skabte  dem,    og    som 

Stadens  Grundlæggere  efterlod  dem,  kun  med  den  Forskel,  at 
nogle  Aarhundreders  Trafik  har  udhulet  den  blode  Sandbund  og 
omdannet  dem  til  Hulveje,  hvor  man  kvæles  i  Stov  i  den  torre 
Aarstid  og  lober  Fare  for  at  drukne  i  den  vaade,  naar  et  Par 
Ugers  Regn  har  gjort  dem  til  rivende  Strømme.  Kun  naar 
Kejseren  staar  i  Færd  med  at  foretage  et  af  sine  periodiske  Tempel- 
besøg, faar  man  travlt  med  at  jævne  og  rense  de  Gader,  han 
maa  passere,  og  med  at  afspærre  hele  Routen  med  milelange 
Skærme  af  sort  Bomuldstøj  paa  begge  Sider,  for  at  intet  nys- 
gerrigt, profant  Øje  skal  beskue  Hans  himmelske  Majestæts  Aasyn. 

Gadebelysning  og  Renovationsvæsen  kendes  hovedsagelig  kun 
af  Navn.  Kineseren  gaar  kun  ud  efter  Mørkets  Frembrud,  naar 
han  er  absolut  tvungen  dertil,  og  forer  da  sin  Belysning  med 
sig  i  Skikkelse  af  store  eller  smaa  Papirslanterner,  baarne  paa 
Enden  af  en  Kæp  og  forsynede  med  Skrifttegn,  der  angive  hans 
Navn  eller  Navnet  paa  den  Forretning  eller  det  Kontor,  hvor 
han  horer  hen.  Sin  Nødtørft  forretter  han  paa  aaben  Gade,  og 
herud  bærer  han  Snavset  fra  sit  Hus,  naar  han,  hvilket  for  øvrigt 
ikke  sker  ofte,  falder  paa  at  holde  Rengøring,  ligesom  han  kaster 
alt  Skrammel,  døde  Katte  og  Hunde  etc.  sammesteds,  hvor  de 
saa  faa  Lov  til  at  ligge,  indtil  Hundene,  Svinene  og  Tiggerne, 
Pekins  Renovationskorpser,  lidt  efter  lidt  fjerner  i  alt  Fald  en  Del 
deraf 

Den  almindelige  Befordring  i  Pekin  er  Vogn,  eller  rettere 
Kærre.  Den  over  hele  det  øvrige  Kina  brugte  Bærestol  maa  i 
Hovedstaden  kun  benyttes  af  de  første  Rangklasser,  en  Regel, 
som  Europæerne  imidlertid  ikke  ere  underkastede.  I  den  aller- 
seneste Tid  har  »Jinrickshaen«  trængt  sig  ind  ogsaa  her,  men 
det  er  vanskeligt  at  tro,  at  Fjedre  kunne  laves  stærke  nok  til  at 
holde  i  Pekins  Gader. 

Gadepoliti  eksisterer  ikke.  Kun  hist  og  •  her  med  lange 
Mellemrum  findes  en  Vagtpost  af  Soldater,  der  tilbringe  Tiden 
under  deres  Lærredstelt  med  at  ryge  Opium  og  spille  Kort. 
Kineserne   er  et  ganske   overordentlig  skikkeligt    Folkefærd,   der 

kun  sjælden  indlader  sig  paa  Optojer,  og  som  udmærket  for- 
staar  at  holde  Orden  mellem  sig  selv  indbyrdes.  Drukkenskab, 
Slagsmaal  eller  anden  Raahed  ser  man  aldrig  noget  til.  De 
drive  det  i  det  højeste  til  at  skælde  hinanden  eller  hinandens 
Forfædre  og  nærmeste  Familje  ud,  og  heri  ere  de  Mestre,  eller 
til  at  »komme  i  Pisken«  paa  hinanden,  hvor  de  saa  klynge  sig 
fast,  siddende  paa  Hug,  Hoved  mod  Hoved  som  to  Hanekyllinger, 
indtil  de  blive  kede  af  det,  eller  man  skiller  dem  ad. 

Pekins  Seværdigheder  ere  ikke  mange,  og  i  de  senere  Aar 
have  Autoriteterne  med  den  dem  egne  Elskværdighed  gjort  alt 
i  deres  Magt  for  at  forbyde  Europæerne  Adgang  til  de  faa,  der 
endnu  eksistere.  Naar  man  har  foretaget  en  Spaseretur  paa 
Muren,  der  i  hele  sin  Længde  og  Brede  er  overgroet  med  et 
tæt,  lavt  Tornekrat,  som  skyder  op  mellem  Murstenenes  Revner 
og  hvorigennem  der  snor  sig  en  smal,  næppe  fremkommelig 
Fodsti  i  Siksak,  men  hvorfra  de  gule,  glaserede  Tage  paa  de 
kejserlige  Paladser,  de  grønne  ditto  paa  Templerne  og  Pagoderne 
samt  de  mange  Trægrupper,  der  bedække  de  store,  ubebyggede 
Arealer  tage  sig  ret  malerisk  ud;  naar  man  har  beset  »Eksami- 
nationshallen«  med  Celler  til  10,000  Eksaminander,  Resterne  af 
Observatoriet  paa  Stadsmuren,  hvor  to  pragtfulde  Glober  (en 
Himmel-  og  en  Jordglobe)  samt  andre  Instrumenter  af  Bronze 
minde  om  svundne  Tiders  Herlighed,  og  derefter  besøgt  det 
store  Lama  Tempel,  hvor  man  ikke  uden  virkelig  P'are  for  Liv 
og  Lemmer  maa  kæmpe  sig  frem  mellem  tiggende,  glatragede 
Præster  i  side,  smudsige,  gule  Kaftaner  fra  Afdeling  til  Afdeling 
og  til  sidst  opdager,  at  der  i  Grunden  intet  er  værd  at  se  i  de 
udstrakte  Bygninger;  naar  man  har  beundret  »Klassikernes  Hal«, 
hvor  Konfucius'  og  Mencius'  Værker  ere  indhuggede  paa  store 
Marmortavler,  og  naar  man  har  staaet  i  Konfucius'  Tempel, 
hvor  der  ikke  findes  Gudebilleder,  men  kun  en  Marmortavle 
med  »Mesterens«  Navn  indhugget  og  mindre  Tavler  med  Navnene 
paa  hans  Disciple,  saa  har  man  kun  tilbage  den  katolske  Katedral- 

kirke,    hvis  Historie    er    lige    saa    interessant   som   enestaaende  i 
Kinas  Annaler. 

Det  er  bekendt,  at  Jesuiterne  for  et  Par  Aarhundreder  siden 
spillede  en  betydelig  Rolle  i  Kina,  hvor  Ordenens  Missionærer 
vare  i  stor  Gunst  hos  de  første  Kejsere  af  det  nu  regerende 
tartariske  Dynasti,  og  at  navnlig  den  store  Kejser  Kang-hi, 
Ludvig  XIV 's  samtidige,  overoste  dem  med  Gunstbevisninger  og 
vidste  at  drage  Nytte  af  deres  astronomiske,  matematiske  og 
lægevidenskabelige  Kundskaber. 

Det  var  denne  Kejser,  der  af  Taknemlighed  mod  en  fransk 
Jesuit,  som  helbredte  ham  for  et  heftigt  Feberanfald  ved  Hjælp 
af  den  da  nylig  opdagede  peruvianske  Kininbark,  skænkede  et 
Grundstykke  inden  for  det  kejserlige  Palads  Mur  til  Opførelse 
af  en  kristen  Kirke.  En  Domkirke  blev  opfort  og  benævnt 
»Peh-tang«  eller  »Tien-tschu-tang«  (»det  nordlige  Tempel«,  »Himlens 
Herres  Tempel«).  Der  eksisterede  allerede  den  Gang  tre  andre 
Kirker  i  Pekin:  »Tung-tang«,  eller  det  østlige  Tempel,  »Si-tang«, 
det  vestlige  Tempel,  og  »Nan-tang«,  det  sydlige  Tempel. 

Jesuiternes  Optegnelser  melde,  at  Kang-hi  havde  besluttet 
sig  til  at  lade  sig  døbe  med  hele  sit  Hof,  og  at  det  var  med 
denne  Hensigt  for  Øje,  at  han  lod  »Peh-tang«  opføre  inden  for 
Paladsets  Mure.  Han  opgav  imidlertid  denne  Plan,  da  den  Be- 
tingelse, han  .stillede,  nemlig  Tilladelse  til  at  vedblive  med  »Til- 
bedelsen af  F'ædrenes  Aander«,  som  Jesuiterne  havde  set  igennem 
Fingre  med,  blev  afslaaet  af  Paven  efter  en  lang  og  heftig  Kamp 
mellem  de  franske  og  italienske  Jesuiter  paa  den  ene  Side  og 
de  spanske  Dominikanere  paa  den  anden.  Disse  sidste  sejrede, 
og  Kina  vedblev  som  Følge  deraf  at  være  buddhistisk  og  konfu- 
ciansk.  Dersom  nu  til  Dags  nogen  fremmed  Religion  skal  trænge 
sejrrig  frem  i  Kina,  har  Islam  tilsyneladende  den  bedste  Chance, 
thi  Profetens  letforstaaelige  Lære  breder  sig  hurtig,  og  der  findes 
allerede  henved  30  Millioner  Muhamedanere  i  Kina.  Kristen- 
dommen gjorde  sig  selv  umulig  i  Kina  den  Gang,  og  intet  vil 
kunne    oprette    den    ubodelige   Skade,    som  Jalousi    og    Snæver- 

synethed  inden  for  de  forskellige  gejstlige  Ordner  tilføjede  den 
fælles  Sag,  og  som  endte  med  hele  den  katolske  Propagandas 
Ruin,  Fordrivelse  af  Missionærerne  og  Forbud  mod  Kristen- 
dommens Forkyndelse,  den  eneste  Religionsforfølgelse  Kinas 
Historie  har  at  opvise. 

»Peh-tang«  blomstrede  imidlertid  under  Kang-his  lange  Rege- 
ring og  blev  snart  Midtpunktet  for  de  katolske  Missioner  i  hele 
Riget.  Rige  videnskabelige  Samlinger  og  et  stort  Bibliotek  op- 
hobedes her,  indtil  Kirken  under  de  paafølgende  Stridigheder 
blev  brændt  og  ødelagt,  og  hvad  der  reddedes  af  Samlingerne 
overforte  til  andre  Kirker.  Ruinerne  eksisterede  endnu,  da  Fransk- 
mændene efter  Krigen  1860  aftvang  Kina  en  Krigserstatning  af 
I  Million  Dollars  (3  Millioner  Kroner),  som  afgaves  til  Lazari- 
sterne,  der  i  Mellemtiden,  efter  Jesuiternes  Undertrykkelse,  havde 
indtaget  disses  Plads  i  Kina,  og  bestemtes  til  Opførelsen  af  en 
ny  Kirke  paa  den  gamle  »Peh-tangs«  Ruiner. 

Den  kinesiske  Regering  protesterede  og  tilbød  andre  Bygge- 
grunde. Frankrigs  Gesandt,  Baron  Gross,  holdt  paa  den  gamle, 
og  efter  lang  Modstand  og  mange  Kampe  blev  den  nye  »Peh-tang« 
bygget  og  fuldført  i  1864. 

Speciel  Uvilje  vakte  det,  at  Kirkens  to  Taarne  byggedes 
saa  høje,  at  man  derfra  kunde  overse  hele  det  kejserlige  Palads, 
skønt  Murene  rundt  »den  forbudne  Stad«  paa  dette  Sted  gjordes 
ikke  mindre  end  40  Fod  højere,  og  det  hjalp  kun  lidt,  at  Laza- 
risterne  erklærede  Taarnene  utilgængelige.  Den  kejserlige  Familje 
undgik  omhyggelig  den  nordlige  Del  af  Paladsets  Omgivelser, 
for  ikke  at  udsætte  sig  for  Barbarernes  nysgerrige  Blikke. 

Biskop  Delaplace,  en  berømt  Gejstlig,  som  døde  i  Peking  i 
1884,  sympatiserede  med  den  kejserlige  Familje,  og  traf  i  1874 
Overenskomst  om  at  Hytte  Kirken  til  et  andet  Sted  paa  den 
kinesiske  Regerings  Bekostning,  men  den  franske  Gesandt,  Grev 
de  Rochechouart,  satte  sig  derimod,  og  til  Trods  for  Kinesernes 
Forestillinger  om,    at  Kirken   paa   dens   nuværende  Plads  var   en 

Folk,  forblev  den  paa  sin  Plads. 

I  1887,  da  den  unge  Kejser  opnaaede  Myndighedsalderen, 
udtalte  Kejserinden  Ønsket  om  at  opføre  et  nyt  Palads  i  den 
nordlige  Del  af  >-den  forbudne  Stad«,  og  »Peh-tang«-Spørgsmaalet 
kom  da  atter  paa  Bane.  Vicekongen  Li  Hung-Chang  benyttede 
Øjeblikket,  da  den  sidste  Fred  med  Frankrig  havde  tilvejebragt 
et  mere  venskabeligt  Forhold  til  denne  Magt;  Underhandlinger 
om  Kirkens  Flytning  indlededes  med  Lazaristerne,  der  viste  sig 
imødekommende,  men  henviste  Spørgsmaalets  endelige  Afgørelse 
til  Paven  som  den,  til  hvem  Kang-his  Gave  i  sin  Tid  v^ar  givet. 
I  den  Anledning  sendtes  en  speciel  Underhandler  til  Rom,  hvor 
hans  Mission  desforuden  var  at  udvirke  Oprettelsen  af  direkte  diplo- 
matisk Forbindelse  mellem  Vatikanet  og  Peking.  Der  taltes  alle- 
rede om  Afsendelsen  af  en  pavelig  Nuntius,  da  Frankrig  blandede 
sig  i  Sagen  og  forpurrede  den.  Et  saadant  Skridt  vilde  nemlig 
have  berøvet  Republikken  Protektoratet  ov^er  alle  katolske  Missio- 
nærer i  Kina,  som  man  paastaar,  at  Traktaterne  hjemle  den,  og 
gjort  et  dybt  Skaar  i  Frankrigs  politiske  Indflydelse  i  Kina. 

Bortflytningen  af  »Peh-tang«  blev  derimod  tilsidst  arrangeret, 
men  forst  efter  at  den  kinesiske  Regering  havde  tilkendegivet 
sin  Beslutning,  at  ville  ekspropriere  Grunden  efter  europæiske 
Regler,    da   den  franske  Regering  nødtvungen   gav  sit  Samtykke. 

En  ny  Kirke  med  tilhørende  Bygninger  blev  opført  omtrent 
en  halv  Fjerdingvej  fra  den  gamle  paa  et  passende  Terrain,  et 
af  de  bedste  i  Pekin.  Den  nye  Grund  er  en  Tredjedel  større  end 
den  gamle,  og  alle  Omkostningerne  ved  Flytningen  afholdtes  af 
den  kinesiske  Regering  op  til  en  Sum  af  350,000  Taéls,  eller 
henved  halvanden  Million  Kroner. 

Tæt  inden  for  det  østlige  Hjørne  af  Muren  omkring  »Tartar- 
staden«  ligge  de  engelske,  hollandske,  franske,  tyske,  spanske, 
russiske,  italienske,  amerikanske,  belgiske  og  japanesiske  Lega- 
tioner, hver  med  en  lille  Flagstang,  der,  formodentlig  for  ikke 
at  saare  den   kinesiske  Finfølelse,   kun  rager  ubetydelig  op  over 

de  høje  Mure,  og  hvorfra  de  forskellige  Nationers  Flag  vaje  om 
Søndagen  og  ved  højtidelige  Lejligheder.  Gaden,  der  mellem 
Mand  og  Mand  bærer  det  ominose  Navn  »de  tributpligtige 
Nationers  Gade«,  er  en  af  de  smudsigste  i  Pekin,  og  det  vil-  sige 
en  hel  Del. 

Ved  at  betragte  de  foddybe,  opkørte  Hjulspor,  de  stinkende 
Mudderpøle  og  de  væmmelige  Affaldsdynger,  der  gør  Færdselen 
alt  andet  end  indbydende,  kommer  man  uvilkaarlig  til  at  spørge 
sig,  hvor  lidt  vel  den  europæiske  Civilisation  er  trængt  ind 
gennem  Kineserens  tykke  Hud,  hvor  lidet  de  europæiske  Gesandter 
formaa  at  udrette  i  Kina,  og  hvilken  ringe  Indflydelse  de  udøve 
paa  Regeringen  i  Pekin,  naar  de  ikke  en  Gang  kunne  udvirke,  at 
deres  egen  specielle  Gade  holdes  i  blot  nogenlunde  farbar  Stand, 
eller  forhindre,  at  Fortovene  ved  højlys  Dag  benyttes  som  Reti- 
rader, og  at  Kørebanen  vandes  hver  Eftermiddag  med  de  stinkende 
Uhumskheder  fra  de  aabne  Kloaker. 

Inden  for  Legationernes  egne  Mure  er  der  hyggeligt  og 
venligt  nok,  og  det  følger  af  sig  selv,  at  det  er  her  Beboerne 
tilbringe  saa  at  sige  al  deres  Tid.  Udenfor  vove  de  sig  som 
Regel  kun  til  Hest  eller  til  Vogns,  og  naar  Nødvendigheden 
tvinger  dem  dertil.  Den  russiske  Legation,  der  tillige  repræsen- 
terer den  danske  Regering  i  Pekin,  har  indrettet  sig  i  en  tidligere 
»Fu«,  en  mongolsk  eller  mantsjurisk  Fyrstes  Palads,  og  her  i  en 
stor,  rummelig,  træbeplantet  Park  ligge  Ministerens,  Sekretærernes 
og  de  øvrige  Legationsmedlemmers  lave  enetages  Huse  spredte 
rundt  om  en  græsk-katolsk  Kirke,  hvor  Poperne  fra  den  ortodokse 
Mission  holde  Gudstjeneste  hver  Søndag  Morgen. 

Det  er  et  ret  interessant  Faktum,  at  den  russiske  Kirke 
siden  Peder  den  Stores  Tid  opretholder  denne  dens  eneste 
Mission  i  Kina  af  Hensyn  til  Efterkommerne  af  25  Kosakker, 
som  i  1685  sammen  med  Præsten  Maxime  Léontier  førtes  fangne 
til  Pekin  af  Mantsjurerne  fra  Albasin  og  indrulleredes  i  et  af  de 
mantsjuriske    »Bannere«.       En    lille    russisk-kinesisk    Koloni    paa 

ca.  400  Mennesker  har  udviklet  sig  af  denne  Stamme  og  bevaret 
den  græsk-katolske  Tro  samt  enkelte  Levninger  af  det  russiske 
Sprog. 

Som  i  selve  Pekin  saaledes  uden  for  Staden.  Saa  at  sige 
alle  de  historiske  Mindesmærker  uden  Undtagelse,  ethvert  Tempel 
og  enhver  Pagode,  alle  de  smukke  Udsigtspunkter,  Haver  og 
Parker,  hvormed  tidligere  Regenter  og  Rigmænd  have  smykket 
Omegnen  og  som  ganske  vist,  i  Lighed  med  alt  andet  i  Kina, 
ligge  forsømt  og  i  Ruiner,  men  dog  endnu  ere  et  Besøg  værd 
—  alt  have  de  skinsyge  Mandariner  i  den  sidste  halve  Snes  Aar, 
et  for  et,  lukket  for  Europæerne.  Den  store  Park,  der  omgiver 
Ruinerne  af  Sommerpaladset  Yiian  Ming  Yiin  (o:  »den  runde, 
dejlige  Have«),  og  som  endnu  for  faa  Aar  siden  var  aaben  for 
Besøgende,  naar  disse  blot  vilde  gøre  sig  den  Ulejlighed  at 
skræve  over  den  sammenstyrtede  Mur  og  afgive  nogle  faa  Styver 
til  Vagten  ved  Portene,  har  man  gjort  utilgængelig  under  Paa- 
skud af,  at  det  er  Meningen  at  rekonstruere  Paladset  og  dets 
Omgivelser;  »den  store  Klokkes  Tempel«,  hvor  en  gigantisk 
Bronze-Klokke,  støbt  i  1403,  der  siges  at  veje  120,000  Pund  og 
er  bedækket  med  Titusinder  af  indstøbte  Skrifttegn,  findes  op- 
hængt, har  man  tillukket;  det  samme  gælder  om  »det  gule 
Tempel«,  der  indeholder  en  vidunderlig  dejlig  udhugget  Marmor- 
Cenotaph  oprejst  til  Minde  om  en  tibetansk  Lama,  der  døde 
her  paa  Vejen  til  Pekin  i  1780,  og  som  skal  være  et  af  de 
mærkeligste  Kunstværker  Kina  ejer,  saa  vel  som  om  »de  titusind 
Alderes  Bjerg«  (Wan  Shou  Shan),  et  af  de  skønneste  Punkter  i 
Kina  og  indtil  for  nylig  et  Yndlingssted  for  Pekins  »Picnic-Selskaber«. 
De  to  siddende  Bronzeløver,  der  bevogte  Indgangen,  og  som 
ere  ligesaa  berømte  som  selve  »Himlens  Tempel«,  der  for  Resten 
ogsaa  er  lukket  af;  den  elegante,  hvide  Marmorbro,  der  spænder 
over  hvad  en  Gang  har  været  en  kunstig  Indsø,  men  nu  er  et  til- 
groet Morads;  den  liggende  »Bronzeko«  ved  Broens  Ende;  den 
kolossale  Stenbaad,  en  omhyggelig  Imitation  af  en  kinesisk  Djunk, 


35 

liggende  ved  Foden  af  en  af  de  mange  Udsigts-Hoje;  »de  siddende 
Buddhas  Tempel«,  hvor  Tag  og  Ydervægge  ere  dækkede  med 
gule,  glaserede  Mursten,  hver  med  en  siddende  Buddha  Figur 
indstobt;  det  dejlige  Panorama  over  Pekin  og  Omegn  fra  de 
mange  Udsigtspunkter  —  alt  er  Tabu  for  Europæerne,  og  for- 
beholdt  den   lasede,    lurvede,    banditagtige   Soldat,    der    med    sit 


De  siddende  Buddhas  Tempel. 

antikverede  Spyd  og  sin  rustne  Flintebøsse  vaager  over,  at  alle 
disse  Mindesmærker  om  fordums  Storhed,  Kunst  og  Rigdom 
faa  Lov  til  at  forfalde  og  odelægges  uforstyrret  og  uden  at  ud- 
sættes for  Barbarens  onde  Øjne  eller  vanhelliges  af  hans  jern- 
skoede Fodtrin. 

Medens    man    i    andre  Lande    gør    sit    bedste    for   at   lokke 
Turister  og  Rejsende  til   sig,    skynder    man    sig   i  Kina    med    at 

3* 

lukke  af  for  ethvert  Sted,  der  interesserer  den  Fremmede,  og  gor 
sit  yderste  for  at  ærgre,  chikanere  og  fornærme  de  uvelkomne 
Gæster. 

Kineserne  have  glemt  Lektionen  fra  1860.  Det  vilde  have 
gjort  en  gavnligere  Virkning,  om  den  engelsk-franske  Hær  den 
Gang,  i  Stedet  for  at  ødelægge  Sommerpaladset  med  dets  uer- 
stattelige Kunstskatte,  havde  sprængt  »den  forbudne  Stads«  Porte, 
og  jaget  det  mantsjuriske  Dynasti  paa  Doren.  Nu  nøjedes  man 
med  at  kampere  uden  for  Stadens  Mure  og  diktere  Freden  der- 
fra, »for  ikke  at  gøre  Vold  paa  Dynastiets  Traditioner«,  en 
Hensynsfuldhed,  som  Kineserne  kun  betragtede  som  Svaghed, 
og  som  de  den  Dag  i  Dag  forklare  derhen,  at  Barbarerne  i 
sidste  Øjeblik,  rædselsslagne  over  deres  Gerning  og  skælvende 
for  »Dragens«  Vrede,  skyndte  sig  bort  med  deres  lovløse  Bytte. 

Man  gør  sig  i  Europa  intet  Begreb  om  Tingenes  Tilstand 
her  og  om  den  Kval  og  Nedværdigelse,  det  maa  være  for  de 
højtdannede  og  tidt  udmærkede  Mænd,  der  repræsentere  Vestens 
Stormagter,  at  maatte  finde  sig  i  det  uophørlige  Chikaneri,  den 
smaalige  Uforskammethed  og  den  aldeles  utrolige  Frækhed,  hvor- 
med de  12  Mandariner,  der  repræsentere  den  kinesiske  Regering 
i  »Tsungli-Yamen«  (Udenrigsministeriet),  tillade  sig  at  behandle 
dem. 

Det  er  ikke  nok  med,  at  der  som  Regel  kun  er  2  eller  3 
af  de  kinesiske  Ministre  til  Stede,  naar  en  eller  anden  Sag  for- 
handles med  en  europæisk  Gesandt,  og  at  hine  oven  i  Købet 
skifte  fra  Dag  til  Dag,  saa  at  man  som  Regel  aldrig  kan  faa 
Fingre  i  de  samme  Personer,  hvad  der  naturligvis  har  Gentagelser, 
Forklaringer  og  Ophold  uden  Ende  til  Følge,  men  Kineserne 
omgive  de  ulykkelige  europæiske  Diplomater  med  et  Væv  af 
Omsvøb,  List  og  Løgn,  som  det  er  dem  umuligt  at  trænge 
igennem.  Kineseren  bliver  aldrig  træt.  Tid  har  ingen  Værdi 
for  ham,  Sandhed  betragter  han  som  et  Onde,  der  helst  maa 
undgaas,   og  han   ender  sædvanlig   med  at  gøre  Europæeren  saa 

led  og  ked  af  det  hele,  at  denne  foretrækker  at  lade  fem  være 
lige,  fremfor  at  fortsætte  en  Kamp  uden  Ende. 

En  europæisk  Gesandt  behover  blot  at  udtale  et  eller  andet 
Ønske,  saa  lægger  man  ham  i  Udenrigsministeriet  øjeblikkelig 
alle  mulige  Hindringer  i  Vejen.  Den  afdode  engelske  Gesandt, 
Sir  Harry  Parkes,  tillod  sig  saaledes  at  anmode  om,  at  Torne- 
krattet ved  en  af  Opgangene  til  Stadsmuren  nær  Legationen 
maatte  blive  fjernet,  saa  at  Legationens  Damer  kunde  stige  op 
der,  i  Stedet  for  at  gaa  en  lang  Omvej  gennem  stinkende,  smud- 
sige Gyder,  naar  de  foretoge  deres  daglige  Spadseretur  paa 
Muren,  det  eneste  Sted,  hvor  saadanne  ere  mulige.  Dagen  efter 
fandtes  alle  Opgangene  nær  Legationerne  tilmurede,  og  al  Ad- 
gang forbudt.  Det  er  forst  senere,  at  en  enkelt  igen  er  bleven 
tilgængelig  ved  Bestikkelse  af  Dørvogteren,  medens  Opgangene 
i  de  fjernere  liggende  Stadsdele  staa  aabne  for  enhver  kinesisk 
Kuli. 

Kollegial  Samvirken  eller  social  Omgang  mellem  de  kinesiske 
Ministre  og  det  europæiske  Corps  diplomatique  eksisterer  ikke. 
Man  ses  kun  en  Gang  eller  to  om  Maaneden,  naar  presserende 
Sager  tvinge  Gesandterne  til  at  aflægge  Besøg  i  den  faldefærdige, 
smudsige  Barakke,  der  kaldes  »Tsungli-Yamen«  og  som  forsæt- 
lig er  placeret  i  en  obskur  Sidegade  langt  fra  Legationerne; 
eller  naar  Kineserne  en  Gang  om  Aaret,  ved  kinesisk  Nytaar, 
som  et  Udtryk  for  Hans  himmelske  Majestæts  Nedladenhed, 
giver  Barbarerne  »Tj ø-fan«  (Middagsselskab)  paa  samme  Sted  og 
i  Omgivelser,  der  er  alt  andet  end  appetitlige.  Ellers  afhandles 
alle  Forretninger  skriftligt,  hvad  selvfølgelig  byder  Kineserne 
Lejlighed  til  i  vid  Udstrækning  at  benytte  sig  af  deres  Yndlings- 
vaaben:  Omsvøb  og  Udsættelse. 

Den  lille  Koloni  af  vel  et  Hundrede  Europæere  af  alle 
Nationer,  som  findes  inden  for  Pekins  Mure,  gor  sig  Livet  saa 
behageligt,  som  Omstændighederne  tillade  det  i  denne  Afkrog 
af  Verdenen.     Om  Sommeren,  naar  Termometret  viser  36  Grader 


Celsius  i  Skyggen,  medens  Sandfluerne  og  Skorpionerne  gøre 
deres  til  at  variere  Eksistensens  Ensformighed  i  Byen,  flytte  de 
ud  til  Bjergene,  en  to,  tre  Mil  fra  Pekin,  hvor  de  leje  et  eller 
andet  smukt  beliggende  Tempel  for  Sæsonen  og  ligge  paa  Landet 
i  frisk  Luft  og  smukke  Omgivelser.  Om  Vinteren,  naar  Peh-ho- 
Floden  fryser  til,  og  de  i  3  Maaneder  ere  afskaarne  fra  Om- 
verdenen, med  Post  over  Land  fra  Shanghai  et  Par  Gange  om 
Ugen,  trøster  man  sig  med  Visiter,  Middagsselskaber,  Baller, 
Ridning  og  Skøjteløbning,  ja  der  eksisterer  endog  Sagn  om 
Kostumeballer  og  Teaterforestillinger.  Pekin  har  for  Resten  og- 
saa  sin  Væddeløbsbane  uden  for  Byen,  hvor  der  holdes  Vædde- 
løb en  Gang  om  Aaret  til  stor  Glæde  for  Hovedstadens  indfødte 
Befolkning,  der  indfinder  sig  som  Tilskuere  i  Tusindvis,  sin 
Lawn-Tennis-  og  Kroket-Plads,  Keglebane  og  Telegrafstation, 
hvorfra  Reuter  udsender  sine  mærkværdige  Telegrammer,  der 
fra  Tid  til  anden  give  Diplomaterne  Stof  til  Diskussion  og  til 
alle  Slags  politiske  Spekulationer.  Paa  Besøg  mangler  det  ikke 
om  For-  og  Efteraaret,  naar  de  gæstfri  Legationer  aabne  deres 
Porte  for  Venner  og  Bekendte  fra  Shanghai  og  fra  de  andre  for 
Europæerne  aabnede  Havne,  eller  for  »Globe-trotters«,  der  arrivere 
fra  alle  Verdens  Hjørner  for  at  bese  Pekins  Mærkværdigheder  og 
gøre  Turen  til  den  store  kinesiske  Mur,  hvoraf  en  Arm  lober  ud 
ved  Nankou-Passet,  en  Snes  Mil  Nord  for  Pekin. 

Mennesket  er  som  bekendt  et  Vanedyr,  og  man  vænner 
sig  efterhaanden  til  det  utrolige.  Der  findes  intelligente  Euro- 
pæere, som  have  tilbragt  deres  halve  Levetid  i  Pekin,  og  som 
finde  Livet  her  saa  herligt,  at  de  foretrække  det  for  Europas 
»Overcivilisation«.  Men  de  fleste  af  dem  ere  rigtignok  »Sino- 
loger«, Mænd,  der  have  gjort  sig  Studiet  af  det  kinesiske  Sprog 
til  Livsopgave,  og  som  ikke  anerkende  nogen  ædlere  ellei 
smukkere  Opgave  end  at  udfinde,  hvorvidt  Tegnet  »chou« 
skreves  med  8  eller  9  Streger  i  Tang  Dynastiets  Tid.  De  se 
ikke    Møddingerne    paa    Gaden,    lugte    ikke    de    aabne    Kloaker, 

høre  ikke  Kinesernes  evindelige  Raaben  og  Støjen,  og  bilde  sig 
selv  og  andre  ind,  at  Støvet,  der  fylder  Øjne,  Næse  og  Mund 
»er  godt  for  Lungerne«.  Det  er  gaaet  dem  som  Mantsj urerne, 
Mongolerne  og  alle  de  andre  Usurpatorer,  der  fra  Tid  til  anden 
ere  trængte  ind  i  Kina;  de  ere  blevne  »kineserede«,  saa  at  de 
kun  mangle  Pisken  for  at  blive  fuldkomne  Kinesere.  Det  »skæve 
Blik«  paa  Tingene  have  de  allerede. 


KEJSERFAMILJEN. 


j\.inas  forrige  Hersker  Tung  Tschi  døde  uden  Arvinger  i 
jf<^75)  og  hans  unge  Kejserinde  vandt  sig  uforglemmelig  Ry  og 
Ære  ved  den  største  og  mest  berømmelige  af  alle  Handlinger, 
som  det  ligger  i  en  kinesisk  Enkes  Magt  at  udfore:  hun  begik 
Selvmord.  Saa  snart  det  stod  Kejserens  Omgivelser  klart,  at 
hans  Sygdom  —  Kopper  —  var  haabløs,  og  da  han  ingen  Efterfølger 
havde  udnævnt,  samt  nu  var  for  syg  til  at  gøre  dette,  sammen- 
kaldtes et  Stats-  og  Familjeraad,  for  at  handle  i  hans  Sted.  De 
to  Enkekejserinder  »den  østlige«  og  »den  vestlige«,  »Tung  kung« 
og  »Si  kung«  (kaldte  saaledes  efter  de  Afdelinger  af  Paladset, 
hvor  de  residerede) ,  den  forrige  Kejsers ,  Hsien  Fengs  Gemal- 
inder, som  havde  ført  Regeringen  under  Tung  Tschis  Mindre- 
aarighed,  fire  af  den  døende  Monarks  Onkler,  en  Række  mant- 
sj  uriske  Prinser  samt  Statsraadet  og  Præsidenterne  for  de  seks 
iVIinisterier ,  vare  til  Stede.  Efter  Enkekejserindernes  Forslag 
valgtes  Tsai  Tien,  den  fireaarige  Søn  af  Prins  Tschun  (den 
»syvende  Prins«  d:  Kejser  Tao  Kwangs  syvende  Son)  en  Fætter 
til  Kejseren,  og  et  Dokument  herom  udstedtes  og  undertegnedes 
af  alle  Tilstedeværende  og  —  saaledes  hed  det  i  alt  Fald  — 
approberedes  af  den  døende  Kejser.  Da  dette  var  sket,  begav 
den  »niende  Prins«  sig  til  sin  Broders  Bolig  i  Tartarbyen   for  at 


41 

afhente  sin  lille  Nevø.  Varmt  indhyllet  i  Sobelskind  bares 
Kinas  tilkommende  Kejser  de  tre  Fjerdingvej  i  den  kolde 
Januarnat  til  det  kejserlige  Palads,  hvor  han  blev  overgivet  til 
sine  to  Tanter,  i  »Jang-hsien-tien«  (Hjærte-Fostrings-Hallen),  og 
hvor  han  siden  under  Titlen  »Kuang  Sy«  (d:  glimrende  Efter- 
følge) har  beboet  de  samme  Værelser  som  Dynastiets  syv  Kejsere 
for  ham,  i  de  lave  enetages  Kiosker  og  Pavilloner,  som  ingen 
Europæers  Fod  har  betraadt  og  hvis  stejle,  gultglasserede  Tage 
man  fra  Bymuren  ser  glimte  som  Guld  i  Solen. 

De  to  Enkekejserinder  overtoge  Formynderskabet  over  den 
unge  Kejser  og  forte  dette  i  Forening,  indtil  den  »vestlige«  døde 
i  1880.  Siden  den  Tid  og  indtil  den  unge  Kejsers  Regerings- 
tiltrædelse  førte  den  efterlevende  »østlige«,  Hendes  Majestæt 
Kejserinde  Tzi  An,  en  myndig  og  intelligent  —  nu  tresindstyve- 
aarig  Dame  —  Regeringen,  understøttet  af  vise  Raadgivere  som 
Prinserne  Kung,  Tjun  og  Wen  Hsiang  samt  af  dygtige  Stats- 
mænd som  Tseng  Koo-Fan  og  Li  Hung-Chang,  og  Kina  har  i 
disse  mange  og  for  Landets  Udvikling  saa  betydningsfulde  Aar 
for  første  Gang  i  det  store  Ta  Tschings  Dynastis  Historie  været 
regeret  af  en  Kvinde. 

Hans  himmelske  Majestæt  blev  myndig  med  sit  sekstende 
Aar  i  1887  og  burde  da  efter  Landets  Skik  have  overtaget 
Regeringen.  Imidlertid  lod  Enkekejserinden  sig  af  sine  »Raad- 
giveres  og  Ministres  Bønner  og  Forestillinger«  overtale  til,  endnu 
i  nogen  Tid  at  vejlede  og  hjælpe  den  unge  Kejser  med  at  bære 
Regeringens  tunge  Byrder,  og  det  var  først  paa  den  tredje  Dag 
af  den  anden  Maaned  i  det  fjortende  Regeringsaar  (den  4de  Marts 
1889),  som  af  det  astronomiske  Fakultet  var  udvalgt  som  »heldig«, 
at  han  selvstændig  tog  Tøjlerne  af  Enkekejserindens  stærke  og 
erfarne  Hænder,  hvori  de  faktisk  havde  hvilet  siden  hendes 
Ægtefælles  Død  i   1861. 

»Pekin  Gazette«  for  den  27de  Juli  1888  indeholder  en  Prokla- 
mation fra  Enkekejserinden,  hvori  hun  i  den  patriarkalske  Tone, 
der  betegner   alle  Kundgørelser  fra  Tronen   til   Folket,   meddeler 

Nationen,  at  da  Kejseren  forst  tiltraadte  Regeringen,  kunde  hun 
ikke  nægte  ham  Raad  og  Vejledning  i  hans  Tvivl  og  Vanske- 
ligheder, og  at  hun  derfor  meget  mod  sit  Ønske,  tvang  sig  til 
at  rette  sig  efter  sine  Ministres  Bonner,  om  endnu  nogle  faa  Aar 
at  undervise  ham  i  Regeringskunsten.  »Siden  den  Tid  ere  to 
Aar  gaaede   hen,    og  Kejseren   har,    til   Hendes  Majestæts  store 


Prins  Tschun  med  sine  Sønner,  den  nuværende  Kejser 
osf  dennes  Broder. 


Tilfredshed,  kastet  sig  over  sit  Værk  med  en  saadan  Flid  og  et 
saadant  Held,  at  han  nu  er  i  Stand  til  at  lede  og  afgore  alle 
Statssager  uden  Hjælp.  Saa  snart  derfor  hans  Formæling  har 
fundet  Sted  vil  han  øjeblikkelig  overtage  den  selvstændige  Styrelse 
af  Kejserriget  i  Overensstemmelse  med  Mandarinernes  og  Folkets 
Ønsker.« 

Herpaa  svarer  Kejseren  med  et  Dekret,  hvori  han  erklærer, 
at  han  har  bestemt  sig  til  helt  at  overtage  Statens  Styrelse  den 
anden  Maaned  i  det  paafolgende  Aar.  »Idet  han  til  fulde  værd- 
sætter Hendes  Majestæt  Enkekejserindens  uskatterlige  Fortjenester 
af  Riget,  fyldes  hans  Hjærte  med  blandede  Følelser  af  Tak- 
nemmelighed og  Sorgmodighed,  naar  han  betænker,  at  Hendes 
Majestæt  i  næsten  30  Aar  har  baaret  Regeringens  Byrder  uden 
at  unde  sig  et  Øjebliks  Hvile,  og  han  tor  derfor  ikke  andet  end 
adlyde  nu,  da  det  har  behaget  hende  at  tilkendegive  sin  Vilje. 
»Med  Ærefrygt  og  Alvor  vil  han  vie  Nationen  sin  hele  Kraft, 
haabende  derved  at  gengælde  hans  hellige  Moders  Kærlighed, 
hun  som  fostrede,  opdrog  og  underviste  ham«. 

Nogle  Maaneder  senere,  den  8de  November,  udkommer  et 
nyt  Dekret  fra  Enkekejserinden,  saalydende:  »Siden  Kejseren 
ærefrygtsfuld  tiltraadte  sin  berømmelige  Fædrenearv,  er  han 
gradevis  vokset  op  til  Mand,  og  det  sømmer  sig  nu,  at  en  Dame 
af  ophøjet  Karakter  udvælges  til  hans  Konsort  og  til  at  bistaa 
ham  med  Udførelsen  af  hans  Pligter  i  Paladset,  saa  at  den  hoje 
Stilling  som  Kejserinde  kan  blive  værdig  udfyldt,  og  Kejseren 
fortsætte  sine  Fædres  Værk.  Vort  Valg  er  faldet  paa  Yeh-Ho- 
Na-La,  Datter  af  Kuei  Hsiang,  en  dydig  Ungmø  med  et  pas- 
sende og  fornemt  Fremtræde.  Vi  befale,  at  hun  ophøjes  til 
Kejserinde«. 

Kuei  Hsiang  (Hertug  Kuei)  er  en  yngre  Broder  af  Enke- 
kejserinden og  af  Kejserens  Moder,  der  ere  Søstre,  saa  at  den 
unge  Kejserinde  altsaa  er  sin  Gemals  kødelige  Kusine  og  Enke- 
kejserindens Niece. 

»Forbindelsen  mellem  Dragen  og  Føniksen«,  fuldbyrdedes  i 
det  kejserlige  Palads  i  Pekin  den  26de  Februar  1889  med  stor 
Pomp  og  Højtidelighed,  og  det  skønt  det  ikke  manglede  paa 
uheldsvangre  Tegn  i  Tiden  nærmest  denne  vigtige  Begivenhed, 
Tegn,  som  have  faaet  Kinas  vise  Mænd  til  at  ryste  paa  deres 
ærværdige  Hoveder,  og  som  endogsaa  et  Øjeblik  truede  med  at 
lede  til  Brylluppets  Udsættelse.      »Ildguden«  var  først  paa  Spil  i 

selve  »den  gule  Stad«  og  fortærede  Natten  mellem  den  i6de  og 
17de  Januar  en  af  de  monumentale  Bygninger  (Tai  Ho  Men),  der 
tjente  som  Oplagssted  for  det  kejserlige  Forraad  af  Silke,  Pels- 
værk og  andre  kostbare  Sager.  Onde  Tunger  ville  paastaa,  at 
Ilden  kom  ret  belejligt  for  visse  højtstaaende  Personer,  der  vare 
ansvarlige  for  disse  Forraad,  og  som  nu  ved  Regeringsskiftet 
skulde  aflægge  Regnskab  for  det  betroede  Gods.  Saa  faldt  Kej- 
serens Onkel,  den  vripne,  økonomisk  anlagte  Prins  Tun  paa  at 
do  af  Apopleksi,  og  endelig  tog  den  store  Hungersnød  i  de 
nordlige  Provinser  paa  at  udbrede  sig  med  en  Hurtighed,  der 
truede  med  at  bringe  alvorlige  Vanskeligheder  over  den  unge 
Regents  Hoved.  Havde  det  ikke  været  saa  heldigt,  at  det  netop 
samtidig  lykkedes  den  gule  P1ods  »Guvernør«,  Wu  Ta-Chang, 
at  tøjle  dette  graadige  Uhyre,  »Kinas  Sorg«,  ved  at  stoppe 
Bruddet  i  Dæmningerne  ved  Tjeng  Tjou,  og  derved  tvinge 
Flodens  Vande  ind  i  deres  gamle  Leje,  bort  fra  de  store,  over- 
svømmede Arealer,  hvor  Hundrede  Tusinder  af  Mennesker  mistede 
Ejendom  og  Liv  hin  Rædselsnat  den  29de  Septemher  1887,  er 
det  maaske  ikke  umuligt,  at  Hans  Majestæt  den  Dag  i  Dag  havde 
været  Ungkarl,  eller  at  Enkekejserinden  endnu  en  Gang  havde 
samtykket  i  at  holde  fast  paa  Tøjlerne  nogle  Aar  længere,  i 
Stedet  for,  som  hun  nu  gjorde,  at  irettesætte  i  indignerede  Ud- 
tryk og  summarisk  afskedige  Censoren  Tu  Jen-Shou,  som  i  en 
hemmelig  Memorial  vovede  at  bringe  dette  Forslag  frem. 

»Censorens  Forslag  har  opfyldt  os  med  dyb  Forbavselse«, 
siger  Hendes  Majestæt  i  det  Dekret,  som  hun  offentliggør  i  den 
uudtømmelige  Gazette  den  20de  Februar,  »Et  kvindeligt  Regent- 
skab blev  kun  grebet  til  som  det  sidste  Middel,  og  Vi  udsendte 
Befaling  til,  at  Regeringen,  naar  Tidens  Fylde  kom.  skulde  lægges 
paa  de  rette  Skuldre,  saa  at  vore  høje  Forfædres  konstitutionelle 
Skikke  kunde  bevares  uforandrede,  og  ingen  Anledning  gives  til 
berettiget  Kritik  i  kommende  Tider.  Vor  Beslutning  blev  tagen 
med  urokkelig  Bestemthed,  og  vor  Hensigt  havde  en  dyb  Betyd- 
ning«.    Hun   ender  med  at  befale,    at  Tu  Jen-Shou  skal  fratræde 

sit  Embede  som  Censor,  overgives  til  Strafte-Departementet,  for 
at  hans  Straf  kan  blive  fastsat,  og  at  hans  Memorial  skal  »kastes 
tilbage  i  hans  Ansigt«. 

En  Række  Naadesbevisninger,  Udnævnelser  og  Dekorationer 
i  Anledning  af  Kejserens  Reveringsovertagelse  og  Bryllup  fyldte 
Gazettens  Spalter,  aldeles  som  i  mere  civiliserede  Lande  ved 
lignende  Lejligheder.  Kejserens  Fader  og  Onkel,  Prinserne  Tschun 
og  Kung,  blev  det  tilladt  at  forøge  deres  Livvagt,  og  der  blev 
tilstaaet  den  første  60,000  Tæls  (ca.  250,000  Kroner)  til  Restaura- 
tion af  hans  nyligt  erhvervede  Palads. 

Et  stort  Antal  mongolske  Prinser  og  Hertuger  fik  Tilladelse 
til  at  benytte  purpurrode  Ridetojler;  andre  benaadedes  med  »gule 
Ridejakker«,  medens  mindre  begunstigede  Dødelige  udnævntes 
til  Kammerherrer,  fik  Tilladelse  til  at  ride  inden  for  Paladsets 
Enemærker,  bleve  dekorerede  med  Paafuglefjer,  eller  modtoge 
Foræringer  af  »Drage-Rober«,  een  eller  flere  Ruller  Silketøj  og 
Hattefrynser  efter  deres  forskellige  Rang.  Endelig  fik  Palankin- 
bærerne,  som  bare  den  unge  Kejserinde  ind  i  Paladset,  2  Tæls 
Sølv  (ca.  8  Kroner),  Fakkelbærerne  hver  i  Tæl  i  Gratiale. 

De  europæiske  Gesandter  i  Pekin  benyttede  Kejserens  Rege- 
ringstiltrædelse  som  Lejlighed  til  at  bringe  »Avdiensspørgs- 
maalet«  frem  og  udbade  sig  kollektivt  Tilladelse  til,  i  Lighed 
med  hvad  der  tilstaas  Kinas  Repræsentanter  ved  europæiske 
Hofter,  personlig  at  overbringe  Hans  Majestæt  deres  Lykønsk- 
ninger, og  man  turde  have  forventet,  at  d'Herrer  vålde  have 
benyttet  den  gunstige  Lejlighed  til  at  tvinge  deres  rimelige  For- 
dring paa  Ligestilling  igennem.  Guderne  og  Diplomaterne  vilde 
det  imidlertid  anderledes.  Den  kloge  Enkekejserinde  spiste 
d'Herrer  af  med  et  Dekret  i  Gazetten,  hvori  hun  med  den  sæd- 
vanlige kinesiske  Ordskvalder  udtaler  sin  høje  Bevaagenhed  og 
Tilfredshed  med  »Traktatmagterne«  og  disses  Repræsentanter, 
som  hun  hver  forærer  en  »Ju  Hui«,  et  Slags  Scepter  af  udskaaret 
Træ,  indlagt  med  Nefrit,  der  benj^ttes  mellem  Kineserne  som 
komplimentære   Gaver    ved   Bryllupper,    fire   Ruller  Silkebrokade 

og  et  Sæt  broderede  Atlaskes  Futteraler  til  Pibe,  Tobak  og 
Fyrstaal!  Samtidig  beordrer  hun  Prins  Tsching  til  at  afholde 
en  Banket  til  d'Herrers  Ære  i  Tsungli-Yamen,  for  hvilket  Prinsen 
er  Præsident. 

Banketten  afholdes  den  7de  Marts.  Alle  Gesandterne  med 
deres  Sekretærer  gave  Mode,  Corps  diplomatiques  Doyen,  den 
tyske  Minister,  og  Prins  Tsching  kappedes  om  at  holde  vel- 
klingende Taler  om  ingen  Ting,  og  alt  var  saare  godt.  Spise- 
sedlen, der  lod  paa: 

Fugleredesuppe,  stegt  And,  Grønærter  i  Eddike, 

Syltede    Æbler,    Kyllingesuppe    med    Hajfiskefinner,    Lammesteg 

med  friske  Agurker, 
Syltede  Pærer,  Melkager,  Fiskegelée, 
Skinke  i  Honning,  Salat  i  Eddike, 
Bambus-Skud,  sode  Kartofler, 
Stegt  Pattegris, 
Mandel  Budding 

blev  gjort  Fyldest,  Foræringerne  samt  Fornærmelserne  stukne  i 
Lommen,  og  Levningerne  fra  Banketten  sendtes  rundt  til  Minister- 
fruerne den  følgende  Dag! 

Kejserens  Fader,  Prins  Tschun,  afgik  ved  Døden  i  Pekin 
den  iste  Januar  1891  efter  et  Par  Aars  Svagelighed  og  et  langt 
Sygeleje,  hvorfra  Landets  berømteste  Læger,  der  fra  Tid  til 
anden  kaldtes  til  Hovedstaden  for  at  forsøge  deres  Kunst  paa 
den  høje  Patient,  ikke  havde  formaaet  at  rejse  ham. 

Den  foreløbige  Bisættelse  i  »Hai  Ting« ,  Templet  uden  for 
Pekin,  hvor  Kisten  vil  henstaa  indtil  den  endelige  Begravelse  kan 
finde  Sted,  foregik  den  tyvende  Dag  i  den  tolvte  kinesiske 
Maaned,  der  var  udvalgt  som  »heldig«  for  dette  Øjemed  af  det 
astronomiske  Fakultet.  Klokken  fire  om  Morgenen  satte  den 
storartede  Procession  sig  i  Bevægelse  fra  Prinsens  Palads,  efter 
at  Kejseren  og  hans  Brødre  i  hvide  Sorgeklæder  og  med  bræn- 
dende Rogelsepinde    i    de   opløftede   Hænder  havde   knælet  ved 

Kisten  og  fulgt  denne  til  Fods  indtil  Paladsets  yderste  Port. 
Her  ventede  en  Bærestol  paa  Hans  Majestæt,  der  ad  en  Omvej 
begav  sig  til  et  Tempel,  beliggende  paa  den  Vej,  som  Ligtoget 
skulde  passere,  og  hvor  han  endnu  en  Gang  knælende  paa  alfar 
Vej  sagde  sin  afdøde  Fader  det  sidste  Farvel,  inden  han  vendte 
tilbage  til  sine  egne  Gemakker,  for  at  paabegynde  de  ii  Dages 
Sorgetid,  i  hvilke  han  ikke  skiftede  Klæder,  ikke  ragede  sit 
Hoved,  ikke  beskæftigede  sig  med  Regeringsanliggender  og  til- 
bragte Tiden  i  Faste  og  Bon  for  den  Hedengangnes  Sjæl. 

Kisten,  der  blev  baaren  af  firsindstyve  Bærere  i  officielle 
blaa  Silkedragter,  var  bedækket  med  et  overordentligt  pragtfuldt 
og  kostbart  broderet,  purpurfarvet  Silketæppe,  skænket  af  Kej- 
seren. Umiddelbart  derefter  fulgte  en  transportabel  Pavillon, 
bestemt  til  at  sættes  over  Kisten,  baaren  af  otte  og  fyrretyve 
Mænd  i  samme  Dragter  som  Kistebærerne;  efter  dem  otte  rigt 
draperede  Kameler  gaaende  parvis,  saa  tolv  mælkehvide  Heste 
med  gule  Tommer,  tolv  rigtklædte  Hofbetjente,  hver  bærende 
en  Falk  paa  Armen;  fire  andre  Betjente,  ledende  smaa  hvide 
Hunde;  et  Par  kæmpestore,  hvide  Atlaskes  Bannere,  kantede  med 
purpurfarede ,  brede  Baand  og  broderede  i  gult  med  den  kejser- 
lige, femkloede  Drage;  derefter  Hundreder  af  Mænd  med  Flag, 
Spyd,  Sværd  og  antike  Vaaben  samt  en  Bande  Musikanter,  der 
imidlertid  ikke  spillede  paa  deres  Instrumenter.  Efter  dem  blev 
en  gul  Silkeparaply  baaren  foran  en  anden  Pavillon,  under  hvilken 
gik  otte  Hoffolk  i  purpurrode  Silkeklæder  bærende  Tavler, 
beskrevne  med  den  Afdødes  Titler  og  Dyder,  skænket  af  Enke- 
kejserinden; herefter  igen  to  Lover,  to  Storke,  en  Pige  og  en 
Dreng,  alt  forfærdiget  af  kunstigt  tilskaarne  og  sirligt  sammen- 
føjede grønne  Grene ;  saa  den  gule  Palankin,  skænket  af  Kejseren 
til  Prinsen,  men  som  denne  havde  været  for  beskeden  til  at 
benytte  i  levende  Live ;  en  gulmalet,  kejserlig  Rejse  vogn ;  Prinsens 
Yndlingshest;  andre  rigtfarvede  Silkebannere  og  Paraplyer;  et 
Kompagni  Bueskytter  og  endelig  Vogne  fulde  at  rigtklædte  mant- 
sjuriske   Drenge    med    den    Afdødes    officielle   Dragt,    hans   Hat, 

Kaftan,  Bælte  og  Støvler.  Flere  Hundrede  bevæbnede  Mænd 
eskorterede  Følget;  hele  Pekins  Garnison,  Kavalleri  og  Infanteri, 
knælede  paa  Vejen,  medens  Cortégen  bevægede  sig  forbi  i  hurtig 
March,  hvorefter  Tropperne  faldt  ind  og  sluttede  sig  efterhaanden 
til  Toget,  der  antog  aldeles  kolossale  Dimensioner  inden  Templet 
naaedes,  og  Prins  Tschuns  jordiske  Levninger  overgaves  til  de 
gulklædte  Lamapræster,  i  hvis  Værge  de  ville  forblive,  indtil  det 
astronomiske  Fakultet,  maaske  først  efter  Aars  Forlob,  bestemmer 
en  anden  »heldig«  Dag  for  Begravelsen,  der  vil  finde  Sted  i 
Prinsens  Sommerhave  nogle  Mil  uden  for  Pekin,  saa  snart  en  pas- 
sende Plads  med  god  »Feng-sui«  er  funden  af  de  Eksperter,  der 
beskæftige  sig  med  denne  overordentlig  vigtige  Funktion. 

Prins  Kung,  Kejserens  Onkel,  er  nu  den  eneste  overlevende 
kejserlige  Prins  »Ho  Sheh  Tsin  Wang«,  medens  hans  Sønner  og 
Sønnesønner  ere  »To  Lo  Kun  Wang«  og  »Beileh«  eller  Prinser 
af  anden  og  tredje  Klasse.  Efter  de  gældende  Regler  aftager  al 
arvelig  Rang  en  Grad  med  hver  Generation,  saa  at  Efterkommere 
af  tidligere  Kejsere  og  disses  Sønner  nu  til  Dags  staa  lavere  og 
lavere  paa  Rangklassens  Trin,  indtil  den  I2te  Generation,  da  al 
Titel  er  død  ud,  og  Vedkommende  ere  blevne  simple  Medlemmer 
af  den  kejserlige  Klan  og  som  saadanne  kun  berettigede  til  en 
højst  ubetydelig  Pension  (nogle  faa  Tæls  om  Maaneden)  samt  til 
at  bære  et  gult  Bælte,  »Huang  Tai  Tze«,  under  hvilken  Benæv- 
nelse de  almindeligvis  kendes  i  deres  tidt  højst  beskedne  Stil- 
linger i  Livet,  og  for  at  adskille  dem  fra  »Hung  Tai  Tze«  (Rød- 
Bælter),  der  nedstamme  fra  endnu  tidligere  Forfædre  af  det  kej- 
serlige Hus,  medens  disse  endnu  vare  simple  Tartarhøvdinge. 
Den  eneste  Undtagelse  fra  denne  Regel  danne  de  otte  saakaldte 
»Jernhue-Prinser« ,  »Tieh-Mao-Tze-Wang« ,  Prinserne  af  Li,  Jui, 
Yu,  Suh,  Cheng,  Chwang,  Shun  og  Keh,  de  lineale  Efterfølgere 
af  de  otte  mantsjuriske  Høvdinger,  der  hjalp  Dynastiet  ved  Kinas 
Erobring  og  som  til  Belønning  herfor  benaadedes  med  »arvelig 
Rang    til    evige   Tider«,    hvorfor    de    sammen    med   »Konfucius« 

lineale  Descendenter,  der  ere  »Hertuger«,  i  Grunden  maa  siges 
at  danne  Kinas  eneste  arvelige  Aristrokrati. 

Den  unge  Kejser  kom  for  forste  Gang  i  Berøring  med 
Europæerne  ved  den  Audiens,  hvorunder  han  omsider  modtog 
Gesandterne  den  5te  Marts  1891,  og  som  maa  henregnes  til  en 
af  de  vigtigste  politiske  Begivenheder,   siden  han  besteg  Tronen. 

Efter  et  Par  Maaneders  Forhandlinger  mellem  Tsungli-Yamen 
og  de  europæiske  Ministre  om  den  Etikette,  der  vilde  være  at 
iagttage,  og  hovedsagelig  om  det  Sted,  hvor  Audiensen  hos 
»Himlens  Søn«  skulde  finde  Sted,  publicerede  Pekin  Gazette  den 
4de  Marts  1 89 1  følgende  kategoriske  Kundgørelse: 

»Klokken  halv  tolv  i  Morgen  modtager  Kejseren  i  Audiens 
i  »Tse-Kuang-ke«  de  fremmede  Nationers  Afsendinge« 
og  den  6te : 

»Ved   Middagstid   den    5te    modtog   Kejseren   i  Audiens 
de  fremmede  Nationers  Afsendinge«  (her  følge  Navnene). 

Ministrene  havde  holdt  paa,  at  Audiensen  ikke  skulde  tinde 
Sted  i  »Tse-Kuang-ke«  (»den  purpurlyse  Hal«),  almindeligst  kendt 
som  den  Bygning,  hvor  Kejseren  hvert  Aar  ved  Nytaarstid  mod- 
tager sine  Vasalstaters  Afsendinge,  og  hvor  den  sidste  Audiens 
i  1873  uheldigvis  foregik.  Det  lykkedes  imidlertid  Prins  Tjing, 
Yamens  Præsident,  at  ov^erbevise  Herr  von  Brandt,  Tysklands 
Repræsentant  og  Doyen  for  det  diplomatiske  Corps,  om,  at  der 
for  Tiden  ikke  stod  nogen  anden  passende  Bygning  til  Hans 
himmelske  Majestæts  Raadighed  og  at  fjerne  Ministrenes  Be- 
tænkeligheder ved  andre  passende  Indrømmelser,  som  de  astute 
Kinesere  formodentlig  havde  parate  »for  tilfallet«,  og  ved  Løfte 
om,  at  det  skulde  blive  allersidste  Gang,  at  »Tse-Kuang-ke« 
blev  benyttet  i  dette  Øjemed. 

Efter  det  aftalte  Program  startede  alle  Ministrene,  ledsagede 
af  deres  Sekretærer,  Tolke  og  Attachés  i  81  grønne  og  blaa 
Palankiner,  efter  d'Hrrs  Rang,  fra  »Legationsgaden«  Klokken  halv 
elleve  den  5te  Marts,  eskorterede  af  deres  beredne  Tjenere  samt 

af  et  Par  Mandariner  som  Vejvisere.  Klokken  elleve  naaede  den 
lange  Procession  »Fu-Hua-Men«,  en  af  Portene  i  den  Mur,  der 
omgiver  »den  gule  Stad«,  hvorigennem  Vejen  gik  videre  et  Par 
Hundrede  Alen  til  den  indre  Mur  rundt  det  kejserlige  Palads 
Park,  hvor  Ministrene  og  deres  Følge  standsede  og  modtoges  af 
Prins  Tjing  og  Yamens  øvrige  Medlemmer. 

Efter  en  Udveksling  af  Hilsner  begav  man  sig  til  Fods 
gennem  denne  Port  langs  en  bred,  flisebelagt  Vej ,  hvor  en  dob- 
belt Linie  af  Soldater  paraderede,  til  en  lille  Pavillon  beliggende 
paa  den  vestlige  Bred  af  en  af  de  kunstige  Søer,  der  gennem- 
skære Parken,  hvor  Kejseren  om  Sommeren  opsender  Bønner 
for  Regn.  Her  holdtes  Gesandterne  ventende  en  stiv  Klokke- 
time, medens  Forfriskninger  serveredes,  og  en  Hob  Rideknægte, 
Gartnere,  Palankinbærere  og  andre  Kulier  belejrede  Dørene  og 
Trappetrinene,  kiggede  ind  igennem  de  aabne  Vinduer,  gjorde 
deres  ugenerte  Bemærkninger  og  endog  tillode  sig  en  nærgaaende 
personlig  Undersøgelse  af  Europæernes  Uniformer  og  Dekora- 
tioner, uden  at  der  fra  Mandarinernes  Side  gjordes  det  ringeste 
Forsøg  paa  at  holde  Orden,  eller  paa  at  beskytte  d'Hrr  imod 
Pøbelens  paatrængende  Næsvished.  Til  sidst  satte  man  sig  igen 
i  Bevægelse  ad  en  lang,  cementeret  Vej  til  selve  »Tse-Kuang-ke«, 
der,  staaende  et  halvt  Hundrede  Alen  fra  Søens  Bred  paa  et  højt 
Stenfundament,  er  en  Slags  Sommer-Pavillon,  bygget  og  orna- 
menteret i  den  sædvanlige  kinesiske  Stil  med  et  spidst,  højt  Ta* 
dækket  med  gule,  glaserede  Tagsten  og  forsynet  med  udløbende, 
snirklede  Gavle,  der  hvile  paa  solide,  omtrent  50  Fod  høje,  ud- 
skaarne  Træpiller,  malede  rode,  gule  og  grønne.  Tre  hvide 
Marmortrapper,  hvoraf  den  midterste  er  forbeholdt  Kejseren,  for- 
synede med  udhuggede  Rækværk,  lede  til  en  rummelig  Terrasse 
foran  de  fem  Døre,  som  alle  vende  mod  Syd.  Her  fordeltes 
Ministrene  og  deres  Følge  i  fire  interimistiske  Telte  udstyrede 
med  Tæpper,  Kakkelovne,  Borde  og  Stole  og  holdtes  ventende 
endnu  en  halv  Times  Tid,  indtil  det  meldtes,  at  Kejseren  var 
arriveret,  hvorefter  Herr  von  Brandt,   ledsaget  af  sin  Tolk  og  af 

to  af  Yamens   Medlemmer   fortes   for  Hans   himmelske  Majestæts 
Aasyn. 

Kejseren  havde  Sæde  paa  en  Slags  Estrade,  tre  Fod  over 
Hallens  flisebelagte  Gulv  og  omtrent  midt  i  denne.  Paa  Gulvet 
var  spredt  et  europæisk  Tæppe;  foran  Estraden  til  højre  var 
placeret  nogle  Bniles-parfuin  af  gammelt  Cloisonné  paa  et  for- 
gyldt Bord;  til  venstre  paa  et  andet  Bord  et  draget  Sværd  med 
udskaaret,  forgyldt  Dragegreb.  Bag  Kejseren  stod  en  høj ,  sort 
Marmortavle  dækket  med  hvide  Skrifttegn  og  Inskriptioner  paa 
Mantsjurisk  og  Kinesisk,  og  paa  hver  Side  havde  en  mantsjurisk 
Prins  Plads,  medens  en  dobbelt  Linie  af  militære  og  civile  Man- 
dariner støde  en  Jiaye  langs  Pavillonens  Sidevægge,  tavse  og  ube- 
vægelige som  Billedstøtter,  under  hele  Forestillingen. 

Ministeren,  der  fortes  op  ad  den  østlige  Trappe,  betraadte 
Audienshallen  gennem  Døren  til  højre  for  Midterportalen,  hvor- 
igennem Kejseren  var  kommen,  gik  frem  imellem  »Drage  Pillerne« 
til  omtrent  tre  Alen  fra  Estradens  Fod.  Her  bukkede  han  tre 
Gange  for  Kejseren,  medens  Prins  Tjing,  knælende  paa  Estradens 
øverste  Trin,  introducerede  ham  ved  Navn.  Han  afleverede 
derefter  følgende  korte  Tale  paa  Engelsk,  der  oversattes  paa 
Kinesisk  af  hans  Tolk  og  paa  Mantsjurisk  af  Prinsen: 

»Ministrene  og  Charges  d'Affaires  nyde  i  Dag  for  første 
Gang  den  Ære  at  stedes  for  Deres  Majestæt.  Vi  frembære  der- 
for vore  ærbødigste  Hilsener  til  Kejseren.  Vi  tro,  at  denne 
Skiks  Indførelse  vil  bidrage  til  at  bringe  Landet  Fred  og  Ære 
og  Traktatmagternes  Venskab,  hvilket  er  vort  oprigtige  Ønske. 
Vi  frembære  vore  kordiale  og  ærbødige  Ønsker  i  Anledning  af 
Aarskiftet  og  haabe,  at  Kejserens  store  Egenskaber  maa  bringe 
høje  og  lave  Velsignelse,  saa  at  hele  Folket  maa  nyde  Fred  og 
Fremgang.« 

hvorpaa  Kejseren    paa    samme    Maade    gennem    Prins   Tjing   og 
Tolken  svarede: 

»Vi  takke  for  Eders  Lykønskninger.  Vi  paaskønne  og  ere 
glade  over  Eders  venlige  Udtalelser,  og  vi  ønske  oprigtigt  Eders 

respektive  Suveræner  Held  og  Lykke  i  det  ny  Aar,  samt  at 
deres  Lykke  og  Fremgang  maa  vokse  Dag  for  Dag.  Vi  haabe 
ogsaa,  at  I  Ministre  maa  forblive  længe  i  Kina  og  i  fuld  Nydelse 
af  et  godt  Helbred,  samt  at  de  venskabelige  Relationer  mellem 
Kina  og  fremmede  Lande  maa  bevares  for  evig.« 

Ministeren  gik  derefter  frem  til  Foden  af  Estraden  med  sine 
Kreditiver,  som  Prins  Tjing  modtog  af  hans  Hænder  og  placerede 
paa  et  Bord,  bag  hvilket  Kejseren  sad  med  Benene  over  Kors. 
Hans  Majestæt  anerkendte  deres  Modtagelse  med  et  let  Buk, 
hvorpaa  Ministeren  atter  bukkede  og  traadte  baglæns  tilbage  til 
sin  tidligere  Plads. 

Kejseren  henvendte  derpaa  endnu  et  Par  Ord  til  Prins  Tjing, 
der  oversatte  dem  som  før,  »idet  han  steg  ned  fra  Estraden 
med  Armene  udspilede  som  en  Fugls  Vinger«  (efter  Konfucius' 
Mønster),  bukkede  endnu  en  Gang  for  Ministeren,  der  svarede 
med  nye  Buk,  og  Audiensen  var  til  Ende  for  hans  Vedkom- 
mende. Een  efter  een  fik  de  forskellige  Ministre  og  Charges 
d'Affaires  Audiens  efter  samme  Program,  omtrent  fem  Minutter 
til  hver,  medens  Sekretærerne  og  Attachéerne  modtoges  en  bloc, 
legationsvis  og  i  tre  Rækker  sammen  med  deres  respektive 
Chefer,  ved  en  Fællesaudiens,  der  fandt  Sted  umiddelbart  efter 
at  disse  havde  haft  hver  sin  specielle  Audiens.  Ved  denne 
Lejlighed  oplæste  Hr.  von  Brandt  en  fælles  Lykønskningsadresse, 
som  oversattes  paa  Kinesisk  og  Mantsjurisk  af  den  russiske  Lega- 
tions Tolk,  Mr.  Popofif,  og  af  Prins  Tjing,  og  hvorpaa  Kejseren 
paa  samme  Maade  svarede  et  Par  høflige  og  intetsigende  Ord. 

Ministrene  og  deres  Følge  førtes  derefter  tilbage  til  deres 
Palankiner  ad  samme  Vej  og  i  samme  Orden,  som  de  vare 
ankomne,  for  at  tiltræde  Tilbagegangen  til  deres  respektive 
Legationer. 

Den  følgende  Dag  afholdtes  en  officiel  Banket  i  Tsungli- 
Yamen,  hvor  Prins  Tjing  agerede  Vært  paa  Kejserens  Vegne, 
og    hvor    saavel   han   som   Hr.  von  Brandt   fortabte   sig  i   endnu 

et  Par  diplomatiske  og  frasefulde  Taler,  fulde  af  Komplimenter 
og  gode  Ønsker,  men  uden  Betydning,  hverken  for  de  Herrer 
Talere  selv  eller  for  andre. 

Hovedinteressen  ved  Audiensen  samler  sig  selvfølgelig  om 
den  unge  Kejsers  Person. 

Han  beskrives  som  yngre  af  Udseende,  end  han  i  Virkelig- 
heden er,  skont  han  kun  netop  havde  fyldt  i8  Aiar.  Hans 
Ansigtstræk  ere  typisk  kinesiske  eller  rettere  mantsj uriske,  fint 
formede,  intelligente  og  tiltalende.  Han  er  lille  og  spinkel  af 
Vækst,  mørk  af  Hudfarve,  bleg  med  høj  Pande,  smalle,  sorte, 
buede  Øjenbryn,  store,  mørke  Øjne  og  en  ualmindelig  lang 
Hage.  Hans  Udtryk  er  alvorligt,  med  Præg  af  en  vis  Sorg- 
modighed, der  maaske  kan  tilskrives  det  strenge  asketiske  og 
arbejdsomme  Liv,  han  nodes  til  at  føre  indenfor  sit  Palads 
Mure,  berøvet  alle  sin  Alders  Adspredelser  og  Fornøjelser,  ene 
i  sin  halv  overmenneskelige  Storhed.  Han  var  ved  den  nævnte 
Lejlighed  iklædt  en  brunlig  Silke-Kaftan  med  gyldne  Drager 
broderede  paa  Bryst  og  Skuldre,  bar  en  stor,  sort  Filthat  af  det 
sædvanlige  kinesiske  Mønster  med  en  Knap  af  flettet,  rod  Silke 
og  talte  lavt  og  hurtigt,  rimeligvis  en  Smule  nervøs  under  det 
for  ham  saa  uvante  Optrin. 

Om  hans  Karakter  og  Evner  ved  man  saa  godt  som  intet. 
Kun  gennem  løse  Rygter,  sivede  ud  fra  Paladset,  erfarer  man, 
at  han,  foruden  Faderens  Intelligens  og  noget  bløde,  poetiske 
Natur,  skal  have  arvet  dennes  Interesse  for  »Barbarernes«  mange 
sære  Innovationer.  En  lille,  smalsporet  Jernbane,  foræret  Enke- 
kejserinden af  Li  Hung-Chang,  er  anlagt  i  den  vidtløftige  Park, 
der  omgiver  Paladsets  talrige  Kiosker  og  Pavilloner,  et  Par  Damp- 
chalupper gøre  Tjeneste  paa  de  kunstige  Indsøer  og  Kanaler 
sammesteds,  og  et  elektrisk  Lysanlæg  har  i  den  allerseneste 
Tid  fortrængt  Tællepraasene  og  Tranlamperne  paa  de  samme 
hellige  Enemærker,  hvor  ingen  Europæer  nogen  Sinde  har  sat 
sin  Fod,    og   hvor   »Himlens  Søn«,    omgivet  af  en  taaget  Hellig- 

heds  Nimbus,  som  intet  levende  Væsen  tør  forsøge  at  gennem- 
bryde, bestandig  vedligeholder  den  Halvguds  Fiktion,  hvorpaa 
hviler  hans  Magt  over  Masserne,  om  man  vil  hans  Adkomst  til 
selve  Dragetronen,  som  han  beklæder  med  den  mest  absolute 
teoretiske  Myndighed,  skønt  selv  en  Udlænding  og  en  Usurpator, 
der  skylder  sine  Fædres  Klogskab  og  Forsigtighed  endnu  mere 
end  deres  Vaaben  sin  Storhed  oe  sin  —  Kedsomhed. 


^   ^  PEKIN  GAZETTE. 

B^^^t    M  l_>/et  er  Verdens  ældste  Dagblad,  der 

^m  B^^  under    Titlen    »Di   Djao«    (ordret    oversat 

I  »Paladsets    Kopi«),     men     kendt    mellem 

^  Europæerne    som     »Gazetten«,    udgives    i 

^  Hovedstaden  af  et  Trykkeri,    der   sorterer 

^^^    ■  under  og  kontroleres  af  en  af  Statsraadets 

M^m  m  I  ^%       Afdelinger.     Dets  Stiftelse  gaar  tilbage  til 
W^ft^^^^  Tang  Dynastiets  Dage  (619 — 908),  og  det 

^    ^^^    Æ  ^^'   saavidt  vides,    udkommet    daglig    lige 

^^^  ^^  siden   i   sin   nuværende   Skikkelse,    Oktav, 

^  trykt    paa  tyndt,   porøst,    graaagtigt  Papir 

(»Di  Djao..)  ^g^j  g^  Spalteantal  rettende  sig  efter  hver 

Dags  Stofrigdom.  Bladet,  der  forsendes  i  mange  Tusinde 
Eksemplarer  til  Subskribenter,  mest  Embedsmænd,  over  hele 
Riget,  og  opslaas  om  Morgenen  paa  vedkommende  Yamens 
Port  i  Pekin,  er  egentlig  kun  et  Slags  »autoriseret  og  privilegeret« 
Register  over  Regeringens  forskellige  Foranstaltninger  og  Fore- 
tagender. Det  indlader  sig  ikke  paa  ledende  Artikler  eller  uaf- 
hængige Udtalelser  af  nogen  Art,  ligesom  det  intet  kender  til 
»Nyhedsrubrikker«,  Telegrammer  eller  Avertissementer. 

Gazetten  bestaar  af  tre  distinkte  Afdelinger.  Den  forste  er 
udelukkende  helliget  Hofnyt:  hvad  Kejseren  har  foretaget  sig 
Dagen  i  Forvejen;  hvem  han  har  givet  Audiens;  hvilke  Templer 
han  har  besøgt  for  at  »bede  om  Regn«,  for  at  »ofre  til  sine 
Forfædre«  eller  for  at  udfore  en  anden  af  de  Tusind  semi-religiøse 
Ceremonier,  der  paahvile  ham  i  hans  Egenskab  af  Folkets  ypperste 
Repræsentant  og  Ceremonimester.  Den  næste  Afdeling  indeholder 
Dagens  kejserlige  Edikter,  Reskripter  og  Kundgørelser  samt  Ud- 
nævnelser, Afskedigelser  og  Forflyttelser  af  Embedsmænd;  medens 
tredje  og  sidste  Afdeling,  langt  den  interessanteste  og  mest 
belærende,  bestaar  af  et  rigt  og  skønsomt  Udvalg  af  Memorialer 
og  Indberetninger  fra  Provinsmyndighederne  hele  Riget  over, 
hver  enkelt  af  dem  forsynet  med  Kejserens  Bemærkninger  og 
Befalinger  paa  Foden.  »Bemærket«  —  »Bemærket  og  appro- 
beret« —  »Refereres  tilbage  for  vedkommende  Ministeriums  Be- 
tænkning« —  ere  de  sædvanlige  Tilføjelser  med  »Purpurpennen«, 
der  dog  undertiden  ogsaa  indlader  sig  paa  en  længere  og  mere 
indgaaende  Kritik  af  vedkommende  Dokumenters  Indhold,  Vidnes- 
byrd om,  at  Hans  himmelske  Majestæt  skænker  den  enkelte  Sag 
mer  end  almindelig  Interesse.  Det  er  vanskeligt  at  have  nogen 
Mening  om  hvilket  Princip,  der  gør  sig  gældende  ved  Stats- 
raadets  Udvalg  fra  den  rige  Masse  af  Statsdokumenter,  admini- 
strative og  judicielle,  som  staa  til  Raadighed,  men  det  ligger 
nær  at  antage,  at  her,  som  paa  de  fleste  andre  Felter  i  det 
officielle  Liv,  spiller  Formen  en  Hovedrolle,  og  man  kan  maaske 
derfor  ikke  altid  tage  Dokumenterne  bogstaveligt,  men  nærmest 
som  Illustrationer  af,  hvad  f  Eks.  Administrationer  og  Retsfor- 
følgningen burde  være  paa  deres  respektive  Omraader. 

Gazetten  er  imidlertid  en  uudtømmelig  Kilde,  hvoraf  den 
opmærksomme  Læser  ikke  alene  vil  kunne  skaffe  sig  Indsigt  i 
den  officielle  Dokumentlitteratur,  der  i  Kina  har  sin  egen  Indivi- 
dualitet, sine  egne  Former  og  sin  egen  Terminologi,  men  hvor- 
fra han  tillige  vil  kunne  hente  sig  en  Kundskab  om  kinesisk 
Tankesæt,    Logik,    Love,    Sædvaner    og    Institutioner    som    intet 

andetsteds,  og  samtidig  gøre  Bekendtskab  med  Landets  litterære 
Kapaciteter,  der  saa  at  sige  uden  Undtagelse  findes  inden  for 
Embedsstandens  Rammer,  og  som  alle  levere  Bidrag  til  Gazetten 
fra  Tid  til  anden. 

De  kinesiske  Dokumenter  ere  hojst  interessante.  Især  ere 
de  kejserlige  Proklamationer  affattede  i  den  mest  udsøgte  Stil 
og  paa  det  reneste  Sprog.  Mange  af  dem,  som  f.  Eks.  Mani- 
festet ved  Aarskiftet,  og  de  hyppige  Lovtaler  over  en  eller 
anden  afdød  Statsmand  eller  General,  ere  sande  Mesterværker 
af  litterær  Komposition,  glimrende  ved  Sprogets  Fylde,  Liv  og 
Skønhed.  Endogsaa  i,  tidt  i  Realiteten,  uvigtige  Indberetninger 
vil  man  træffe  paa  en  Elegance  i  Stilen,  en  Klarhed  og  Sammen- 
trængthed  i  Affattelsen,  der  kun  overgaas  af  det  Fond  af  klassisk 
Lærdom,  som  Forfatterne  vise  sig  i  Besiddelse  af  ved  deres 
hyppige  Citater  fra  de  gamle  Klassikere. 

Hvad  der  straks  slaar  en  europæisk  Læser  er  den  næsten 
ubegrænsede  Forskellighed  og  Afveksling  i  de  offentliggjorte 
Rapporters  Indhold.  Medens  nogle  beskæftige  sig  med  politiske 
Spørgsmaal,  som  f  Eks.  Ordningen  af  Grænsestridigheder,  eller 
Fortolkninger  af  afsluttede  Traktaters  Bestemmelser,  kaste  andre 
sig  over  administrative  og  finansielle  Forhold:  den  gule  Flods 
Regulering,  Skattevæsnets  Ordning,  Besparelser  i  Militæretaten 
o.  s.  V.,  medens  andre  igen  indeholde  vidtløftige  Beretninger  om 
retslige  Undersøgelser  og  afsagte  Domme,  snart  i  Mordsager, 
snart  i  Arvespørgsmaal  og  snart  i  andre  Retstrætter. 

I  alle  retslige  Sager  forbavses  man  over  den  Omhu,  Utrætte- 
lighed og  Sagkundskab,  hvormed  Undersøgelserne  tilsyneladende 
have  været  ledede.  Klassifikationen  af  Forbrydelserne,  Under- 
søgelsen af  Aarsagerne  til  samme.  Bestemmelsen  af  Hoved- 
mændene og  de  Medskyldiges  relative  Strafskyldighed  og  Ud- 
maalingen  af  Straften  i  streng  Overensstemmelse  med  Lovens 
Bogstav,  alt  fremsættes  med  en  Nøjagtighed  i  Detaillerne  og  en 
Upartiskhed  i  Afgørelsen,  der  bibringer  Læseren  et  fordelagtigt 
Indtryk  af  den   kinesiske  Dommers  Retfærdighed   og  Intelligens, 

hvilket  selvfølgelig  ogsaa  er  den  Hensigt,  hvormed  Dokumenterne 
ere  affattede  og  offentliggjorte.  Kun  Skade,  at  andre  Indberet- 
ninger, f.  Eks.  fra  Sættedommere  eller  fra  kejserlige  Kommis- 
sioner, ligesaa  detaillerede  og  ligesaa  omhyggelig  udarbejdede, 
ikke  saa  sjælden  paa  næste  Side  give  et  forskelligt  Begreb  om 
Rettens  Udmaaling  i  Praksis,  ved  at  blotte  vedkommende  lokale 
Retstribunals  Raaddenskab  og  Bestikkelighed.  Eller  man  træfifer 
paa  Meddelelse  om,  at  en  eller  anden  haardt  forurettet  har  grebet 
til  det  sidste  Middel,  der  staar  til  en  Kinesers  Raadighed  o:  draget 
til  Pekin,  lagt  sig  i  Baghold  i  en  af  de  Gader,  som  Kejseren 
passerer  paa  sine  periodiske  Udflugter  til  Templerne,  og  har 
kastet  sig  i  Støvet  med  sin  Ansøgning  eller  sit  Klageskrift  foran 
den  kejserlige  Bærestol,  en  Appel,  der  ufravigelig  paadrager 
Appellanten  den  lovbefalede  Straf  af  loo  Bambusslag  og  Forvis- 
ning i  en  vis  Tid,  men  som  til  Gengæld  er  sikker  paa  at  med- 
føre en  fornyet  sidste  Undersøgelse  af  en  Kommission,  der  ikke 
sjælden  bringer  næsten  utrolige  Eksempler  paa  Tyranni,  Egen- 
raadighed  og  Grusomhed  fra  Mandarinernes  Side  for  Dagens  Lys, 
som  saa  efter  deres  Tur  komme  i  Gazetten. 

Den  finansielle  Side  af  det  udstrakte  Lands  Administration 
er  maaske  den,  der  belyses  bedst  af  de  fleste  Indberetninger, 
der  gives  i  Gazetten,  og  endskønt  disse  nødvendigvis  kun  ere 
fragmentariske,  vil  man  dog  deraf  kunne  skafte  sig  et  ret  fyldest- 
gørende Overblik  over  de  Principper,  der  ligge  til  Grund  for 
Finansforvaltningen.  Systemet  synes  at  være  en  kuriøs  Blanding 
af  Centralisation  og  Decentralisation.  Hver  Provins  har  sit  sepa- 
rate Budget  og  sit  eget  Revenu-System,  samt  er  forpligtet  til 
aarlig  at  remittere  til  Pekin  større  eller  mindre  Beløb,  rettende 
sig  efter  Provinsens  Rigdom ,  medens  Resten  af  Indtægterne 
kunne  anvendes  til  Dækning  af  dens  egne  Formaal  og  Fornøden- 
heder. Men  ved  Siden  heraf  maa  de  rigere  Provinser  fra  Tid 
til  anden  hjælpe  de  fattigere,  for  Eks.  i  Tilfælde  af  Hungersnød, 
Oversvømmelser,  Krig  eller  lignende  med  Subsidier  efter  Central- 
regeringens Bestemmelse,   og  det   hører  ikke  til  Sjældenheder  at 

støde  paa  klynkende  Indberetninger  fra  en  eller  anden  General- 
guvernør, der  meddeler,  at  han  har  sendt  Naboprovinsen  saa  og 
saa  stor  en  Del  af  den  paalignede  Subvention,  men  at  hans 
Kasse  nu  er  tom  og  at  han  umulig  kan  skafte  Resten.  I  dette 
Kapitel  forstaar  »Himlens  Søn«  imidlertid  sjælden  Spøg,  og  den 
grædende  Satrap  opnaar  som  Regel  højst  en  Henstand  med  et 
faderligt  Paal æg  om  »ikke  at  lyve«,  medens  den  betrængte  Provins 
saa  faar  Lov  til  i  Mellemtiden  at  hjælpe  sig  som  den  bedst  kan. 
Man  træfter  fra  Tid  til  anden  paa  ganske  kuriøse  Oplys- 
ninger angaaende  hvad  der  forbruges  i  Paladset  til  Hof  holdningen, 
til  Gaver  og  til  Kejserfamiljens  personlige  Brug.  Den  I2te 
December  1891  indberetter  saaledes  Toldforvalteren  i  Kiukiang, 
hvor  de  store  Porcelænsfabrikker  findes,  at  han  har  ladet  udfore 
og  afskibe  dette  Aars  Rekvisition  af  Porcelæn  til  Paladsets  Brug, 
bestaaende  af  ikke  mindre  end  5,836  Tallerkener,  Kopper,  Fade 
og  andre  Genstande  til  en  samlet  Værdi  af  27,668  Tæls  eller 
omtrent  110,000  Kroner,  medens  Militærguvernøren  i  Mantsjuriet 
den  Ilte  April  1892  sender  et  Ilbud  med  en  frisk  Forsyning  af 
»Ginseng«  (Panax  schinseng)  bestaaende  af  otte  store  og  fjorten 
mindre  Rødder  vejende  ialt  7.8  Unzer  og  til  en  Værdi  af  1255 
Tæls,  omtrent  5000  Kroner,  og  Guvernøren  i  Anhui  den  17de 
Juni  samme  Aar  rapporterer,  at  han,  i  Overensstemmelse  med 
den  kejserlige  Hof  holdnings  Rekvisition  har  ladet  indkøbe  til 
Kejserens  Brug  600  Stykker  lyserod  Silke-Gaze  med  »Drager« 
og  Ordet  »Lykke«  indvævet  i  Hjørnerne,  hvert  Stykke  een  Fod 
og  ni  Tommer  i  Kvadrat  (man  kan  kun  formode,  at  disse  50  Dusin 
Silketørklæder  ere  bestemte  til  at  pudse  den  kejserlige  Næse), 
foruden  20c  Ark  glaseret  Papir,  6  Fod  med  3  Fod  i  Firkant  af 
forskellige  Farver  og  med  Guldstænk,  samt  600  Stykker  Huitjov 
Tusch,  hvert  vejende  2  Unzer.  Guvernøren  tilføjer  i  sin  Rapport, 
at  han  har  maattet  sende  deputerede  til  Kiangsu  Provinsen  efter 
disse  forskellige  Sager,  og  at  Betalingen  for  dem,  der  ikke  an- 
gives, kommer  fra  Toldvæsenet  i  Fengyang. 

Det  er  tilsyneladende  uhyre  Summer,  der  anvendes  paa 
Silketøjer  og  Broderier  i  de  tre  kejserlige  Væverier  i  Sutjov, 
Hangtjov  og  Nanking,  mindst  2 — 3  Millioner  Kroner  aarlig,  og 
Fortegnelserne,  der  ledsage  de  forskellige  Sendinger  og  offentlig- 
gøres i  Gazetten,  vilde  faa  Tænderne  til  at  lobe  i  Vand  paa  en 
europæisk  Modedame. 

Gazetten  for  den  8de  Januar  1890  indeholder  en  ganske 
mærkelig  Illustration  af  den  gamle  Sætning  om,  at  Fædrenes 
Synder  skulle  hjemsøges  paa  Børnene,  og  afgiver  samtidig  et 
typisk  Eksempel  paa  kinesiske  Forhold  og  Skikke.  Ved  den 
nylig  tilendebragte  Eksamen  for  »Kyjen«  i  Tjili  Provinsen  fandtes 
der  mellem  de  heldig  bestaaende  Kandidater  en  vis  Hr.  Liu  Tao, 
imod  hvem  der,  formodentlig  paa  Foranledning  af  mindre  heldige 
Medstuderende,  senere  førtes  den  Anke,  at  han  »ikke  kom  af 
hæderlige  Forældre«  og  derfor  var  uberettiget  til  at  fremstille 
sig  til  Eksamen.  Vicekongen,  Li  Hung-Chang,  hvem  Klagen 
forebragtes,  beordrede  Tientsins  Præfekt  til  at  anstille  en  ind- 
gaaende  Undersøgelse,  hvorunder  det  kom  frem,  at  Hr.  Lius 
Fader  i  1860  havde  været  beskæftiget  som  Betjent  i  en  eller 
anden  »Yamen«  i  Tientsin,  at  han  havde  taget  sin  Afsked,  for- 
modentlig efter  at  have  skrabet  sig  en  Formue  sammen,  som 
andre  Folk  af  hans  Klasse,  ved  at  flaa  Befolkningen,  og  at  han 
derefter  havde  købt  en  tredje  Klasses  »Knap«  til  sig  selv  og 
senere  til  Sønnen  en  første  Klasses  litterær  Grad  (Kien  Sang), 
der  berettigede  denne  til  at  indstille  sig  til  Konkurrencen  om 
»Kyjen«  Graden  uden  at  have  taget  første  Eksamen.  Ved  Ind- 
sendelsen af  sin  Rapport  til  Kejseren  udtaler  Vicekongen,  at 
Faderens  lave  Stilling  i  Samfundet  gjorde  baade  ham  og  hans 
Son  uberettiget  til  at  tilkøbe  sig  Rang  eller  til  at  konkurrere 
ved  de  offentlige  Eksaminer,  hvorfor  han  foreslaar,  at  Faderens 
Patent  tages  fra  ham  og  at  Sønnens  Navn  stryges  af  Listen  over 
de  bestaaede  Kandidater,  et  Forslag,  der,  ved  et  Strog  af  »Purpur- 
pennen«, erholder  allerhøjeste  Stadfæstelse. 

Man  lærer  altsaa  heraf,  for  det  forste,  at  kun  pæne  Folks 
Born  kunne  komme  til  Ære  og  Værdighed  i  Kina,  en  Indskrænk- 
ning, der  i  Praksis  som  Regel  kun  gælder  Yamen-Betjentes  og 
Skuespilleres  Sønner;  og  for  det  andet,  at  Kineseren  under  visse 
andre  Omstændigheder  kan  »kobe''<  sig  sin  Rang  og  sine  Titler. 
Kobesystemet  indfortes  forste  Gang  under  Ming  Dynastiet, 
da  det  tillodes  visse  underordnede  Embedsmænd  at  tilkøbe  sig 
to  bestemte  mindre  »litterære«  Grader,  hvoraf  deres  Forfrem- 
melse kunde  afhænge,  men  det  naaede  først  sin  nuværende 
Udstrækning  i  Kejser  Hsien  Fengs  første  Regeringsaar  (1850), 
da  Statens  Kasse  var  tom  til  Bunden  og  Regeringen  ude  af 
Stand  til  at  betale  sine  Soldater,  som  havde  hjulpet  den  med 
at  undertrykke  det  store  Taiping  Opror,  medens  dens  største 
Indtægtskilde  —  Landskatten  —  saavelsom  alle  andre  Afgifter 
maatte  eftergives  i  de  Provinser,  der,  hærgede  af  Oprørerne,  vare 
lagte  ode  og  næsten  berøvede  hele  deres  Befolkning. 

Kejseren  udstedte  i  sin  Nød  et  Edikt,  hvorunder  det  tillodes 
Vicekongerne  og  Guvernørerne  i  Provinserne  at  »rejse  Vinden« 
ved  Hjælp  af  Salg  af  Rang  og  Titler  indtil  3dje  Klasse  efter  en 
nøjagtig  bestemt  Skala  og  for  et  vist  Tidsrum.  Priserne  vare 
bestemte  saaledes: 

3dje  Klasses  Rang  (Safir  Knap) 5246  Tæls 

4de        —  (Opal  Knap) 4256      » 

5te        —  (Krystal  Knap) 2000      » 

6te        —  (Glas  Knap) 1600      » 

7de        —  (glat  Guld  Knap) 800      » 

8de        —  (ciseleret  Guld  Knap) 200      » 

9de        —  (Sølv  Knap) 80      » 

og  vedkommende  Patent  berettigede  Modtageren  til  at  lade  sig 
indregistrere  i  en  nærmere  bestemt  Provins  (altid  forskellig  fra 
hans  egen)  som  »Ekspektant«,  hvilket  dog  var  af  ren  nominel 
Betydning,  da  han  som  Regel  aldrig  vilde  komme  i  Betragtning 
ved  Embedsbesættelser,  medmindre  han  var  i  Stand  til  ogsaa  at 
tilkøbe  sig  et  saadant  og  da  til  en  langt  højere  Pris.     I  Alminde- 

lighed  hoster  Kineseren  ingen  anden  Fordel  af  sin  tilkobte  Ære 
end  at  kunne  ifore  sig  den  officielle  Dragt  ved  Nytaarstide,  ved 
Bryllupper,  paa  Fødselsdage  og  ved  andre  hojtidelige  Lejlig- 
heder, samt  er  fritaget  for  korporlig  Straf,  indtil  hans  Rang  atter 
er  frataget  ham,  en  Proces,  der  dog  lader  sig  udfore  med  for- 
holdsvis stor  Lethed,  om  der  end  dertil  nominelt  udkræves 
kejserlig  Stadfæstelse.  Kun  for  Folk,  der  i  Forvejen  som  Licen- 
tiater ere  berettigede  til  at  komme  i  Betragtning  ved  Embeds- 
besættelser,  har  Kobet  af  Rang  praktisk  Betydning,  da  Ved- 
kommende derved  erhverver  sig  et  Fortrin  fremfor  andre  Eksspek- 
tanter,  der  tidt  kan  hjælpe  ham  til  en  eller  anden  fed  Post,  som 
han  ellers  maatte  arbejde  sig  op  til  Trin  for  Trin  ad  den  stejle 
Embedsstige. 

Hsien  Fengs  Efterfølgere  have  traadt  i  hans  Spor,  hver 
Gang  de  af  en  eller  anden  Aarsag  trængte  til  Penge,  medens 
Vicekongerne  have  forstaaet  at  folge  deres  høje  Herrers  Eksempel 
og  at  tilsikre  sig  det  nødvendige  kejserlige  Edikt  ved  passende 
Lejligheder  og  sædvanlig  under  Foregivende  af,  at  en  eller  anden 
Kalamitet  har  ramt  deres  Provins,  som  gør  det  nødvendigt  at  ty 
til  dette  aldrig  svigtende  Middel  til  at  fylde  Provinsens  Kasse, 
eller  deres  egne  Lommer. 

Saaledes  udsteder  Generalguvernøren  af  Kiangsu  Provinsen  i 
Slutningen  af  1889  følgende  Proklamation: 
Jeg  Grev  Tseng, 

Kejserlig  Kommissær, 

Handelsminister  for  de  sydlige  Provinser, 

Præsident  for  Krigsministeriet, 

Generalguvernør  over  de  to  Flodprovinser, 
Gør  vitterlig: 
At  Sutjov,  Sungkiang,  Tsangtjov  og  Tatsang  Distrikterne  i 
Kiangsu  Provinsen;  Hangtjov,  Kahshin  og  Hutjov  Distrikterne  i 
Tjekiang  Provinsen,  der  ere  situerede  nær  Flod  og  Hav  og  dækket 
med  talrige  Søer  og  Kanaler  og  hvis  Høst  indtræder  senere  end 
de  højere  liggende  Distrikter,    have    alle   i   dette  Aar,    siden  den 

8de  Maaned  været  udsatte  for  Oversvommelser,  foraarsaget  af 
40  Dages  uafbrudt  Regn,  saa  at  Befolkningens  Bomuld  og  Ris 
er  fuldstændig  odelagt; 

at  de  forskellige  Distrikter  og  Byer  i  Kiangnin  Prefekturet, 
som  ligge  langs  Yang-tze  Flodens  Løb,  saa  vel  som  Anhui, 
Fungjang  og  Sutjov,  have  lidt  stor  Skade  ved  at  miste  deres 
anden  Rishost,  skont  den  første  kom  i  Hus; 

at  Tjekiang  Provinsen  er  blevet  oversvømmet  fra  Øst  til 
Vest  af  den  vedholdende  Regn,  der  har  odelagt  over  Halvdelen 
af  Morbærtræerne  og  derigennem  Silkeavlen,  hvorved  en  stor 
Del  af  Befolkningen,  der  er  indvandret  fra  andre  Provinser  for 
at  søge  Arbejde  ved  denne,  ere  stedede  i  stor  Nød. 

Hans  Majestæt  Kejseren  har  sendt  store  Bidrag  til  at  lindre 
Nøden.  Jeg  har  selv  hjulpet  de  haardest  trufne  Dele  af  de 
nævnte  Steder,  men  paa  Grund  af  Provinsens  Skatkammers  Tom- 
hed har  jeg  ikke  kunnet  hjælpe  alle.  Jeg  har  derfor  memoriali- 
seret  Kejseren  om  at  tillade  mig  at  aabne  Subskriptioner  og  Salg 
af  Rang,  paa  Betingelse  af,  at  de  indvundne  Summer  anvendes 
til  at  hjælpe  de  nødlidende. 

De  hjemsøgte  Steder  ere  af  vid  Udstrækning,  de  Fattige  lide 
daglig  Kulde  og  Sult;  jeg  føler  mig  fortvivlet  over  deres  Nød 
og  tænker  bestandig  paa  dem,  endogsaa  under  mine  Maaltider 
og  i  mine  Hviletimer.  Derfor  beder  jeg  alle  om  at  bidrage  efter 
bedste  Evne  til  at  afhjælpe  Nøden  og  derved  berolige  Kejseren. 

Jeg  har  beordret  Dommerne,  Præfekterne  og  andre  Embeds- 
mænd af  høj  Rang  til  at  aabne  Kontorer  i  Nanking  og  Shanghai, 
hvor  Rang  vil  kunne  købes  og  Subskriptioner  modtages,  alt  i 
Overensstemmelse  med  de  herfor  udstedte  Regulationer  fra  Inden- 
rigsministeriet, og  jeg  vil  anstrenge  mig  for  at  skaffe  høje  Be- 
lønninger til  hvem,  der  bidrage  større  Summer. 

Jeg  udsteder  denne  Proklamation  til  Underretning  for  alle  og 
enhver.  Nøden  i  Aar  i  de  nævnte  Distrikter  er  mange  Gange 
større  end  i  tidligere  Aar,    og  hver  »Cash«  I  bidrage,  vil  hjælpe 

til  at  redde  et  Menneskeliv,  saa  at  I  ville  have  den  Tilfreds- 
stillelse at  have  udført  en  god  Gerning. 

Jeg  haaber,  I  ville  lægge  Eder  dette  paa  Sinde. 

Kwang  Sys  15de  Aar,  den  iite  Maaneds  25de  Dag  (den  17de 
December   1889). 

Ved  at  henvende  sig  paa  vedkommende  Kontorer,  faar  den 
ærgerrige  Kineser  detaillerede  Oplysninger  om  den  Ære  og 
Værdighed,  han  kan  forvente  for  sin  »Sycee«,  og  han  vil  kunne 
vælge  mellem  de  forannævnte  »Knapper«  eller  Mandaringrader, 
og  en  »Paafuglefjer«  af  3die  eller  4de  Klasse  (med  et  »Øje« 
eller  uden  »Øje«)  imod  Erlæggelse  af  respektive  looo  og  500  Tæls. 

For  end  yderligere  at  lokke  Kunder  til  Huse  har  Grev  Tseng 
med  anerkendelsesværdig  Købmandstalent  faaet  Priserne  reducerede 
med  ikke  mindre  end  50  Procent  »i  Betragtning  af  Øjemedet«, 
saa  at  man  altsaa  for  en  forholdsvis  billig  Penge  kan  naa  sine 
Ønskers  Maal  og  indrette  sin  Knaps  Farve  efter  sine  Lommers 
Størrelse. 

Om  den  Veneration,  hvori  Kinas  store  Filosof  Kung-fu-tze 
(Konfucius)  endnu  den  Dag  i  Dag  efter  halvtredje  Tusinde  Aars 
Forløb  holdes  af  Regeringen  og  af  »Folkets  Fædre«  finder  man 
Vidnesbyrd  i  Gazetten  for  den  19de  Oktober  1887,  der  inde- 
holder et  kejserligt  Reskript  meddelende,  hvorledes  Hertug  Yen 
Sheng  (Konfucius  lineale  Efterkommer)  havde  det  Uheld,  at  hans 
Familjesæde  brændte  for  nogen  Tid  siden,  ved  hvilken  Ildebrand 
for  Resten  mange  mærkelige  ældgamle  Relikvier  tilintetgjordes, 
og  at  Embedsmændene  og  »Literati«  i  Shantung  og  andre 
Provinser  havde  subskriberet  til  dets  Genopførelse,  der  var  over- 
draget Taotaj'en  i  Distriktet.  Hans  Majestæt  Kejseren  beordrer 
nu  efter  Indstilling  af  Guvernøren  i  Shantung,  at  Tomret,  som 
maa  indføres  fra  andre  Provinser,  skal  fritages  for  Told,  men  til- 
føjer dog  forsigtig,  at  der  maa  passes  paa,  at  den  store  Profets 
Efterkommere,  til  hvem  man  aabenbart  ikke  nærer  ubetinget 
Tillid,  ikke  benytte  sig  af  Lejligheden  til  at  indsmugle  andre  Artikler. 


65 

At  der  holdes  strengt  paa  Etiketten  ved  det  kinesiske  Hof, 
ser  man  af  et  Dekret,  der  offentliggjordes  den  26de  December, 
saalydende : 

»Kueifeng  af  den  6te  Rangklasse,  til  hv-em  Vi  i  Dag  gav 
»Audiens,  havde  ikke  et  eneste  passende  Svar  at  give  paa  de 
»forskellige  Sporgsmaal,  som  vi  stillede  til  ham.  Hans  Bemærk- 
»ninger  syntes  med  Vilje  upassende  og  forbavsende  irrelevante. 
»Endvidere  begik  han  talrige  Brud  paa  Etiketten  baade  ved  sin 
»Indtræden  og  ved  sin  Aftræden.  Vi  befale  den  kejserlige  Klan 
»at  bestemme,  hvilken  Straf  han  bor  underkastes.« 

Den  ulykkelige  Hr.  Kueifeng,  der  aabenbart  er  gaaet  fra 
Koncepterne  under  Audiensen,  maatte  bøde  for  sin  Nervøsitet 
med  Tab  af  seks  Maaneders  Løn,  og  samtidig  befriedes  han  fra 
sin  Tjeneste  ved  Hoffet,  hvortil  han  uden  Tvivl  ikke  egnede  sig. 

Et  af  de  mest  gribende  og  typiske  Dokumenter  i  de  senere 
Aar  var  Vicekongen  Tso  Tsung-Tangs  Afskedsord  til  Kejseren 
og  Enkekejserinden,  som  den  store  Statsmand  og  General  dikterede 
paa  sin  Dødsseng  og  som  offentliggjordes  i  Gazetten: 

»Maa  det  behage  Eders  Majestæter!  Ufortjent  til  Eders 
»Majestæters  store  Naade  vover  Eders  dødssyge  Tjener  at  tale 
»disse  advarende  Ord,  idet  han  bønfalder  om,  at  det  hellige 
»Blik  vil  nedlade  sig  til  at  hvile  derpaa. 

»Eders  Tjener  ansøgte  om  en  Forlængelse  af  Orlov  for  at 
»styrke  sit  Helbred,  da  hans  legemlige  Svagheder  tiltoge  daglig. 
»Dette  blev  ham  tilstaaet  den  25de  Dag  i  den  7de  Maaned,  og 
»han  affattede  straks  en  Takkeskrivelse,  medens  han  samtidig 
»overgav  sit  Segl  som  kejserlig  Udsending  til  Yang  Tjang-Tjun 
»og  overdrog  til  ham  sine  Pligter  i  Forbindelse  med  de  forskel- 
»lige  militære  Foretagender,  der  vare  ham  betroede.  Han  havde 
»derefter  i  Sinde  at  tiltræde  sin  Hjemrejse,  men  et  Par  Dage 
»efter  angrebes  han  af  svære  Smerter  i  Lænderne,  saa  han 
»hverken  kunde  sidde  eller  staa.  Hans  Hænder  og  Fødder 
»paralyseredes.  Krampe  snørede  hans  Strube  sammen;  han  saa, 
»at  Enden  var  nær. 

»Eders  Tjener,  en  fattig  Boglærd,  tildrog  sig  først  Hans 
> hellige  Majestæt  Kejser  Hsien  Fengs  Opmærksomhed  og  har 
>  beklædt  vigtige  Poster  under  tre  Regenter.  Han  har  siddet  i 
>det  kejserlige  Raad  og  været  Generalissimus  over  Armeen. 
>Selv  om  hans  stakkels  Legeme  blev  syet  i  Hestehuder  (et  Citat 
>fra  Mencius),   havde  han  ingen  Ret  til   at   beklage   sig.      Men  i 


Vicekonge  Tso  Tsung-Tang. 

»dette  Øjeblik,  da  Krig  eller  Fred  i  Annam  betyder  Styrke  eller 
»Svaghed  for  Kina  (et  tilsioret  Raad  om  ikke  at  slutte  ufordel- 
»agtig  Fred  med  F'rankrig)  drog  Eders  Tjener  imod  Syd  (paa 
»Vejen  til  Krigsskuepladsen),  men  endnu  har  han  ikke  maalt 
»Sværd  med  Fjenden  eller  ladet  denne  fole  sine  Vaabens  Magt, 
»hvilket  er  ham  en  Hjertesorg,  der  hindrer  ham  i  at  lukke  sine 
»Øjne  i  Dødens  Fred. 

»Det  er  kun  et  kort  Aar  siden  Eders  Tjener  tog  Afsked 
»med  Eders  Majestæter,  overvældet  af  den  kejserlige  Naade,  og 
»nu  skal  han  aldrig  mere  kaste  sine  Øjne  paa  de  hellige  Aasyn, 
»men  maa  vente  til  han  i  det  næste  Liv  kan  aftjene  sine  For- 
» pligteiser  i  en  Hunds  eller  Hests  Skikkelse  (et  besynderligt  Ud- 
»brud  af  buddhaistisk  Overtro  hos  en  saa  fremragende  og  oplyst 
»Kineser).  Han  er  nu  kun  en  Fugl,  der  synger  sin  Ligsang, 
»medens  Døden  lægger  sin  kolde  Haand  paa  hans  Hjerte. 

»I  dette  Øjeblik,  da  der  er  sluttet  Fred  mod  Vest,  lurer 
»Japan  paa  at  kaste  sig  over  os,  og  de  forskellige  europæiske 
»Nationer  staa  rede  rundt  om  som  graadige  Rovdyr. 

»Medmindre  vi  gøre  en  kraftig  og  fælles  Anstrængelse  for 
»at  stænge  Stalddøren,  inden  Hesten  er  borte;  medmindre  vi 
»holde  vort  Sværd  rede,  ville  vi  blive  svagere  og  svagere,  saa 
»at  vi  til  sidst  ikke  en  Gang  ville  være  i  Stand  til  at  holde  os, 
»hvor  vi  staa  i  Dag.  Derfor,  tag  en  hurtig  Beslutning  om  de 
»Kystforsvarsplaner,  som  Eders  høje  Embedsmænd  nu  forhandle 
»om.  Lad  Jernbaner  og  Miner  blive  anlagte,  Skibe  og  Kanoner 
»anskaffede  straks  som  et  Middel  til  at  sikre  vort  nationale  Vel- 
»færd  og  vor  Styrke.  Men  da  Kundskab  er  Roden  til  alle 
»Foretagender,  lad  Hans  Majestæt  Kejseren  med  større  og  større 
»Flid  studere  de  hellige  Bøger.  Forsøm  ikke  den  mindste  Ting. 
»Omgaas  daglig  med  principfaste  Mænd  og  lyt  til  deres  Raad. 
»Anvend  alt,  som  ikke  er  absolut  nødvendigt  andre  Steder,  til 
»det  nationale  Forsvar.  Vær  sparsommelig  til  Hverdags,  saa 
»at  der  kan  være  noget  i  Reserve  for  uforudsete  Tilfælde.  Lad 
»Kejseren  og  hans  Ministre  anstrenge  sig  som  een  Mand,  for  at 
»sikre  hvad  Ret  er,  og  Eders  Tjener  vil  i  sin  Dødstime  fødes 
»til  nyt  Liv. 

»Eders  Tjener  taler  disse  sidste  Ord  med  stakket  Aande  og 
»i  Taarer;  de  nedskrives  for  at  lægges  for  Eders  Majestæters 
»spejllignende  Aasyn.« 

ALMANAKKEN. 


i\.stronomi  og  Astrologi  have  altid  været  uadskillelige  for- 
bundne i  Kina  fra  de  tidligste  Tider  og  indtil  vore  Dage.  Kejser 
Huangti,  der  i  Følge  Sagnet  regerede  en  halvtredje  Tusind  Aar 
før  vor  Tidsregning,  anses  for  Grundlæggeren  af  den  astronomisk- 
astrologiske Videnskab,  og  de  tidligste  Annaler  indeholde  hyp- 
pige Beviser  paa  den  Interesse,  som  de  forskellige  Regenter  viste 
den,  og  om  de  Fremskridt  den  gjorde,  specielt  under  Han-  (fra 
206  f.  K.  til  25  e.  K.)  og  Yuen-  (1280 — 1368)  Dynastierne,  da  en 
Række  Lærde,  hvis  Navne  og  Iagttagelser  ere  bevarede  med 
Omhu,  beskæftigede  sig  med  Studiet  af  Firmamentet  og  med 
Udfærdigelse  af  Kalendere  til  Folkets  Underretning.  Men  det 
var  dog  først  under  Ming-Dynastiet  (1368 — 1644),  at  Videnskaben 
sattes  i  System.  Kejser  Tai  Tsu  (1368 — 1399)  var  selv  en 
bekendt  Astronom  og  Stjernetyder,  og  et  af  de  højst  ansete 
astronomiske  Værker  »Juen  Tung  Li«  forfattedes  af  Liu  Ki  under 
hans  Regering. 

I  Hung  Wus  tredje  Regeringsaar  (1379)  stiftedes  det  kejser- 
lige astronomiske  Fakultet,  »Kin  Tien  Kan«,  der  endnu  bestaar 
uforandret,  og  samtidig  blev  det  under  stræng  Straf  forbudt 
andre  end  dettes  Medlemmer  at  befatte  sig  med  Astronomi  eller 
Astrologi,    rimeligvis  i    den  Hensigt  at  forhindre  ulykkespaaende 

Forudsigelser  fra  at  benyttes  i  politiske  Øjemed  til  at  vække 
Uvilje  eller  Mistillid  mod  Regeringen. 

I  Kejser  Wan  Lis  niende  Regeringsaar  (1582)  paaviste 
Jesuiten  Matteo  Ricci  visse  Unojagtigheder  i  Kalenderen,  og  fik 
Lejlighed  til  at  henlede  Kejserens  og  de  ledende  Mænds  Op- 
mærksomhed paa  det  højere  Udviklingstrin ,  hvorpaa  den  astro- 
nomiske Videnskab  den  Gang  stod  i  Europa.  Herigennem 
lykkedes  det  det  højtdannede  og  vidtseende  Jesu  Selskab,  der 
den  Gang  havde  stor  Indflydelse  i  Kina,  at  udvirke,  at  en  Række 
af  dets  fremragende  Mænd  fik  Sæde  i  Fakultetet,  indtil  Verbiest 
endog  under  Kejser  Kiang  Hi,  da  Jesuiternes  Indflydelse  kulmi- 
nerede og  da  Kina  stod  paa  Nippet  til  at  blive  kri.stnet,  i  flere 
Aar  fungerede  som  Fakultetets  Præsident. 

Det  var  under  denne  Glansperiode,  at  Ludvig  den  Fjortende 
sendte  den  Samling  pragtfulde  astronomiske  Instrumenter  til 
Kiang  Hi,  hvoraf  endnu  enkelte  i  velbevaret  Stand  staa  opstillede 
paa  Pekins  Stadsmur  og  i  det  tilstødende  Observatorium,  som 
Verbiest  oprettede  og  forestod,  men  som  nu  ligger  i  Ruiner. 

Udfærdigelsen  af  Almanakken  synes  nutildags  at  være 
Fakultetets  vigtigste,  om  ikke  eneste  Opgave,  naar  undtages, 
at  det  fra  Tid  til  anden  faar  i  Kommission  at  bestemme  en  heldig 
Dag  til  en  af  Kejserens  mange  Udflugter,  Ofringer  og  Tempel- 
gang. Den  er  et  Regeringsmonopol,  og  Eftertryk  er  forbudt, 
hvilket  dog  ikke  forhindrer,  at  billige  og  forkortede  Udgaver 
findes  til  fals  de  fleste  Steder.  Dens  gængse  Navn  er  »Lih  Pen« 
(Kalender),  dens  officielle  Titel  »Shi  Hien  Shu«  (Regerings  Dag- 
bog). Den  redigeres,  trykkes  og  udgives  af  det  nævnte  kejser- 
lige astronomiske  Fakultet  i  Pekin,  hvis  19  Medlemmer  sortere 
under  »Ceremonikollegiet«  og  udnævnes  af  Kejseren.  Hvert 
Eksemplar  er  forsynet  med  Fakultetets  Segl,  og  Boghandlerne 
over  hele  Landet  modtage  deres  aarlige  Beholdninger  gennem 
autoriserede  Agenter,  til  hvem  de  igen  kunne  aflevere  de 
usolgte  Eksemplarer  ved  Aarets  Udgang,  som  saa  samles  og 
opbrændes. 

Almanakken  er  Kineserens  Huspostille,  hans  Bibel  og  hans 
Koran.  Den  er  hans  mest  udbredte,  mest  sogte  og  mest  læste 
Bog.  I  den  henter  han  Raad  og  Underretning  i  sine  vigtigste 
og  i  sine  mest  trivielle  Forhold,  og  efter  som  han  altid  har  den 
ved  Haanden,  foretager  han  sig  intet  uden  at  spørge  den  til 
Raads.  Da  hans  Religion  begrænser  sig  til  en  ubetinget  Tro 
paa  en  allestedsnærværende,  utallig  og  utrættelig  Legion  af 
onde  Aander  og  skadelige  Indflydelser,  der  forfølge  ham  til  alle 
Tider  for  at  bringe  ham  i  Fortræd,  er  hans  hele  Liv  en  fortsat 
Kamp  imod  disse  og  en  uafbrudt  Række  af  Bestræbelser  for  at 
undgaa  dem  og  narre  dem,  og  det  er  hertil,  at  Almanakken 
hjælper  ham.  Den  indeholder  autoriserede  og  detaillerede  An- 
visninger og  Vejledning  i  Valget  af  heldige  Tider  og  Steder  til 
Udførelsen  af  alle  hans  Livs  Gerninger,  store  og  smaa,  saa  at 
han  kan  undgaa  Ulykke  og  Uheld  og  sikre  sig  og  sine  Lykke, 
Held  og  Fremgang. 

Den  astronomiske  Del  indskrænker  sig  til  de  nødtørftigste 
Angivelser  af  Aarets  Inddeling,  Maanens  Kvarterer,  Klokkeslet 
for  Solens  Op-  og  Nedgang,  Jævndøgnene  og  Begyndelsen  af 
de  fire  Aarstider,  som  han  regner  fra  den  12te  Dag  i  den  første 
Maaned,  den  25de  Dag  i  den  tredje  Maaned,  den  30te  Dag  i 
den  sjette  Maaned  og  den  4de  Dag  i  den  tiende  Maaned.  Den 
befatter  sig  ikke  med  Jorden  og  Planeternes  Bevægelser  eller 
med  Solens  og  Maanens  Konjunktioner,  men  indeholder  derimod 
en  Liste  over  29  Dage  i  Aaret,  da  man  kan  vente  Uvejr  til  Søs, 
ikke  begrundet  paa  Solens  eller  Maanens  Indflydelse  eller  paa 
meteorologiske  Iagttagelser,  men  paa  den  simple  Omstændighed, 
at  visse  Guddomme  holde  Fødselsdage  til  disse  Tider,  og  stille 
den  lidt  urimelige  Fordring  til  Søfolk  og  Rejsende,  at  man  i  den 
Anledning  skal  holde  sig  paa  Landjorden.  Disse  Dage  ere  der- 
for specielt  »uheldige«  til  at  beg>'nde  en  Sørejse  paa.  Til 
almindelig  Underretning  tjener,  at  den  9de  Dag  i  den  iste  Maaned 
er  Ju  Wang  Ta  Tus,  »den  »sølvbræmmede  Guds«,  Fødselsdag, 
og    at    en   Storm   kan    forventes   til    Søs   i   den  Anledning,      Det 

samme  gælder  om  den  19de  Dag  i  den  2den  Maaned,  da  »Barm- 
hjertigheds Gudinden«  fejrer  sin;  den  iste  i  den  4de  Maaned,  da 
det  gælder  Krigsguden;  den  13de  i  den  5te  Maaned,  da  det  er 
den  hvide  Drages  Tur;  og  den  21de  i  den  8de  Maaned,  da  alle 
Drageguderne  holde  en  Slags  Generalfodselsdag. 

Den  astrologiske  Del  af  dette  v^ærdifulde,  videnskabelige 
Værk  er  imidlertid  baade  den  indholdsrigeste  og  den  interessanteste. 
Det  er  Aarhundreders  nedsyltede  kinesiske  Overtro,  der  her  lægges 
blot  for  den  profane  Læser,  Resultaterne  af  en  sort  Videnskab, 
der  daterer  sig  tilbage  til  det  tidlige  Sung- Dynastis  Tid,  og  som 
den  Dag  i  Dag  har  sine  Professorer  og  Disciple  over  hele  det 
himmelske  Rige,  mellem  alle  Stænder  og  paa  alle  Steder. 

Det  er  ikke  for  den  Uindviede  at  finde  Traaden  i  den  ind- 
viklede Labyrint  af  Daarskab  og  Overtro,  der  fylder  Almanak- 
kens Spalter,  eller  at  uddrage  et  bestemt  Princip  af  det  Virvar 
af  barnagtig  Nonsens  og  meningsløst  Abracadabra,  der  præsen- 
teres som  Produktet  af  en  Snes  af  Landets  lærdeste  Mænds 
Undersøgelser  og  Studier.  Man  kan  kun  holde  sig  til  Hoved- 
resultaterne, og  er  for  øvrigt  henvist  til  i  vanskelige  eller  tvivl- 
somme Tilfælde  at  søge  Hjælp  hos  en  af  de  talrige  professionelle 
Astrologer,  der  dyrke  den  sorte  Kunst  som  Haandværk,  og  som 
for  gode  Ord  og  Betaling  paatage  sig  at  give  Raad  og  Vejled- 
ning i  de  Tilfælde,  hvor  man  ikke  kan  faa  direkte  Underretning 
af  deres  Bibel:  Almanakken. 

Det  synes  imidlertid,  som  om  visse  ondskabsfulde  og  uheld- 
svangre Stjerner  til  visse  bestemte  Tider  raade  i  visse  Verdens- 
hjørner, og  at  man  meget  omhyggelig  maa  undgaa  at  begynde 
noget  Foretagende,  en  Rejse,  Gravninger  af  en  Kanal,  Opførelsen 
af  et  Hus  paa  disse  Tider  og  i  disse  Retninger,  medens  til  andre 
Tider  igen  heldige  Stjerner  have  Magten,  eller  Retningen  er 
neutral.  Nogle  af  disse  Forbindelser  ere  permanente,  andre  skif- 
tende, saa  at  hvad  der  kan  være  heldigt  at  foretage  sig  i  Dag, 
bliver  uheldigt  i  Morgen,  eller  omvendt.  Det  er  saaledes  altid 
uheldigt    at    »aabne   Jorden«,    det    vil    sige    begynde    paa    noget 

Gravearbejde,  Lægningen  af  et  Fundament  eller  lignende  i  Ret- 
ning af  det  Verdenshjørne,  hvor  den  Stjerne,  der  betragtes  som 
raadende  over  Aaret,  formodes  at  være  beskæftiget.  Man  er  vis 
paa  at  faa  Sygdom  i  Huset  eller  andet  Uheld,  om  man  ikke 
retter  sig  herefter.  Paa  den  anden  Side  er  der  en  vis  heldig 
Stjerne:  »Den  himmelske  Dyds  Stjerne«,  der  snart  raader  over 
det  ene  snart  over  det  andet  Verdenshjørne,  saa  at  man  altsaa 
uden  Frygt  kan  paabegynde  Foretagender  til  de  Tider  og  i  den 
Retning,  hvor  denne  Stjerne  har  Overtaget. 

Dernæst  maa  der  tages  Hensyn  til  de  Stillinger,  som  »Rig- 
domsguden«,  »Æresguden«  og  »Glædesguden«  indtage  i  Aarets 
Lob,  og  som  Almanakken  angiver  ved  en  Række  koncentriske 
Cirkler.  Disse  Herrer  have  nemlig  den  Vane  paa  visse  bestemte 
Dage  og  Timer  at  stige  op  til  »Himlens  Centrum«,  saa  at  deres 
Pladser  i  det  givne  Øjeblik  ere  ledige.  Disse  Øjeblikke  ere 
særlig  heldige  til  at  begynde  paa  vigtige  Foretagender,  saa  at  det 
altsaa  ser  ud,  som  om  man  bor  benytte  sig  af  deres  Fraværelse 
til  at  komme  igennem. 

Fire  Stjerner  styre  specielt  hver  enkelt  af  Aarets  Dage,  to 
i  heldig,  to  i  uheldig  Retning.  De  trækkes  stadigvæk  om  Magten, 
og  det  kommer  an  paa,  hvilken  af  dem,  der  faar  Overtaget, 
hvorvidt  Dagen  i  Almindelighed  bliver  heldig  eller  uheldig.  Dette 
kan  kun  Kunstens  Professorer  bestemme  i  hvert  enkelt  Tilfælde. 
Men  Almanakken  giver  visse  faste  Regler  til  Underretning  for 
den  Uindviede.  Paa  alle  de  Dage,  der  ere  mærkede  med 
Tegnene  »pu  hsiang«  (gælder  ikke)  kan  man  være  rolig.  Paa 
dem  ere  de  onde  Stjerner  magtesløse. 

Saa  staar  ydermere  hver  enkelt  Dag  under  Indflydelse  af  et 
af  de  fem  Elementer:  Metal,  Træ,  Vand,  Jord  og  Ild;  regeres  af 
en  af  de  28  Konstellationer,  i  hvilke  Dyrekredsen  er  inddelt,  og 
paavirkes  af  12  Tegn,  hvoraf  4  ere  heldige,  4  uheldige  og  4 
neutrale. 

Man  ser  heraf,  at  det  vilde  have  sine  store  Vanskeligheder 
paa   egen  Haand  at  afgøre,    hvor  vidt  en  bestemt  Dag  er  heldig 

eller  uheldig  for  visse  bestemte  Ting,  og  Almanakken  gaar  der- 
for i  Detailler  og  forsyner  sin  Læser  med  færdige  og  detaillerede 
Lister,  som  man  trygt  kan  rette  sig  efter.  I  Alt  har  den  156 
heldige  Dage,  det  vil  sige  heldige  i  al  Almindelighed,  medens 
Resten  er  enten  uheldige  eller  neutrale. 

Den  forste  Maaned  af  Kwang  Sys  fjortende  Regeringsaar 
(1888)  var  en  »stor  Maaned«  ;  det  vil  sige  den  havde  30  Dage. 
Gennem  denne  Maaned  peger  den  store  Bjørn  Nordøst  til  Øst 
ved  Solnedgang.  »Tien  Tao«  eller  »Himlens  Indflydelse«  bevæger 
sig  mod  Syd,  saa  at  det  er  heldigt  at  paabegynde  en  Rejse  eller 
andre  Foretagender  i  denne  Retning,  f  Eks.  reparere  sit  Hus 
paa  Sydsiden. 

Den  første  Dag  er  heldig  til  at  forlove  sig  paa;  den  anden 
til  at  sende  Ansøgninger  til  Kejseren,  tiltræde  Embede,  gifte  sig, 
flytte,  tage  Bad,  skære  Klæder  til,  holde  Rejsegilde,  udfærdige 
Skøder,  indkassere  Penge,  gøre  rent,  købe  Kvæg,  holde  Be- 
gravelse, grave  Grøfter  og  bore  Brønde.  Den  fjerde  Dag  er 
hverken  heldig  eller  uheldig.  Den  sjette  er  heldig  til  Ofring  til 
Guderne,  Barbering,  Tilskæring  af  Klæder  (Kl.  3  om  Morgenen), 
Omhugning  af  Træer,  Fiskeri  og  Jagt.  Den  11  te  kan  man  atter 
tage  Bad;  den  13de  gaa  til  Templerne;  den  14de  begive  sig  paa 
Rejse;  den  i8de  aflægge  og  modtage  Visitter  (Kl.  11  om  For- 
middagen), forlove  sig,  reparere  sit  Hus,  vælge  sig  et  Gravsted, 
aabne  en  Butik  og  begynde  paa  en  Forretning;  den  22de  er 
heldig  til  at  lade  sine  Børn  begynde  Skolegang  paa;  den  28de 
til  at  engagere  Tjenestefolk,  og  den  29de  til  at  reparere  Veje. 
Derimod  er  den  22de  uheldig  til  at  tiltræde  en  Rejse  paa,  til  at 
flytte  eller  til  at  plante;  og  den  13de  uheldig  til  at  lade  sig 
aarelade. 

I  den  anden  Maaned  peger  den  store  Bjørn  imod  Øst  ved 
Solnedgang,  »Himlens  Indflydelse«  bevæger  sig  mod  Sydvest, 
og  det  er  derfor  heldigt  at  begynde   en  Rejse  i  denne  Retning. 

For  denne  og  for  hver  følgende  Maaned  specificerer  Al- 
manakken med  stor  Nøjagtighed,    hvad  der  er  heldigt  eller  uhel- 

digt  at  foretage  sig  paa  de  forskellige  Dage,  og  Kineseren  retter 
sig  derefter  med  en  Overbevisningens  Varme,  der  er  en  bedre 
Sag  værdig. 

Men  foruden  alle  disse  nyttige  Anvisninger  indeholder  dette 
kuriøse  Værk  nogle  ganske  mærkelige  Oplysninger  om  natur- 
historiske Fænomener,  der  finde  Sted  i  de  forskellige  Maaneder, 
og  hvoraf  største  Delen  ere  ukendte  andre  Steder  i  Verden. 

Saaledes  optør  Østenvinden  den  frosne  Jord  i  den  første 
Maaned;  Insekter  begynde  at  røre  sig  efter  deres  Vinterdvale; 
Fiskene  svømme  op  imod  Isen;  Odderen  ofrer  til  Fiskene  (det 
vil  sige  fanger  Sæsonens  første  Fisk);  V^ildgæssene  flyve  Nord 
paa,  og  Grønsagerne  sætter  Skud  efter  Kl.  6  paa  den  27de  Dag. 
I  den  anden  Maaned  faar  Ferskentræet  Blomster;  Gulddroslen 
begynder  at  synge;  Høgen  forvandles  til  en  Turteldue  (Kine- 
sernes Forklaring  af  Høgens  Forsvinden  og  Turtelduernes  Ankomst 
paa  denne  Tid) ;  Svalen  kommer,  og  Tordenen  lader  sig  hore. 
I  den  tredje  Maaned  forvandles  Muldvarpen  til  en  Vagtel;  Regn- 
buen kommer  til  Syne,  og  Andemad  begynder  at  gro. 

Jordkrebsen  melder  sig  i  den  fjerde  Maaned;  Jordormen 
følger  efter;  Hvedehøsten  indtræffer. 

I  den  sjette  blæser  de  varme  Vinde;  Faarekyllingen  synger 
i  Muren;  Høgen  bliver  glubsk,  og  Ildfluen  opstaar  af  det  for- 
raadnede  Græs. 

I  den  syvende  komme  de  kølige  Vinde;  den  hvide  Dug 
falder,  Himmel  og  Jord  blive  tavse;  Efteraaret  nærmer  sig. 

Vildgæssene  komme  Syd  paa  i  den  ottende  Maaned;  Svalen 
drager  bort;  Fuglene  samle  Føde  til  Vinteren;  Tordenen  ophører, 
og  Insekterne  bygge  Vinterkvarter. 

I  den  niende  »dykke  Spurvene  ned  i  de  dybe  Vande«  og 
blive  til  Muslinger;  Ulven  ofrer  til  de  andre  Dyr  (det  vil  sige 
æder  dem) ;  Træer  og  Græs  gulnes ;  Bladene  falde  af,  og  Insekterne 
lægge  sig  i  Vinterdvale. 

I  den  tiende  fryser  Vandet;  F'asanerne  følge  Spurvenes 
Eksempel,  dykke  ned  i  de  store  Vande  og  blive  til  Snegle;  Regn- 

buen  ses  ikke  længer;  Himlens  Aande  stiger  op,  Jordens  ned, 
og  al  Ting  lukker  sig  inde  for  Vinteren. 

Nattergalen  holder  op  med  at  synge  i  den  iite  Maaned; 
Jordormene  rulle  sig  sammen  i  Knuder;  Kilderne  begynde  atter 
at  flyde";  og  endelig  i  den  12te  Maaned  forberede  Vildgæssene 
sig  til  at  drage  Nord  paa;  Skaden  bygger  Rede;  Hønsene  sidde 
paa  Æg;  Trækfuglene  flyv^e  hurtigt,  og  Vandet  frj-ser  til. 

Almanakken  indeholder  endnu  en  Mangfoldighed  af  forskellig- 
artet Underretning,  god  til  at  faa  Forstand  af:  Husraad,  Hus- 
midler  og  Recepter  af  alle  Slags.  Blandt  andet  tolv  illustrerede 
Amuletter  »at  tage  indvendig«  og  gode  for  en  hel  Række  nær- 
mere specificerede  Sygdomme.  Vedkommende  kabalistiske  Tegn 
skrives  paa  et  Stykke  gult  Papir  med  rød  Skriit,  brændes  og 
Asken  blandes  med  Patienternes  Te  eller  Ris.  Simpelt,  net  og 
—  billigt. 

Endvidere  giver  dette  vidunderlige  Værk  en  Fortegnelse 
over  de  Dage  i  Aaret.  paa  hvilke  Sjælen  opholder  sig  i  Legemets 
forskellige  Dele,  og  paa  hvilke  saadanne  Operationer  som  Aare- 
ladning  og  Akupunktur  maa  undgaas,  for  at  den  ikke  skal  faa 
et  Hul  til  at  slippe  bort  igennem.  Den  er  saaledes  at  finde  i 
Tommelfingeren  den  første  Dag  i  Maaneden,  i  Ankelen  den 
anden,  den  tiende  flytter  den  til  Ryggen,  paa  den  attende  breder 
den  sig  over  hele  Legemet  og  den  26de  kryber  den  ind  i  Maven. 

Naar  man  til  Slutning  tager  i  Betragtning,  at  19  af  Kinas 
lærde  og  fremragende  Mænd,  Personer,  der  beklæde  høje  Em- 
bedsstillinger  og  have  haft  en  »videnskabelig«  Uddannelse,  i  fuld 
Alvor  have  sat  deres  Navne  under  dette  meningsløse,  barnagtige 
Væv  af  Dumhed,  Uvidenhed  og  Overtro,  kan  man  danne  sig  et 
Begreb  om  de  eksakte  Videnskabers  Standpunkt  i  det  himmelske 
^'g6,  og  om  Kinesernes  Krav  paa  at  regne  sig  selv  som  en 
højt  civiliseret  Nation  og  Vestens  Folk  som  uvidende  Barbarer. 


MARQUIS  TSENG. 


LJet  var  Aar  efter  at  det  forste  kinesiske  Gesandtskab, 
der  som  en  Slags  Prøveballon  gæstede  Europa  i  1869 — 70  under 
Amerikaneren  Mr.  Burlingames  Ledelse,  var  vendt  tilbage  til  Kina 
og  havde  nedlagt  sine  Erfaringer  og  Resultaterne  af  sine  Observa- 
tioner for  Dragetronens  Fod,  at  de  ledende  Statsmænd,  vistnok 
stærkt  paavirkede  af  Li  Hung-Changs  Indflydelse,  besluttede  sig 
til  at  ansætte  permanente  Gesandter  ved  de  fornemste  europæiske 
Hoffer,  og  som  en  Begyndelse  udnævntes  Hans  Excellence  Kuo 
Sung-Tao,  Overdommer  i  Fukien  Provinsen,  en  litterær  Kapacitet, 
men  en  gammel  svagelig  Mand,  meget  imod  sit  Ønske  og  som 
en  Slags  Straf  for  gamle  Synder,  til  Kinas  Repræsentant  ved  det 
engelske  Hof.  Det  var  gaaet  op  for  de  skarpsindige  Kinesere, 
at  man  ved  at  have  sine  egne  Gesandter  i  Europa  ikke  alene 
kunde  stikke  Blaar  i  Øjnene  paa  de  dumme  »Barbarer«,  der 
betragtede  dette  som  en  Koncession  til  dem,  men  at  man  sam- 
tidig kunde  studere  disse  mærkelige  Dyrs  Listitutioner,  Sæder 
og  Skikke  paa  nært  Hold,  medens  man  holdt  sig  noje  under- 
rettet om  deres  Planer  og  Foretagender,  og  saa  oven  i  Købet 
sikre  sig  et  ypperligt  Vaaben  til  at  lamme,  omgaa  og  chikanere 
de  europæiske  Gesandter  i  Peking,  ligesom  endelig  d'Hrr.  i  deres 
dobbelte  Egenskab   af  Regeringens    diplomatiske  Repræsentanter 


og  de  forskellige  Vicekongers  kommercielle  Agenter,  direkte 
eller  gennem  deres  Stab,  vilde  spare  Kina  mangen  en  betydelig 
Kommission,  der  hidtil  ved  Køb  af  Skibe,  Kanoner,  Vaaben  og 
andet  Krigsmateriel  var  gaaet  i  de  europæiske  Mellemhandleres 
Lommer.  Da  denne  sidste  Betragtning  spillede  en  fremragende 
Rolle  i  Kinesernes  Øjne,  var  man  ikke  altid  lige  nøjeregnende 
med  Valget  af  de  Mænd,  der  sendtes  til  Europa  som  Gesandter, 
og  endnu  mindre  med  deres  Sekretærer  og  Attachéer.  Mangen 
en  Hr.  Li,  Hr.  Chu  eller  Chow,  der  i  Kina  spillede  en  højst 
beskeden  Rolle  som  Oversætter,  Kopist  eller  Betjent,  er  gaaet 
til  Europa  som  Attachée  ved  Gesandtskabet,  udrustet  med  »midler- 
tidig« Rang,  og  er  bleven  modtaget  med  aabne  Arme  i  det 
bedste  europæiske  Selskab,  ja  selv  ved  Hofferne,  ikke  at  tale 
om  saadanne  Skandaler  som  at  Kina  i  1877  sender  en  simpel 
Tegner  ved  Arsenalet  i  Futjov,  en  Mand  uden  Stilling,  Dannelse 
eller  Kundskaber  til  Tyskland  med  et  Detachement  Søkadetter, 
udnævner  ham  til  anden  Sekretær  ved  Gesandtskabet  i  Berlin 
samme  Aar,  til  Chargé  d'Affaires  i  1879  og  til  Gesandt  det 
følgende  Aar,  kalder  ham  tilbage  i  1885  og  samtidig  lader  offent- 
liggøre et  kejserligt  Dekret  i  »Peking  Gazette«,  hvorved  han 
degraderes  og  summarisk  udjages  af  Statslj enesten  for  bestandig 
som  »en  lav  Person  uden  Opdragelse  og  en  Type  paa  moralsk 
Fordærvelse  og  gemen  Opførsel,  der  kun  tænker  paa  at  fremme 
sine  egne  personlige  Formaal,«  samt  at  man  derefter  har  det 
Særsyn  at  se  Hans  Excellence,  Li  Fung-Pao,  »forhenværende 
kinesisk  Gesandt  ved  det  tyske  Kejserhof,  Storkors  af  et  halvt 
Dusin  af  de  fornemste  europæiske  Ordener,  og  en  personlig  Ynd- 
ling af  det  højeste  tyske  Aristokrati,  som  Indehaver  af  et  be- 
skedent litografisk  Etablissement  i  det  europæiske  Kvarter  i 
Shanghai.  Eller  at  man,  fem  Aar  senere,  finder  første  Sekretær 
og  Chargé  d'Affaires  ved  den  kinesiske  Legation  i  Paris,  »General« 
Tseng  Ki-Tong,  benytte  sig  af  sin  Chefs  Fraværelse  og  Ubekendt- 
skab med  det  franske  Sprog  til  at  bedrage  en  fransk  Bank  for 
100,000    frcs.    i    Anledning    af  et    foregivet    kinesisk    Laan,    om 

hvilket  saa  Gesandten  og  »Generalen«,  der  for  Resten  aldrig  har  tjent 
i  nogen  Armé  og  som  formodentlig  har  faaet  sin  velklingende 
Titel  til  Laans,  skændes  i  de  franske  Blade  af  alle  Kræfter. 

Samtidig  med  Li  Fung-Pao  lod  Kina  imidlertid  en  Mand  af 
en  ganske  forskellig  Type  afløse  Kuo  Sung-Tao,  idet  Marquis 
Tseng  i  August  1878  udnævntes  til  kinesisk  Gesandt  til  Eng- 
land og  Frankrig,  hvilken  Stilling  han  udfyldte,  indtil  han  i 
1886  vendte    tilbage    til    Peking,    hvor    han   beklædte   en  Række 

mer  eller  mindre  vigtige  Em- 
beder, til  han  den  12te  April 
1890  uventet  afgik  ved  Døden 
i  den  forholdsvis  unge  Al- 
der af  53  Aar.  Han  var 
Underdirektør  i  Revisions- 
departementet,  Vicepræsident 
i  Krigsministeriet ,  Admirali- 
tetslord  og  Medlem  af  Tsungli- 
Yamen. 

Som  ældste  Son  af  maaske 
dette  Aarhundredes  berømteste 
og  af  sine  Landsmænd  højt 
ansete  kinesiske  Statsmand  og 
General   Tseng  Kuo -Fan,    der 

f\      n  / Å^,^  PI  ^^  "^^"^  Kinas  Generalissimus  un- 

j.  cTiiig?'^'''*"'^  dertrykkede  Taiping    Oprøret, 

var  han  fra  Fødselen  selv- 
skreven til  at  spille  en  Rolle  i  sit  Fædrelands  Historie.  Som 
ganske  ung  Mand  benaadedes  han  med  en  titulær  Doktorgrad 
uden  at  underkaste  sig  den  almindelige  Eksamen,  og  allerede 
den  Gang  begyndte  han  at  interessere  sig  for  de  Fremmede  og 
deres  Veje,  saa  at  han  havde  lært  sig  selv  Engelsk,  forinden 
han  gik  til  London  som  Minister,  et  i  hine  Dage  og  endnu  den 
Dag  i  Dag  enestaaende  Fænomen  mellem  hojtstillede  Kinesere, 
der  af  Princip  aldrig  lægge  sig  efter  fremmede  Sprog,  som  de 
anse  det  for  under  deres  Værdighed  at  beskæftige  sig  med. 

Efter  sin  Tilbagekomst  fra  Europa  havde  han  Ord  for  at 
udøve  en  ikke  ringe  Indflydelse  i  det  kejserlige  Raad,  og  specielt 
i  Tsungli-Yamen,  hvor  man  med  Rette  ansaa  ham  for  den  af  de 
ni  altid  skiftende  Medlemmer  af  dette  Omsvøbsdepartement,  som 
bedst  forstod  sig  paa  europæisk  Politik  og  paa  at  dyppe  »Barba- 
rerne« i  deres  eget  Fedt,  hvilket  disse  som  Regel  med  englelig 
Taalmodighed  finde  sig  i.  Uheldigvis  stillede  han  sig  næsten 
straks  i  et  fjendtligt  Forhold  til  den  mægtige  Li  Hung-Chang, 
hans  afdøde  Faders  gamle  Næstkommanderende  og  Ven,  og 
Friktionen  mellem  disse  to  fremragende  Personligheder  har  selv- 
følgelig hverken  gavnet  dem  selv  eller  deres  Regering.  Det  hed 
sig,  at  Uvenskabet  var  af  en  ren  personlig  Natur,  og  som  saa- 
dant  maaske  endnu  mere  bittert  og  vanskeligere  at  læge,  end 
om  der  havde  ligget  Skinsyge  og  Kritik  af  hinandens  Embeds- 
handlinger til  Grund  derfor.  Det  er  derfor  ikke  til  at  undre  sig 
over,  at  mangen  en  Foranstaltning  og  mangt  et  Arrangement, 
truffet  af  Kinas  »ukronede  Konge«  ved  dennes  lille  Hof  i  Tientsin, 
fik  en  kølig  Modtagelse  og  blev  underkastet  en  skarp  Kritik  i 
Tsungli-Yamen,  hvor  Marquien  mentes  til  en  vis  Grad  at  dominere 
sine  Kollegaer,  og  endnu  mindre  at  Li,  der  ikke  var  vant  til 
Modstand,  kun  nødtvungen  taalte  det  Bidsel,  der  var  lagt  ham 
i  Munden,  og  som  det  maaske  passede  »Paladset«  at  beholde 
der,  for  at  sætte  en  Slags  Dæmning  for  Vicekongens  lidt  for 
store  Magt  og  Indflydelse. 

Marquis  Tsengs  Stilling  i  Pekin  var  af  en  noget  vanskelig 
Natur.  De  europæiske  Ministre  ventede  af  ham,  der  kendte 
Europas  Civilisation  og  Dannelse,  at  han  skulde  anerkende  disses 
Krav  og  Betydning  for  Kina  og  influere  sine  Kollegaer  i  denne 
Retning,  medens  disse  paa  deres  Side  med  Argusøjne  vogtede 
paa  enhver  saadan  i  kinesiske  Øjne  højst  fordommelig  Tendens, 
for  eventuelt  at  benytte  den  imod  Marquien,  der  netop,  fordi 
han  havde  tilbragt  saa  mange  Aar  mellem  Europæerne,  maatte 
tage  sig  dobbelt  i  Agt  for  ikke  at  paadrage  sig  Skin  af  at  være 
europæervenlig;    i    en    kinesisk   Mandarins  Øjne   uden  Tvivl   den 

groveste  Forbrydelse,  en  af  hans  egne  kan  gore  sig  skyldig  i. 
Paa  den  anden  Side  forventede  man  rimeligvis  i  »Paladset«,  at 
han,  der  altsaa  kendte  og  fremdeles  omgikkes  »Barbarerne«, 
skulde  holde  sine  Kollegaer  å  jour  med,  hvad  der  foregik  i  de 
fremmede  Legationer,  saa  at  han  af  denne  Aarsag  maaske  var 
nødt  til  at  vedligeholde  Forbindelser,  der  ikke  vare  af  de  nobleste, 
og  benytte  Kilder,  der  ikke  altid  flød,  lige  rene. 

Alt  dette  tvang  ham  utvivlsomt  til  stor  Forsigtighed  i  sin 
Optræden,  og  det  er  maaske  ikke  aldeles  urimeligt  at  antage,  at 
hans  tilsyneladende  Aabenhed  i  Ord  og  Tale,  der  lovede  saa 
meget  og  holdt  saa  lidt,  kun  var  en  Maske,  som  Omstændig- 
hederne tvang  ham  til  at  paatage  sig  lige  over  for  Europæerne, 
og  at  hans  Indflydelse  og  Politik  ikke  altid  gik  i  europæervenlig 
Retning.  Men  for  Resten  har  man  næppe  Føje  til  at  bebrejde 
ham,  at  han  har  skuffet  de  altfor  overdrevne  Forventninger,  hvor- 
med i  alt  Fald  hans  engelske  Beundrere  og  Venner  saa  ham 
træde  ind  i  sin  Regerings  Raad,  Forventninger,  der  vare  saa 
meget  mere  uberettigede,  som  han  ganske  uforbeholden  og  med 
store  Bogstaver  havde  skrevet  paa  sin  Fane:  »Kina  for  Kine- 
serne«. Han  opdagede  rimeligvis  paa  et  meget  tidligt  Tidspunkt 
det  umulige  for  enkelt  Mand  i  at  revolutionere  det  Regerings- 
system,  der  har  sin  Rod  i  Aartusinders  Lag  af  den  solideste 
Konservatisme,  og  at  det  fremfor  alt  var  nødvendigt  at  tage 
smaa  og  varsomme  Skridt,  om  han  i  det  hele  taget  skulde  ud- 
rette noget  som  helst.  Han  viste  imidlertid  sine  pro-europæiske 
Sympatier  ved  til  en  vis  Grad  socialt  at  omgaaes  de  Fremmede 
i  Hovedstaden,  i  hvis  gæstfri  Huse  han  var  en  ret  stadig  Gæst, 
og  hvem  han  stik  imod  kinesisk  Skik  og  Brug  indbod  til  sin 
Datters,  »Lady  Blossoms«  Bryllup,  ligesom  han  havde  Ord  for 
at  være  Talsmand  i  Tsungli-Yamen  for  en  imødekommende 
Politik  vis  å  vis  de  europæiske  Ministre,  og  at  høre  til  det  lille 
Parti,  der  med  Kejserens  Fader,  Prins  Tschun,  i  Spidsen  arbejdede 
for  Indførelsen  af  Jernbaner  i  Kina.  Mellem  sine  Landsmænd 
udpegedes  han  i  Almindelighed  som  sin  F"jende  Li  Hung-Changs 


Arvtager,  baade  paa  Grund  af  sine  Evner  og  sin  Indflydelse  som 
Medlem  af  en  mægtig  Slægt,  der  blandt  andre  tæller  Kiang 
Provinsernes  Vicekonge,  Tseng  Kuo-Chuan,  Marquiens  Onkel, 
mellem  sine  Stotter. 

Marquis  Tseng  var  lille  og  spinkel  af  Vækst  med  intelligente, 
men  noget  bløde  Ansigtstræk,  graat,  tyndt  Fuldskæg,  en  svag 
velklingende  Stemme  og  suave  Manerer ;  i  sit  Ydre  en  fuldstændig 
Modsætning  til  den  storskaarne,  buldrende  Li  Hung-Chang,  hvis 
stærke  Stemme,  vulgære  Manerer  og  brusque  Optræden  minder 
ikke  saa  lidt  om  Lejren  og  om  Soldaten.  Marquien  beboede 
en  beskeden  »Kung  Kuan«  i  Tartarstadens  ostlige  Del,  ikke  langt 
fra  de  europæiske  Legationer.  I  en  ubemærket,  smudsig  Gyde, 
saa  snæver,  at  to  Kærrer  til  Nød  kunne  passere  hinanden,  kunde 
man  mode  hans  grønne  Bærestol  med  de  otte  Dragere  og  en 
halv  Snes  Betjente  til  Hest  og  til  Vogns,  naar  han  om  Efter- 
middagen kom  tilbage  fra  »Paladset«,  hvor  han  som  alle  andre 
høje  Embedsmænd  i  Hovedstaden,  maatte  stille  Kl.  fire  om 
Morgenen.  Gennem  en  tarvelig,  umalet  Tremmeport  midt  paa 
en  lang,  hvidkalket  Mur,  hvor  en  Portner  med  den  bekendte, 
rødduskede,  officielle  Hat  og  i  lang  Bomulds  Kaftan  modtog  den 
Besøgendes  Kort,  førtes  man  gennem  to  smaa  Forgaarde,  rundt 
hvilke  Sekretærernes  og  Tjenestefolkenes  Boliger  vare  grupperede, 
ind  i  et  lille,  tarveligt  Modtagelsesværelse,  møbleret  paa  europæisk 
med  et  falmet  Brysselertæppe  paa  Gulvet,  et  Par  damaskbeklædte 
Sofaer  og  Stole  samt  nogle  Malerier  og  Olietryk  af  tvivlsom 
Værd,  imellem  hvilke  Marquien  med  en  vis  Stolthed  udpegede 
en  lille  oliemalet  Blomsterbuket,  signeret  med  »Lady  Blossoms« 
Navnetræk.  Paa  den  ene  Væg  over  en  Terrakottabuste  af 
Bismarck  hængte  i  en  smagfuld  Ramme  en  smukt  illustreret 
Adresse,  hvori  Marquien  af  Folkstones  Mayor  og  Raad  ud- 
nævntes til  Æresborger  af  Byen.  Marquien  modtog  sine  Gæster 
i  en  temmelig  slidt  og  ikke  aldeles  proper  Silkekaftan  fæstnet 
om  Livet  med  et  Silkebælte,  sorte  Atlaskes  Sko  med  tomme- 
tykke Filtsaaler  paa  Fødderne  over   de  ikke  ganske  hvide  Bom- 

uldsstromper,  og  tog  sig  i  det  hele  taget  til  dagligdags  ikke 
videre  soigneret  ud.  Efter  kinesisk  Skik  dækkede  han  sine  smaa, 
intelligente  Øjne  med  et  Par  mægtige  Hornbriller,  hvorigennem 
han  med  et  roligt,  skarpt  Blik  fikserede  sin  »Interviewers«  Ansigts- 
træk, medens  han  nippede  til  den  traditionelle  Tekop  og  lod  sig 
betjene  med  den  uundværlige  Vandpibe.  Han  udtalte  sig  som 
Regel  med  tilsyneladende  Frimodighed  og  stor  Elskværdighed 
om  alle  mulige  Spørgsmaal  og  fik  maaske  netop  derfor  Skyld 
for  at  være  lidt  indiskret,  medens  man  dog,  naar  Visitten  var 
forbi,  og  man  var  bukket  ud  af  Doren  af  den  høflige  Vært, 
kunde  være  temmelig  sikker  paa  ikke  at  være  bleven  stort 
klogere,  end  da  man  kom,  hvorimod  det  ikke  saa  sjælden  traf 
sig,  at  man  til  sin  Ærgrelse  og  Forundring  maatte  bekende  for 
sig  selv,  at  »Pumpningen«  havde  været  paa  kinesisk  Side.  Længere 
end  til  Modtagelsesværelset  kom  den  europæiske  Gæst  imidlertid 
aldrig.  Marquien  kunde  ikke  med  den  bedste  Vilje  af  Verden 
bryde  saa  vidt  med  kinesisk  Etikette,  at  Husets  Damer  lode  sig 
se  af  fremmede  Mænd,  medens  »Lady«  Tseng  derimod  til  sine 
Tider,  om  end  sjældent  nok,  modtog  Ministerfruerne  i  de  indre 
Gemakker  til  en  lille  venskabelig  »tea-fight«,  hvor  hendes  kine- 
siske Naade  maaske  opfriskede  Minderne  fra  de  Dage,  da  hun 
i  London  og  Paris  fulgte  Landets  Skik  og  Brug  og  deltog  i  den 
fornemme  Verdens  Selskabelighed.  Derimod  horte  det  ikke  til 
Sjældenhederne  at  mode  Marquien  alene,  ifort  den  klædelige, 
officielle  Mandarindragt  med  Hatten  med  den  rode  Knap  og 
Paafuglefjeren  ved  de  diplomatiske  Middage,  hvor  han,  der  ufra- 
vigelig var  den  eneste  kinesiske  Gæst,  til  en  vis  Grad  repræsen- 
terede Tsungli-Yamen,  og  i  denne  Egenskab  sædvanlig  udbragte 
Skaalen  paa  Engelsk  for  den  eller  den  Suveræn,  hos  hvis  Repræ- 
sentant man  befandt  sig,  medens  han  stak  Levningerne  af  Des- 
serten i  sine  —  Støvleskafter  (en  Kinesers  Ækvivalent  for  Lommer), 
rimeligvis  for  dermed  at  glæde  de  unge  Tseng'ers  Hjerte  den 
følgende  Morgen. 

Marquis  Tsengs  Navn  er  ikke  knyttet  til  nogen  epokegørende 
Reform.  Hans  Virksomhed  var  for  kort  til,  at  der  levnedes  ham 
Tid  til  videre  end  blot  at  betegne  sit  Standpunkt:  det  moderat 
progressive,  der  utvivlsomt  har  langt  større  Chancer  for  sig  end 
det  radikalt-reformerende  i  et  Land  som  Kina,  hvor  det  fremfor 
alt  gælder  om  at  gaa  varligt  frem,  hvis  man  ikke  vil  risikere, 
enten  at  sætte  Kaos  i  Stedet  for  de  herskende  Tilstande,  der 
ganske  vist  ikke  tilfredsstille  den  reformivrige  Europæer,  men 
som  dog  holde  de  mange  heterogene  Elementer  i  Landet  sammen, 
eller  at  give  Spillet  i  Hænderne  paa  den  uhyre  konservative 
Majoritet  blandt  de  herskende  Klasser,  som,  plus  royaliste  gue 
le  roi,  kun  vente  paa  en  passende  Lejlighed  til  at  vende  tilbage 
til  de  idylliske  Tilstande,  før  den  forhadte  Barbar  satte  sin  jern- 
skoede Fod  paa  det  himmelske  Riges  Enemærker. 

Hans  Land  skylder  ham  imidlertid  Tak  for  »Kuldja-Trak- 
taten«,  hvorved  han,  heldigere  end  hans  Forgænger  Chung  Hov, 
der  blev  dømt  til  Døden  for  sin  Overenskomst  med  Rusland, 
bevarede  det  omdebatterede  Territorium  for  Kina;  og  for  Freden 
med  Frankrig  i  1886,  der  ganske  vist  kostede  Kina  dets  Skygge- 
suverænitet over  Tongking,  men  hvorved  det  slap  for  den  Skades- 
erstatning, der  ellers  ufravigelig  er  fulgt  med  Stridigheder  med 
europæiske  Magter;  samt  ikke  mindst  for  den  e7itente  cordiale, 
der  nu  eksisterer  mellem  Pekin  og  alle  europæiske  Regeringer, 
og  hvortil  Marquis  Tseng  har  bidraget  mere  end  nogen  anden 
Kineser. 

LI   HUNG-CHANG. 


1  A  Hung-Chang, 
Senior  Stats-Sekretær, 
Kejserlig  Kommissarius, 
Vicepræsident  for  Admiralitetet, 
Titulær  Lærer  for  Tronarvingen, 
Direktør  for  Salt-Departementet, 
Direktør  for  Kurér-Departementet, 

Generalguvernør  over  Provinserne  Tjili,  S4iantung  og  Hunan, 
Dekoreret    med    den    »gule  Jakke«    og    med    den    »dobbeltøjede 

Paafuglefjer«, 
Forfremmet  ti  Trin, 
Benaadet    med    iste  Klasse   af  3die    arvelige    Rang    med    Titlen 

»Sou  Ji«, 
er   født   paa  Napoleon   den  Førstes   Dødsdag  den    5te  Maj    1821 
i  en  Landsby   i  Ho-Fei  Distriktet  i  Anhui  Provinsen,   og  tilhorer 
en  Familje,  der  gennem  flere  Generationer  har  udmærket  sig  ved 
sine  litterære  Kapaciteter. 

Hans  Fader,  som  døde  i  1855,  var  i  en  Aarrække  Medlem 
af  »Hanlin -Akademiet«  og  beklædte  en  Post  under  Justits- 
departementet i  Pekin,  medens  hans  Moder,  der  døde  i  1883,  i 
den   høje  Alder   af  83  Aar,    opnaaede    at  se  to   af  sine  Sønner 

samtidig  beklæde  Embeder  som  Generalguvernører  eller  Vice- 
konger, en  Ære,  der  maaske  aldrig  før  er  bleven  nogen  kinesisk 
Moder  til  Del.  Li  begyndte  sin  glimrende  Løbebane  paa  den 
sædvanlige  kinesiske  Maade,  ved  at  underkaste  sig  de  offentlige 
Eksaminer,  først  i  sin  Fødeby,  saa  i  Distriktets  Hovedstad,  og 
til  sidst  i  1845  i  Pekin,  hvorhen  han,  saaledes  fortæller  Tradi- 
tionen, vandrede  paa  sin  Fod,  da  han  i  hine  Dage  ikke  havde 
Raad  til  anden  Befordring.  Han  var  derefter  i  nogle  Aar  be- 
skæftiget i  det  kejserlige  Trj/kkeri  i  Pekin  som  Kompositør,  indtil 
han  i  1853  ombyttede  Pennen  med  Sværdet  for  at  deltage  i 
Undertrykkelsen  af  det  store  Taiping  Oprør,  der  paa  den  Tid 
truede  med  at  tilintetgøre  det  mantsjuriske  Dynastis  Magt  i  Kina. 
Samme  Aar  modtog  han  sin  første  Udnævnelse,  hvid  Knap 
(6te  Rangklasse)  og  sort  Fjer,  men  allerede  to  Aar  derefter  ud- 
nævntes han  til  Præfekt  som  Belønning  for  sine  Fortjenester  ved 
Indtagelsen  af  Han-Shan,  en  befæstet  By,  der  hidtil  havde  været 
i  Oprørernes  Hænder.  Nu  fulgte  hans  Ophøjelse  Slag  i  Slag. 
1857  udnævntes  han  til  Provinsdommer,  og  Aaret  derefter  finde 
vi  ham  som  Næstkommanderende  hos  den  navnkundige  Tseng 
Kuo-Fan,  Marquis  Tsengs  Fader,  der  som  Overgeneral  over  de 
kejserlige  Tropper  var  beskæftiget  med  Belejringen  af  King-Teh- 
Chen,  en  vigtig  By  i  Kiangsi  Provinsen.  Fra  dette  Tidspunkt 
og  indtil  1868,  da  Oprørets  sidste  Gnister  slukkedes,  var  Li  uaf- 
brudt beskæftiget  med  militære  Foretagender  af  forskellig  Art, 
og  allerede  i  1862  modtog  han  paa  Tseng  Kuo-Fans  Indstilling 
Udnævnelse  til  Futai  eller  Guvernør  over  Kiangsu  Provinsen. 
Hans  heldige  Kampagne  i  1863  og  1864  forskaffede  ham  Titlen 
af  »Tronarvingens  junior  Formynder«  og  arvelig  Rang  af 
5te  Klasse,  og  endelig  i  1865  arvelig  Rang  af  3die  Klasse.  1867 
udnævntes  han  til  fungerende  Generalguvernør  for  Hupeh  og 
Hunan,  medens  han  samtidig  fungerede  som  Generalissimus  over 
den  Hær,  der  Syd  fra  opererede  mod  Rebellerne.  Hidtil  havde 
Lis  Karriere  været  en  uafbrudt  Række  af  Held  og  Forfremmelser, 
men  i  det  følgende  Aar,    da  det  blev   hans  ubehagelige  Pligt  at 

sende  Indberetning  til  Tronen  om,  at  en  Afdeling  Oprørere  stod 
i  Begreb  med  at  gaa  mod  Pekin,  led  han  sit  første  Nederlag. 
Svaret  paa  denne  fatale  Meddelelse  lod  ikke  længe  vente  paa  sig. 
Li  mistede  sin  »Paafuglefjer«,  sin  »gule  Jakke«  og  sin  arvelige 
Rang,  men  da  Heldet  atter  vendte  sig  til  ham,  og  han  var  i 
Stand  til  at  indberette  om  Oprørets  totale  Underkuelse,  Lederen 
Chang  Tsung-Yiis  Død  og  Genoprettelsen  af  Rolighed  i  Shan- 
tung, Hunan  og  Tjili  Provinserne,  kastede  den  kejserlige  Naade 
atter  sine  Straaler  paa  hans  Hoved,  og  han  ikke  alene  genind- 
sattes i  alle  sine  tidligere  Værdigheder,  men  udnævntes  oven  i 
Kjøbet  til  »Senior- Værge  for  Tronarvingen«  og  »deputeret  Stor- 
Sekretær«.  I  1869  udnævntes  han  til  virkelig  Generalguvernør 
i  Hukuang  og  det  følgende  Aar,  som  Belønning  for  hans  For- 
tjenester ved  Undertrykkelsen  af  det  muhamedanske  Opror  i 
Kweichow,  til  Generalguvernør  i  Tjili,  efter  at  den  tidligere 
Vicekonge  Tjang-How,  der  beklædte  Embedet  under  Tientsin 
Massakren,  var  sendt  som  overordentlig  Gesandt  til  Frankrig  for 
at  afgøre  denne  ulykkelige  Begivenhed. 

Paa  denne,  den  vigtigste  Post  i  Riget,  har  Li  holdt  sig  lige 
siden,  naar  undtages,  at  han  ved  sin  Moders  Død  traadte  af  i 
Sørgetiden,  der  lovbestemt  er  27  Maaneder,  men  som  i  dette 
Tilfælde  ved  specielt,  kejserligt  Dekret  forkortedes  til  icx)  Dage, 
og  han  er  gradevis  stegen  fra  den  ene  Udmærkelse  til  den  anden, 
indtil  han  er  bleven  den  mest  ansete  og  indflydelsesrigeste  Mand 
i  Riget. 

Under  den  forrige  Kejser,  Tung  Tschis  lange  Minoritet  (fra 
1863  til  1873)  og  igen  under  den  nuværende  Kejsers  (fra  1875 
til  1889)  har  Enkekejserinden  Tzi  An  været  Kinas  faktiske  Regent, 
og  Li  Hung-Chang  hendes  trofaste  Tjener  og  Allierede,  samt 
hendes  Repræsentant  lige  over  for  Europa. 

Hans  Navn  har  til  sine  Tider  været  omgivet  af  en  saadan 
Berømmelses  Nimbus,  at  det  har  stillet  selve  Tronen  i  Skygge, 
og  det  har  ikke  manglet  paa  Insinuationer  om,  at  han  tragtede 
efter  selve  Dragetronen,    en   Beskyldning,    der   dog  bestandig  er 

gjort  til  Skamme  ved  hans  uforanderlige  og  trofaste  Loyalitet 
mod  det  mantsjuriske  Kejserhus.  Umaadelig  rig,  klog  og  bereg- 
nende, fuldstændig  uden  Skrupler,  Kinas  Repræsentent  udadtil, 
den  faktiske  Besidder  af  en  Hær  paa  80,000  Mand  og  en  stærk 
Jern-  og  Træflaade,  har  han  overmandet  sine  Fjender,  den  ene 
efter  den  anden,  og  er  tilfreds  med  at  lade  Kronens  Purpur  hvile 
paa  andre  Skuldre,  saa  længe  han  holder  Sværdet  og  Magten  i 
sine  endnu  kraftige  Oldingehænder.     Alle  de  Traktater,  som  Kina 

Et  Kompagni  kinesiske  Soldater,  udrustet  etter  europæisk  MonstL-r. 


i  de  sidste  15  Aar  har  afsluttet  med  fremmede  Magter,  bære  Li 
Hung-Changs  Underskrift  som  Kejseren  af  Kinas  Befuldmægtigede, 
medens  saa  godt  som  alle  udenlandske  Spørgsmaal,  smaa  og 
store,  refereres  til  hans  Afgørelse.  Han  er  udrustet  med  excep- 
tionel Myndighed,  større  end  nogen  anden  enkelt  Mands  i  Landet, 
og  han  har  gjort  og  gør  fuld  Brug  af  den.  Under  hans  /Egide 
ere  Arsenalerne  i  Nanking,  Shanghai  og  Futsjov  opstaaede;  han 
dirigerer   de   mange   Nybefæstninger  i   Petjili  Bugten,    som   have 


til  Formaal  at  forsvare  Adgangen  til  Pekin;  han  har  skabt  den 
saakaldte  Peijang,  eller  nordlige,  Flaade,  købt  et  Utal  af  Kruppske, 
Armstrongske,  Vavasseur  og  de  Bange  Kanoner;  bevæbnet  sin 
Armé  med  Remington-,  Snyder-  og  Winchester-Rifler;  ansat 
tyske  Ofificerer  ved  Hæren  og  engelske  paa  Flaaden;  oprettet  et 
mægtigt  indfødt  Dampskibsselskab,  der  har  den  største  Del  af 
Kysttrafikken  mellem  Hænder;  bygget  Telegraflinier  over  hele 
Riget;  aabnet  Kulminer  efter  europæisk  System;  bygget  den 
første  Jernbane  fra  Taku  til  Tientsin  —  kort  sagt  gaaet  i  Spidsen 
for  og  knyttet  sit  Navn  til  ethvert  af  de  store  nationale  Fore- 
tagender, der  i  de  sidste  2  Dekader  have  begyndt  at  rive  det 
himmelske  Rige  ud  af  dets  tusindaarige  Stagnation  og  sætte  det 
i  Forbindelse  med  Vestens  Kultur  og  Civilisation. 

Det  var  ogsaa  ham,  der  i  1872  benyttede  sin  Indflydelse  til 
at  udvirke,  at  de  saakaldte  »Educational  Missions«  sendtes  til  de 
forenede  Stater.  Et  Hundrede  og  tyve  unge  Kinesere  i  en  Alder 
af  12  til  14  Aar  —  for  det  meste  Sønner  af  uformuende 
Forældre  —  der  lode  sig  friste  af  de  glimrende  Løfter  for  Frem- 
tiden, sendtes  under  Regeringens  Auspicier  og  paa  dens  Bekost- 
ning til  amerikanske  Skoler  og  Universiteter,  mest  i  Ny-England, 
for  der  at  gennemgaa  en  komplet  Uddannelse  efter  fremmed 
Monster  og  for  til  Slut  at  underkaste  sig  Eksaminer  i  de  for- 
skellige Universitetsfag.  Det  var  Meningen,  at  Studeringerne 
skulde  ud.strække  sig  over  et  Tidsrum  af  15  Aar,  hvorefter  de 
unge  Mænd  skulde  vende  tilbage  til  Kina  som  Læger,  Jurister, 
Ingeniører  og  Lærere,  og  der  danne  en  Kærne,  hvorom  en 
amerikansk-europæisk-kinesisk  Skole  skulde  danne  sig  med  det 
Formaal  gradevis  at  overføre  saa  meget  af  Vestens  Videnskab 
og  Kultur  paa  det  himmelske  Riges  Enemærker,  som  man  mente 
at  kunne  have  Brug  for.  I  Begyndelsen  gik  al  Ting  efter  Pro- 
grammet. Det  første  Detachement  afrejste  fra  Kina  i  1872.  og 
tre  andre  fulgte  efter  i  73,  74  og  75.  De  unge  Mennesker,  der 
under  hele  deres  Ophold  i  Amerika  selvfølgelig  fortsatte  med 
Studiet  af  deres  eget  Sprog  og  Litteratur  under  kinesiske  Lærere, 

der  vare  attacherede  Missionen,  kastede  sig  med  ægte  kinesisk 
Flid  og  Udholdenhed  over  deres  nye  Studier,  og  det  dristige 
Eksperiment  syntes  bestemt  til  at  krones  med  Held.  Men  allerede 
ti  Aar  efter  det  forste  Detachements  Afsendelse ,  og  medens 
Studenterne  vare  midt  i  deres  Arbejde,  indtraadte  Reaktionen. 
Det  lykkedes  Li  Hung-Changs  Modstandere  at  mistænkeliggore 
Sagen  i  Regeringens  Øjne,  og  at  vække  dens  Frygt  for,  at  et  saa 
langt  Ophold  uden  for  Kina  skulde  demoralisere  de  unge  Mennesker, 
og  at  de  ved  deres  Tilbagekomst  skulde  medbringe  og  sprede 
farlige  Ideer  og  Teorier  mellem  deres  Landsmænd.  Resultatet 
blev,  at  hele  Missionen  og  alle  Eleverne  uden  Varsel  kaldtes  til- 
bage i  1882,  og  Forsøget  dermed  blev  opgivet  for  bestandigt. 
Ved  deres  Ankomst  til  Kina  fik  de  saakaldte  »amerikanske 
Studenter«,  hvis  lange  Ophold  i  Amerika  selvfølgelig  ikke  havde 
undladt  at  efterlade  et  fremmed  Præg  paa  deres  Væsen  og  Op- 
førsel, en  alt  andet  end  blid  Modtagelse  fra  deres  Landsmænds 
og  Regerings  Side.  De  af  dem,  hvis  Familjer  ikke  vare  i  Stand 
til  at  erstatte  de  meget  betydelige  Summer,  der  vare  anvendte 
paa  dem,  og  kun  yderst  faa  kunde  det,  bleve  uden  videre  tvungne 
til  at  træde  i  Statens  Tjeneste,  uden  Hensyn  til  deres  Ønsker, 
Anlæg  eller  Uddannelse.  En  Del  sendtes  om  Bord  i  Krigsskibene 
som  Kadetter,  andre  attacheredes  forskellige  Vicekonger  og 
Taotajer  som  Tolke,  atter  andre  sendtes  til  Arsenalerne  og  Re- 
geringens forskellige  Fabrikker,  medens  et  betydeligt  Antal 
ansattes  ved  det  nyligt  oprettede  Telegrafvæsen.  Saa  langt  fra 
at  deres  surt  erhvervede  Dannelse  og  Kundskaber  kom  dem  til 
gode  i  deres  nye  Stillinger,  viste  det  sig  snart,  at  de  vare  lige 
saa  mange  Møllestene  om  deres  Hals,  som  de  støde  sig  bedst 
ved  hurtigst  muligt  at  komme  fri  for  igen.  De  betragtedes  med 
Mistro  af  deres  Ligemænd,  hundsedes  af  deres  Føresatte  og  saa 
sig  berøvede  enhver  Udsigt  til  at  bringe  det  til  noget  virkeligt, 
saa  længe  de  bare  Præget  »Udlændinge«  paa  sig.  Det  var  den 
gamle  Historie  om  Fuglen  med  de  fremmede  Fjer;  alle  Kal- 
kunerne,   Gæssene   og  Hønsene   enedes    om    at    plukke   den  Ny- 

ankomne  bar,  og  det  varede  derfor  selvfølgelig  ikke  længe,  inden 
de  unge  Mennesker  sank  ned  til  deres  Landsmænds  Niveau  og 
som  forlorne  Sønner  vendte  tilbage  til  Konfucius,  Spisepindene, 
Vandpiben  og  Tepotten. 

Man  betragter  i  Almindelighed  Li  som  europæervenlig  i  den 
Forstand,  at  han  skulde  ønske  den  europæiske  Civilisation  over- 
fort til  Kina,  og  europæiske  Opfindelser  og  Maskiner  indførte, 
og  det  har  ikke  manglet  paa  Bebrejdelser  herfor  fra  hans  Lands- 
mænd. Intet  kunde  være  urigtigere.  Han  har  været  klog  nok 
til  at  indse,  at  Kina  umulig  længe  kunde  stænge  Døren  helt  mod 
Indflydelserne  fra  Vest,  der,  om  de  ikke  bleve  slupne  ind  med  det 
gode,  vilde  sprænge  sig  en  Vej  gennem  Fyldingerne.  Han  har 
derfor  raadet  Kina  til  at  aabne  denne  Dør,  men  kun  paa  Klem, 
og  ikke  mere  end  højst  nødvendigt.  Han  adopterer  saadanne 
europæiske  Opfindelser,  som  han  mener  hans  Land  kan  være 
tjent  med  at  benytte  for  med  Tiden  at  blive  uafhængigt  af  selve 
det  Europa,  der  er  saa  ivrigt  efter  at  paaføre  ham  de  Vaaben, 
han  har  Brug  for  mod  det  selv.  Li  er  først  og  fremmest  Kineser 
og  kinesisk  Embedsmand,  og  det  er  næppe  rimeligt,  at  han  med 
glade  Øjne  ser  paa  Vestens  Civilisation  og  Kultur,  der  nødven- 
digvis, om  den  faar  Indpas  mellem  Masserne  i  Kina,  vil  for- 
aarsage  Omvæltninger  og  Forstyrrelser,  hvis  Omfang  man  ikke 
kan  beregne,  men  som  i  alt  Fald  vilde  vende  op  og  ned  paa 
den  Regering  og  den  Standsklasse,  hvortil  han  selv  hører,  og 
hvis  Interesser  han  først  og  fremmest  er  sat  til  at  varetage.  Og 
man  maa  erindre,  at  en  kinesisk  Statsmand  har  andre  Begreber 
end  en  h^uropæer  om  Forholdet  mellem  Regering  og  Folk,  samt 
at  hans  Maalestok  for  Dannelse  og  Civilisation  er  en  anden, 
hvortil  saa  kommer,  at  hans  Samkvem  med  Europæerne  i  Kina, 
hvor  utroligt  det  end  lyder,  næppe  har  bidraget  til  at  give  ham 
synderlig  høje  Tanker  om  den  europæiske  Civilisations  moralske 
Fortrin  fremfor  den  kinesiske. 

Li  Hung-Chang,    eller,   som  han  i  Almindelighed  kaldes,    Li 
Tjung-Tang  (Statssekretær  Li),  er  en  høj  Mand,   ualmindelig  høj 

for  en  Kineser,  henved  seks  Fod,  men  temmelig  spinkel  af 
Legemsbygning,  med  skarpe,  markerede,  ægte  kinesiske  Ansigts- 
træk, som  han  forstaar  at  holde  saa  ubevægelige,  som  om  de 
vare  skaarne  i  Træ.  Han  har  de  noksom  bekendte  skæve,  sorte 
Øine,  men  klare,  skarpe  og  stikkende,  bærer  langt,  graat  Over- 
skæg og  »Imperialt,    som   han   har  den  Vane  at  stryge  med  sin 


L,i  Hung-Chang 


højre  Haand,  naar  han  taler.  Ved  Sammenkomster  med  Europæere 
er  han  gerne  iført  sin  officielle  Embedsdragt  med  Hat  og  Støvler, 
om  Vinteren  en  lang,  kostbar  Zobelskindspels,  og  han  tager  sig, 
med  sine  værdige,  afmaalte  Bevægelser,  hel  statelig  ud. 

Han  modtager  den  Besøgende  i  sin  Yamen  i  Tientsin,    hvor 
man    sædvanlig    efter    et     kort   Ophold    i    et    Venteværelse,    der 

hverken  er  rent  eller  hyggeligt,  og  efter  at  man  har  afgivet  sit 
kinesiske  Visitkort,  af  en  tjenstgørende  Officer  føres  til  Mod- 
tagelsesværelset gennem  et  Par  mellemliggende  Gaarde  og  forbi 
nogle  smaa  Afdelinger  vagthavende  Soldater.  Er  man  af  høj 
Rang,  finder  man  Vicekongen  uden  for  Døren ;  i  modsat  Tilfælde 
inden  for  denne.  Kinesere  hilse  ved  at  bøje  Knæ,  Europæere  paa 
den  sædvanlige  Maade  ved  at  tage  Hatten  af,  eller,  hvis  man  vil 
være  Kinesisk,  ved  at  fore  de  sammenlagte  Hænder  op  foran 
Ansigtet,  idet  man  bukker  og  gentager  »Tjing  Tjung-Tang«  (»Jeg 
hilser  Storsekretæren«).  Saa  tager  man  Plads  ved  et  af  de  smaa, 
sortlakerede  Borde,  der  med  tilsvarende  Stole  imellem,  staa  i 
Rækker  paa  begge  Sider,  eller,  hvis  Vicekongen  vil  være  speciel 
høflig,  føres  man  til  det  rodtbetrukne  Højsæde  i  Værelsets  ene 
Ende,  hvor  der  er  Plads  til  to,  een  paa  hver  Side  af  det  lave, 
lakerede  Bord  i  Midten. 

Modtagelsesværelset  er  et  30  Fod  langt  og  20  Fod  bredt 
Rum,  behængt  med  kinesiske  Lamper  og  Billeder,  samt  forsynet 
med  et  Par  større  Borde,  hvorpaa  findes  opstillet  et  gammelt, 
europæisk  Taffelur  og  nogle  kinesiske  Porcellænsvaser.  Om 
Vinteren  gør  et  stort  Messingbækken,  fyldt  med  glødende  Trækul 
og  placeret  midt  paa  Gulvet,  Tjeneste  som  Kakkelovn,  medens 
to  store  Oliemalerier,  det  ene  af  General  Grant,  det  andet  af 
Vicekongen  selv,  komplettere  den  noget  tarvelige  Udstyrelse. 

Sædvanlig  trakteres  man  med  Te,  Champagne  og  slette 
Cigaretter,  medens  Vicekongen  holder  sig  til  den  kinesiske  Vand- 
pibe, som  en  Tjener,  der  har  Plads  bag  hans  Stol,  holder  paa 
at  stoppe  og  stikke  i  Munden  paa  sin  Herre,  der  aabner  et 
Hjørne  af  sin  Mund,  Tjeneren  holder  en  tændt  Fidibus  til,  Li 
indsuger  den  søde  Røg  og  lader  den  med  synligt  Velbehag  gaa 
ud  gennem  Næsen,  medens  Tjeneren  blæser  Asken  ud  og  gen- 
tager Operationen.  Dette  foregaar  mindst  en  Snes  Gange  under 
Audiensen ,  som  for  øvrigt  overværes  af  et  halvt  Dusin  Tjenere, 
der  alle  med  aaben  Mund  og  synlig  Interesse  høre  efter,  hvad 
der  forhandles,  for  saa  senere  at  slaa  dette  i  Kapital  til  Interesserede 

uden  for  Yamen,  om  Lejlighed  byder.  Samtalen  føres  altid  paa 
Kinesisk,  da  Vicekongen  ikke  forstaar  andre  Sprog,  og  gennem 
Tolk,  selv  om  Gæsten  er  Sproget  mægtig.  Samtalen  indledes 
sædvanlig  ved,  at  Vicekongen  forhører  sig  om  Nyt,  og  bliver 
som  Regel  til  et  Slags  Krydsforhør,  da  den  store  Mand  er  vide- 
begærlig og  holder  adskilligt  mere  af  at  spørge  end  af  at  svare. 
Ikke  saa  sjælden  leder  han  Samtalen  hen  paa  sig  selv,  og  han 
har  intet  imod  lidt  Smiger  eller  imod  at  hore,  at  Europa  taler 
om  ham,  at  man  kalder  ham  »Kinas  Bismarck«  o.  s.  v.  Han 
taler  næsten  udelukkende  i  første  Person ,  selv  hvor  det  gælder 
Regeringen.  Jeg  vil  det  og  det;  jeg  vil  beordre  det  og  det; 
min  Flaade,  min  Hær  etc.  Men  for  øvrigt  er  han  en  særdeles 
velunderrettet  Mand,  en  skarp  Iagttager,  en  øvet  Menneskekender, 
en  snu  Politiker  og  en  dygtig  Forretningsmand.  Han  har  Ord 
for  at  være  lidt  kneben  i  Pengesager,  og  undslaar  sig  ikke  ved 
i  egen  høje  Person  at  gaa  i  Detailler  i  et  Forretningsspørgsmaal 
eller  knibe  den  europæiske  Agent  ned  til  det  mindst  mulige. 

Han  er  ikke  vanskelig  at  faa  i  Tale.  Sædvanlig  vil  man 
kunne  forskafte  sig  Audiens  hos  ham  gennem  en  af  Konsulerne 
eller  ved  Hjælp  af  andre  Europæere,  der  ere  ham  personlig  be- 
kendte. I  Tientsin,  hvor  han  opholder  sig  den  meste  Tid  af 
Aaret,  skønt  Pao-Ting-Fu,  Tjili  Provinsens  Hovedstad,  er 
hans  officielle  Residens,  er  han  vel  kendt,  og  hans  grønne  Bære- 
stol med  de  otte  Dragere  og  det  store  Følge  er  intet  sjældent 
Syn  i  det  europæiske  Kvarter.  Ikke  saa  sjældent  beærer  han 
Konsulerne,  Toldforvalteren,  eller  andre  af  de  fremragende  Ud- 
lændinge med  sin  Nærværelse  til  Middagsselskaber,  hvor  han  kan 
være  ganske  oprømt,  holde  Taler  —  paa  Kinesisk,  naturlig\ås  — 
sige  drøje  Vittigheder  og  »choquere«  Damerne,  der  ikke  altid 
finde  den  store  Mands  Manerer,  f.  Eks.  hans  primitive  Maade  at 
snyde  Næsen  med  Fingrene,  lige  charmante. 

Selv  giver  han  Middagsselskaber  i  sin  Yamen  eller  i  »Ad- 
miralitetsbygningen«,  hvortil  han  inviterer  sine  europæiske  Venner, 
minus  deres  Fruer,  sammen  med  de  mange  Generaler,  Admiraler, 

Taotajer  og  andre  hoje  kinesiske  Embedsmænd,  der  danne  hans 
Stab.  Til  Trods  for  sin  fremrykkede  Alder  er  Li  endnu  en 
kraftig  Mand,  aandelig  og  legemlig,  og  i  Besiddelse  af  en,  specielt 
for  en  Kineser,  ualmindelig  Energi  og  Arbejdskraft,  hvad  han  vel 
hovedsagelig  skylder  sit  regelmæssige  og  maadeholdne  Levned. 
Totalafholdenhedsmand,  maadeholden  i  Bordets  Glæder,  tidlig  til 
Sengs  og  tidlig  oppe,  med  sit  stærke  Legeme  hærdet  i  Ung- 
dommens mange  Kampagner  glide  Aarene  ham  forbi  uden  at 
bøje  hans  imponerende  Skikkelse  eller  svække  hans  kraftige 
Vilje.  Kun  en  let  nervøs  Plirren  med  det  ene  Øjenlaag  minder 
om  et  Anfald  af  Ansigts  Lamhed,  som  for  et  Par  Aar  siden 
satte  hans  Omgivelser  i  Skræk  og  Uro,  medens  hans  Jernkon- 
stitution synes  fuldkommen  at  have  faaet  Bugt  med  et  alvorligt 
Anfald  af  Influenza,  der  i  Vinteren  1891  for  en  Tid  holdt  den 
aldrende  Mand  svævende  mellem  Liv  og  Død,  netop  som  han 
med  sin  vante  Energi  og  Snarraadighed  havde  faaet  Bugt  med 
et  alvorligt  Oprør  i  Mantsjuriet. 

Det  er  et  vigtigt  Tidernes  Tegn,  at  Vicekongen,  til  Trods 
for  Familjes  og  Venners  samlede  Indflydelse,  under  denne  sidste 
og  for  en  Mand  i  hans  Alder  farlige  Sygdom  satte  sin  kinesiske 
Æskulap  paa  Porten  og  helt  gav  sig  i  Hænderne  paa  en  engelsk 
Læge,  hvilket  utvivlsomt  reddede  hans  Liv,  samt  at  han  et  Par 
Maaneder  senere  højtideligholdt  sin  70-aarige  Fødselsdag  (efter 
kinesisk  Tidsregning)  ved  en  stor  Banket  i  Tientsin  »Townhall«, 
hvortil  han  havde  indbudt  saa  at  sige  hele  den  europæiske 
Koloni,  og  hvor  han  offentlig,  gennem  sin  Søn  som  Talsmand, 
udtalte  sin  Beundring  for  den  europæiske  Lægekunst  og  sin  Tak 
til  Dr.  Irving,  hans  Redningsmand. 

Ingen  anden  Mandarin  i  Kina  vilde  have  haft  Mod  og  Magt 
nok  til  at  indlade  sig  paa  en  saadan  oftentlig  Hædring  af  »Bar- 
barerne«, og  det  er  at  haabe,  at  dette  Skridt  af  den  »store  Vice- 
konge« maa  blive  vidt  bekendt  i  Landet  og  tjene  til  at  befæste 
det  gode  Forhold  mellem  Østens  og  Vestens  Folk. 


SHENG  TAOTAJ. 


S, 


liden  1866  oppebæres  de  meget  betydelige  Toldindtægter 
i  de  22  Havne ,  der  ifølge  Traktaterne  med  Kina  ere  aabnede 
for  Handelssamkvemmet  med  Europæerne,  og  som  i  1891  belob 
sig  til  henved  eet  Hundrede  Millioner  Kroner,  af  det  saakaldte 
»Kejserlige  kinesiske  Sotoldvæsen«,  eller  det  »fremmede  Told- 
væsen«, i  Spidsen  for  hvilket  staar  en  Irlænder,  Sir  Robert  Hart, 
som  Generalinspektør.  Den  kinesiske  Regering  har,  til  Dels 
nødtvungen,  indset  og  anerkendt  det  usikre  i  at  betro  saa  store 
Summer,  som  det  her  drejer  sig  om,  i  Hænderne  paa  sine  egne 
Embedsmænd,  og  den  har,  med  fuld  Forstaaelse  af  sine  Pligter 
imod  den  Kilde,  hvoraf  den  øser  disse  Indtægter,  nemlig  den 
fremmede  Handel  og  Skibsfart,  anvendt  og  anvender  til  Dato 
meget  betydelige  Summer  paa  Vedligeholdelsen  af  en  mønster- 
værdig Toldtjeneste  og  paa  Afmærkning  og  Fyrlysning  af  sine 
Farvande,  saa  at  den  farlige  Kinakyst,  hvor  saa  mange  stolte 
Skibe  have  lagt  deres  Spanter,  nutildags  maaske  er  en  af  de 
bedst  belyste  i  Verden.  Fra  Waitjov  0,  tæt  ved  Tongkings 
Grænse  i  Syd  til  Tai-Li-Wan  ved  Koreas  Grænse  i  Nord,  lyse 
ikke  mindre  end  99  Fyr,  mange  af  dem  første  Klasses,  medens 
Hundrede  af  Bøjer  og  Vager  afmærke  Rev  og  Grunde.  Og  sam- 
tidig bevogtes  Floderne   og  Kysterne    af   en    hel    lille  Flaade   af 

armerede  Krydsere  og  Dampchalupper,  alle  kommanderede  af 
europæiske  Officerer,  imod  de  talrige  og  dristige  Smuglere,  der 
navnlig  gøre  gode  Forretninger  med  Smugling  af  det  kostbare 
og  højt  beskattede  Opium.  I  hver  af  de  »aabne  Havne«  fungerer 
en  europæisk  Toldforvalter  med  en  talrig  vellønnet  Stab  af 
europæiske  Assistenter,  Toldbetjente  og  Havmebetjente  under 
sig.  Hele  dette  store  beundringsværdige  Maskineri,  der  koster 
Kina  Millioner  om  Aaret,  er  skabt  og  styret  fra  Pekin  af  den 
mægtige  I.  G.  (»Inspector-General«),  uden  Sammenligning  den 
mærkeligste  og  mest  indflydelsesrige  Europæer  i  Kina. 


Told-Station. 


Ved  Siden  af  den  europæiske  Toldforvalter  og  til  en  vis 
Grad  associeret  med  denne,  staar  en  kinesisk  Embedsmand  af 
Taotajs  (Amtmand)  Rang,  hvis  fornemste  Virksomhed  bestaar  i 
at  modtage  Tolden  og  remittere  den  til  Finansdepartementet  i 
Pekin  og  som  saa  samtidig  bestyrer  det  »kinesiske«  —  inden- 
landske —  Toldvæsen,  Embeder,  der  i  Løbet  af  et  Par  Aar  eller 
tre  som  Regel  gøre  Indehaverne  til  hovedrige  Mænd. 

Pekin  Gazetten  for  den  22de  Juni  1892  indeholder  følgende 
Udnævnelse : 

»Sheng  H.suan-Huai,  Taotaj  i  Tjefu, 
udnævnes  til  Toldvæsens  Taotaj  i  Tientsin;« 

det  vil  sige  overtager  et  af  de  fedeste  Embeder  i  Kina,  maaske 
det  fedeste  næst  efter  samme  Embede  i  Kanton,  og  værd 
mellem  Brødre  henved  en  Million  Kroner  om  Aaret. 

Sheng  Hsuan-Huai,  almindeligt  benævnet  Sheng  Taotaj,  er 
en  af  de  bedst  kendte  og  mest  omtalte  højere  kinesiske  Embeds- 
mænd, med  hvem  Europæerne  fra  Tid  til  anden  komme  i  Be- 
røring. Han  er,  om  man  i  det  hele  taget  kan  bruge  en  saadan 
Betegnelse,  en  moderne  Kineser,  et  Produkt  af  det  sidste  halve 
Aarhundredes  Samkvem  mellem  Kina  og  Europa,  halv  Mandarin, 
halv  Forretningsmand;  halv  konservativ,  halv  Banebryder;  men 
helt  ud  Kineser,  klog,  beregnende  og  forsigtig,  med  eet  Maal 
altid  for  Øje,  det  at  tjene  Penge,  og  ikke  altid  meget  nøje- 
regnende med  Midlerne  dertil.  Forskellig  fra  de  fleste  andre 
Mandariner  begyndte  han  sin  Karriere  som  Assistent  i  en  Bank, 
tilhørende  hans  Familje,  og  det  var  forst  da  denne,  forfulgt  af 
Tidernes  Ugunst,  maatte  lukkes,  at  han  slog  ind  paa  Embeds- 
vejen. Han  havde  imidlertid  allerede  lagt  Grunden  til  den  For- 
retningsdygtighed  og  Spiren  til  det  Handelstalent,  som  han  siden 
har  forstaaet  at  gøre  frugtbringende.  Han  har  i  sin  Tid  taget 
første  »litterære«  Grad  (»SiuTsai«)  og  traadte  ind  i  det  officielle 
Liv  under  Li  Hung-Changs  Auspicier  som  en  af  dennes  Sekre- 
tærer, hvilket,  i  Forbindelse  med  hans  Familjes  Velstand,  som 
har  sat  ham  i  Stand  til  at  betale  for  de  successive  Trin  paa 
Embedsstigen,  han  kan  takke  for  sit  hurtige  Avancement.  Han 
er  desuden  hvad  Kineserne  kalde  for  »adopteret«  af  den  store 
Vicekonge,  hvilket  dog  ikke  betyder,  at  han  er  traadt  i  Familje- 
forhold  til  denne,  men  kun,  at  han  under  Iagttagelsen  af  visse 
ortodokse  Ceremonier  har  erklæret  ham  for  sin  »Fader«  eller 
»Mester«  og  sig  selv  for  hans  »Søn«  eller  »Discipel«,  en  Ære 
han  for  Resten  deler  med  mangfoldige  andre  mer  eller  mindre 
fremragende  Kinesere,  der  paa  denne  Maade  søge  at  erhverve 
sig  formaaende  Mænds  Protektion.  Shengs  første  vigtigere  Ud- 
nævnelse var  i  Forbindelse  med  Indførelsen  af  Telegrafen,  da 
han  i   i88i,   sammen  med   to  andre  Mandariner,   blev  Medlem  af 

den  Kommission,  som  det  blev  overdraget  at  arrangere  med 
»Store  Nordiske«  angaaende  Bygningen  af  den  første  betydelige 
Landlinie  i  Kina  —  fra  Tientsin  til  Shanghai  — ,  en  Strækning 
af  henved  200  danske  Mil.  Han  skilte  sig  saa  godt  fra  dette 
ingenlunde  lette  Hverv,  der  stillede  betydelige  Fordringer  til 
hans  Takt,  Energi  og  Forretningsdygtighed,  at  han  fra  det  Øje- 
blik beholdt  Ledelsen  af  Telegrafsagen  i  sin  Haand,  og  snart 
viste  sig  at  være  selvskreven  til  Posten  som  Kinas  Telegraf- 
direktør. 

Som  overalt  og  under  alle  Forhold  i  Kina  gik  man  frem 
netop  modsat  af,  hvad  man  vilde  have  gjort  i  Europa.  Tientsin — 
Shanghai-Lmien  blev  først  bygget  for  Regeringens  Regning  og 
gik  derefter  over  i  Hænderne  paa  et  privat  Aktieselskab,  som 
Sheng  fik  dannet  under  Navn  af  »Det  kinesiske  Telegraf  Selskab« 
med  en  Aktiekapital  af  een  Million  Dollars,  og  som  derefter  under 
Regeringens  Protektion,  dels  for  dennes  og  dels  for  egen  Reg- 
ning, gik  i  Gang  med  at  bygge  Telegraflinier  hele  Kina  over 
med  en  Hurtighed  og  en  Lethed,  som  intet  Menneske  kunde 
have  drømt  om  et  Par  Aar  i  Forvejen. 

Sheng  var  naturligvis  Sjælen  i  Foretagendet.  Samtidig  med 
at  han  her  fik  en  gunstig  Lejlighed  til  at  vise  sit  Organisations- 
og  Administrationstalent,  holdt  han  det  gaaende  ad  Embedsvejen, 
den  eneste,  der  i  Kina  sikkert  forer  til  Ære,  Magt  og  —  Penge. 
I  1884  opnaaede  han  at  blive  udnævnt  til  fungerende  Toldvæsens 
Taotaj  i  Tientsin  i  nogle  Maaneder,  længe  nok  til  at  sætte  ham 
i  Stand  til  to  Aar  senere  at  kobe  Embedet  som  Taotaj  i  Tjefu, 
og  fra  nu  af  steg  han  fra  den  ene  Værdighed  til  den  anden, 
medens  han  samtidig  tog  fat  paa  at  udvikle  Kinas  uudtømmelige 
Hjælpekilder  med  en  for  en  Kineser  enestaaende  Energi  og 
Dristighed. 

Han  er  nu  paa  en  Maade  Kinas  Tietgen,  Formand  for 
Landets  største  Dampskibsselskab:  »Kinas  Købmænds  Damp- 
Navigations  Selskab«,  der  med  en  Aktiekapital  af  ca.   15  Millioner 

Kroner  og  30  Skibe  med  en  Drægtighed  af  45,00x3  Tons  og 
5500  Hestes  Kraft,  besørger  største  Delen  af  den  enorme  Kyst- 
trafik; Formand  for  Telegrafselskabet  og  for  Jernbaneselskabet, 
de  eneste  af  deres  Art  i  Landet;  samtidig  har  han  erhvervet  sig 
Koncessioner  paa  Fabrikker  af  forskellig  Art,  dannet  Mineselskaber, 
anlagt  Kanaler,  og  kort  sagt  været  Drivfjederen  i  ethvert  af  de 
store  industrielle  og  kommercielle  Foretagender,  der  i  de  sidste 
ti  Aar  ere  dannede  i  Kina  udelukkende  med  kinesisk  Kapital 
og  under  kinesisk  Bestyrelse  samt  mer  eller  mindre  anlagte  paa 
at  bekæmpe  Europæerne  med  disses  egne  Vaaben,  og  paa  at 
forhindre  dem  fra  at  erhverve  sig  for  stærk  en  Indflydelse  i 
Landet.  Endskønt  han  utvivlsomt,  som  ægte  Kineser  og  i 
Lighed  med  alle  de  ledende  Mænd  i  Riget,  fører  Devisen  »Kina 
for  Kineserne«  paa  sin  Fane,  er  han  dog  for  klog  en  Mand  til 
at  fortabe  sig  i  utopiske  Drømme  om  at  drive  de  Fremmede  helt 
paa  Porten.  Ikke  for  intet  er  han  Li  Hung-Changs  Discipel,  og 
skont  han,  som  Mesteren,  vel  maa  vogte  sig  for  at  paadrage 
sig  Skin  af  at  være  en  Ven  af  Europæerne,  forsmaar  han  dog 
ikke,  lige  saa  lidt  som  denne,  at  benytte  sig  af  deres  Kund- 
skaber og  Tjenester,  hvor  Indfødte  ikke  kunne  gøre  Fyldest. 
Alle  Kaptajner  og  Maskinmestre  paa  hans  Dampere  ere  Euro- 
pæere, mest  Englændere;  hans  Underdirektør  ved  Telegrafvæsenet 
er  en  bekendt  dansk  Officer,  tidligere  i  »Store  Nordiskes«  Tjeneste; 
Bestyrerne  for  Telegrafskolerne  i  Tientsin  og  Shanghai  ere  lige- 
ledes Danske;  de  fleste  Linier  ere  byggede  under  Ledelse  af 
danske  Telegrafingeniører,  og  han  benytter  franske,  belgiske, 
amerikanske,  danske  og  engelske  Ingeniører  ved  sine  Minefore- 
tagender. Hele  Ledelsen  og  Administrationen  er  derimod  ude- 
lukkende kinesisk,  og  ingen  Europæer  tillades  nogen  som  helst 
Andel  deri,  ligesom  ingen  af  dem  nogen  Sinde  raadspørges  uden 
i  rent  tekniske  og  faglige  Sporgsmaal.  Paa  samme  Maade  faar 
ingen  Europæer  Kontrol  eller  Kommando  over  det  underordnede 
Personale,    der  overalt    er    udelukkende   kinesisk,    hvor    det    paa 

nogen  Maade  kan  undgaas.  Han  er  og  bliver  simpelthen  en 
teknisk  Konsulent,  der  svarer,  naar  han  bliver  spurgt,  men  for 
Resten  har  at  holde  sig  fuldstændig  passiv  og  ikke  blande  sig  i 
Sager,  som  ikke  vedkommer  ham.  Skønt  Tjenesten  under  dette 
System,  for  at  tage  Telegrafvæsenet  som  Eksempel,  selvfølgelig 
lader  en  Del  tilbage  at  ønske,  især  hvad  Disciplin,  Orden  og 
Diskretion  angaar,  saa  maa  man  dog  i  det  store  og  hele  beundre 
de  Resultater,  der  ere  naaede  med  det  raa  Materiale,  som  har 
staaet  til  Raadighed,  saavel  som  den  Hurtighed  og  Energi, 
hvormed  »Lynildstraaden«  under  Sheng  Taotajs  Ægide  har  spredt 
sit  Netværk  over  det  hele  uhyre  store  Land,  saa  at  der,  siden 
Begyndelsen  gjordes  med  Tientsin-Shanghai  Linien  i  1881,  er 
bygget  ikke  mindre  end  henved  3,000  danske  Mil  Linie  og  op- 
rettet 175  Telegrafstationer  i  alle  Provinser  med  Undtagelse  af 
det  urolige  og  europæerfjendtlige  Hunan,  hvor,  saa  sent  som  i 
1 89 1,  efter  hvad  Sheng  Taotaj  siger  i  sin  Rapport,  »slette 
»Subjekter  fik  en  Demonstration  sat  i  Scene  og  odelagde  Mate- 
»rialet  til  den  Linie,  som  Vicekongen  havde  beordret  bygget  fra 
»Sahsih  til  Fungtjov«  —  med  andre  Ord  Befolkningen,  ophidset 
af  »Litteraterne«  i  dette  den  kinesiske  Konservatismes  Hjerte, 
modsatte  sig  Telegrafens  Indførelse  med  Magt,  opbrændte  nogle 
Tusind  Pæle,  røvede  Traaden,  ituslog  Isolatorer  og  Instrumenter 
og  jagede  Ingeniørerne  og  Telegrafarbejderne  ud  af  Provinsen. 
Man  hvisker  i  Krogene  om,  at  Sheng  Taotaj  er  Li  Hung- 
Changs  Agent  og  Forretningsforer,  og  at  en  ikke  ubetydelig  Del 
af  Vicekongens  store  Privatformue  er  anlagt  i  hans  Aktieselskaber, 
fornemmelig  i  Dampskibsselskabet  og  i  Telegrafen,  samt  at  Li 
allerede  mer  end  een  Gang  har  maattet  stive  disse  to  store  Fore- 
tagender af  med  større  Tilskud  for  at  redde  dem  i  de  Kriser, 
der  i  Kina  som  andetsteds  opstaa  af  og  til.  Begge  Selskaber 
støttes  for  Resten  kraftigt  af  Regeringen  og  ere  højt  subven- 
tionerede, uden  hvilket  de  næppe  vilde  kunne  bestaa.  Som  rene 
kommercielle  Foretagender  vilde   de   uden  Tvivl  snart  falde  som 

Ofre  for  det  uundgaaelige  kinesiske  ^> Fætterskab«,  der  er  stærkere 
end  selv  Mænd  som  Li  og  Sheng,  og  som  tvinge  dem  til  at 
give  Slægtninge,  Venner  og  Bekendte  Fortrinet  ved  Besættelsen 
af  alle  Stillinger,  officielle  og  private,  uden  Hensyn  til  om  de 
ere  i  Besiddelse  af  de  nødvendige  Forudsætninger  og  Kvalifika- 
tioner, og  for  de  lige  saa  uundgaaelige  »squeezes«.  der  af  den 
hojeste  som  af  den  laveste  kinesiske  Embedsmand  betragtes  som 
hans  ubestridelige  om  end  noget  taagede  og  ubestemte  Ret.  At 
Sheng  Taotaj  har  Øjet  aabent  for  i  alt  Fald  denne  sidste  Kræft- 
byld  paa  ethvert  kinesisk  Foretagende,  og  at  han  —  men  natur- 
ligvis paa  kinesisk  Maner  —  gør  sit  bedste  for  at  raade  Bod 
derpaa,  bevises  paa  en  lige  saa  klar  som  typisk  Maade  ved  de 
»Bemærkninger«,  hvormed  han  ledsager  Telegrafselskabets  Aars- 
rapport  for   1891,  og  hvori  det  hedder: 

»Da  vore  Linier  udvides  fra  Dag  til  Dag,  burde  vore  Ind- 
»tægter  stige  i  samme  Forhold.  Grunden  til,  at  dette  ikke  har 
»været  Tilfældet  sidste  Aar,  er  den,  at  Bestyrerne  af  Stationerne 
»sende  private  Telegrammer  fritgaaende  som  Tjenestetelegrammer 
»for  at  tjene  deres  Venner.  Dette  Misbrug  maa  standses.  De 
»Stationsbestyrere,  der  herefter  ved  Regnskabsaarets  Udløb,  vise 
»en  Indtægtsstigning  for  deres  Station  af  mind.st  i  pCt.  over 
»det  foregaaende  Aar,  ville  blive  indstillede  til  Forfremmelse, 
»medens  de,  hvis  Indtægt  falder  med  i  pCt.  eller  derover,  ville 
»blive  straffede,  eventuelt  afskedigede.« 

Det  følger  af  disse  og  lignende  Aktieselskabers  semi-officielle 
Natur  og  »Mandarinbestyrelse«,  at  den  kinesiske  Aktionærs  Stil- 
ling er  noget  prekær,  især  da  der  intet  kendes  til  Generalfor- 
samlinger, Stemmeafgivning,  Revisorer  eller  lignende  Sikkerheds- 
midler,  og  da  den  officielle  Formand,  der  som  Regel  selv  ud- 
nævner de  andre  private  Bestyrelsesmedlemmer,  naturligvis  ikke 
bryder  sig  en  Døjt  om  deres  Mening.  Det  taler  derfor  højt  til 
Sheng  Taotaj  s  Ros  og  maa  betragtes  som  et  uomstødeligt  Bevis 
paa  den  Tillid,    han  nyder  mellem  sine  Landsmænd,   at   han   har 

været  i  Stand  til  at  skaffe  Kapital  til  sine  forskellige  store  Aktie- 
foretagender, ligesom  den  Omstændighed,  at  de  fleste  af  dem  til 
Dato,  i  alt  Fald  tilsyneladende,  have  givet  tilfredsstillende  Ud- 
bytte, synes  at  afgive  Garanti  for  hans  Dygtighed  og  Paalidelig- 
hed  som  Administrator.  Det  har  dog  selvfølgelig  ikke  manglet 
paa  Insinuationer  om,  at  han  har  for  mange  Jern  i  Ilden  paa  een 
Gang,  og  paa  mer  eller  mindre  højrøstede  Beskyldninger  for,  at 
han  ikke  er  altfor  samvittighedsfuld  i  sine  Transaktioner,  og  at 
han  fra  Tid  til  anden  »manipulerer«  sine  mange  forskellige 
Selskaber  og  blander  deres  Kapitaler  lidt  for  meget  sammen, 
som  da  for  nogle  Aar  siden  et  af  hans  Mineselskaber  opløstes 
og  den  ikke  anvendte  Kapital  fandtes  omsat  i  Telegrafaktier; 
men  at  han  i  alt  Fald  staar  højere  i  Gunst  end  nogen  Sinde 
hos  de  ledende  Mænd  i  Landet,  bevises  bedst  ved  hans  sidste 
Trin  op  ad  Embeds-,  Magts-  og  Rigdomsstigen,  Betegnelser,  der 
ere  analoge  i  Kina,  og  følge  endnu  tættere  i  Hælene  paa  hver- 
andre her  end  andre  Steder  i  Verden. 

Under  sin  6-aarige  Administration  af  det  vigtige  Embede 
som  Taotaj  i  Tjefu  leverede  han  mange  Beviser  paa  sin  admini- 
strative Dygtighed  som  kinesisk  E^mbedsmand.  Blandt  andet 
indlagde  han  sig  store  Fortjenester  ved  et  storartet  Kanalanlæg, 
som  forbinder  Shantungs  Hovedstad,  Tjinanfu,  med  Havet,  og 
gør  denne  Stad  tilgængelig  for  letflydende  Dampskibe,  samt 
med  eet  Slag  gør  saadanne  Kalamiteter  som  den  Hungersnød, 
der  paa  Grund  af  manglende  Kommunikationsmidler,  hjemsøgte 
Provinsen  for  nogle  faa  Aar  siden,  til  en  Umulighed  i  Fremtiden. 
Samtidig  forbedrede  han  Montforholdene  ved  at  lade  slaa  fuld- 
vægtige »Cash«  og  sætte  dem  i  Cirkulation  mellem  Befolkningen, 
og  opmuntrede  Indførslen  af  Frugttræer  fra  Kalifornien,  medens 
han  gjorde  sig  mest  bekendt  mellem  Europæerne  i  Kina  ved 
Udstedelsen  af  en  »Strandingsforordning«,  den  første  af  sin  Art 
i  Kina,  hvor  hidtil  Befolkningen  havde  haft  for  Vane  at  betragte 
strandede  Skibe  som  herrelø.st  Gods  og  godt  Bytte  og  saa  endda 

ikke  generede  sig  for  i  mange  Tilfælde  at  myrde  Passagerer  og 
Besætning  oven  i  Købet.  At  han  ikke  var  til  Sinds  at  lade  det 
blive  ved  det  tomme  Bogstav,  beviste  han  snart  efter  Forord- 
ningens Udstedelse,  da  en  kinesisk  Kystdamper  strandede  paa 
Shantung  Forstrand,  et  af  de  farligste  Punkter  paa  Kysten,  og 
Fiskerne  og  Bønderne  paa  Strandingsstedet  som  sædvanlig  gave 
sig    til    at    plyndre  Vraget    og    bemægtige    sig  Ladningen,    mest 


Sheng  Taotaj. 


Bomuldsballer,  uden  Tvivl  stolende  paa,  at  gammel  Sædvane  var 
stærkere  end  selve  Tjefu  Taotajen.  De  havde  imidlertid  gjort 
Regning  uden  Sheng.  Saa  snart  Efterretning  om  Strandingen  og 
Plyndringen  naaede  Tjefu,  gik  han  selv  om  Bord  i  en  af  de 
Dampkanonbaade,  som  han  raadede  over  i  sin  Egenskab  af 
Øverstkommanderende  paa  Stedet,  sejlede  rundt  til  Strandings- 
pladsen,  hvor  han  lod  sine  Soldater  afsøge  Landsbyerne,  tog  det 
røvede  Gods,  hvor  det  fandtes,  arresterede  saa  mange  af  Røverne, 

som  han  kunde  faa  fat  paa,  kappede  Hovederne  af  de  stærkest 
kompromitterede  og  tog  Resten  med  sig  til  Tjefu,  hvor  de  i 
hans  Fængsel  fik  Tid  og  Lejlighed  til  at  studere  Forordningen 
endnu  en  Gang,  inden  de  med  saa  og  saa  mange  Bambusstrimer 
over  Rygstykkerne  sendtes  tilbage  til  deres  Landsbyer  visere, 
men  fattigere  og  ømmere  end  de  vare  komne. 

Sheng  Taotaj,  der  er  Mandarin  af  første  Klasse,  er  endnu 
en  forholdsvis  ung  Mand,  henved  de  halvhundrede,  af  Middel- 
højde, temmelig  forladen,  med  regelmæssige,  intelligente  Ansigts- 
træk og  en  tynd  Moustache  over  den  velformede  Mund  og  den 
kraftige  Hage.  Han  er  vindende  og  forekommende  af  Væsen, 
soigneret  i  sit  ydre,  med  suave  Manerer,  og  i  det  hele  taget 
mere  »gentlemanlike«  i  sin  Optræden  end  de  fleste  Kinesere. 
Han  er  i  Besiddelse  af  en  ualmindelig  Arbejdsevne,  maadeholden 
i  alle  Livets  Nydelser,  faamælet,  men  en  god  Tilhører,  og  som 
enhver  dannet  Kineser  altid  hoflig  og  rolig,  samt  lader  sig  aldrig 
bringe  ud  af  Ligevægt,  hvad  der  saa  end  sker.  Han  er  selv- 
følgelig en  skarp  og  dygtig  Forretningsmand,  ordholdende  og 
paalidelig,  hvori  han  adskiller  sig  fra  flere  af  sine  Standsfæller, 
og  samtidig  liberal  i  sine  Anskuelser  og  med  et  større  Blik  paa 
Forhold  og  Begivenheder,  end  man  er  vant  til  at  finde  i  Kina. 
Hans  næste  Trin  paa  Embedsstigen  er  Provinsdommer,  om  han 
da  ikke,  hvad  nok  er  muligt,  foretrækker  at  gaa  som  kinesisk 
Gesandt  til  et  eller  andet  europæisk  Hof,  for  at  studere  Euro- 
pæerne paa  nært  Hold  og  lære  deres  Institutioner  og  Civilisation 
nærmere  at  kende,  hvilket  muligvis  kunde  være  ham  til  uberegne- 
lig Nytte  i  hans  fremtidige  Virksomhed.  Det  er  en  offentlig 
Hemmelighed,  at  Posten  som  Gesandt  til  England  og  Frankrig 
allerede  har  været  ham  tilbudt,  og  at  han,  inden  han  udnævntes 
til  sin  nuværende  Post,  havde  Valget  mellem  denne  og  Embedet 
som  Dommer  i  Tjekiang  Provinsen.  I  begge  Tilfælde  vilde  han 
imidlertid  have  været  nodt  til  at  fratræde  sine  forskellige  Direktør- 
poster og  opgive  sine  mange  industrielle   og  kommercielle  Fore- 

tagender,  hvilket  formodentlig  ikke  passede  i  hans  Kram.  Eller 
han  er  maaske  ikke  rig  nok  endnu,  og  har  i  Sinde  gennem  de 
tre  Aar,  hvori  han  rimeligvis  beholder  Posten  i  Tientsin,  at 
styrke  sin  Stilling  ved  at  erhverve  sig  de  nødvendige  Millioner. 
Hvorom  imidlertid  al  Ting  er,  saa  er  Sheng  Taotaj  uden  Tvivl 
Kinas  »coming  man«,  og  uden  Sammenligning  en  af  de  mest 
oplyste,  videst  seende  og  mest  energiske  Mænd,  som  den  nu- 
værende Overgangstid  har  frembragt. 


JERNBANEN. 


D, 


'en  første  Jernbane  i  Kina  blev  anlagt  i  1876  af  et  euro- 
pæisk Aktieselskab  mellem  Shanghai  og  Wusung,  en  Strækning 
af  henved  to  danske  Mil.  Man  ansøgte  om  og  fik  Tilladelse  af 
de  lokale  Autoriteter  til  at  anlægge  en  »Malu«  (Landevej,  ordret 
»Heste- Vej«),  og  man  fortolkede  noget  dristigt  dette  til  at  mene 
en  Jernvej.  Banen  aabnedes  med  et  Par  smaa  Mellemstationer, 
ene  for  Persontrafik,  og  lovede  at  blive  en  fænomenal  Succes. 
Kineserne  kom  lang  Vejs  fra  i  Tusindvis  for  at  faa  et  Glimt  at 
se  af  Barbarernes  »Ild vogn«  og  en  Køretur  til  Wusung  og  til- 
bage. Saa  skred  imidlertid  Regeringen  ind  og  fremsatte  den  ikke 
aldeles  urimelige  Paastand,  at  Selskabet  havde  »kastet  den  Sand 
i  Øjnene«,  og  at  der  udfordredes  en  »Jernbanekoncession«  til  at 
anlægge  og  drive  en  »Jernbane«  i  et  fremmed  Land.  Der  ud- 
spandt sig  en  Række  Forhandlinger,  indtil  Kineserne  overhuggede 
Knuden  paa  den  sædvanlige  Maade,  hvor  der  er  Vanskeligheder 
med  Europæerne.  Provinsautoriteterne  fik  Ordre  til  at  kobe 
Banen,  hvilket  skete.  Aktionærerne  fik  deres  Penge,  Skinnerne 
bleve  tagne  op  efter  16  Maaneders  Drift  og  sammen  med  Sveller, 
Vogne,  Lokomotiver  og  andet  Materiel  ført  til  Formosa,  hvor 
Rub  og  Stub  blev  kastet  i  Land  ved  Taivanfu  og  fik  Lov  til  at 
ligge    der,   indtil  Rust,    Raaddenskab   og   Tyve  gennem  Aarenes 

Lob  skaftede  det  til  Side.  Det  eneste  eksisterende  \^idnesb)-rd 
om  dette  forste,  noget  uheldige  Forsog  paa  at  indfore  Jernbaner 
i  det  himmelske  Rige  er  selve  Jordbanen,  der  blev  omdannet  til, 
hvad  Kineserne  fra  forst  havde  i  Sinde,  at  den  skulde  være, 
nemlig  en  Korevej.  Over  ti  Aar  hengik,  inden  et  nyt  Forsog 
blev  gjort,  og  forst  i  1887  opnaaede  et  kinesisk  Selskab  gennem 
Li  Hung-Changs  Indflydelse  og  under  hans  Protektion  kejserlig 
Tilladelse  til  Anlæg  af  en  Jernbane  mellem  Tientsin,  Pekins  Havne- 
stad, og  Tungku  ved  Peh-ho  Flodens  Munding,  en  Strækning  af 
en  6  danske  Mil.  Banen,  der  er  smalsporet  og  anlagt  med  den 
største  Økonomi,  udelukkende  for  kinesisk  Kapital  og  under 
kinesisk  Bestyrelse,  fuldfortes  i  November  1888,  da  »den  store 
Vicekonge«  højtideligt  aabnede  den  og  gjorde  personlig  Bekendt 
skab  med  Jernbanen,  hvorom  han  havde  hørt  saa  meget  og  vidst 
saa  lidt. 

Eksperimentet  lykkedes  over  al  Forventning  godt.  Der 
havde  ingen  store  Vanskeligheder  stillet  sig  i  Vejen  for  Banens 
Bygning,  »Feng-Shui«-Spørgsmaalet  var  slet  ikke  rejst,  og  der 
udviklede  sig  lige  fra  forste  Begyndelse  en  livlig  Person-  og 
Godstrafik,  der  sikrede  Liniens  finansielle  Succes.  Li  Hung-Chang 
benyttede  Lejligheden  til  at  føre  Sagen  et  vigtigt  Skridt  videre 
og  opnaaede  Tronens  Tilladelse  til  at  fore  >Jernhesten«  frem  til 
under  selve  Pekins  Mure.  Et  kejserligt  Dekret,  en  af  den 
afgaaede  Enkekejserindes  sidste  Regeringsforanstaltninger,  gav  efter 
Indstilling  af  »Admiralitetet«,  for  hvilken  Institution  Prins  Tschun, 
Kejserens  Fader ,  var  Præsident  og  Li  en  af  Vicepræsidenterne, 
Tungku-Tientsin  Selskabet  Koncession  paa  Anlæget  af  en  Jern- 
bane fra  Tientsin  til  Tungtjov,  omtrent  3  danske  Mil  fra  Hoved- 
staden, men  under  Restriktioner,  som  i  Praksis  indskrænkede 
Banens  Virksomhed  til  Personbefordring,  og  dette  endda  med 
næsten  prohibitive  Takstbestemmelser,  »for  ikke  at  tage  Brødet 
af  Munden  paa  de  Tusinder  af  Baadfolk  og  Vognmænd,  der  leve 
af  at  befordre  Passagerer  og  Gods  mellem  Tientsin  og  Pekin«. 
Naar  man   erindrer,    at  Kineserne  ikke  kende  til  den  europæiske 

Anskuelse,  at  Tid  er  Penge,  og  som  Regel  ere  villige  til  at  finde 
sig  i  et  Overmaal  af  Diskomfort  for  et  Undermaal  af  Besparelse, 
samt  at  Selskabet  oven  i  Kobet  rimeligvis  vilde  have  været  nodt 
til  at  befordre  de  talrige  Mandariner  og  deres  store  Følge  gratis, 
vil  man  forstaa,  at  det  næppe  vilde  have  spundet  Silke  ved 
Koncessionen.  Proven  blev  det  imidlertid  sparet,  idet  en  Palads- 
kombination, bestaaende,  hed  det  sig,  af  Kejserens  senere  afdøde 
Onkel  Prins  Tun,  Hans  Majestæts  Lærere,  der  spille  en  vigtig 
Rolle  i  Kina,  visse  indflydelsesrige  Medlemmer  af  Regeringen  og 
en  stærk  Afdeling  af  »Censoratet«,  rejste  sig  i  Opposition  imod 
Foretagendet,  der  næsten  øjeblikkelig,  og  tilsyneladende  uden  at 
Li  eller  de  andre  Fremskridtsmænd  rorte  sig  til  dets  Forsvar, 
faldt  til  Jorden ,  som  en  ormædt  Frugt.  Oppositionen  støttede 
sig  paa  de  .sædvanlige,  velkendte  Argumenter,  saasom  Frygt  for 
Forstyrrelser,  Nedbryden  af  nationale  Skikke,  Voldtægt  paa 
religiøs  Overtro  og  Indblanding  i  gamle  Hævdsrettigheder,  per- 
sonificeret af  Baad-  og  Vognmændene,  som  efter  deres  Mening 
vilde  blive  ruinerede,  og  det  er  maaske  ogsaa  for  meget  at  for- 
vente, at  kinesiske  Statsmænd,  opdragne  og  oplærte,  som  de  ere, 
i  unyttige  og  upraktiske  Teorier,  skulde  kunne  forstaa,  at  selve 
Jernbanen  vilde  skabe  ny  Trafik  og  give  anden  Beskæftigelse 
ikke  alene  til  de  samme  Mennesker,  som  man  nu  frygtede  vilde 
do  af  Sult,  men  til  Tusinde  andre.  De  virkelige  Aarsager  til 
denne  pludselige  og  tilsyneladende  uventede  Reaktion  maa  imid- 
lertid efter  al  Rimelighed  søges  i  det  konservative  Partis  voksende 
Indflydelse  paa  den  unge  Kejser,  dets  anti-europæiske  Ideer  og 
personligt  Fjendskab  imod  Li  Hung-Chang,  som  med  det  Mod, 
der  altid  har  udmærket  ham,  ikke  frygtede  for  at  identificere  sig 
med  en  saa  farlig  Innovation  som  Jernbanen,  hvorved  dog  maa 
erindres,  at  han  paa  sin  Side  atter  støttedes  af  Enkekejserinden 
og  Kejserens  Fader.  Han  stod  imidlertid,  og  med  "ham  hans 
Støtter  i  Paladset,  Fare  for  at  »tabe  Ansigt«.  Faktisk  accep- 
terede man  Nederlaget,  men  teoretisk  gjaldt  det  om  at  sikre  sig 
en  passende  Retræte,  og  da  Fjenden  stiltiende  indrommede  Nød- 

vendigheden  heraf,  blev  man  enig  om  at  henvise  Sporgsmaalet 
til  »det  store  Raads«  Afgørelse,  medens  man  samtidig  paa  en 
Maade  stillede  det  til  Afstemning  mellem  Vicekongerne  og  Guver- 
nørerne i  de  maritime  Provinser,  da  Jernbanen,  ved  en  eller 
anden  kinesisk  Fiktion,  er  kommen  til  at  hore  ind  under  »Kyst- 
forsvaret«. De  Herrers  Mening  blev  afæsket  hver  for  sig,  og  i 
det  hele  taget  deres  Syn  paa  Indføring  af  Jernbaner  i  Kina  med 
de  Argumenter  for  og  imod,  som  enhver  af  dem  mente  at  kunne 
bringe  frem. 

Alle  disse  hojtstillede  Embedsmænd  indsendte  deres  Betænk- 
ninger til  Tronen,  holdte  mer  eller  mindre  i  den  ortodokse,  vage, 
højtflyvende  klassiske  Stil,  men  uden  nogen  bestemt  Udtalelse 
eller  noget  bestemt  Raad,  naar  undtages  en  eneste.  Vicekongen 
i  Kanton  Tjang  Tjo-Tung,  en  Mand  lige  bekendt  for  sine 
litterære  Kapaciteter  som  for  sin  ringe  Sympati  for  Europæerne. 
Vicekongen  er  en  af  Kinas  dygtigste  og  mest  fremragende  Mænd, 
der  har  sin  Styrke  i  Pennen,  dette,  det  vigtigste  og  kraftigste 
Vaaben  i  Kina,  og  det  er  derfor  ikke  til  at  undre  sig  over,  at 
han  i  sin  Betænkning  kom  et  Hestehoved  foran  sine  Kollegaer, 
og  at  den  blev  et  Mesterstykke  paa  kinesisk  Komposition.  Hans 
Opgave  var  imidlertid  af  en  meget  vanskelig  Natur.  Paa  den 
ene  Side  gjaldt  det  om  ikke  at  lægge  sig  ud  med  den  lille,  men 
mægtige  Falanks,  der  med  Enkekejserinden  og  Prins  Tschun  i 
Spidsen  havde  stillet  sig  i  Brechen  for  Jernbanen,  og  paa  den 
anden  Side  om  at  gøre  Oppositionen,  imellem  hvilken  befandt 
sig  de  fleste  af  Vicekongens  mest  indflydelsesrige  Venner,  til 
Behag.  Det  gik  ikke  an  helt  at  fordømme  Jernbanen,  men  det 
gjaldt  fremfor  alt  om ,  at  holde  den  borte  fra  Pekins  hellige 
Enemærker  og  samtidig  at  bevare  sit  Ry  som  en  oplyst,  frem- 
seende  Statsmand.  I  et  glimrende  Memorial  udtalte  han  sig 
derfor  mod  Tungtjov-Banen,  støttende  sig  paa  to  Argumenter, 
det  første  et  politisk-økonomisk,  nemlig,  at  henved  tre  Hundrede 
Tusinde  Mennesker,  der  er  afhængige  af  Trafikken  mellem  Tientsin 
og  Pekin,    vilde   faa  Risen   taget   dem   af  Munden;    det   andet  et 


IIO 

strategisk,  nemlig  at  Linien  i  Tilfælde  af  Krig  kunde  benyttes 
af  en  eventuel  fremmed  Fjende  til  ved  dens  Hjælp  at  trænge 
frem  til  Hovedstaden.  Samtidig  godkendte  han  i  Princippet 
Jernbanens  Vigtighed  for  Landets  økonomiske  Udvikling  og  dens 
strategiske  Betydning  andetsteds  og  foreslog  Bygningen  af  en 
Linie  fra  Lukov-Kiao,  tæt  ved  Pekin,  gennem  Hunan  og  Hupeh 
til  Hankov,  en  vigtig  Handelsby  ved  Yangtzefloden  i  sidstnævnte 
Provins,  en  Længde  af  henved  2000  Li  (henved  125  danske  Mil), 
som  man  ser  en  ganske  forsvarlig  Begyndelse.  »En  saadan 
Linie, »  skriver  Vicekongen,  »vilde  ligge  langt  nok  fra  Kysten, 
til  at  man  ikke  behøvede  at  frygte  for,  at  en  Fjende  skulde 
kunne  bemægtige  sig  den  og  benytte  den,  og  den  vilde  ikke 
nødvendiggøre  Ekspropriation  af  mange  Huse  eller  Grave.  Den 
vilde  koste  omtrent  12  Millioner  Tæls  (48  Millioner  Kroner),  og 
dens  Bygning  kunde  fordeles  paa  8  Aar.  Det  nødvendige  Jern 
kunde  skaffes  fra  Minerne  i  Shansi  Provinsen,  og  skønt  dette 
maaske  vilde  koste  mere  og  vise  sig  mindre  brugbart  end  uden- 
landskjern, vilde  det  dog  have  den  Fordel,  at  der  gaves  Arbejde 
til  Befolkningen,  og  at  Pengene  bleve  i  Landet.« 

Den  snedige  Vicekonge  havde  rimeligvis  gjort  Regning  paa, 
at  første  Del  af  hans  Forslag  skulde  blive  bifaldet,  og  Tungtjov 
Banen  bragt  ud  af  Verden,  medens  anden  Del  skulde  blive  af- 
slaaet,  saa  at  han  altsaa  havde  slaaet  to  Fluer  med  et  Smæk, 
støttet  sine  Venner  i  Oppositionen  og  stillet  sig  paa  Prins  Tschuns 
og  Li  Hung-Changs  Side  som  Advokat  for  Jernbaner  i  Kina. 

Hans  famose  Memorial  viste  sig  imidlertid  at  være  for 
godt  affattet.  Prinsen  og  Statsraadet  lode  sig  forblinde  af  dets 
glimrende  Kasuistik  og  klassiske  Kancellistil  og  beordrede  Ad- 
miralitetet til  at  udarbejde  en  Plan,  hvorefter  Forslaget  lod  sig 
udføre  i  Praksis.  I  et  langt  og  vel  gennemtænkt  Memorandum 
paaviste  Li  Hung-Chang  Hullerne  i  Tjang  Tjø-Tungs  Forslag; 
hvorledes  blandt  andet  Linien  nødvendigvis  maatte  blive  af  en 
betydelig  større  Længde  end  anslaaet,  og  selvfølgelig  derfor  langt 
kostbarere;  hvorledes  den  efter  al  Rimelighed  ikke  vilde  vise  sig 

rentabel;  og  hvorledes  det  vilde  være  umuligt  at  anvende  kine- 
sisk Jern,  da  dette  forudsatte  Anlæg  af  Fabrikker,  Kulminer  og 
Veje  og  andre  Jernbaner,  for  at  fore  Materiellet  til  sit  Be- 
stemmelsessted, altsammen  Smaating  som  Tjang  Tjø-Tung  havde 
overset.  Imidlertid  turde  Admiralitetet  ikke  erklære  sig  imod 
Planen,  der  allerede  faktisk  havde  Kejserens  Sanktion,  og  til 
Alles,  maaske  ikke  mindst  Forfatterens,  Overraskelse  beordrede 
et  kejserligt  Dekret: 

at  Vicekongens  Forslag  skulde   adopteres   i    sin  Helhed, 
og  Pekin-Hankov  Linien  bygges. 

Men  det  blev  ikke  herved.  Der  var  tilsyneladende  kommen 
Gang  i  Tingene,  og  det  saa  et  Øjeblik  ud  som  om  der  hermed 
skulde  indvies  en  ny  Æra,  og  som  om  Profetierne  om  et  stort 
kinesisk  Jernbanenet,  der  skulde  forbinde  alle  de  store  Handels- 
centrer i  de  1 8  Provinser  og  blive  af  uberegnelig  politisk-økono- 
misk  og  strategisk  Betydning,  stode  i  Færd  med  at  gaa  i  Op- 
fyldelse. 

Et  Par  Uger  senere  bekendtgjordes  et  andet  kejserligt  Dekret, 
hvorved  Tjang  Tjo-Tung  forflyttedes  som  Vicekonge  fra  Kanton 
til  »Liang  Hu«,  eller  de  to  Hu  Provinser,  hvorigennem  den 
største  Del  af  den  projekterede  Bane  vilde  komme  til  at  gaa, 
medens  det  paalagdes  ham  og  Li  Hung-Chang  at  stille  sig  i 
Spidsen  for  Foretagendet  og  fore  det  igennem,  Li  Nord  fra, 
Tjang  fra  Syd.  Ingeniører,  Leverandører  og  Pengemænd  skyndte 
sig  til  Tientsin  og  Kanton  for  at  tilbyde  deres  Tjenester,  og 
der  taltes  allerede  om  Opmaaling  af  Linien,  Kontrakter  for 
Materiel,  og  Afslutning  af  Laan,  medens  Sagen  i  Virkeligheden, 
til  Trods  for  det  kejserlige  Edikt,  endnu  befandt  sig  paa  det 
allerførste  Stadium  af  sin  Undfangelse  og  allerede  truedes  med 
at  kvæles  i  Fødslen.  Gode  Raad  vare  dyre  for  Tjang  Tjø-Tung, 
der  løb  Fare  for  at  komme  til  at  sluge  sin  egen  Medicin,  og 
som,  hvis  Liniens  Bygning  virkelig  blev  til  Alvor,  meget  snart 
vilde  befinde  sig  i   værre  Bekneb,    end  da  han   affattede   sit  Me- 

morial,  og  der  gaar  Rygter  om,  at  hans  Stilling  til  Projektet 
undergik  en  væsentlig  Forandring,  efter  at  det  var  sanktioneret, 
ikke  ganske  i  Overensstemmelse  med  hvad  han  skrev.  Men 
naar  Nøden  er  størst,  er  Hjælpen  altid  nær,  og  denne  Gang 
blandede  selve  Himlen  sig  i  Aftærerne  til  den  betrængte  Vice- 
konges Fordel.  Under  et  heftigt  Tordenvejr  om  Aftenen  den 
1 8de  September  1889  slog  Lynilden  ned  i  »Himlens  Tempel«  i 
Pekin,  antændte  Hovedbygningen,  hvor  Kejseren  havde  for  Vane 
at  forrette  sine  aarlige  Ofringer,  en  omfangsrig,  monumental 
Pavillon,  der  dannede  en  af  Pekins  største  Seværdigheder,  og  ned- 
brændte denne  til  Grunden.  Et  Fingerpeg  som  dette  fra  selve 
Himlen  netop  i  det  Øjeblik,  da  man  stod  i  Begreb  med  at  for- 
lade de  gamle  banede  Veje  og  vove  sig  ud  i  det  uvisse,  kunde 
ikke  overses,  og  Tjang  Tjo-Tungs  Venner  og  Jernbanens  Mod- 
standere lode  selvfølgelig  ikke  en  saa  velkommen  Lejlighed  gaa 
unyttet  hen.  En  Censor  paapegede  øjeblikkelig  i  et  Memorial 
til  Kejseren  den  Forbindelse,  der  nødvendigvis  eksisterede  mellem 
Ødelæggelsen  af  »Himlens  Tempel«  og  den  paatænkte  Introduk- 
tion af  »Ildhesten«,  medens  samtidig  en  vis  Kuang  Ti-Fang,  en 
høj  stillet  Embedsmand  i  Hovedstaden  og  en  af  Oppositionens 
Ledere,  indsendte  et  Forslag  om,  at  der  kun  maatte  anvendes 
kinesisk  Kapital  til  Jernbanebygning  i  Kina,  hvilket  fik  »Purpur- 
pennens« Sanktion.  Hermed  var  Pekin-Hankov  Banen  foreløbig 
lagt  paa  Hylden  og  Tjang  Tjø-Tungs  Ære  reddet,  thi  Regeringens 
Kasse  var  som  altid  tom,  og  der  var  ikke  den  allerfjerneste  Ud- 
sigt til,  at  kinesiske  Pengemænd  skulde  lukke  op  for  deres  Kister, 
og  betro  de  50  Millioner  Kroner  eller  mer,  som  udfordredes  til 
at  fordampe  mellem  Mandarinernes  lange  Fingre. 

Den  energiske  og  fremseende  Li  Hung-Chang  lod  sig  imid- 
lertid ikke  afskrække  eller  bortlede  fra  sin  Hensigt,  gradevis  at 
overføre  Jernbanen  til  det  kinesiske  Riges  Enemærker.  Da  det, 
i  alt  Fald  i  Øjeblikket,  ikke  lod  sig  gøre  at  føre  den  frem  imod 
Pekin,  valgte  han  en  anden  Retning.  Fra  Kaiping  Kulminerne, 
Nordøst  for  Tientsin,    som  han  allerede  havde  ladet  sætte  i  For- 

bindelse  med  Tientsin-Tungku  Banen  ved  et  Sidespor,  lod  han 
Anlæget  af  en  strategisk  Bane  paabegynde  til  Shanhai-Kuan, 
en  vigtig  befæstet  Flaadestation  ved  Liao-Tung  Golfen,  hvor 
den  store  kinesiske  Mur  væder  sin  Fod  i  Havet,  en  40  danske 
Mil  lige  Øst  for  Pekin,  medens  han  samtidig  sendte  sine  euro- 
pæiske Jernbaneingeniorer  paa  Undersøgelse  og  Opmaaling  i 
Mantsjuriet  op  imod  den  russiske  Grænse.  Under  en  Række  ret 
alvorlige  Uroligheder,  der  i  Vinteren  1891  udbrøde  i  Mantsjuriet 
lige  uden  for  den  store  Mur  og  ikke  langt  fra  Kaiping  Minerne 
og  som  paa  et  vist  Tidspunkt  vakte  ikke  ringe  Uro  i  Pekin, 
bødes  der  ham  en  gunstig  og  velkommen  Lejlighed  til  praktisk 
at  bevise  Jernbanens  Modstandere  dens  store  strategiske  Vigtig- 
hed. Midt  i  Vinterens  Hjerte,  da  det  under  almindelige  Om- 
stændigheder vilde  have  taget  Uger  eller  Maaneder  at  sende  de 
nødvendige  Tropper  til  Skuepladsen  for  Urolighederne,  der  i 
Mellemtiden  uhindret  vilde  have  kunnet  sprede  sig  til  alle  Sider 
mellem  de  misfornøjede  og  undertrykkede  kinesiske  Kolonister, 
der  havde  rejst  Oprørsfanen ,  lod  han  et  Par  af  sine  europæisk 
indøvede  Regimenter  med  det  nødvendige  Artilleri  og  Rytteri 
befordre  fra  Tientsin  til  Kaiping  per  Jernbane  i  nogle  faa  Dage, 
hvorved  han  var  i  Stand  til  inden  for  et  ganske  kort  Tidsrum  at 
kvæle  Bevægelsen  i  Fødslen.  Der  er  ingen  Tvivl  om,  at  denne 
Begivenhed,  der  kom  saa  h  propos,  vil  tjene  til  at  give  Jernbane- 
sagen et  mægtigt  Stød  fremad,  og  at  andre  længere  og  vigtigere 
Linier  ville  følge  efter  Shanhai-Kuan  Anlæget.  Foreløbig  ville 
strategiske  og  politiske  Hensyn  uden  Tvivl  overvejende  gøre  sig 
gældende  ved  Valget  af  Banerne,  men  Kineseren,  fra  den  højeste 
til  den  laveste,  er  for  meget  Købmand  og  for  god  Økonom  til, 
at  ikke  kommercielle  Linier  ville  følge  efter,  efterhaanden  som 
det  gaar  op  for  hans  Bevidsthed,  at  de  forskellige  Formaal  meget 
vel  kunne  forenes  under  eet. 

Samtidig  med  at  Jernbanebevægelsen  saaledes  startedes  og 
begrænsedes  til  Tjili  Provinsens  nordøstlige  Hjørne,  gjordes  der 
en  Begyndelse  paa    et   andet  Sted   uden   for   det  egentlige  Kina, 

men  dog  inden  for  det  himmelske  Riges  Enemærker.  Guvernoren 
paa  Formosa,  General  Liu  Ming-Tjuan,  en  af  Li  Hung-Changs 
Vaabenbrødre  og  Satelliter,  en  energisk  og  dygtig  Soldat,  men 
en  uheldig  Administrator,  havde  under  Stridighederne  med  Fransk- 
mændene i  1884 — 85,  da  Admiral  Courbet  blokerede  Øen  og 
truede  Hovedstaden  Taivanfu,  der  ligger  tæt  ved  Kysten,  fattet 
den  heroiske  Beslutning  at  flytte  sin  Residens  tilstrækkelig  langt 
ind  i  Landet  for  at  gore  den  skudfri  fra  Barbarernes  Skibe.  Med 
den  > spare  paa  Skillingen  og  lad  Daleren  stryge«  Politik,  der 
uheldigvis  altfor  ofte  betegner  Kinesernes  konvulsiviske  Hop  ad 
Fremskridtets  Bane,  og  som  ikke  saa  sjælden  bevæger  dem  til  at 
begynde  paa  Foretagender,  der  ikke  have  den  fjerneste  Chance 
til  at  ende  paa  anden  Maade  end  i  Fiasko,  bestemte  Guvernøren 
sig  til  at  sætte  sin  Fremtids-Hovedstad,  hvis  Plads  foreløbig  ind- 
toges af  en  ubetydelig  Landsby  uden  saa  meget  som  en  Lande- 
vej førende  dertil,  i  Forbindelse  med  Kilung  paa  Nordspidsen  og 
Takao  paa  Sydenden  af  Øen  ved  en  Jernbane,  hvis  foreløbige 
Længde  ansloges  til  en  50  danske  Mil.  Fra  Beslutning  til  Hand- 
ling var  Vejen  kort  hos  den  gamle  Soldat.  Han  lod  Bud  udgaa 
til  Shanghai  efter  den  engelske  Jernbaneingenior,  der  i  sin  Tid 
anlagde  Wusung  Banen,  og  forlangte  af  denne  et  Overslag  over 
Omkostningerne  ved  den  projekterede  Banes  første  nordlige 
Sektion  —  Taipeh  til  Kilung  —  henved  4  danske  Mil.  Over- 
slaget lød  paa  800,000  Dollars.  Guvernøren  var  lige  ved  at  faa 
et  apoplektisk  Tilfælde.  Denne  Sum  var  mindst  fire  Gange 
større,  end  hvad  han  i  sin  Visdom  havde  tænkt  sig.  Ingeniøren 
affærdigedes  i  Unaade,  og  den  tyske  Direktør  for  Arsenalet  i 
Taivanfu  fik  Ordre  til  uden  Tidsspilde  at  gaa  i  Gang  med  Op- 
maalingen  og  Udlægningen  af  Sektionen.  Det  nyttede  kun  lidet, 
at  den  ulykkelige  Teuton  søgte  at  undskylde  sig  med,  at  han 
ikke  var  Jernbaneingeniør  og  ikke  forstod  sig  paa  Jernbaneanlæg. 
Guvernørens  Ord  var  Lov.  Gaaende  ud  fra  den  kinesiske  An- 
tagelse, at  Embede  giver  Forstand,  og  at  den  ene  fremmede 
Djævel  er  lige   saa  god  som  den  anden,  insisterede  Hans  Excel- 

lence  paa,  at  hans  Ordre  skulde  efterkommes.  En  kinesisk 
General,  selvfolgelig  endnu  mere  uvidende  end  Hr.  B.,  blev  side- 
ordnet denne,  et  ubegrænset  Antal  Soldater  stilledes  til  Disposi- 
tion, de  allernødvendigste  Instrumenter  skaffedes  til  Veje  og 
Banen  blev  opmaalt  og  udlagt  paa  Lykke  og  Fromme.  Saa 
engageredes  en  ung  engelsk  Jernbaneingenior  paa  to  Aar  til  en 
ringe  Lon,  Skinner,  Sveller,  Lokomotiver  og  Vogne  bestiltes  fra 
Europa  saa  billige  og  saa  slette  som  muligt.  Overopsynet  blev 
overgivet  til  den  nysnævnte  kinesiske  General,  der  assisteredes 
af  sin  Søn,  en  ung  Mand,  som  ved  et  Par  Aars  Skolegang  i 
Hongkong  formodedes  at  have  erhvervet  sig  den  nødvendige 
Indsigt  i  alle  Barbarernes  Kunster,  og  Jernbanebygningen  tog 
sin  Begyndelse.  Dette  var  i  1887.  Fem  Aar  senere  var  man 
kommen  saa  vidt,  at  ikke  alene  var  Taipeh-Kilung  Sektionen 
fuldført,  men  hele  8  Mil  af  de  50  laa  færdige  og  aabnede  for 
Trafikken,  det  vil  altsaa  sige,  man  var  naaet  til  at  bygge  en 
I ',2  Mil  om  Aaret,  ganske  vist  ikke  nogen  halsbrækkende  Jern- 
banefart. 

I  Mellemtiden  er  Liu  Ming-Tjuan  gaaet  af,  efter  at  han  med 
sine  mange  halv  gennemførte  Projekter  af  lignende  Art  havde 
ruineret  Øen,  og  en  ny  Guvernør  er  traadt  i  hans  Sted ;  to  eller 
tre  engelske  Ingeniører  have  afløst  hverandre,  og  man  fortsætter 
med  Jernbanens  Bygning  efter  det  gamle  Princip,  saa  at  der  er 
al  Udsigt,  til  at  hele  Anlæget,  om  man  da  ikke  abandonerer  det 
paa  Halvvejen  eller  tidligere,  hvilket  er  rimeligt  nok,  vil  kunne 
ventes  fuldført  et  godt  Stykke  ind  i  næste  Aarhundrede.  Ulykken 
herved  vil  imidlertid  ikke  være  overvældende  stor,  da  det  hele 
Forsøg  med  at  b)'gge  en  Jernbane  fra  »nowhere«  til  »nowhere« 
paa  en  isoleret  0,  hvor  der  ikke  en  Gang  eksisterer  en  simpel 
Landevej,  og  hvor  der  hverken  kan  forventes  Gods-  eller  Passager- 
trafik i  de  første  100  Aar,  mildest  talt  maa  betegnes  som  noget 
excentrisk. 

ina  har  ikke  noget  ordnet  Møntsystem,  ja  ikke  en  Gang 
gangbar  Guld-  eller  Sølvmønt,  og  har  aldrig  haft  det.  Det  er 
næsten  ubegribeligt,  at  man,  med  det  udstrakte  Handelssamkvem, 
der  finder  Sted  mellem  de  forskellige  Provinser,  har  kunnet  und- 
være og  endnu  undværer  det  fælles  Tuskmiddel,  som  hos  civili- 
serede Nationer  gaar  under  Benævnelsen  Penge.  Den  eneste 
Mønt,  der  cirkulerer  i  det  himmelske  Rige,  er  den  saakaldte 
»Tjen«,  af  Europæerne  benævnt  »Cash«  eller  »Sapeque«,  en 
rund  Kobbermønt  med  en  større  eller  mindre  Tilsætning  af  Bly, 
Jern,  Tin,  Zink  eller  Sand  efter  Omstændighederne,  og  forsynet 
med  et  firkantet  Hul  i  Midten. 

»Tjen« 'en  har  imidlertid  ikke  altid  haft  denne  Form.  De 
allerældste  Eksemplarer,  de  saakaldte  »Dao-Tjen«,  der  datere 
sig  fra  Han-Dynastiets  Dage,  over  2000  Aar  tilbage  i  Tiden, 
ere  aflange  og  af  Form  som  et  kinesisk  Sværd,  hvoraf  deres 
Navn ;  enkelte  af  dem  ere  saa  store  som  en  Portnøgle,  men  flade 
og  forsynede  med  Inskriptioner  i  de  allerældste  »Segltegn«. 
Den  almindelige  »Tjen«,  der  nutildags  er  i  Omløb,  er  noget 
større,  men  af  samme  Tykkelse  som  et  To-Øre  Stykke,  og  bærer 
paa  den  ene  Side  en  Indskrift  af  fire  Tegn,  hvoraf  de  to  angive 
den  Kejsers  Navn,    under   hvis  Regering,  Monten   er  slaaet,    eller 

rettere  støbt,  f.  Eks.  »Kuang  Sy«,  og  de  to  andre  »Tung  Bao«, 
der  oversat  betyder  »gangbar  Mont«,  eller  »det,  der  har  en 
almindelig  Værdi  mellem  Mand  og  Mand.«  Paa  Montens  Revers 
findes  to  mantsjuriske  Tegn,  et  paa  hver  Side  af  det  firkantede 
Hul  i  iSIidten,  der  angive  den  Provins,  hvor  Tjen'en  er  slaaet. 

Oprindelig  var  Støbningen  af  Tjen  et  kejserligt  Prærogativ, 
der  imidlertid  fra  Tid  til  anden  er  blevet  delegeret  til  snart  en, 
snart  en  anden  Vicekonge,  saa  at  nutildags  de  fleste  af  disse 
besidde  denne  Ret,  og  tidt  gore  Brug  af  den  mere  til  deres  egen 
end  til  Publikums  Fordel.  Størrelsen  og  Lødigheden  af  de  for- 
skellige Tjen  variere  derfor  i  det  uendelige,  og  følgelig  ogsaa 
deres  reelle  Metalværdi,  skønt  en  Tjen  er  en  Tjen  i  daglig 
Handel  og  V^andel,  og  det  kommer  an  paa  lokal  Skik  og  Brug, 
hvor  mange  smaa  Tjen,  der  maa  findes  i  en  »Djiao«  o:  Strenge 
paa  icxx),  hvori  Tjen'en  cirkulerer.  Hullet  i  Midten  er  bestemt  til 
den  Snor,  hvorpaa  Monten  trækkes,  og  Knuder  med  bestemte 
Mellemrum  angive  Inddelingerne  i  Hundreder. 

Naar  det  tages  i  Betragtning,  at  Tjen' ens  Gennemsnitværdi 
kun  er  ^'3  Øre,  og  at  en  »Djiao«  vejer  henved  7  Pund,  vil 
man  forstaa  det  næsten  uoverkommelige  i  at  transportere  større 
Beløb  i  denne  xMøntsort.  Det  gangbare  Betalingsmiddel  for 
betydeligere  Summer  er  derfor  heller  ikke  Tjen,  skønt  Benæv- 
nelsen tidt  bibeholdes,  og  der  tales  om  saa  og  saa  mange  Tusind 
Djiao  eller  Strenge  Tjen,  men  derimod  Guld  eller  Sølv,  og  da 
fornemmelig  dette  sidste  Metal,  efter  Vægt.  Guld  findes  alminde- 
ligvis i  Form  af  tynde  Blade  eller  smaa  Barrer,  men  da  Kursen 
er  yderst  variabel  og  Forsyningen  ringe,  undgaar  man  det  helst. 
Sølv  derimod  cirkulerer  overalt  i  Barrer,  der  have  P'orm  af  en 
kinesisk  Sko,  de  saakaldte  »Jin  Bao«,  og  hvis  Vægt  varierer 
mellem  10  og  50  »Liang«.  Hver  af  disse  Barrer  bærer  den 
Købmands  eller  den  Banks  Stempel,  der  har  smeltet  den,  og 
dens  Værdi  retter  sig  udelukkende  efter  Vægten,  medens  Lødig- 
heden som  Regel  er  den  fineste,  med  andre  Ord  rent  Sølv. 
Som  Vægtmedium  benytter  Kineseren  den  saakaldte  »Liang«,  af 


ii8 

Europæerne  kaldet  »Tæl«,  der  i  Gennemsnit  er  lig  11/3  Unze. 
Der  siges  i  Gennemsnit,  thi  ikke  en  Gang  Liang'en  er  den 
samme  i  de  forskellige  Provinser,  og  det  er  derfor  af  Vigtighed 
ved  Afslutningen  af  en  Handel  at  være  fuldstændig  paa  det  rene 
med,  hvorvidt  der  er  Tale  om  f  Eks.  Shanghai  »Liang«  eller 
Shangping  »Liang«,  hvilken  sidste  gælder  i  de  nordlige  Provinser 
og  er  henved  5  pCt.  tungere  end  den  første.  I  de  »aabne 
Havne«,  hvor  europæiske  Banker  kontrolere  Pengeforretningerne, 
er  den  meksikanske,  amerikanske  og  japanesiske  SolvdoUar  den 
gængse  Møntsort,  men  modtages  ikke  uden  for  disse  stærkt 
begrænsede  Pladser  paa  anden  Maade  end  efter  Vægt.  Men  og- 
saa  her  er  Forviklingen  uden  P2nde.  Dollaren  er  nemlig  af  for- 
skellig Værdi  i  de  forskellige  Havne,  eftersom  der  er  Tale  om 
»rene«  Dollars  eller  »Tjop«  Dollars,  hvilke  sidste  ere  gangbare 
i  visse  af  Havnene  for  deres  fulde  Dollar  Værdi,  i  andre  kun 
efter  Vægt.  »Tjop«  Dollaren,  der  kaldes  saaledes,  fordi  den 
bærer  de  forskellige  kinesiske  Købmænds  indhamrede  »Tjop« 
eller  Mærke,  gennem  hvis  Hænder  den  er  passeret,  er  i  Virkelig- 
heden næsten  uigenkendelig  som  »Mexican«  og  betydelig  for- 
ringet i  Metalværdi,  idet  hver  »Tjop«  har  taget  sit  lille  Stykke 
Sølv  med  sig,  saa  at  der  til  sidst  kun  er  en  formløs  gennem- 
hakket  Plade  tilbage.  Naar  hertil  kommer,  at  alle  Bankerne  og 
de  større  Handelshuse,  kinesiske  som  europæiske,  gøre  deres 
Transaktioner  og  fore  deres  Bøger  i  »Tæls«,  har  man  det  Sær- 
syn, at  man  betaler  efter  Vægt  med  en  gangbar  Møntsort  til  en 
tidt  skiftende  og  altid  uberegnelig  Kurs,  der  selvfølgelig  oftere 
er  til  Bankens  end  til  Publikums  Fordel,  og  en  staaende,  uud- 
tømmelig Indtægtskilde  for  de  Tusinde  indfødte  »Shroffs«,  hvis 
Specialitet  bestaar  i  at  »smage«  Dollaren,  og  bestemme  dens 
aktuelle  Sølvværdi  i  Forhold  til  Tæls. 

Kina  har  i  Aarhundreder  kendt  til  et  ordnet  og  velreguleret 
Banksystem  mellem  sin  Købmandsstand,  og  hver  større  By  har 
Snese  af  Bankier-Huse,  hvis  Transaktioner  dog  som  Regel  sjælden 
brede  sig  videre  end  til  selve  Byen  og  dennes  nærmeste  Omegn, 

og  kun  ganske  enkelte  have  Filialer  i  andre  Byer  eller  andre 
Provinser.  Veksler,  Kreditbreve,  Anvisninger  og  Tratter  ere  der- 
for kendte  Sager  i  Købmandsverdenen,  men  have  langtfra  den 
Udbredelse  mellem  Folk  i  Almindelighed  som  i  europæiske 
Lande.  Enkelte  af  de  større  Bankierhuse  ere  bemyndigede  af 
Regeringen  til  at  udstede  Pengesedler,  der  dog  som  Regel  kun 
lyde    paa     mindre    Beløb,   og 

sjælden  have  Kurs  uden  for  den 
By  eller  det  Distrikt,  hvor  de 
ere  udstedte,  og  hvor  Udste- 
deren er  etableret.  Særlig  i 
Pekin  foregaar  den  meste  Om- 
sætning mellem  Mand  og  Mand 
i  »Tiao«  Sedler  (omtrent  en 
Krone),  udstedte  af  en  af  de 
mange  lokale  Banker,  hvis 
»Tjops«  alle  ere  vel  kendte, 
medens  man  de  fleste  andre 
Steder  i  Kina  er  henvist  til 
sine  Tjen-Strenge  og  afklip- 
pede Sølvstumper  efter  Vægt. 
I  de  aabne  Havne  findes  de 
saakaldte  »Haikuan«  eller Told- 
væsensbanker,  der  dog  ikke 
adskille  sig  fra  private  Banker 
ved  andet  end  deres  større 
Soliditet,  hvorfor  de  foretræk- 
kes af  Regeringen  og  Manda- 
rinerne til  at  indkassere  og  remittere  Toldindtraderne.  Andre 
offentlige  eller  Regeringsbanker  eksistere  ikke  i  Kina,  hvor  alt 
er  overladt  til  det  private  Initiativ,  og  hvor  der  ikke  føres  nogen 
som  helst  Kontrol  med  Bankvæsenet  eller  med  andre  Næringer. 
Man  vil  let  kunne  forstaa  den  Gene  og  det  Tab,  der  er  for- 
bunden  med  at  føre   større  Pengesummer    med  sig  paa  Rejser  i 

et  Land,  hvor  Samfærdselsmidlerne  ere  saa  primitive,  uudviklede 
og  kostbare  som  i  Kina.  Sedler  er  der  ikke  Tale  om,  saa  snart 
det  gælder  længere  Strækninger  eller  større  Beløb.  Veksler  eller 
Kreditbreve  tor  man  ikke  stole  paa,  da  man  derved  bliver  af- 
hængig af  vedkommende  Kobmandshus'  Soliditet  og  Stabilitet; 
»Tjen«  kan  man  ikke  fore  med  sig  paa  Grund  af  deres  Omfang 
og  Vægt;  Guld  er  næsten  ikke  til  at  opdrive  og  varierer  altfor 
stærkt  i  Værdi  i  Forhold  til  Solv  i  de  forskellige  Provinser;  man 
er  derfor  henvist  til  Solvbarrer,  der  saa  atter  maa  omsættes  i 
»Tjen«  paa  de  forskellige  Steder,  hvor  man  har  Brug  for  mindre 
Beløb,  og  det  er  aabenbart,  at  der  ikke  tjenes  paa  den  hyppige 
Vekslen.  Men  det  er  dog  forst  og  fremmest  Regeringen  og 
Landet,  der  lide  næsten  uberegnelige  Tab  ved  denne  fuldstændige 
Mangel  paa  et  fornuftigt  Montsystem.  Alene  den  langsomme  og 
møjsommelige  Transport  af  »Bullion«  over  ubanede  Veje  fra  det 
ene  Sted  i  Landet  til  det  andet,  tidt  Hundreder  af  Mile,  med 
Ledsagelse  og  Bedækning,  Rentetab  i  de  Uger  og  Maaneder,  da 
det  kostbare  Sølv  vælter  omkring  i  forseglede  Kasser  paa  de 
tohjulede  Muldyrkærrer  paa  Vejen  til  Regeringens  Depoter  eller 
til  Købmændenes  Korrespondenter  i  andre  Provinser,  maa  an- 
drage betydelige  Beløb,  der  dog  imidlertid  ere  for  intet  at  regne 
imod  den  Usikkerhed  og  Langsomhed  i  alle  Handelstrakaktioner, 
der  maa  blive  en  nødvendig  Følge  heraf.  Der  er  heldigvis  Ud- 
sigt til,  at  der  i  en  ikke  altfor  fjern  Fremtid  vil  blive  raadet 
Bod  paa  Uvæsenet.  Den  Centralisations-Tendens,  der  i  de  sidste 
Aartier  har  slaaet  Rod  i  Kina,  og  som  allerede  har  skudt  Tele- 
grafen op  af  Jorden,  medens  Jernbaner  begynde  at  følge  i  dens 
Spor,  vil  efterhaanden  revolutionere  de  lokale  Forhold  og  i  første 
Række  paatvinge  Kina  et  Møntsystem.  Hvorledes  skulde  man 
f.  Eks.  kunne  drive  Jernbaner,  saa  længe  det  tager  halve  Timer 
at  tælle  Betalingen  for  en  Billet  op  i  »Tjen«,  og  en  Kuli  til  at 
bære  Summen,  eller  man  maa  fore  sin  Vægt  og  sin  Sølvsaks 
med  sig  i  Lommen,  for  at  klippe  Beløbet  af,  medens  man  skændes 
med  Billetkassereren  om  Vægten.     Tiden  er  ikke  fjern,  da  Rege- 


121 

ringen  i  Pekin  vil  blive  tvungen  til  paa  sin  langsomme,  men 
ustandselige  Fremskridtmarch  at  slaa  sine  Guld-  og  Solvbarrer 
i  gangbar  Mont,  at  inddrage  de  mange  Millioner  falske  og  for- 
falskede »Tjen«,  der  nu  ere  i  Cirkulation  og  at  oprette  garan- 
terede Regeringsbanker,  der  kunne  udstede  Pengesedler  og  regulere 
den  kolossale  Pengeomsætning  mellem  den  driftige  og  talrige 
Handelsstand. 

raset  den  aldeles  forsvindende  Brøkdel  af  Købmænd, 
Haandværkere ,  Tjenestefolk  og  Arbejdere,  som  i  de  »aabne 
Havne«  komme  i  Berøring  med  Europæerne  og  nyde  direkte 
Fordel  af  Samkvemmet,  er  det  vist  uden  for  al  Tvivl,  at  de 
Følelser,  hvormed  Kineseren  i  al  Almindelighed  betragter  os, 
ere  Mistillid,  Uvilje  og  Foragt  blandet  med  en  god  Portion  Frygt, 
og  det  skyldes  hovedsagelig  denne  sidste  Følelses  Overvægt,  at 
vi  i  det  hele  taget  faa  Lov  til  at  forblive  her,  hvor  vi  da  ogsaa 
kun  ere  ifølge  den  Stærkeres  Ret,  og  fordi  vi  nu  en  Gang 
ikke  ville  gaa  vor  Vej  med  det  gode,  medens  Kineseren  ikke 
mener  sig  stærk  nok  til  at  sætte  os  paa  Porten  med  det  onde 
—  foreløbig.  Kun  den  Omstændighed,  at  vi  have  erobret  vor 
Stilling  med  blanke  Vaaben,  sendt  vore  Soldater  til  selve  Pekin 
og  aftvungen  Kejseren  saavel  ydmygende  Traktater  som  store 
Krigserstatninger,  samt  at  vi  endnu  beherske  Kysterne  med  vore 
»Ildskibe«,  skylde  vi,  at  vi  ikke  forlængst  ere  jagede  tilbage  til 
»Øerne  hinsides  de  fire  Have«,  hvor  vi  i  Grunden  hore  hjemme. 
Oprindelsen  til  denne  Tingenes  Tilstand  bør  imidlertid  ikke 
alene  søges  i,  at  vi  med  Magt  have  trængt  os  ind,  hvor  man 
ikke  ønskede  vor  Nærværelse,  men  ogsaa  for  en  stor  Del  i  den 
medfødte,    eller    indpodede,    kinesiske    Afsky    og    Frygt    for    alt 

fremmed,  nyt  og  ukendt,  der  er  et  Produkt  af  Aartusinders  Af- 
skittethed  fra  Omverdenen  og  et  af  Hovedtrækkene  i  den  kine- 
siske Nationalkarakter. 

Patriotisme  i  europæisk  Forstand  eksisterer  ganske  vist  ikke 
i  Kina,  men  der  lever  dog,  særlig  imellem  de  »litterære«  Klasser, 
en  stærk  Nationalfølelse,  rejst  paa  Landets  Ælde,  Historie  og 
Litteratur,  som  sætter  sine  Spor  ogsaa  hos  de  lavere  Klasser, 
hvor  den  afføder  den  noksom  bekendte  Indbildning,  der  gaar 
som  en  rod  Traad  gennem  hele  Forholdet  til  Europæerne,  at 
Kineserne  ere  de  eneste  virkelig  civiliserede  og  oplyste  Folk  paa 
Jorden,  medens  alle  andre  Nationer  ere  »Djævle«,  »Barbarer«, 
»Abekatte«   og  Umennesker  af  den  laveste  Art. 

Ikke  en  Gang  mellem  sig  selv  indbyrdes  anerkender  Kine- 
seren Landsmandskab  i  den  Forstand,  at  man  bor  staa  Last  og 
Brast  sammen  i,  hvad  man  i  Europa  vilde  kalde  nationale  Sporgs- 
maal,  og  Indfødte  af  de  forskellige  Provinser,  der  som  Regel 
ikke  en  Gang  forstaa  hinandens  Sprog,  betragte  ogsaa  hinanden 
som  »Udlændinge«,  der  kun  adskille  sig  fra  »Fan-kuei-tzu«  (de 
fremmede  Djævle)  ved  Haarpisken  og  den  nationale  Klædedragt, 
men  med  hvis  Affærer  man  ikke  har  noget  at  gøre.  Selv  det 
mantsjuriske  Dynastis  Krige  og  Politik  anser  Kineseren  som  sig 
uvedkommende,  saa  længe  ikke  hans  egen  Landsby  ligger  paa 
Krigens  \^ej,  og  han  ikke  personlig  kommer  til  at  lide  derved. 
Under  Krigen  med  England  og  Frankrig  i  Begyndelsen  af  Tred- 
serne  faldt  det  derfor  de  Allierede  let  at  forskaffe  sig  ikke  alene 
Levnedsmidler  og  Materiel  i  de  sydlige  Provinser  til  Brug  ved 
Operationerne  Nord  paa,  men  de  hvervede  endogsaa  store  Kuli- 
korpser,  der  gjorde  fortrinlig  Nytte  baade  som  Portorer  og 
Kombattanter.  At  den  kinesiske  Regering  ikke  heri  saa  noget 
Forræderi  fra  sine  Undersaatters  Side,  fremgik  tydeligt  nok  af 
den  Omstændighed,  at  man  sendte  de  fangne  Kantonesere  tilbage 
til  de  engelsk- franske  Linier  for  at  udveksles  mod  »kinesiske« 
Krigsfanger!  Man  kan  derfor  ogsaa  forstaa  Kinesernes  Indigna- 
tion, da  Admiral  Courbet  i   1885  under  de  fransk-kinesiske  Stridig- 

heder  angaaende  Tongking  odelagde  Vicekongen  af  Fukiens  Flaade 
i  Futjov  og  gav  sig  til  at  bekrige  Guvernoren  paa  Formosa. 
Dette  var  efter  deres  Mening  lige  saa  uretfærdigt  som  ulogisk, 
thi  Trætten  var  jo  med  Vicekongen  af  Jynnan,  højst  med  Rege- 
ringen i  Pekin,  og  vedkom  aldeles  ikke  de  sydlige  Provinser, 
hvis  Beboeres  store  Flertal  rimeligvis  ikke  en  Gang  anede,  at 
der  var  Krig  paa  Kysterne,  og  i  alt  Fald  ikke  havde  det  aller- 
fjerneste Begreb  om,  hvad  man  stredes  om,  eller  anede,  hvor 
Tongking  og  Frankrig  befandt  sig  i  Verden. 

Naar  Kineseren  altsaa  holder  selv  sine  egne  Landsmænd, 
saa  længe  de  ikke  netop  høre  til  hans  egen  Provins,  Distrikt 
eller  Landsby,  tre  Skridt  fra  Livet  og  betragter  dem  med  Frygt 
og  Mistro,  hvor  meget  mere  maa  da  dette  gælde  Europæeren, 
hvis  Klædedragt,  Sprog,  Levemaade  og  Opførsel  ere  saa  vidt 
forskellige  fra  hans,  og  hvis  Formaal  med  at  komme  til  Kina  og 
slaa  sig  ned  der,  han  ikke  en  Gang  er  i  Stand  til  at  forstaa. 
Hertil  kommer  den  Omstændighed,  at  Kineseren  anvender  anden 
Maal  og  Vægt  til  Bedømmelse  af  Dannelse,  Opdragelse,  Kund- 
skaber og  Civilisation  end  Europæeren,  og  han  anser  naturligvis 
s  i  t  Maal  og  sin  Vægt  for  uimodsigelig  de  eneste  rette  og  for- 
nuftige. Heraf  følger  atter,  at  Europæeren  kommer  til  at  staa 
som  den  uvidende,  uopdragne  og  uciviliserede  Barbar,  der  l<un 
fortjener  Foragt,  højst  Medlidenhed,  og  hvis  underordnede  Stil- 
ling i  Forhold  til  den  højt  oplyste  og  højst  civiliserede  kinesiske 
Nation  dermed  er  givet. 

Han  kan  hverken  læse  eller  skrive  (Kinesisk);  han  kender 
intet  til  Landets  Skik  og  Brug;  han  forstaar  sig  ikke  paa  de 
allersimpleste  Ting,  ikke  en  Gang  paa  at  hilse  comme  il  faiit 
eller  paa  at  manipulere  et  Par  Spisepinde;  han  er  ikke  i  Stand 
til  at  udfore,  hvad  den  ringeste  Kuli  betragter  som  den  simpleste 
Ting  af  Verden;  ja  han  formaar  ikke  en  Gang  at  udtrykke  sig 
paa  Kinesisk  saa  godt  som  et  ti  Aars  Barn.  Hvad  nytter  det, 
at  han  maaske  forstaar  et  halvt  Dusin  »Fuglemaal«  eller  .skriver 
de    sælsomme    fremmede  Kragetær,    naar    han    ikke    kender    saa 

mange  kinesiske  Tegn  som  en  Skoledreng.  Hans  Dragt  er  en 
Absurditet  og  Bevis  paa  hans  lave  Civilisations  Standpunkt. 
Hvem  andre  end  Barbarer  lade  vel  Skægget  gro  over  hele 
Ansigtet  som  Abekattene  eller  falde  paa  at  klæde  Benene  i  tæt- 
sluttende Benklæder,  medens  Brystet  er  ladet  ubeskyttet?  Det 
er  en  fastslaaet  Trossætning  (kinesisk),  at  Paaklædningen  skal 
sidde  løst  og  skjule  Legemets  Konturer,  og  det  er  uanstændigt, 
især  for  en  Kvinde,  at  gøre  Brud  paa  denne  Norm  og  endnu 
mere  at  blotte  nogen  Del  af  sit  Legeme  i  fremmede  Mænds 
Paasyn. 

Europæernes  Ligegyldighed  for  og  Ubekendtskab  med  den 
kinesiske  Etikette  er  en  anden  frugtbar  Aarsag  til,  at  Kineseren 
ser  ned  paa  ham  med  knusende  Foragt.  Han  har  hverken  Tid 
eller  Lyst  til  at  anvende  en  halv  Time  paa  meningsløse  Buk  og 
en  idiotisk  Kappestrid  om,  hvem  der  skal  gaa  forst  ind  ad  Døren, 
hvem  der  skal  tage  Plads  først  og  hvem  der  skal  rejse  sig  sidst 
o.  s.  V.  De  uundværlige  indledende  Høflighedsfraser  kender  han 
intet  til;  han  har  den  slemme  Vane  at  kalde  enhver  Ting  ved 
sit  rette  Navn  i  Stedet  for  at  benytte  de  allestedsnærværende 
Omskrivninger  af,  hvad  der  paa  nogen  Maade  kan  være  stødende 
eller  ubehageligt,  og  han  holder  mere  paa  Sagen  end  paa  Formen, 
ligesom  han  tilsidesætter,  hvad  en  Orientaler  sætter  allermest 
Pris  paa:  udvortes  Pomp.  Sammenlign  en  kinesisk  Mandarin  i 
hans  lange,  elegante  Silkedragt  med  det  talrige  Følge  af  Pauke- 
slagere, Liktorer,  Paraplybærere,  Tjenere  til  Hest  og  til  Fods, 
Sekretærer  i  Bærestole  og  Soldater  til  Eskorte,  med  en  europæisk 
Konsul  i  Figurfrakke  og  »Bollehat«  med  sine  fire  Palakinbærere 
og  sin  enlige  »Ting-tjai«  (Tjener),  og  Sammenligningen  falder 
ubetinget  ud  til  Fordel  for  Kineseren. 

At  Europæeren  paa  det  praktiske  Omraade,  hvad  angaar 
Maskiner,  Skibe,  Bygninger,  Vaaben  og  den  Slags  materielle 
Ting,  er  langt  forud,  indrømmer  Kineseren,  men  han  beundrer 
ham  ikke  derfor  eller  betragter  dette  som  nogen  Berettigelse  til 
Superioritet.     For  ham  staar  bestandig   den  Lærde,    »Litteraten«, 

der  har  taget  to  eller  tre  »litterære«  Grader,  anvendt  hele  sit 
Liv  paa  at  tilegne  sig  en  Masse  fuldstændig  praktisk  unyttige 
Kundskaber,  ladet  sine  Negle  vokse  tommelange  for  at  vise,  at 
han  foragter  legemligt  Arbejde  og  sultet  sig  halvt  ihjel,  medens 
han  ventede  paa  Embede,  som  Idealet  paa  »den  overlegne  Mand«, 
der  er  hævet  over  den  raa  Materie. 

Det  er  en  Selvfølge,  at  den  almindelige  nationale  Foragt  for 
alle  Udlændinge,  giver  sig  Udslag  paa  mangfoldige  Maader  lige 
over  for  Europæeren.  Den  uvidende  Bondelømmel  tiltaler  ham 
maaske:  »Højtærede  Hr.  Djævel«,  ikke  fordi  han  vil  fornærme 
ham  eller  være  uhøflig  —  tværtimod  — ,  men  simpelthen  fordi 
han  aldrig  har  hørt  nogen  anden  Betegnelse  brugt;  Børnene  paa 
Gaderne  hilse  ham  med  Tilraabet  »Fan-kuei-tzu  (fremmed  Djævel) 
eller  »Lao-lung«  (gamle  Røver),  medens  Læreren,  »Litteraten«, 
med  de  lange  Negle  og  de  smudsige,  fedtede  Underklæder,  som 
for  en  halv  Snes  Dollars  om  Maaneden  nedlader  sig  til  at  lære 
ham,  at  »Shuo-rhua«  (tale  Kinesisk),  ser  til  den  anden  Side,  naar 
han  møder  ham  paa  Gaden,  for  ikke  at  blive  nødt  til  at  hilse; 
og  selv  »Kompradoren«,  der  spiser  hans  Brød  og  lever  af  hans 
Forretning,  vilde  før  tænke  paa  at  klæde  sig  i  Kjole  og  høj 
Hat  end  paa  at  indføre  sin  egen  »Taipan«  (Principal)  i  sin  F'amiljes 
hellige  Kreds,  der  sikkert  vilde  besmittes  ved  hans  urene  Nær- 
værelse. 

Europæeren  bør  altsaa  erindre,  at  han  kun  taales  i  Kina, 
fordi  man  ikke  kan  blive  af  med  ham,  og  at  hans  Forbliven 
hovedsagelig  afhænger  af  Vedligeholdelsen  af  hans  een  Gang  er- 
hvervede Prestige.  Han  har  vist  Kineserne,  at  han,  naar  det 
gælder,  kan  børste  selv  de  martialske  Tartarer,  Landets  Erobrere, 
og  at  han  baade  kan  og  vil  holde  sig,  hvor  han  en  Gang  har 
sat  sig  fast,  samt  ikke  opgive  en  Tøddel  af  sine  Traktat-Rettig- 
heder. Kineseren  bøjer  sig  ufravigelig  for  et  fait  accompli 
Europæeren  er  her  nu  en  Gang;  et  Onde,  ganske  vist,  men  et 
Onde,  der  ikke  kan  undgaas,  og  som  han  derfor  maa  se  at  gøre 
saa  lidet  skadeligt  som  muligt.    Erfaringen  har  lært  ham,  at  med 

Vold  kommer  han  ingen  Vegne.  Den  fremmede  Djævel  er 
uimodtagelig  for  kinesisk  Argumentation,  urimelig,  voldsom  og 
opfarende.  Han  gaar  omkring  med  en  Revolver  i  hver  Lomme 
og  raader  over  utallige  Kanonbaade,  som  hans  Konsul  ved  Hjælp 
af  »Lynildstraaden«  tryller  frem,  saa  snart  det  gælder.  Han 
maa  derfor  tages  med  det  gode,  »diplomatiseres«,  humbugges 
og  narres,  hvad  ogsaa  ligger  ganske  anderledes  for  Kineseren 
end  det  brutale  Slagsmaal  paa  Næverne.  Den  simpleste  Maade 
at  humbugge  ham  paa,  er  at  invitere  ham  til  »Tjo  fan«  (Spise- 
gilde), —  thi  Graadighed  i  Spisen  og  Drikken  er  selvfølgelig 
barbariske  Egenskaber,  som  han  besidder  i  fuldeste  Maal,  — 
fylde  hans  Mave  med  raat  Kød  og  hælde  umaadelige  Kvantiteter 
af  billig  »Shan-ping«  (Champagne)  Vin  ned  gennem  hans  kobber- 
forhudede  Hals.  Under  denne  Proces  blødgøres  hans  vilde  Natur, 
og  han  bliver  mere  modtagelig  for  »Tao-li«  (Fornuft),  saa  at  en 
»Shang-liang«  (Raadslagningj  kan  komme  i  Gang.  Saa  vel  Manda- 
rinerne som  Købmændene  tro  paa  denne  Fremgangsmaades  Ufejl- 
barlighed, og  enhver  vigtig  Forhandling  eller  Forretning  indledes 
og  afsluttes  derfor  med  den  obligate  »Tjø-fan«.  Desuden  ved 
man  om  ham,  at  han  har  mange  Penge  til  sin  Raadighed,  som 
han  ikke  er  altfor  nøjeregnende  med,  og  at  han  excellerer  i 
mekaniske  Opfindelser  og  Indretninger,  som  ingen  i  Kina  har 
drømt  om.  Han  presser  Lynilden  i  sin  Tjeneste;  hans  »Vand- 
Torden«  (Torpedoer)  ødelægge  de  største  Skibe;  hans  Kanoner 
skyde  Masser  af  Li;  hans  »Ildskibe«  løbe  op  imod  Vind  og 
Strøm;  og  hans  »Ildvogn«  er  hurtigere  end  Vinden.  Han  betragtes 
som  en  Slags  Halvgud,  eller  rettere  Halvdjævel,  thi  det  staar 
klart  for  den  kinesiske  Bevidsthed,  at  alle  disse  sære  Ting,  hvorom 
der  ikke  findes  et  Ord  i  »Klassikerne«,  nødvendigvis  maa  høre 
Underverdenen  til.  Men  for  Resten  ved  man  ikke  meget  om 
ham,  videre  end  han  hist  og  her  dukker  op  forklædt  som  et  af 
Landets  Born,  køber  Jord,  b}'ggcr  Huse  og  Templer,  der  øde- 
lægge Egnens  » Feng-shui « ,  og  fortæller  paa  sit  mangelfulde  Kine- 
sisk om  en  underlig  Slags  Religion,  hvis  Meninger  og  Tanker  ere 

uforstaaelige  og  uforenelige  med  kinesisk  Opfattelse,  thi  de  gaa 
ud  paa  intet  mindre  end  Brud  paa  Hovedreglen,  der  styrer  alle 
en  Kinesers  Handlinger  og  danner  Driv'fjedren  i  hans  hele  Liv: 
»Enhver  for  sig  selv  og  Fanden  tage  den  bageste.«  Europæeren 
vil  nu  bilde  ham  —  Kineseren  —  ind,  at  han  helbreder  de  Syge, 
føder  de  Sultne,  klæder  de  Nogne,  og  tager  sig  af  de  Forladte 
uden  nogen  Bihensigt  og  uden  nogen  personlig  Fordel.  Hvor- 
ledes skulde  ogsaa  dette  kunne  tros  af  en  uvidende  Befolkning  i 
et  Land,  hvis  Øvrighed  kun  gaar  ud  paa  at  flaa  sine  Under- 
saatter;  hvor  Embedsmænd,  der  sendes  med  Penge  og  Mad  til 
Distrikter,  der  lide  under  Hungersnød,  selv  beholde  begge  Dele 
og  lade  Tusinder  do  af  Sult,  blot  for  at  kunne  tilegne  sig  nogle 
faa  Tusind  Dollars;  hvor  hver  Mands  Livsformaal  ufravigelig  ud- 
trykkes i  Sætningen:  »Bliv  rig,  bliv  rig,  paa  ærlig  Maade  om 
]3u  kan,  men  bliv  rig« ;  hvor,  som  intet  andet  Sted  i  Verden, 
Selvinteresse  og  Egenkærlighed  ere  Ledetraadene  i  hver  Mands 
Handlinger.  Naturligvis  maa  Europæeren  have  skjulte  Hensigter 
med  sine  Skoler,  Asyler  og  Hospitaler.  Manden  maatte  jo  være 
bindegal,  om  han  kom  de  ti  Tusind  Mil  fra  den  anden  Side 
Jorden,  blot  for  at  forære  Kineseren  alt  dette.  Og  saa  søger 
man  og  finder  de  hemmelige  Motiver.  Til  sine  Tider  er  det  for 
at  udspejde  Landets  svage  Punkter,  at  Barbareren  kommer  med 
sin  Lokkemad;  til  andre  Tider  spreder  han  sine  falske  Lærdomme 
i  den  Hensigt  at  forlede  Folket  og  sætte  det  op  imod  sin  Øvrig- 
hed, og  til  atter  andre  Tider  gaar  han  rundt  og  samler  Smaa- 
børn  sammen  for  at  slagte  dem  inden  for  sine  høje  Mure  og 
bruge  Øjne,  Lever  og  Hjerte  til  »Medicin«.  Mer  end  een  Gang 
have  saadanne  Rygter  ledet  til  Brand  og  Mord  under  de  afskye- 
ligste Omstændigheder,  som  f  P^ks.  Massakren  paa  de  franske 
Nonner  i  Tientsin  1871,  —  der  sikkert  vilde  have  paafort  Kina 
en  alvorlig  og  velfortjent  Lektion,  om  ikke  Frankrig  netop  havde 
staaet  paa  Tærsklen  til  Krigen  med  Tyskland  —  og  Afbræn- 
dingen tyve  Aar   senere  af  en  Mængde  romersk-katolske  Kirker, 

Asyler  og  andre  Missions-Etablissementer  i  de  mellemste  Provinser: 
Hupeh,  Anhvei  og  Kiangsu. 

I  alle  saadanne  Tilfælde  betale  Autoriteterne  uden  megen 
Prutten  Skadeserstatninger  til  de  Fremmede,  nogle  enkelte  Manda- 
riner afskediges  pro.  tem.  eller  forflyttes  til  bedre  Stillinger, 
Proklamationer  fra  Vicekongen  og  Taotajen  forsikre  Befolkningen 
om,  at  de  kristne  Missionærer  ere  velmenende  Mennesker,  der 
staa  under  Lovenes  Beskyttelse,  og  som  ifølge  Traktaterne 
have  Ret  til  at  bo  i  Landet  og  prædike  deres  Religion.  »Hvem 
der  herefter  vover  at  brænde  deres  Huse,  skænde  deres  Grave 
eller  myrde  deres  Hustruer  og  Børn,  skulle  blive  haardt  strafiede. 
Skælv  og  adlyd!« 

Men  samtidig  gøres  der  ikke  det  ringeste  alvorligt  for  at 
forhindre  Gentagelser.  Ophidsende  Boger  og  Plakater  faa  Lov 
til  at  udbredes,  og  de  lokale  Øvrigheder  skride  aldrig  ind,  selv 
om  Konsulen  og  Missionærerne  nok  saa  meget  advare  dem  om, 
at  der  er  noget  i  Gære,  før  efter  at  Ulykken  er  sket.  Forst 
naar  Røgen  af  den  uundgaaelige  Kanonbaad  skimtes  i  det  Fjerne, 
stiller  Taotajen  eller  Herredsfogden  i  Huj  og  Hast  med  sine 
Liktorer,  Politi  og  Soldater,  for  hvilke  den  hidtil  tøjlesløse  Pøbel 
fordufter  som  Dug  for  Solen. 

Saa  faar  man  travlt  med  at  arrestere  og  afstraffe,  maaske 
eksekvere  nogle  miserable  Kulier  eller  gamle  Forbrydere,  der 
ere  dømte  for  andre  Ugerninger,  men  Hovedmændene,  der  tidt, 
om  der  søgtes  samvittighedsfuldt  efter  dem,  vilde  findes  inden 
for  selve  Yamens  malede  Porte,  lader  man  løbe.  for  at  de  kunne 
begynde  forfra  igen  ved  næste  Lejlighed. 

Sagen  er  simpelthen  den,  at  Autoriteterne  i  deres  stille  Sind 
sympatisere  med  Urostifterne,  der  jo  kun  have  forgrebet  sig  paa 
de  fremmede  Djævle,  og  at  det  vilde  passe  allerbedst  i  Manda- 
rinernes Kram,  om  det  maatte  lykkes  at  skræmme  disse  ud  af 
Landet,  Rub  og  Stub.  Kun  Frygten  for,  at  Europæerne  skulle 
tage  sig  selv  til  Rette,  bevæger  dem  i  det  hele  taget  til  at  skride 
ind  —  naar  det  er  for  sent,   til   at   hindre  Pøbelen   i   at   brænde, 


131 

røve  og  plyndre,  maaske  myrde,  men  tidsnok  til  at  kunne  give 
det  Skinnet  af  at  have  forsøgt  derpaa,  —  ja,  der  gives  mer  end 
eet  Eksempel  paa,  at  en  Mandarin,  hvis  Pligt  det  var  at  beskytte 
de  Fremmede,  har  ladet  sin  Yamens  Porte  lukke  for  Næsen 
af  dem,  naar  de  med  en  ophidset,  hujende  Pøbel  i  Hælene  og 
med  Skinnet  fra  deres  brændende  Huse  bag  sig  søgte  hans 
Hjælp  og  Beskyttelse,  og  det  uden  at  der  er  vederfaret  denne 
»Folkets  Fader«  anden  Gengældelse,  end  at  han  er  bleven  for- 
flyttet til  et  bedre  Embede  andetsteds  og  betragtet  af  sine  Lands- 
mænd som  en  Slags  Patriot,  der  fortjener  Ros,  Belønning  og 
Efterlignelse. 


LITTERATEN. 


Ts, 


sai  »Hsien  Sheng«,  eller  Hr.  Lærer  Tsai,  er  en  Mand 
med  mange  Navne.  Straks  efter  hans  Fødsel  gave  hans  Forældre 
ham  et  Slags  Kælenavn  (»Ju  Ming«  eller  »Mælkenavn«):  »Tjuang«, 
der  betyder  »at  lægge  en  Grundvold«.  Dette  beholdt  han,  ind- 
til Skolegangen  beg}'ndte,  da  hans  Lærer  valgte  ham  det  saa- 
kaldte  »Kuan  Ming«  (officielle  Navn):  »Shou-Ki«,  der  betyder 
»at  bygge  videre«,  og  under  denne  Benævnelse,  med  Familje- 
navnet  Tsai,  kendtes  han  saa  af  Omverdenen.  Men  desforuden 
skaffede  han  sig,  saa  snart  han  blev  Voksen,  et  Slags  Øgenavn, 
som  en  af  hans  Venner  valgte  for  ham  og  som  blev  »Shu-Tang« 
(»at  tale  i  en  Hal«).  Og  endelig,  da  han  giftede  sig,  gav  Familjens 
ældste  ham  et  fjerde  Navn:  »Pi-Kung«  (»lysende  Klarhed«),  hvor- 
under han  gaar  mellem  sine  nærmeste  Omgivelser.  Han  har  saa- 
ledes  ikke  mindre  end  fire  Sæt  Fornavne,  og  af  disse  skifter  han 
saa  oven  i  Kobet  det  tredje.  Øgenavnet,  efter  Behag.  Han 
præsenterer  sig  under  sit  »Kuan  Ming«,  altsaa  som  Tsai  Shou-Ki, 
idet  han  sætter  Familjenavnet  forrest,  og  det  er  da  ogsaa  dette, 
der  findes  paa  hans  Visitkort,  et  aflangt,  firkantet  Stykke  rodt 
Papir,  omtrent  8  Tommer  langt  og  halv  saa  bredt,  hvor  Navnet 
findes  trykt  med  store,  fede,  sorte  Typer  i  det  højre  Hjørne,  og 
som    han   for   et   Syns    Skyld    lejer   en    Kuli   til   at   bære    for   sig, 

naar  han  aflægger  officielle  Visitter.  Der  findes  for  øvrigt  kun 
et  indskrænket  Antal  Familjenavne  i  Kina,  omtrent  430,  der  til- 
lige ere  Dele  af  Sprogets  Masse  og  ikke  danne  nogen  bestemt 
Klasse  for  sig,  hvorfor  Folket  tidt  betegnes  som  »Po  Hsing« 
(»de  Hundrede  Navne«). 

Hr.  Tsai  kommer  anstigende  i  en  beskeden  Bærestol,  baaren 
af  to  Dragere,  hvori  han  sidder  foroverbøjet  med  Armene  lænede 
paa  Tværstykket,  der  bærer  Forhænget,  uden  at  se  til  Højre 
eller  til  Venstre,  alvorlig  og  højtidelig  som  en  Billedstøtte.  Han 
bevæger  sig  langsomt,  og  han  gør  sig  Umage  for  at  give  et  vist 
teatralsk  Sving  til  sin  Gang,  som  ikke  saa  lidt  minder  om  en 
Paafugls.  Han  er  iført  sin  Sommerdragt,  en  lang,  lyseblaa  Silke- 
kaftan,  knappet  tæt  op  i  Halsen  med  smaa,  runde,  forgyldte 
Knapper,  et  Par  lyse  Atlaskes  Benklæder  tilsnørede  om  Anklerne, 
hvide  Lærreds  Strømper  og  sorte  Atlaskes  Sko  med  tommetykke, 
hvide  Filtsaaler.  Han  er  barhovedet,  og  hans  Ansigt  og  Hoved 
ere  glat  ragede  med  Undtagelse  af  den  tykke,  sorte  Pisk,  der 
hænger  næsten  helt  ned  til  Hælene,  og  som  i  sin  nederste  Ende 
er  indflettet  med  sort  Silke,  medens  hans  Næse  smykkes  med  et 
Par  uhyre  Hornbriller  med  slebne  Krystalglas,  som  han  imidlertid 
fjerner  straks,  han  træder  ind  i  Stuen,  thi  det  er  efter  kinesiske 
Begreber  uhøfligt  at  se  paa  en  anden  »med  fire  Øjne«.  Den 
uundværlige  Vifte  holder  han  mellem  sine  velplejede  Hænder 
med  de  lange,  smalle  Fingre,  hvoraf  han  er  meget  stolt,  og  han 
gør  sig  Umage  for  at  fremvise  Neglene  paa  venstre  Haand,  som 
han  har  ladet  vokse  et  Par  Tommer,  en  Antydning  af,  at  han 
ikke  befatter  sig  med  legemligt  Arbejde,  medens  en  glat,  grøn 
Ring  afNefrit,  een  Tomme  bred,  smykker  højre  Haands  Tommel- 
finger, og  et  Par  Armbaand  af  samme  Slags  Sten  hans  velformede 
Haandled. 

Hr.  Tsai  er»HsinSai«,  det  vil  sige,  han  har  taget  den  første 
litterære  Grad,  og  regner  sig  derfor  mellem  Folkets  Udvalgte. 
Han  har  begyndt  sine  Studeringer  i  en  tidlig  Alder  for  at  ud- 
vikle Hukommelsen,    til    hvilken    der   stilles   urimelige  Krav,    ved 

en  stadig  fortsat  og  aldrig  hvilende  Læseroutine.  og  han  vil  ved- 
blive hermed,  indtil  han  naar  den  næste  Grad,  medmindre  han  i 
Mellemtiden  opnaar  et  substantielt  Embede.  Maaske  modes  han 
i  Eksamenshallen  med  sin  Fader  og  Bedstefader,  thi  det  er  ikke 
noget  Særsyn  at  se  tre  Generationer  konkurrere  om  den  samme 
litterære  Grad,  eller  at  læse  i  »Pekin  Gazetten«,  at  det  har  behaget 
Hans  Majestæt  Kejseren  at  benaade  en  eller  anden  Kandidat, 
der  uden  Held  har  forsøgt  sisr  Aar  efter  Aar,  indtil  han  er 
passeret  de  fire  Snese,  med  en  titulær  Grad  som  Belønning  for 
hans  Udholdenhed.  Eksamenshallerne  over  hele  Landet  ere  altid 
overfyldte,  og  endda  vrimler  enhver  Yamen  med  >'Ekspektanter", 
der  tidt  i  aarevis  maa  vente  paa  blot  en  Konstitution,  og  som 
i  Mellemtiden  have  nok  at  gøre  med  ikke  at  sulte  ihjel. 

Den  europæiske  Anskuelse,  at  man  bor  domme  en  Mand 
efter  hans  Gerninger,  holder  ikke  Stik  i  Kina.  Her  skal  man 
domme  ham  efter  hans  Ord.  Det  er  Ritualet,  det  kommer  an 
paa,  ikke  selve  Religionen;  Formen  er  Hovedsagen,  Indholdet 
det  underordnede  i  alle  Livets  Forhold,  og  det  er  forst,  naar 
man  har  gjort  sig  dette  aldeles  klart,  at  man  beg>^nder  at  for- 
staa,  hvorledes  de  i  europæiske  Øren  overdrevne  og  tidt  latter- 
hge  Fraser,  hvori  Tsai  Hsien  Sheng  klæder  sine  Ord,  og  det 
kunstige,  studerede  Ceremoniel,  som  han  iagttager  i  sine  Hand- 
linger, spille  en  ganske  anden  Rolle  i  hans  Opfattelse  og  Op- 
dragelse end  hos  den  praktiske  og  maaske  tidt  for  formløse 
Europæer.  Sagen  er,  at  denne  ser  paa  Livet  gennem  andre 
Briller  end  den  teoretisk  oplærte  Kineser,  hvis  Religion  og  Filosofi 
ikke  alene  findes  nedskrevet  for  ham  Sætning  for  Sætning  i  hans 
»Klassikeres«  Værker,  som  han  fra  Barnsben  af  er  oplært  til  at 
betragte  som  Kvintessensen  af  al  Verdens  Visdom,  men  som 
oven  i  Købet  i  de  samme  uudtømmelige  Kilder  finder  Anvis- 
ninger og  Regler  for  sin  Adfærd  i  alle  Livets  Forhold,  smaa 
som  store.  Alt  det  Ceremoniel,  der  i  andre  Lande  er  banlyst 
til  Hoffet  og  Diplomatiet,  anvender  han  i  det  daglige  Liv,  i  For- 
holdet mellem   Mand   og  Mand,    dog   ikke    saaledes,    at    han    til 

Stadighed  bærer  det  til  Syne,  men  at  han  altid  har  det  til  Rede 
som  en  Højtidsdragt,  han  er  i  Stand  til  at  iføre  sig  med  et  Øje- 
bliks Varsel,  naar  som  helst  Omstændighederne  fordre  det. 

Paa  intet  Felt  faar  man  et  fyldigere  og  sandere  Indtryk  heraf 
end  ved  Studiet  af  hans  skriftlige  Kompositioner  af  enhvert  Art, 
lige  fra  de  vigtigste  Statsdokumenter,  der  bære  »Purpurpennens« 
Underskrift,  og  til  private  Breve  Mand  og  Mand  imellem.  Alle 
ere  de  sande  Ordmalerier,  fulde  af  poetiske  Sammenligninger  og 
Allusioner  til  historiske  Begivenheder  eller  Personer,  vrimlende 
af  Metaforer,  Omskrivninger  og  Citater  af  Klassikerne,  og  sam- 
tidig kaligrafiske  Kunstværker,  hvor  hver  Linie  i  de  indviklede 
Ordtegn  er  udført  med  en  Elegance  og  en  Omhyggelighed,  der 
for  sig  alene  udkræver  stor  Færdighed  og  mangeaarig  Uddannelse. 

Paa  samme  Maade  som  Hr.  Tsai  ved  Nytaarstid  tilsender 
sine  Venner  værdiløse  P'oræringer  gemte  i  pralende  Indpakning, 
saaledes  iklæder  han  sin  konventionelle  Høflighed  en  spraglende 
Dragt  af  tomme,  men  velklingende  Fraser,  der  skjule  hans  Lige- 
gyldighed for  selve  Sagen  eller  Personen  og  nærmest  have  til  Op- 
gave at  illustrere  hans  egen  Kundskab  og  Kendskab  til  den 
kinesiske  Litteraturs  Labyrint. 

Følgende  Brev  til  en  Ven  med  Underretning  om  hans  fore- 
staaende  Giftermaal  afgiver  et  typisk  Eksempel  paa  Hr.  Tsais 
Stil  og  Skrivemaade: 

»Min  højtærede  ældre  Broder. 

Alt  driver  det  askegraa  Rørdun  omkring  paa  Luftens  Bølger, 
og  den  statelige  Fyr  rejser  ensomt  sit  stolte  Hoved,  men  endnu 
forhindres  jeg  i  at  skue  Eders  lysende,  lykkestraalende  Aasyn 
ved  den  vide  Afstand,  der  ligger  os  imellem.  Mine  Længsler 
ere  tætte  som  det  duftende  Stærgræs,  og  hver  Gang  jeg  løfter 
mit  Hoved  og  betragter  Skyernes  drivende  Masser,  vender  mit 
Hjerte  sig  til  Eder,  som  Solsikken  ser  op  til  Dagens  Stjerne. 

Hvor  jeg  danser  af  Glæde,  naar  jeg  tænker  paa  Eders  altid 
voksende  Velstand  og  paa  den  uforstyrrede  Fred,  hvormed  Himlen 
velsigner  Eder. 


Privat  Brev  fra  en  litterær  dannet 
Kineser  til  en  Ven. 

Længe  har  jeg  nu  været  skilt  fra 
Eder,  og  ofte  har  jeg  tænkt  paa  Eder  med 
Følelser  saa  inderlige  som  de,  der  knytte 
Myrerne  i  samme  Tue  til  hinanden,  uad- 
skillelige og  evig  forbundne. 

I  dette  Øjeblik,  da  Pilen  klæder  -ig 
i  grønt,  og  Luften  fyldes  med  Vellugt  af 
tusind  Blomster  (menende  Foraaret),  haaber 
jeg,  at  I,  min  højtskattede  ældre  Broder 
sEfteraarets  Kilde«  (Adresatens  Navn), 
nyder  alle  Livets  Velsignelser  lykkelig  og 
frisk  i  Eders  Familjes  Skød.  Omsuset  af 
Erindringens  milde  Vinde  flyver  Tanken 
til  svundne  Dage,  og  jeg  mindes,  at  I 
paa  Wei-Wu  Flodens  nordlige  Bred 
blomstrer  som  Træet  om  Foraaret  (menende 
at  Vennen  staar  i  sin  Manddoms  Vaar), 
medens  jeg  paa  Yangtzens  venstre  Bred 
er  som  Skyerne  ved  Solnedgang  (en  Al- 
lusion til  at  Brevskriveren  nærmer  sig 
sine  Dages  Ende). 

Med  Ærefrygt  sender  jeg  disse  Linier 
for  at  forespørge  til  Eders  Befindende 
og  ønske  Eder  al  Lykke  og  Glæde  med 
det  kommende  Foraar. 

Haabende,  at  I  bestandig  erindrer 
mig  med  den  gamle  Velvilje,  forbliver  jeg 

Eders  ærbødige 

yngre  Broder 

Wong  A-Tong 

bøjende  sig  med  Agtelse. 

Prlval  Brev  fra  en  litterær  dannet 
Kineser  til  en  Ven. 

Længe  har  jeg  nu  været  skilt  fra 
Eder,  og  ofte  har  jeg  tænkt  paa  Eder  med 
Følelser  saa  inderlige  som  de,  der  knytte 
Myrerne  i  samme  Tue  til  hinanden,  uad- 
skillelige og  evig  forbundne. 

I  dette  Øjeblik,  da  Pilen  klæder  sig 
i  grønt,  og  Luften  fyldes  med  Vellugt  af 
tusind  Blomster  (menende  Foraaret),  haaber 
jeg,  at  I,  min  hojtskattede  ældre  Broder 
»Efte.-aarets  Kilde«  (Adresatens  Navn), 
nyder  alle  Livets  Velsignelser  lykkelig  og 
frisk  i  Eders  Familjes  Skød.  Omsuset  af 
Erindringens  milde  Vinde  flyver  Tanken 
til  svundne  Dage,  og  jeg  mindes,  at  I 
paa  Wei-Wu  Flodens  nordlige  Bred 
blomstrer  som  Træet  omForaaret  (menende 
at  Vennen  staar  i  sin  Manddoms  Vaar), 
medens  jeg  paa  Yangtzens  venstre  Bred 
er  som  Skyerne  ved  Solnedgang  (en  Al- 
lusion til  at  Brevskriveren  nærmer  sig 
sine  Dages  Ende). 

Med  Ærefrygt  sender  jeg  disse  Linier 
for  at  forespørge  til  Eders  Befindende 
og  ønske  Eder  al  Lykke  og  Glæde  med 
det  kommende  Foraar. 

Haabende,  at  I  bestandig  erindrer 
mig  med  den  gamle  Velvilje,  forbliver  jeg 

Eders  ærbødige 

yngre  Broder 

Wong  A-Tong 

bøjende  sig  med  Agtelse, 

Maa  krystalliseret  Lykke  vorde  indesluttet  i  Eders  herskabe- 
lige Palads,  herom  beder  jeg  inderlig. 

Hvad  angaar  mit  ringe  Jeg,  der  som  Dværgegen  skammer 
sig  ved  ikke  længst  at  have  lagt  Grundvolden  til  en  Slægt,  da 
nyder  jeg  heldigvis  godt  Helbred,  hvilken  Underretning  vil  bidrage 
til  at  berolige  Eders  dyrebare  Ængstelse  for  mit  Vel. 

Den  lode  Dag  i  Offermaaneden  (den  12te  Maaned)  er  nu 
valgt  ved  Divination  som  »lykkelig«  til  min  ægteskabelige  For- 
mæling. Kun  fordi  vi  staa  paa  en  saa  venskabelig  Fod  med  hin- 
anden, vover  jeg  at  underrette  Eder  herom.  Jeg  skriver  dette 
egenhændig  for  Eders  Underretning,  medens  jeg  tillader  mig  at 
forespørge  til  Eders  Befindende  og  ønske  Eder  ubegrænset  Vel- 
signelse. 

Eders  ærbødige  yngre  Broder.« 

De  komplimenterende  Sætninger  ere  arrangerede  parvis  i 
Kupletter.  Dersom  en  Sætning  bestaar  af  fire  Ordtegn,  bor  den 
følgende  ligeledes  indeholde  fire  eller  seks,  den  tredje  atter  fire, 
den  fjerde  seks,  og  saa  fremdeles.  I  foranstaaende  Brev  angiver 
Indledningen,  at  Vinteren  staar  for  Døren,  da  Rordunet  falder  af, 
og  Fyrren  er  det  eneste  af  Skovens  Træer,  der  har  beholdt  sin 
grønne  Krone,  medens  Hentydningen  til  Stærgræsset  er  et  Citat 
fra  een  eller  anden  Forfatter. 

Herpaa  vil  den  vordende  Ægtemand  faa  Svar  omtrent 
som  dette: 

»Min  højtærede  ældre  Broder. 

Længe  har  jeg  ikke  skuet  Eders  formfulde  Aasyn,  og  netop 
som  jeg  søger  Eders  mandige  Billede  i  min  Erindrings  Spejl, 
modtager  jeg  Eders  egenhændige  Brev  med  den  glade  Tidende, 
at  den  lOde  Dag  i  den  12te  Maaned  er  valgt  for  Festens  Brædder 
til  at  gynge  under  Glædens  Trin. 

Se !  der  svæver  hist  oppe  over  de  skiftende  Skyer  en  Føniks 
med  lykkelige  Varsler,  og  jeg  hører  de  trofaste  Vildgæs'  Skrig 
med  Bud  om  ægteskabelig  Lykke.  Jeg  glæder  mig  over,  at  to 
saa    kostelige   Stykker   Nefrit    ville    blive    mejslede    sammen,    og 

jeg  ønsker,  at  Eders  ægteskabelige  Liv  maa  vorde  rundt  som 
Himlens  kongelige  Spejl.  Jeg  lykønsker  Eder  til,  at  »Niu  Lang« 
og  »Tjih  Ny«  (Lyren  og  Stenbukken),  de  to  evige  Stjernebilleder, 
snart  ville  mødes,  hvorved  Eders  gyldne  Hal  vil  vorde  smykket 
med  glimrende  og  lysende  Inskriptioner.  Jeg  ser  i  Aanden  de 
med  Drage  og  Føniks  smykkede  rode  Brudelys  kaste  Glædens 
harmoniske  Skær  over  Eders  Palads,  og  jeg  hører  den  »solverne 
Flod«  danse  og  synge. 

Jeg  selv,  dum  som  den  vilde  Due  og  lille  som  Markens 
Myre,  burde  komme  personlig  for  at  overbringe  mine  Lykønsk- 
ninger, men  forhindret  som  jeg  er  ved  mangfoldige  Baand,  der 
snore  sig  om  mit  svage  Legeme,  kan  jeg  kun  sende  Eder  nogle 
ubetydelige  Foræringer  som  et  Tegn  paa  min  Oprigtighed  med 
at  ønske  Eder  mange  lykkelige  Anniversarier  af  Eders  Bryllups- 
^^S-  ]^S  skriver  dette  Brev  saavel  for  at  ønske  Eder  til  Lykke 
som  for  at  spørge  til  Eders  Befindende. 

Eders  ubetydelige  yngre  Broder.« 

Vildgæssene  ere  Kineserens  Symbol  paa  ægteskabelig  Tro- 
skab, medens  Hentydningen  til  Lyren  og  Stenbukken  er  taget 
fra  en  Fabel  om,  at  hine  to  Konstellationer  en  Gang  vare  Mand 
og  Hustru,  som  bleve  adskilte  paa  Natten  til  den  7de  Dag  i  den 
7de  Maaned  af  den  »solverne  Flod«  (Mælkevejen),  og  at  Stærene 
til  visse  Tider  bygge  Bro  herover  med  deres  Legemer,  og  saa- 
ledes  fører  de  to  trofast  elskende  til  hinanden.  Ved  »Himlens 
kongelige  Spejl«  forstaas  Maanen,  og  vedkommende  Sætning 
udtrykker  et  Ønske  om,  at  /Egteskabet  maa  blive  glat  og  uden 
Plet  som  Maanens  Overflade,  medens  Omtalen  af  de  røde  Brude- 
lys og  Inskriptionerne  ere  ganske  forstaaelig,  da  disse  Genstande 
danne  de  almindeligste  Bryllupsgaver  mellem  Venner. 

Ved  Fødselsdage  sender  Hr.  Tsai  sit  Kort  med  Foræringer 
af  Fødevarer  og  Vin,  der,  som  ved  Nytaarstide,  tilfalde  Tjeneste- 
folkene, og  kun  ved  de  »store«  Fødselsdage,  den  31te,  51de,  6ide 
og  70de,    indfinder   han   sig   personlig    i  fuld  ofificiel  Dragt  for  at 

overbringe  sine  Lykønskninger.  Eller  han  sender  en  Lykønsk- 
ningsskrivelse  af  et  Indhold  som  dette: 

»Som  naar  jeg  skuer  op  til  det  skyhøje  »Tai  Shan«  (et  af 
Kinas  fem  højeste  Bjerge  og  Symbol  paa  Storhed  og  Magt)  eller 
til  den  glimrende  Store  Bjørn,  saaledes  fyldes  jeg  med  Ærefrygt 
og  Beundring  ved  Erindringen  om  de  mange  Tjenester  og  den 
store  Venlighed,  hvormed  I  har  overvældet  mig,  en  Erindring, 
der  uudslettelig  staar  indridset  paa  mit  svage  Legemes  »fem 
Organer«  (Hjerte,  Lever,  Lunger,  Nyrer  og  Mave)  og  som  jeg, 
»Gargoylen«  lig  (et  legendært  Søuhyre,  Emblem  paa  Taknemlig- 
hed), altid  vil  bevare  med  dyb  Taknemlighed  og  Kærlighed.  Jeg 
lykønsker  Eder  i  dybeste  Oprigtighed  til,  at  I  i  Sikkerhed  har 
naaet  Eders  jordiske  Livs  syvende  Dekade.  Jeg  ser  med  Frj-d 
de  hvide  Storke  (Alderdommens  Emblem)  komme  flyvende  med 
den  høje  Alders  8000  Karvestokke  for  at  udmaale  Eders  Aars 
Tal,  medens  de  grønne  Skildpadder  (ligeledes  Alderdommens 
Emblem)  bringe  g}^ldne  Skaale  for  at  drikke  paa  Eders  Sundhed. 
Maa  Eders  Alder  vorde  grøn  som  Fyrren;  maa  I  se  fem  Genera- 
tioner bære  den  røde  Florsilkekugle  paa  Adelskronen  (Florsilke- 
kuglen  er  Emblemet  paa  litterær  Udmærkelse);  maa  Eders  kom- 
mende Aar  glide  fredelig  forbi,  og  maa  I  ved  Enden  af  Eders 
Rejse  naa  det  lyse  »Peng  Lai«  (Skytaandernes  0)  —  dette  er 
min  inderlige  Bøn  til  de  Udødelige  ved  den  sydlige  Pol  (Guderne 
som  præsiderer  over  Alderdommen). 

Visselig  skal  jeg  prise  mig  lykkelig,  om  jeg,  naar  jeg  naar 
Eders  Alder,  kan  se  tilbage  paa  mit  forbigangne  Liv  med  samme 
Tilfredshed,  som  I  kan  det,  thi  naar  alt  kommer  til  alt,  ingen 
Lykke  er  saa  fuldkommen  som  den,  at  skue  tilbage  paa  et  Liv, 
tilbragt  med  at  følge  vor  hellige  Mesters  (Konfucius)  Lære.  Der- 
som Omstændighederne  tillade  det,  skulde  jeg  sandelig  selv  ind- 
finde mig  for,  knælende  i  Eders  Persons  Skygge,  at  overbringe 
min  Lykønskning.  Nu  maa  jeg  nøjes  med  at  sende  Eder  nogle 
Ubetydeligheder  sammen  med  disse  Linier,  hvilke  jeg  beder  Eder 

modtage    som    synlige  Tegn    paa    min    Højagtelse    og    min    Op- 
rigtighed. 

Jeg  skriver  disse  Ord  paa  rodt  Papir  (Glædens  Farve)  og 
ønsker  Eder  mange  lykkelige  Aar,  medens  jeg  tillader  mig  at 
spørge  til  Eders  Befindende. 

Eders  underdanige  Broder«. 

Endnu  storre  Veksler  trækker  han  paa  sit  Sprogs  Blomster- 
rigdom i  efterstaaendc  Brev  til  en  Overordnet,  der,  hvis  man 
ikke  fuldkommen  forstod,  at  det  ikke  maa  tages  bogstavelig  og 
kun  følger  visse  stereotype  Former,  vilde  vække  Væmmelse  ved 
sit  usminkede  Spytslikkeri. 

»yErbodigst  Forestilling. 

Om  end  Eders  Højvelbaarenheds  ringe  Tjener,  der  er  bleven 
forfremmet  ved  Eders  Naade,  dybt  beklager,  at  den  store  Af- 
stand, der  adskiller  os,  forhindrer  mig  i  personlig  at  berige  mig 
ved  Eders  værdifulde  Belæring,  saa  kan  dog  intet  forhindre  mig 
i  altid  at  være  opfyldt  af  Ønsket  om  at  kunne  sadle  min  let- 
fodede Ganger  og  at  skynde  mig  til  Eder,  for  at  bade  mig  i 
Eders  Naades  Straaler.  Jeg  er  saa  overvældet  med  Forretninger, 
at  der  næppe  levnes  mig  Tid  til  at  sluge  min  simple  Føde,  eller 
til  at  nyde  blot  en  kort  Slummer.  Men  jeg  finder  dog  altid 
Lejlighed  til  at  onske,  at  Eders  Dages  Glæde  maa  vare  evig,  og 
at  hvert  Aars  Komme  maa  bringe  Eder  den  Forfremmelse,  I  for- 
tjener. Maa  Eders  høje  Segl  (en  Embedsmands  Emblem  paa 
hans  Embede,  der  paa  alle  offentlige  Dokumenter  træder  i  Stedet 
for  Underskrift)  kappes  med  Solen  i  Glans;  og  maa  det  kejser- 
lige Mandat  forkynde  Eders  duftende  Navn  til  Verdens  fire 
Hjørner  —  dette  er  Eders  ringe  Tjeners  oprigtige  Bøn. 

Eders  underdanige  Undergivne  —  uvidende  som  Græsset  — 
fryder  sig  under  Eders  beskyttende  Vinger,  som  Naturen  under 
Foraarets  varmende  Aandepust.  Jeg  er  fortvivlet  over  min 
Uværdighed  og  min  Mangel  paa  Evne  til  at  udfore  mit  Embedes 
Pligter.      Min  Lykke   er  det,   at   det  er   mig   tilladt  at  vaage  og 

gaa  frem  under  Eders  mægtige  Beskyttelse  og  velsignelsesrige 
Ledelse. 

Jeg  har  vasket  og  omhyggelig  tilberedt  disse  Linier  for  at 
takke  Eder  for  Eders  Venlighed,  og  for  at  ønske  Eder  Aars- 
tidens  Velsignelser. 

Mit  Navn  findes  paa  et  særskilt  Papir.« 

Modtageren  vil  efter  al  Rimelighed  finde  ikke  alene  Navnet 
»paa  et  særskilt  Papir«,  men  tillige  et  mere  substantielt  Bevis 
paa  Brevskriverens  Hengivenhed,  om  han  ser  nøjere  efter  i  den 
lange,  rode  Konvolut,  der  indeslutter  den  fede  Mundfuld. 

Medens  paa  den  ene  Side  Hr.  Tsais  overdrevne  Hoflighed 
kan  være  generende  for  den  noget  uvante  Europæer,  forhindrer 
den  ham  paa  den  anden  Side  ikke  i  at  spytte  paa  Gulvet,  snyde 
sin  Næse  i  Fingrene  eller  kradse  sig  i  Hovedet,  og  endnu  mindre 
i  at  udspørge  sin  Næste  om  dennes  allerintimeste  Aftærer.  Men 
paa  den  anden  Side  maa  man  lade  ham,  at  han  intet  holder 
skjult  af,  hvad  han  ved  om  andres  Forhold,  og  han  ved  en 
aldeles  utrolig  Mængde.  Da  han  ingen  Avis  holder,  ikke  be- 
skæftiger sig  med  Politik,  og  ingen  Interesse  tager  i  offentlige 
Anliggender,  er  han  nødvendigvis  indskrænket  til  Studiet  af 
Personalhistorie  i  allersnævreste  Forstand.  Hans  Hukommelse  er 
et  sandt  Pulterkammer  for  Underretninger  om  alle  hans  Om- 
givelsers private  Forhold.  Han  betragter  det  som  en  social 
Pligt  at  vide  Besked  om,  hvor  meget  enhver  ejer,  og  hvor  meget 
han  skylder  bort,  hvem  der  har  laant  ham  Penge  og  til  hvilken 
Rente;  hvorledes  han  kommer  ud  af  det  med  sin  Kone;  hvor 
langt  hun  er  henne  i  sit  Svangerskab;  hvad  hendes  Forældre  fik 
for  hende,   eller  h\'ad  de  gav  hende  i  Medgift,  og  alt  af  den  Art. 

Han  vilde  blive  meget  forundret  og  meget  fornærmet,  om 
man  nægtede  at  besvare  hans  Udfritten.  Han  kan  ikke  tænke 
sig,  at  denne  paatrængende  Opmærksomhed  generer,  eller  at 
nogen  skulde  være  snæverhjertet  nok  til  at  betragte  sine  private 
F^orhold  som  ham  uvedkommende,  thi  han  er  vant  til,  at  ingen 
har  noget  at  skjule,    at  alle  Nyheder   ere    fælles  E^jendom,   og   at 

alle  Døre  og  Porte  staa  aabne,  naar  som  helst  han  foler  Lyst  og- 
Kald  til  at  se  sin  Nabos  Familjeforhold  efter  i  Sømmene.  Han 
er  vant  til,  at  ingen  Transaktion,  stor  eller  lille,  mellem  Mand 
og  Mand,  en  Handel,  et  Giftermaal,  en  Trætte  eller  en  Forsoning 
kan  foregaa  uden  Naboernes  Mellemkomst,  og  han  er  som  alle 
sine  Landsmænd  altid  baade  villig  og  rede  til  uden  noget  som 
helst  andet  Vederlag  end  at  delagtiggøres  i  sine  Medmenneskers 
Sorger  og  Glæder  at  spille  en  Mellemmands  vigtige  Rolle. 

Han  er  Hofligheden  og  Beskedenheden  selv,  dog  maaske 
mere  i  Ord  end  i  Gerning.  Sig  selv  og  sit  eget  omtaler  han 
altid  ringeagtende,  andre  og  andres  i  de  mest  smigrende  Udtryk. 
Selv  er  han  »Herrens  ubetydelige  Nevø«  eller  »dumme  yngre 
Broder«,  medens  den,  med  hvem  han  taler,  er  »Deres  Højvel- 
baarenhed«,  »Ærværdige  Olding«  eller  lignende.  Ordet  »død« 
undgaar  han  altid  omhyggelig  at  nævne.  Et  Dødsfald  er  »en 
hvid  Begivenhed«,  en  Afdød  »den  bortgangne  Fyrste«,  »den  fra- 
værende Herre«   eller  »den  forhenværende  Excellence«. 

I  europæisk  Forstand  er  han  uvidende  som  et  Barn.  Mate- 
matik og  eksakte  Videnskaber  kender  han  ikke  en  Gang  af  Navn. 
Hans  »litterære  Dannelse«  er  ene  baseret  paa  et  begrænset 
Studium  af  filosofiske  og  metafysiske  Værker  og  paa  en  ren 
mekanisk  Gengivelse  af  deres  Indhold,  uden  at  han  en  Gang  har 
tilegnet  sig  en  selvstændig  Opfattelse  af  Forfatternes  Tanker  og 
Teorier.  Fremmede  Sprog  ere  ham  en  Vederstyggelighed,  og 
Studiet  af  dem  synes  ham  ufrugtbart,  da  han  ikke  har  den  aller- 
fjerneste Attraa  eller  Ide  om  at  rejse  udenlands  eller  om  at  gøre 
sig  bekendt  med  andre  Folkeslags  Litteratur  og  derigennem  med 
deres  Historie,  Levevis,  Sæder  og  Skikke.  Sit  eget  Lands 
Historie  kender  han  kun  overmaade  lidt  til,  medens  han  tager 
det  for  givet,  at  den  kinesiske  Nation  er  den  største,  mest  op- 
lyste og  højst  civiliserede  paa  Jorden.  Verdenshistorie  og  Geografi 
ere  ukendte  Felter  for  ham,  og  han  anser  det  for  baade  unyttigt 
og  under  sin  Værdighed  at  beskæftige  sig  med  Forhold,  der 
kun  vedkomme  og  have  Interesse  for  Mennesker,    hvem   han  ser 

ned  paa  som  »Barbarer«  og  langt  lavere  stillede  Væsener  end 
sig  selv.  Han  ved  ganske  vist,  at  der  eksisterer  andre  Lande 
og  andre  Nationer  i  Verden,  og  han  kender  endogsaa  Navnene 
paa  enkelte  af  dem :  Jin-Kuo,  Bu-Kuo,  Fa-Kuo  (England,  Tyskland 
og  Frankrig),  men  disse  Ord  ere  for  ham  tomme  Lyde,  intet 
andet.  Om  Landenes  Beliggenhed,  Civilisation,  Størrelse  og  Be- 
tydning har  han  ikke  den  allerfjerneste  Anelse.  Og  han  bryder 
sig  ikke  om  at  vide  noget  om  dem,  om  han  end  maaske  af  ren 
Hofllighed  tillader  sig  at  sporge,  hvorvidt  Solen  ogsaa  skinner 
om  Dagen  i  Deres  »højtærede  Land«,  og  om  man  ogsaa  der 
saar,  hoster,  spiser  og  drikker  som  her  i  det  eneste  velsignede, 
rette  Land. 

Han  smiler  overlegen  af  Europæerens  Spørgsmaal  om  kine- 
siske Forhold,  Sæder  og  Skikke,  og  han  glemmer  endogsaa 
undertiden  sin  studerte,  stoiske  Høflighed  og  ler  hojt,  naar  man 
fortæller  ham,  at  disse  i  mange  Tilfælde  ere  det  stik  modsatte 
af,  hvad  Spørgeren  kender  til  fra  sit  eget  Land;  ikke  fordi  han 
vil  være  uhøflig,  men  simpelthen  fordi  han  finder  det  saa  uimod- 
staaeligt  komisk,  at  man  endogsaa  falder  paa  at  anse  sine  Skikke 
for  de  fornuftigste,  hvad  jo  i  og  for  sig  efter  hans  Opfattelse  er 
en  Paradoks. 

Han  skriver  fra  højre  til  venstre  og  i  vertikale  Linier  med 
et  Tegn  for  hvert  enkelt  Ord  i  Stedet  for  Bogstaver.  Han  læser 
en  Bog  bag  fra  og  sætter  Titlen  paa  Bagsiden.  Naar  han  an- 
giver en  Dato,  nævner  han  forst  Aaret,  saa  Maaneden  og  til  sidst 
Dagen. 

Han  barberer  sit  Hoved,  men  lader  sine  Negle  vokse;  og 
beholder  Hatten  paa  i  Stuen,  naar  han  vil  være  særlig  høflig. 
Han  klæder  sig  i  en  lang  Kjortel  og  bruger  Vifte,  medens  hans 
Damer  bære  kort  Bluse  og  Benklæder,  samt  ryge  Pibe. 

Hans  Sønner  og  hans  Hustru  ere  ansvarlige  for  hans  Gæld; 
han  ikke  for  deres. 

Hans  høje  militære  Befalingsmænd  have  deres  Plads  hos 
Bagtroppen  og  bevæge  sig  i  Bærestole. 

Han  lader  sine  afdøde  Forfædre  adle,  forærer  sin  Fader  en 
Ligkiste  i  Fødselsdagsgave  og  forlover  sine  Børn,  inden  de  ere 
fødte,  og  efter  at  de  ere  døde. 

Han  sætter  større  Pris  paa  et  Par  vanfore  Fødder  end  paa 
en  smuk  Figur,  hvorfor  hans  Kvinder  sammenpresse  deres  Fødder 
og  bruge  kunstige  Midler  for  at  reducere  og  skjule  deres  Barms 
Fylde. 

Han  gifter  sig  som  Barn;  ser  sin  Hustru  for  første  Gang  paa 
selve  Bryllupsdagen  og  gør  derfor  forst  Kur  til  hende  efter 
Brylluppet. 

Han  betragter  det  som  usundt  at  tage  kolde  Bade,  men  som 
sundt  at  spise  sig  et  solidt  Maaltid  ved  Sengetid;  han  tilmaaler 
sig  sin  Medicin  i  Pottevis ;  drikker  al  Ting  kogende  hedt;  anlægger 
Sorg  ved  at  klæde  sig  i  hvidt;  bestiger  sin  Hest  fra  højre  Side 
og  rider  med  krumme  Knæ  og  korte  Bojler;  hilser  ved  at  trykke 
sig  selv  i  Haanden ;  regner  Maven  for  at  være  Forstandens  Sæde ; 
og  hænger  sig  paa  sin  P'jendes  Dørstolpe  som  den  værste  Hævn, 
han  kan  ta^e  over  ham. 


Y-  OG  HERREDSFOGEDEN. 


En  snæver,  smudsig  og  ildelugtende  Gyde 
i  Shanghais  »City«,  ikke  langt  fra  Vestporten; 
en  Samling  uregelmæssige,  gamle  og  for- 
faldne een-etages  Bygninger,  omringede  af  en  høj,  hvidkalket 
Mur;  to  rødmalede  Flagstænger  med  en  Slags  Trækrans  nær 
Toppen  og  et  Par  lange  Bannere,  bemalede  med  store,  sorte 
Skrifttegn;  paa  den  anden  Side  Gyden  et  firkantet,  hvidkalket 
Stykke  Murværk,  hvorpaa  er  afbildet  et  fantastisk  Uhyre  i 
skrigende  Farver,  forestillende  Begærlighedens  Dæmon;  og  lige 
for  dette  en  stor  rødmalet  Træport,  paa  hvis  to  Fløje  prange 
Billederne  i  overnaturlig  Størrelse  af  et  Par  vældige  Krigere  i 
gamle  kinesiske  Dragter,  den  ene  med  et  rødmalet,  den  anden 
med  et  kulsort,  bistert  Ansigt,  og  begge  udrustede  med  Sværd 
og  Hellebard.  Vi  staa  ved  Indgangen  til  Shanghais  »Tschi  Hiens« 
Yamen,  hvor  der  holdes  Rettergang,  og  hvor  en  interessant  Sag 
vil  komme  til  Forhandling  i  den  aarle  Morgenstund,  da  Hans 
Velbaarenhed  Pieh,  By-  og  Herredsfoged,  har  bebudet,  at  han 
vil  indtage  sit  Dommersæde.  Vi  finde  den  aabne  Forgaard,  hvor 
Retten  er  sat,  tæt  pakket  med  Tilhørere,  alle  Mænd,  thi  Kvinder 
møde  aldrig  i   offentlige  Forsamlinger.      Hans  Velbaarenhed   har 

taget  Plads  paa  en  lav  Forhojning  ved  et  firkantet  Bord,  hvor- 
paa  findes  opstillet  hans  Skrivematerialer ,  hans  Embedssegl 
(Emblemet  paa  hans  Værdighed)  i  en  firkantet  Æske,  beklædt 
med  gult  Silke,  hans  Tepotte  og  Tekop,  hans  Metalpibe  og  et 
Porcellænsbæger,  hvoraf  en  Bunke  tynde,  flade,  beskrevne  Bambus- 
pinde rage  frem.  Bag  Dommersædet  hænger  et  stort  Maleri  i 
Vandfarve,  forestillende  »KuanTi«,  Straffens  og  Retfærdighedens 
Gud,  og  paa  hver  Side  af  dette  de  sædvanlige  ornamentale  Papir- 
strimler med  et  Par  velklingende  Citater:  »Medlidenhed  er  som 
Foraarets  forfriskende  Vind«,  og  »Litterære  Kompositioner  til- 
høre den  aandelige  Sfære«,  medens  det  rode  Bordtæppe  er  for- 
synet med  en  Inskription  paa  fire  Tegn,  der  forsikrer,  at  »Domme- 
rens Retfærdighed  er  lys  og  klar  som  Maanens  Skin«.  Et  Par 
Skrivere  ere  placerede  ved  lavere  og  mindre  Borde,  eet  paa  hver 
Side,  medens  en  ældre  Herre,  formodentlig  en  Ven  af  Hr.  Pieh, 
der  aabenbart  er  inviteret  af  denne  til  at  overvære  Forhand- 
lingerne, har  Plads  til  Hojre,  ifort  den  ortodokse  Dragt,  der 
stempler  ham  som  litterær  Gradueret.  Paa  begge  Sider  langs 
Muren  ud  imod  Tilskuerne  staa  opstillet  to  Rækker  Politibetjente, 
iklædte  den  officielle  runde,  rodduskede  Straahat  og  lange,  blaa, 
smudsige  Bomuldskaftaner,  en  vellykket  Samling  af  Galgenfugle, 
hvis  Lige  man  skal  lede  længe  efter.  Hans  Velbaarenhed  troner 
alvorlig  og  streng  paa  den  rodt  betrukne  Træstol,  ifort  sin 
Embedsdragt  med  den  blaa  Opalknap  paa  Hatten  og  Tranen  i 
Vaabenmærket  paa  Brystet,  der  angiver,  at  han  horer  til  4de 
Rangklasse.  Han  er  en  gammel  Mand,  maa  være  henved  de 
halvfjerds,  høj  og  mager  med  skarpe,  markerede  Træk,  et  tyndt, 
graat  Helskæg,  et  Par  sorte,  stikkende  Øjne  og  et  lunt  Smil  om 
den  rynkede  Mund,  der  lader  skimte  nogle  sorte  Tandstumper, 
som  tyder  paa  en  vis  Humor  hos  Manden.  Han  er  ikke  videre 
gammel  i  Embedet  og  skal  hore  til  den  mest  stok-konservative, 
anti-europæiske  Klasse  Kinesere,  og  netop  af  den  Grund  være 
forflyttet  fra  en  eller  anden  Jurisdiktion  i  det  indre  til  Shanghai, 
hvor  hans  nærmeste  Foresatte,  Taotajen,   der  er  en  yngre  Mand 

med  mere  liberale  Anskuelser,  ellers  let  kunde  vise  sig  for 
imødekommende  imod  Europæerne,  med  hvem  han  og  Byfogden 
komme  i  hyppig  Berøring  paa  Embedsvegne.  Hvis  dette  virkelig 
har  været  Hans  Excellence  Guvernøren  i  Sutjovs  Mening  med 
Hr.  Piehs  Ansættelse,  har  han  tilsyneladende  trufifet  et  rigtigt 
Valg,  thi  denne  lader  ingen  Lejlighed  gaa  ubenyttet  forbi  til  at 
chikanere  og  drille  Konsulerne,  Municipalraadet  og  Politimesteren 
i  de  europæiske  Kolonier.  Enten  det  nu  er  et  Grænsespørgs- 
maal,  der  skal  afgøres,  et  Vandløb,  der  skal  reguleres,  eller  en 
Forbryder,  der  skal  straffes,  naar  hans  Forbrydelser  ligge  uden 
for  »Mixed  Courts«  Jurisdiktion,  saa  kan  man  være  vis  paa,  at 
By-  og  Herredsfogdens  Afgørelse  ufravigelig  bliver  den  modsatte 
af  hans  europæiske  Kollegaers,  og  at  hans  Mening  gaar  lige  stik 
imod  deres.  Helst  ignorerede  han  deres  Tilværelse  helt,  hvad 
imidlertid  ikke  godt  lader  sig  gøre,  og  det  er  ham  en  sand  Tortur, 
hver  Gang  han  i  Anledning  af  en  eller  anden  Embedshandling 
nødes  til  at  aflægge  et  Besøg  paa  den  anden  Side  af  Stadsmuren 
hos  en  eller  anden  af  de  fremmede  Autoriteter,  hvis  Tilværelse  i 
og  for  sig  er  ham  og  alle  ligetænkende  en  Torn  i  Øjet,  saa 
meget  smertefuldere,  som  der  ikke  gives  noget  Middel  til  at  blive 
den  kvit.  Han  lader  sig  da  bære  afsted  i  sin  rummelige  Bære- 
stol, betrukket  med  blaat  Klæde,  hvori  han  sidder  med  nedtrukne 
Gardiner  i  sin  Embedsdragt  og  med  et  Par  kolossale,  kulørte 
Briller  for  Øjnene,  seende  lige  ud  for  sig,  stiv  og  ubevægelig 
som  en  Buddhafigur,  medens  et  halvt  Dusin  skrigende  Kulier 
rende  forud  med  Tungen  ud  af  Halsen,  iførte  lange,  røde  Shir- 
tings Kaftaner,  høje  spidspullede  Straahatte  med  lange  brogede 
Fasanfjer  paa  de  ubarberede,  ukæmmede  Hoveder  og  slæbende 
paa  Bambusknipler,  Gongonger  og  den  røde  Bomuldsparaply,  alt 
Emblemer  paa  hans  Rang  og  Værdighed.  Han  passerer  langs 
med  Shanghais  »Bund«,  hvor  han  paa  den  ene  Side  har  Floden 
med  de  mægtige  Krigs-  og  Handelsskibe  i  lang,  uafbrudt  Række; 
paa  den  anden  Side  kolossale  Stenbygninger  med  mange  Etager, 
hvis  Lige  ikke  eksisterer  nosret  andet  Sted  i  det  himmelske  Rig^e. 

Han  lader  sig  bære  over  lange,  mægtige  Broer  af  Jern  og 
Sten,  gennem  rene,  brede  Gader,  forbi  høje,  slanke  Pæle,  hvor- 
fra Lys  strømmer  ud  over  Veje  og  Huse  uden  anden  synlig 
Kilde  end  nogle  tynde  Metaltraade,  af  hvilke  han  har  set  lignende, 
da,  paa  Vejen  fra  Sutjov,  hans  Bærestol  skurede  imod  Telegraf- 
stængerne langs  med  Kanalerne.  Han  passerer  forbi  store  Have- 
anlæg, travle  Værfter,  Dokker  og  Fabrikker,  og  han  vender  til- 
bage til  sin  smudsige,  forfaldne  Yamen  irriteret,  men  ingenlunde 
forundret  eller  med  større  Tanker  om  Europæerne  end  forhen. 
Naar  det  kommer  til  Stykket  have  hans  Forfædre  formodentlig 
for  Aartusinder  siden  kendt  alle  disse  unyttige  Snurrepiberier, 
vraget  dem  og  glemt  dem  for  det,  som  de  rastløse,  underlige 
Mænd  der  borte  med  de  runde  Øjne  og  de  rode,  skæggede  An- 
sigter i  alt  Fald  ikke  besidde,  nemlig  Konfusius'  og  Mencius' 
udødelige  og  uforlignelige  Filosofi,  det  eneste  fornødne  for  »den 
overlegne  Mand«. 

Hr.  Piehs  Embedsbolig  —  hans  Yamen  —  er  tillige  hans 
Privatbolig,  og  i  de  indre  Gemakker  lever  hans  kvindelige  Hus- 
stand i  den  Afsondrethed  og  Uvirksomhed,  som  det  sommer  sig 
en  respektabel  Kinesers  F"amilje.  Da  han  ved  i  Forvejen,  at 
hans  Embedstid  rimeligvis  bliver  under  tre  Aar,  anvender  han 
selvfølgelig  lige  saa  lidt  som  sine  Formænd  i  Embedet  paa  at 
holde  de  faldefærdige  Bygninger  i  beboelig  Stand,  og  det  samme 
gælder  om  de  mange  Udbygninger,  der  ligge  spredte  rundt  inden 
for  den  omfangsrige  Mur,  og  som  tjene  til  Bolig  for  hans  talrige 
Undergivne,  der,  for  det  meste  ulønnede  og  levende  af  »Sportler«, 
ere  lige  saa  mange  Blodsugere  paa  de  ulykkelige  Beboere  i  Byen 
og  i  Hans  Velbaarenheds  Jurisdiktion. 

Hr.  Pieh  er  netop  paa  Grund  af  sin  Konservatisme  højt 
anset  mellem  sine  Landsmænd,  og  hans  Ry  for  Visdom,  Ube- 
stikkelighed, Retfærdighed  og  Uforfærdethed  lige  over  for  sine 
Overordnede  har  i  den  senere  Tid  spredt  sig  fra  Tehus  til  Tehus. 
Man  fortæller  en  Række  Anekdoter  om  ham,  som,  om  de  maaske 
ikke  alle  ere  ubetinget  paalidelige,  dog  vidne  om  en  Popularitet, 

som  det  kun  sjælden  falder  i  en  kinesisk  Embedsmands  Lod  at 
erhverve  sig.  Der  findes  i  Shanghai  en  bekendt  kinesisk  Læge, 
hvis  store  Praksis  og  professionelle  Ry  har  gjort  ham  til  en  rig 
Mand  og  sat  ham  i  Stand  til  at  forlange  hojt  Honorar  for  sine 
Tjenester.  En  fattig  Handlendes  Son  blev  alvorlig  og  pludselig 
syg.  Man  sendte  over  Hals  og  Hoved  Bud  efter  Dr.  Tjeng,  der 
imidlertid,  vel  vidende  at  den  Syges  Slægtninge  ikke  havde  Raad 
til  at  betale  hans  sædvanlige  Honorar,  undslog  sig  ved  at  komme. 
Den  Syge  dode,  og  Lægens  Haardhjertethed  og  Gridskhed  dannede 
Samtaleemnet  paa  alle  Tehusene.  Hans  V^elbaarenhed  Pieh,  der 
for  Resten  ogsaa  som  en  anden  Harun-al-Raschid  gaar  forklædt 
omkring  i  Staden  ved  Aftentide,  hørte  Historien  omtale  og 
sendte  næste  Morgen  Bud  efter  Lægen.  Denne,  lugtende  en  rig 
Kunde,  skyndte  sig  til  Yamen,  saa  hurtigt  hans  Kulier  kunde 
bære  ham,  og  fandt  til  sin  Forundring  Hr.  Pieh  afventende  hans 
Komme  i  bedste  Velgaaende  ved  en  Pibe  Tobak  og  en  Kop  Te. 
Uden  lang  Indledning  blev  Samtalen  fort  hen  paa  »Kinas  Sorg«, 
den  Gule  Flods  Oversvømmelser  og  de  forfærdelige  Ulykker,  der 
vare  foraarsagede  derved.  Dommeren  lod  et  Ord  falde  om,  at 
han  stod  i  Spidsen  for  en  Subskription  til  Fordel  for  de  Vand- 
lidte,  og  at  hans  Vens  og  Gæsts,  Lægens,  Navn  ikke  endnu 
fandtes  paa  Listen.  En  mindre  Dotation  blev  nolende  tilbudt 
og  straks  afslaaet.  Man  forventede  af  en  Mand  med  hans  For- 
mue og  Stilling  en  ganske  anderledes  Sum.  Men  c?  propos,  der 
var  nok  død  en  ung  Mand,  eneste  Son  af  den  og  den  Kræmmer, 
og  det  hed  sig,  at  en  Læge,  som  Familjen  havde  sendt  Bud 
efter,  havde  nægtet  at  se  til  den  Syge.  Ubehagelig  Historie  for 
Lægen!  Meget  nær  ved  en  Mordsag,  i  alt  Fald  Fængsling  og 
Undersøgelse.  Ah !  saa  Dr.  Tjeng  havde  betænkt  sig  og  ønskede 
at  forøge  sit  Tilbud  om  Subskription  til  de  Vandlidte.  Saa  meget 
des  bedre  for  dem  og  —  for  ham.  Det  hedder  sig,  at  Doktoren 
blev  nogle  Tusinde  Tæls  fattigere  paa  Penge,  men  en  hel  Del 
rigere  paa  Erfaring. 

Medens  vi  vente  taalmodig  paa,  at  Forhandlingerne  skulle 
begynde,  forhøre  vi  os  hos  en  af  de  nærmeststaaende  om,  hvad 
der  staar  paa  Listen  i  Dag,  og  erhverver  os  gennem  de  ufor- 
beholdne Svar,  som  vi  modtage,  en  interessant  Indsigt  i  den 
kinesiske  Fængselsinstitution.  Forbryderne,  der  skulle  forhøres 
og  dømmes,  ere  nogle  gamle  Fanger,  hørende  hjemme  i  By- 
fogedens eget  Fængsel,  der  forleden  Dag,  da  en  ny  F'ange  blev 
sat  ind  og  enten  ikke  kunde  eller  ikke  vilde  betale  det  sæd- 
vanlige »Optagelsesgebyr«,  først  pryglede  den  Ulykkelige  halvt 
ihjel,  og  derefter  bemægtigede  sig  en  Ven  af  ham,  som  kom  for 
at  besøge  ham,  som  Gidsel,  samt  endelig,  da  Sagen  kom  for 
Byfogedens  Øre,  baade  nægtede  at  løslade  Vennen  eller  at  for- 
lade deres  Fangehul,  hvor  de  havde  barrikaderet  sig,  indtil  man 
tog  dem  ud  med  Magt.  Vor  Hjemmelsmand,  der  er  bleven 
snakkesalig,  udtømmer  sig  samtidigt  i  Lovtaler  over  sin  Dommer 
og  Foged,  hvis  Snarraadighed  efter  hans  Formening  staar  uover- 
truffet. 

Forleden  Dag,  fortæller  han,  blev  en  Tigger  fort  frem  for 
ham,  anklaget  for  at  have  stjaalet  en  Sæk  Mel.  Den  Anklagede 
nægtede  sig  skyldig  og  anførte  til  sit  F'orsvar,  at  han  var  for 
svag  til  at  kunne  bære  en  Vægt  som  den.  Sækken  var  angivet 
at  have.  Dommeren  lod  til  at  føle  sig  overbevist  ved  dette 
Argument,  beklagede  Staklens  Elendighed,  forhørte  sig  om  hans 
Omstændigheder  og  endte  med  at  beordre  en  af  Politibetjentene 
til  straks  paa  Stedet  at  overlevere  ham  lo  Strenge  »Cash<:  af 
det  offentliges  Kasse.  Tyven  »kotovede«,  skuldrede  sine  lo  Strenge, 
og  var  allerede  halvt  ude  af  Døren  med  dem,  da  den  vise  Salomon 
lod  ham  kalde  tilbage,  foreholdt  ham,  at  Pengene  vejede  ad- 
skilligt mere  end  Melet  og  lod  ham  tildele  en  Portion  Bambus- 
slag i  Stedet. 

Imidlertid  bliver  der  Røre  ved  Døren.  De  to  Rækker  Politi- 
betjente gøre  Plads,  Tilskuerne  r}-kke  tilbage  og  aabne  en  Vej 
for  den  elendigste  Procession,  som  det  nogen  Sinde  er  faldet  i 
vor  Lod  at  se.     Fire  ubarberede,  uredte,  forsultne  Stakler,  smud- 


152 

sige  over  al  Beskrivelse,  iførte  nogle  afskyeligt  stinkende  Pjalter 
og  belæssede  med  tunge  Lænker  om  Hals  og  Ankler,  føres 
frem  mellem  en  Afdeling  »Tapre«,  der  skubbe  dem  frem  med 
Bøssekolberne  hen  imod  Dommerens  Bord,  foran  hvilket  de  ordnes 
i  Række,  knælende  og  med  Panden  imod  Jorden.  Forhoret  tager 
sin  Begyndelse.  En  af  Staklerne,  Hovedmanden  for  Optøjerne, 
er  Talsmand,  og  tildeles  straks,  som  en  Forsmag,  en  Snes  Slag 
paa  Munden,  da  han  ikke  svarer  hurtigt  nok  paa  Spørgsmaalene, 
som  rettes  til  ham  gennem  en  af  Politibetjentene,  der  agerer 
Tolk,  da  Dommeren  ikke  formodes  at  være  kendt  med  den 
lokale  Dialekt,  men  forer  Forhandlingen  i  Mandarin-Dialekten. 
Forhandlingerne  ere  ikke  langvarige.  Hr.  Pieh  gor  det  forst  af 
med  de  Medskyldige,  der  alle  tilstaa  sig  skyldige  og  anraabe  om 
Medlidenhed.  Han  gør  et  Greb  i  de  gront  beskrevne  Bambus- 
pinde i  Bægeret  foran  sig,  kaster  en  Haandfuld  paa  Bordet, 
idømmer  en  af  Staklerne  300,  en  anden  200  og  en  tredje  100 
Stokkeslag,  medens  en  af  Politibetjentene  bemægtiger  sig  Pindene, 
der  repræsentere  Domsdekretet.  De  Dømte  fores  saa  atter  uden- 
for, for  at  underkastes  deres  Straf  paa  Stedet,  og  det  vil  nu 
komme  an  paa,  om  de  eller  deres  Venner  kunne  betale  nok  til 
at  arrangere  sig  med  Bodlerne,  saaledes  at  disse  ikke  slaa  for 
haardt  til.  Saa  kommer  Turen  til  Hovedmanden,  paa  hvem  man 
aabenbart  vil  statuere  et  Eksempel,  ligesindede  til  Advarsel  og 
til  Skræk,  thi  Dommen  lyder  paa  —  3CXD0  Stokkeslag  og  50  Slag 
paa  Anklen  med  en  Hammer!  Det  er  os  tilstrækkeligt.  Vi 
foretrække  at  overlade  Resten  til  de  kinesiske  Tilskuere,  og  bane 
os  med  Vanskelighed  Vej  gennem  Trængslen  i  den  ydre  Gaard, 
hvor  man  allerede  er  i  Gang  med  de  tre  første  Elendige,  der, 
udstrakte  fladt  paa  Jorden  og  holdte  nede  af  Politibetjente,  stønne 
under  Bambusslagene,  medens  en  flad  Sten  og  en  tung  Hammer 
vente  paa  den  fjerde. 

Dommen  blev  udfort  i  alt  sit  afskyelige  Barbari.    Den  Ulykke- 
liges Ankler  knustes  under  Hammerslagene,   hvorefter  han  sattes 
et  Bur  og   atter   fortes   frem   for  Hans  Velbaarenhed,   Hr.   Tieh 

den  næste  Morgen.  Og  dette  i  det  Herrens  Aar  1888,  ikke  en 
halv  Times  Gang  fra  den  europæiske  Koloni  i  Shanghai,  over 
hvis  civiliserede  Indvaanere  Mænd  som  Marquis  Tseng  og  andre 
kinesiske  Statsmænd  gore  Fordring  paa  Jurisdiktion  for  de  kine- 
siske Dommere  og  Domstole.  Det  er  klart,  at  det  har  lange 
Udsigter,  inden  denne  Opiumsdrom  realiseres. 

At  Hans  Velbaarenhed  paa  den  anden  Side  vaager  over  sit 
Distrikt  som  en  Fader  over  sine  Born  beviser  for  øvrigt  efter- 
følgende Proklamation,  der  er  dateret  Kuang  Sys  15de  Aar  5te 
Maaned  8de  Dag  (6te  Juni   1889): 

»Siden  der  aabnedes  Tehaver  paa  »Bubbling-Well«  Vejen 
»(ved  Shanghai)  more  Folk  sig  med  i  stort  Antal  at  køre  derud 
»Nat  og  Dag,  hvoraf  Følgen  er  et  vedvarende  Staahej  fra  Morgen 
»til  Aften  og  en  aldrig  hvilende  Støj  af  Hjulenes  Raslen,  saa  at 
»Beboerne  i  Naboskabet  ikke  kunne  høre  Ørenlyd  eller  sove  i 
»Fred  Om  Sommeren  tage  Folk  derud  for  at  køle  sig  af,  og 
»saa,  efter  at  have  indaandet  Natteluften,  blive  de  syge.  Enhver 
»burde  vide,  at  man  skal  arbejde  om  Dagen  og  sove  om  Natten, 
»og  man  bor  ikke  forglemme  de  skadelige  Følger  af  at  jage 
»efter  Fornøjelser.  Derfor  udsteder  jeg  denne  Proklamation  for 
»at  paalægge  Ejerne  af  »Bubbling  Well«  Tehaverne  og  alle  og 
»enhver,  at  de  nævnte  Tehaver  ikke  maa  holdes  aabne  efter 
»Kl.  II  om  Aftenen.  Hvo,  som  vover  at  overtræde  denne 
»Regulation,  vil  blive  alvorlig  straffet,  og  ingen  Barmhjertighed 
»vil  blive  vist.  Denne  Proklamation  udstedes  for  at  beskytte 
»Folket;  alle  maa  adlyde.« 

Som  alle  kinesiske  Embedsmænd  er  Tieh  »Da  Lao  Jeeh« 
(»Hans  Velbaarenhed«,  ordret  »Store,  gamle  Herre«)  meget  daarlig 
aflagt  af  sin  Regering.  Skønt  hans  Distrikt  har  en  Befolkning 
af  henved  en  Million  Sjæle,  over  hvilke  han  tildels  har  Haands- 
og  Halsret,  og  skønt  han  selv  maa  betale  den  talrige  Stab  af 
Sekretærer,  Liktorer  og  Betjente,  som  han  har  Brug  for  til  Vare- 
tagelsen af  sine  mangeartede  Embedsforretninger,  idet  han  er 
Dommer,  Politimester,  Oppebørselsbetjent  og  Borgmester  paa  een 

Gang,  saa  er  hans  officielle  Salær  dog  kun  1500  Tæls  (ca.  6000 
Kroner)  aarlig.  Da  han  nu  oven  i  Købet  har  maattet  anvende 
en  forholdsvis  betydelig  Sum  paa  at  »kobe«  Embedet  og  maa 
vedblive  med  periodiske  Afgifter  til  sine  Overordnede,  Præfekten 
og  Taotajen,  i  Form  af  Foræringer  ved  Nytaar,  Fødselsdage  og 
andre  Højtider,  samt  da  han  kun  kan  gøre  Regning  paa  at  blive 
siddende  de  sædvanlige  tre  Aar,  er  det  en  Selvfølge,  at  han 
maa  se  at  bringe  saa  meget  som  muligt  ud  af  sine  »Sportler«. 
Hvorledes  han  og  hans  Embedsbrødre  i  een  bestemt  Retning  bære 
sig  ad  hermed  kan  man  hente  sig  Bevns  for  fra  den  uudtomme- 
lige  »Gazette«  for  den  12te  Januar  1890,  hvor  en  vis  Censor 
henleder  Kejserens  Opmærksomhed  paa  de  Snyderier,  der  finde 
Sted  med  Landskattens  Eftergivelse.  »Nu,«  fortæller  Censoren, 
»har  d'Hrr.  »Tschi  Hien«,  hvem  Inddrivelsen  af  Skatten  er  over- 
draget, den  slemme  Vane  at  indsende  Beretninger  om  Over- 
svømmelser, Misvækst  og  andre  Kalamiteter,  paa  Grundlag  af 
hvilke  de  ansøge  om  Eftergivelse  af  hele  Afgiften  eller  af  en 
Del  af  den,  og  disse  Ansøgninger  blive  som  Regel  tilstaaede 
ved  et  kejserligt  Edikt.  I  saadanne  Tilfælde  byder  Loven,  at 
en  Kopi  af  Ediktet  skal  opslaas  i  vedkommende  Distrikt  for 
Befolkningens  Underretning,  men  i  Stedet  herfor  benytte  Manda- 
rinerne sig  af  den  kejserlige  Naade  til  at  fylde  deres  egne 
Lommer.  Listen  over  de  undtagne  Di-strikter  forfalskes,  eller 
den  kejserlige  Proklamation  opslaas  først  efter,  at  Afgiften  er 
erlagt  fuldt  ud  af  den  uvidende  Befolkning,  hvorved  Staten  be- 
drages for  sin  Afgift,  der  forsvinder  i  Svælget  paa  Yamens- 
betjentene.« 

Kejseren  udtrykker  i  sit  Svar  paa  Censorens  Beretning  sin 
allerhøjeste  Indignation  over  disse  Bedragerier  og  beordrer  Vice- 
kongerne og  Guvernørerne  til  at  anklage  deres  Underordnede 
uden  Skaansel,  hvis  de  findes  skyldige  i  saadanne  Forbrydelser, 
hvorved  »Embedsmændenes  moralske  Fordærvelse  vil  standses 
og  Folkets  Byrder  lettes.« 

Man  maa  nu  imidlertid  ikke  tro,  at  disse  uden  Tvivl  vel- 
mente Formaninger  ville  udove  nogen  som  helst  Virkning.  Her- 
til udkræves  ganske  anderledes  radikale  Foranstaltninger  og  et 
Systemskifte,  som  en  af  Kinas  mest  fremragende  Statsmænd, 
Vicekongen  Tjang  To-Tung,  skitserer  i  et  kraftigt  og  træffende 
Memorial  til  Tronen,  der  findes  i  Gazetten  for  den  23de  Decbr. 
1889  med  »Purpurpennens«  Tilføjelse:  »Bemærket«.  Vicekongen 
fastholder  som  en  Grundsætning,  at  god  Regering  bestaar  i,  at 
Befolkningen  behandles  med  Mildhed  og  Retfærdighed,  og  dette 
kunne  de  lokale  Embedsmænd  umuligt  gore,  medmindre  de  be- 
handles paa  samme  Maade  af  deres  Overordnede.  I  1867,  med- 
deler Vicekongen,  afkortedes  der  Herredsfogederne  i  Kanton 
Provinsen  Indtægter  til  et  Beløb  af  over  30o,cxDO  Tæls  om  Aaret. 
Men  ikke  destomindre  forbleve  deres  Udgifter  de  samme  som 
hidtil.  De  bestaa  hovedsagelig  af  Pengeafgifter  til  Taotajerne 
og  Præfekterne,  deres  nærmeste  Foresatte,  og  til  de  højere 
Autoriteter,  til  ofientlige  Ojemed  efter  en  bestemt  Skala,  samt 
til  Udforeisen  af  forskellige  ofientlige  Arbejder.  I  Almindelighed 
blev  Resultatet,  at  Herredsfogederne,  efter  deres  forskellige  indivi- 
duelle Karakter,  enten  udpressede  Befolkningen  eller  forbrugte 
Statens  Midler,  saaledes  at  de  kom  i  haablos  Gæld  til  Regeringen. 
Da  Memorialisten  tidligere  var  Guvernør  i  Shensi  Provinsen, 
satte  han  en  Stopper  for  alle  irregulære  Afgifter  der,  og  da  han 
for  fem  Aar  siden  kom  til  Kanton,  gjorde  han  straks  en  Be- 
gyndelse i  samme  Retning,  skønt  alt,  hvad  han  i  Øjeblikket 
kunde  gøre,  var  at  standse  alle  Foræringer  til  Mandariner  i  hans 
nærmeste  Omgivelser.  Hans  Eksempel  blev  fulgt  af  de  højeste 
Embedsmænd  i  Provinsens  Hovedstad,  og  en  renere  Luft  begyndte 
at  gennemtrænge  Provinsen.  I  1887  var  han  i  Stand  til  at  af- 
skafie  officielle  Foræringer  paa  Øen  Hainan,  der  var  under  hans 
Jurisdiktion,  og  i  Fjor,  da  han  atter  samtidig  beklædte  Embederne 
som  Guvernør  og  Generalguvernør,  lod  han  gennem  Skatmesteren 
anstille  en  udtømmende  Undersøgelse  angaaende  de  lokale  Embeds- 
mænds Indtægtskilder  osr  Udgifter.     Han  var  derefter  i  Stand  til 

at  behandle  Sporgsmaalet  under  eet,  og  fandt,  at  samtidig  med 
at  disse  forargelige,  irregulære  Betalinger  afskaffedes,  vilde  det 
være  nødvendigt  at  reducere  de  ekstraordinære  Tjenester,  der 
paahvilede  Embedsmændene,  saa  meget  som  muligt,  og  i  visse 
Tilfælde  skaffe  Penge  til  Veje  for  saadanne,  der  maatte  bibeholdes. 
Det  maa  ikke  antages,  siger  han,  at  Taotajerne  og  Præfekterne 
ønskede  at  erholde  irregulære  Foræringer  fra  deres  Undergivne; 
de  accepterede  simpelthen  Systemet,  saaledes  som  det  nu  en 
Gang  var  og  som  den  eneste  Maade,  der  var  dem  anvist  til  at 
skaffe  de  Beløb  til  Veje,  som  de  havde  Brug  for.  Vicekongen 
finder  til  sidst  efter  en  indgaaende  Undersøgelse,  at  det  vil  være 
nødvendigt  at  bidrage  et  aarligt  Beløb  af  97,000  Tæls  for  at  er- 
statte de  Indtægtskilder,  der  stoppes,  og  han  meddeler  med 
betegnende  Ugenerthed,  at  han  har  paalignet  visse  Handelshuse 
dette  Beløb,  saa  at  der  ikke  vil  stilles  ekstra  Krav  til  Provinsens 
Skatkammer,  samt  at  han  har  paalagt  de  højere  Autoriteter  at 
paase,  at  de  gamle  Uregelmæssigheder  ikke  længere  faa  Lov  at 
eksistere  mellem  deres  Undergivne. 

Tjang  To-Tung  har  utvivlsomt  lagt  Fingeren  paa  Kinas 
Kræftskade:  Embedsmændenes  Uredelighed  og  Udplyndrings- 
systemet,  der  gennemtrænge  alle  Klasser  fra  de  højeste  til  de 
laveste,  men  det  er  for  meget  at  forvente,  at  en  Forbandelse, 
der  saa  længe  har  hvilet  over  Landet  og  Administrationen,  og 
som  gennem  Aarhundreder  er  sammenvokset  med  Mandarin- 
Bevidstheden,  skal  kunne  fjernes  ved  en  Memorial  og  en  enkelt 
Mands  Anstrengelser,  især  naar,  som  netop  sket  er,  vedkommende 
Reformator  midt  under  sit  Augiæarbejde  sendes  bort  til  en  anden 
Provins,  for  der  at  begynde  forfra,  medens  hans  Eftermand 
rimeligvis  i  en  Maaned  river  ned,  hvad  han  har  været  Aar  om 
at  bygge  op. 

Det  er  imidlertid  et  glædeligt  Tidernes  Tegn,  at  den  unge 
Kejsers  Opmærksomhed  henledes  paa  en  Reformation  af  Embeds- 
standen, men  dette  Herkules'  Værk  lader  sig  ikke  udføre  ved 
velklingende  Tirader    og    klassiske    Edikter,    hvis    Gennemførelse 

overlades  netop  de  samme  Mænd,  imod  hvem  de  ere  rettede, 
og  næppe  saa  længe  Hans  Majestæts  kostbare  Tid  optages  af 
saa  lidet  vigtige  Sager  som  en  Ansøgning  fra  den  Soaarige  Shih 
Tseng,  Vicepræsident  i  Krigsministeriet,  der  den  17de  Januar 
beder  om,  at  der  maa  dikteres  ham  en  passende  Straf,  fordi  han 
Dagen  i  F'orvejen  modte  for  sent  ved  Morgenaudiensen  i  Paladset, 
paa  Grund  af,  at  han  paa  Vejen  »fik  ondt  i  Maven«,  en  Und- 
skyldning, som  det  behager  Hans  himmelske  Majestæt  at  tage 
for  gode  Varer  i  Betragtning  af  Synderens  Alder,  og  i  hvilken 
Anledning  der  saa  i  fuld  Alvor  publiceres  et  kejserligt  Dekret 
Side  om  Side  med  Edikter  om  Opdyrkning  af  Mongoliet,  Regu- 
lering af  Landskatten  og  andre  vigtige  Statsdokumenter. 

I  Mellemtiden  og  indtil  Systemskiftet  finder  Sted,  hvormed 
det  har  lange  Udsigter,  forer  altsaa  Pieh,  Da  Lao  Jeeh,  og  alle 
hans  Tusinder  af  Embedsbrodre  vedblivende  deres  kun  altfor 
rummelige  Lommer  paa  Statens  og  Folkets  Bekostning.  Bliver 
det  i  et  eller  andet  bestemt  Tilfælde  drevet  for  grovt  og  komme 
d'Hrr.'s  Udpresninger  og  Snyderier  for  deres  Overordnedes  Øren 
paa  en  saadan  Maade,  at  de  ikke  længere  kunne  holde  dem  til- 
lukkede, saa  risikere  de  at  miste  baade  Knap  og  Embede  »til 
Skræk  og  Advarsel  for  alle  ligesindede«,  og  indtil  de  bekvemme 
sig  til  at  aflevere  en  passende  Del  af  deres  Rov !  Maaden,  hvor- 
paa  dette  gøres,  kan  man  se  afGazetten  for  den  9de  August  1892, 
der  publicerer  en  Indberetning  fra  Guvernøren  i  Shantung  Provinsen, 
hvori  der  gaas  i  Forbøn  hos  Kejseren  for  en  vis  Herredsfoged, 
som  er  bleven  infamt  kasseret  paa  Indstilling  af  Guvernørens 
F'ormand.  Hans  Forseelse,  hedder  det  i  Indberetningen,  var  en 
dobbelt.  For  det  første  pressede  han  betydelige  »Mulkter«  ud 
af  visse  Personer,  der  førte  en  Proces  for  hans  Domstol,  hvilke 
Mulkter,  som  det  nu  er  oplyst,  han  imidlertid  anvendte  til  at 
dotere  en  Skole  med  og  ikke  til  sit  private  Brug.  Dernæst 
snød  han  for  grovt  paa  Salt-Afgiften,  hvorfor  der  nok  ikke 
fandtes  anden  Undskyldning,  end  at  det  var  »gammel  Skik«. 

Nu  har  han  imidlertid  bidraget  en  Sum  af  15,000  Tæls 
(60,000  Kroner)  til  Flytning  af  visse  Landsbyer  i  Shantung,  som 
vare  udsatte  for  Oversvømmelser,  til  hojere  liggende  Land,  og 
da  hans  Forseelser,  siger  Guvernøren,  ikke  hore  til  de  »utilgive- 
liges« Kategori,  beder  han  om,  at  Mandens  Liberalitet  maa  blive 
belønnet  og  hans  tidligere  Rang  tilbagegivet  ham.  Hertil  føjer 
»Purpurpennen«  Ordet  »Tilstaaet«,  hvoraf  man  altsaa  vil  kunne 
drage  den  Slutning,  at  i  Kina  som  andre  Steder  i  Verden  gælder 
Sætningen,  de  smaa  Tyve  klynger  man  op,  men  de  store  lader 
man  lobe. 

Man  faar  for  ovrigt  af  samme  Nummer  af  Gazetten  Bevis 
paa,  hvorlunde  Hans  himmelske  kinesiske  Majestæt  paa  den  anden 
Side  belønner  sine  tro  Tjenere,  selv  efter  at  de  have  viklet  sig 
ud  af  deres  jordiske  Hylstre  og  forladt  dette  Livs  Jammerdal  for 
et  bedre  hisset.  Den  samme  Shantung  Guvernør  indberetter 
nemlig  om,  hvorledes  for  to  Aar  siden  en  Broder  til  Li  Hung- 
Chang,  den  afdøde  Hr.  Li  Feng-Chang  af  Byen  Kofei,  gav  et 
Tusind  Sæt  vatterede  Klæder  til  de  Fattige  i  Provinsen,  naturlig- 
vis uden  nogen  som  helst  Bihensigt  og  frabedende  sig  al  Beløn- 
ning. Nu  mener  Memorialisten  imidlertid,  at  da  Manden  er  død, 
vilde  det  ikke  desto  mindre  være  passende  at  belønne  ham  for 
hans  Godgørenhed,  og  foreslaar,  at  han  forfremmes  fra  anden  til 
første  Rangklasse,  hvilket  ligeledes  faar  »Tilstaaet«  med  »Purpur- 
pennen«, saa  at  den  lykkelige  Li  Feng-Chang  nu  kan  kro  sig  i 
Skyggeverdenen  med  en  gennemsigtig,  rubinfarvet  Stenknap  paa 
sin  rødduskede  Mandarinhat. 


KOMPRADOREN. 


indtil  »Opiumskrigen«  1841 — 42  var  Kanton  det  eneste  Be- 
røringspunkt mellem  Vestens  driftige  Købmænd  og  Kinas  mange 
Millioner.  De  fremmede  Faktorier,  hvoriblandt  et  dansk,  vare 
henlagte  paa  den  lille  0  Shameen  i  Perle  Floden,  og  adskilte 
fra  selve  Kanton  By  ved  en  bred  Kanal.  De  tilhørte  og  ud- 
lejedes til  Europæerne  af  de  saakaldte  »Hong-Købmænd«,  tretten 
kinesiske  Købmænd,  een  for  hvert  Faktori,  der  mod  en  meget 
betydelig  Afgift  erhvervede  sig  Monopol  paa  Handelen  med 
Europæerne,  og  som  vare  de  eneste  Mellemmænd  anerkendte  af 
Regeringen,  som  foregav  at  ignorere  de  Fremmedes  Tilværelse, 
og  holdt  Hong-Købmændene  ansvarlige  for,  at  de  strenge  Regula- 
tioner  for  Samkvemmet  med  de  Indfødte  nøje  overholdtes.  Ingen 
andre  Kinesere  kunde  sælge  til  eller  købe  af  de  europæiske 
Købmænd;  hele  Handelen  gik  gennem  Monopolisternes  Hænder, 
og  det  er  en  Selvfølge,  at  disse  erhvervede  sig  uhyre  Fordele  af 
den  meget  betydelige  Omsætning,  navnlig  i  Te,  Silke  og  Opium. 
Dette  Forhold  forandredes  ved  Nanking-Traktaten  af  1842,  hvor- 
ved der  aabnedes  andre  »Traktathavne«  for  den  europæiske 
Handel,  og  hvorved  denne  gaves  fri,  saa  at  enhver  Kineser  nu 
kunde  træde  i  direkte  Forbindelse  med  de  Fremmede,  hvad  dog 
imidlertid  kun  til  en  vis  Grad  finder  Sted  den  Dag  i  Dag,  skønt 

Handelen  i  de  forløbne  halvhundrede  Aar  har  udviklet  sig  uhyre, 
og  der  nu  findes  mindst  lige  saa  mange  Hundrede  europæiske 
Handelshuse  i  Kinas  aabne  Havne,  som  der  fandtes  enkelte 
Faktorier  i  Kanton.  »Hong-Købmændenes«  Monopol  er  ganske 
vist  forbi,  men  »Kompradoren«  er  en  Overlevering  fra  hine  Dage 
og  en  Modifikation  af  Systemet.  Han  er  en  uundværlig  og  alle- 
stedsnærværende Tolk,  Mægler  og  Mellemmand  mellem  den 
europæiske  og  den  kinesiske  Købmand,  om  end  nominelt  i  den 
førstes  Tjeneste,  og  uadskillelig  fra  ethvert  europæisk  Handels- 
hus, stort  eller  lille.  Ingen  Transaktioner  foregaa  uden  hans 
Mellemkomst,  og  uden  at  en  storre  eller  mindre  Kommission 
gaar  i  hans  rummelige  og  altid  aabne  Lomme,  intet  Salg  eller 
Køb  afsluttes  uden  hans  Vidende  og  direkte  eller  indirekte 
Approbation,  og  ingen  Kineser  faar  Lov  til  at  nærme  sig  hans 
europæiske  Herre  uden  gennem  ham  og  paa  den  altid  under- 
forstaaede  Betingelse,  at  han  faar  sin  »squeeze«  ud  af  den  even- 
tuelle Fortjeneste.  Intet  kan  holdes  skjult  for  ham,  thi  Euro- 
pæeren, der  er  omringet  af  hans  Slægt  og  Bundsforvandte,  for- 
staar  saa  at  sige  aldrig  et  eneste  Ord  Kinesisk,  og  Kineseren 
ikke  et  Ord  af  noget  fremmed  Sprog,  hvortil  kommer,  at  ingen 
Kineser  vilde  fordriste  sig  til  at  gøre  Brud  paa  »gammel  Skik«, 
Kinas  egentlige  Regent,  og  forsøge  paa  at  berøve  Kompradoren 
hans  legitime  Perkvisitter.  Denne  har  saa  atter  sine  Under- 
kompradorer,  »Shroffer«,  Pakhusforvaltere  og  andre  Assistenter, 
hvilke  han  som  Regel  ansætter  og  lønner,  skønt  han  selv  kun 
modtager  en  aldeles  nominel  Løn  fra  Huset,  og  som  alle  paa 
een  eller  anden  Maade  ere  i  Slægt  med  ham,  hans  Onkler,  Brødre, 
Sønner,  Fættere  eller  Nevøer  i  syvende  og  tiende  Led. 

Kompradoren  er  som  Regel  Søn  af  en  Komprador.  Alle- 
rede .i  4 — 5  Aars  Alderen  er  han  sat  i  Skole  hos  een  eller  anden 
strandet  »Litterat«,  der  ved  flittig  Brug  af  Riset  og  for  en  billig 
Penge  har  indprentet  ham  »San  Tzu  Tschings«  500  Ord  og 
»Tschien  Tzu  Vens«  eet  Tusind  Tegn,  foruden  en  Smule  Skriv- 
ning og  Regning.      En   halv  Snes  Aar   i   denne  Trædemølle,    og 

hans  Opdragelse  er  fuldendt.  Han  kan  læse  og  forstaa  alminde- 
lige Materier,  kender  inaaske  et  Par  Tusind  Skrifttegn,  skriver 
samme  nogenlunde,  er  ganske  ferm  i  almindelig  Regning,  men 
for  Resten  saa  uvidende  som  et  Barn.  Han  er  bleven  gift  i  en 
meget  tidlig  Alder,  da  hans  Fader  er  velhavende  nok  til  at 
skaffe  ham  en  Kone  og  til  at  gøre  hans  Bryllup  standsmæssigt, 
og  han  har  begyndt  at  lægge  sig  efter  »Pidgin  Engelsk«,  der  er 
ham  uundværligt  i  hans  fremtidige  Virksomhed.  Saa  en  skonne 
Dag  iføres  han  sine  bedste  Klæder,  vadsker  sine  Hænder  og  sit 
Ansigt,  lader  sit  Hoved  rage  og  præsenteres  for  Husets  »Taipan« 
(Chef)  som  »Learn-pidgin  Shroff«,  den  yngste  Tilvækst  til  Kom- 
pradorens  parasitiske  Stab.  Han  anvender  nu  nogle  Aar  paa  at 
sætte  sig  ind  i  Forretningens  Mysterier,  medens  han  bruges  til 
at  >shroffe«  Dollars,  indkassere  Regninger,  betale  Kuliernes  Løn- 
ning og  andet  »Shroff« -Arbejde,  indtil  han  adAare,  naar  Faderen 
træt  af  Dage  er  vandret  til  sine  Fædre,  eller  naar  en  Onkel  eller 
anden  Slægtning  gør  Plads  for  ham,  selv  avancerer  til  Kompra- 
dor,  og  hans  Livs  Ønske  er  opnaaet.  Han  er  nu  paa  Vejen 
til  at  blive  rig,  det  Maal  enhver  Kineser  sætter  sig,  og  som  han 
arbejder  hen  imod  med  en  Udholdenhed,  Ihærdighed  og  Flid, 
der  fortjener  Paaskønnelse,  og  som  sjælden  undlader  at  fore  til 
det  forønskede  Resultat.  Maaske  med  Undtagelse  af  Abrahams 
Efterkommere  ere  Kineserne  sikkert  begavede  med  stærkere 
fremtrædende  Handelsinstinkter  end  nogen  anden  Nation  og  med 
en  forbausende  Evne  til  at  skaffe  sig  Fordel  og  Fortjeneste  af 
selv  de  mindste  Ubetydeligheder.  Kompradoren  følger  dette 
Princip  fra  Begyndelsen  til  Enden.  Ikke  alene  forbeholder  han 
sig  sin  legitime  Kommission  af  enhver  F'orretning,  hvori  hans 
Firma  er  engageret,  men  han  opkræver  Skat  af  enhver  Artikel, 
der  kommer  ind  i  Huset,  han  ansætter  alle  Tjenestefolkene  og 
modtager  en  Procentdel  af  deres  Lønninger,  og  han  paalægger 
enhver  Handlende  eller  Høker,  med  hvem  Huset  staar  i  daglig 
Forretning,  en  passende  Kontribution.  Ikke  dermed  er  sagt,  at 
disse  talrige  Afgifter  alle  gaa  direkte  i  hans  egen  Lomme.    Mange 

af  dem  tilfalde  og  fordeles  mellem  hans  Myrmidoner,  der  tidt 
ere  henviste  til  at  le\'e  af  den  Slags  Rov  som  deres  eneste  Løn; 
men  Kompradoren  er  fuldstændig  paa  det  rene  med,  hvad  og 
hvor  meget  enhver  af  hans  Undergivne  »squeezer«,  og  tillader 
kun,  at  han  faar,  hvad  der  passende  tilkommer  ham.  Som  Regel 
gor  han  sig  en  lille  indbringende  Biforretning  ved  at  udlaane 
Smaasummer  til  Husets  unge,  europæiske  Kontorister,  der  ikke 
saa  sjælden  finde  denne  Maade  saa  nem,  at  de  komme  fuld- 
stændig i  Kompradorens  Klør,  og  han  bliver  deres  virkelige 
Herre  i  Stedet  for  Husets  europæiske  Chef 

Kompradoren  er  en  fortræffelig  F'orretningsmand,  punktlig, 
forsigtig  og  paalidelig.  Han  indlader  sig  som  Regel  ikke  paa 
Spekulationer,  men  holder  sig  udelukkende  til  sin  legitime  For- 
retning. Sine  Sparepenge  anbringer  han  i  faste  Ejendomme, 
Pantelaanerforretninger,  der  i  Kina  ere  et  Slags  Monopol  og 
betale  sig  glimrende,  Detailforretninger,  som  bestyres  af  en  af 
hans  Slægtninge,  samt  i  Antikviteter,  Smykker  til  sine  Damer 
og  lignende  kontante  Ting.  Han  har  sit  Kontor  i  nederste 
Etage  i  Firmaets  Lejlighed,  hvor  han  tilsyneladende  tilbringer 
det  meste  af  sin  Tid  med  at  ryge  Tobak,  drikke  Te  og  passiare 
med  sine  kinesiske  Handelsvenner,  medens  han  dog  samtidig 
holder  nøje  Kontrol  med  sin  talrige  Stab  af  Underordnede,  der 
hver  har  sit  bestemte  Hverv  at  røgte.  Han  klæder  sig  selv- 
følgelig paa  Kinesisk,  om  Vinteren  en  lang  Silkekaftan  foret  med 
Skind,  vatterede  Benklæder  og  sorte  Silkesko  med  tykke  Filt- 
saaler  samt  den  lille  runde  Silkehue  med  den  røde,  flettede  Knap 
i  Toppen;  om  Sommeren  saa  faa  Klædningsstykker  som  muligt, 
tidt  kun  et  Par  Benklæder  og  en  Vifte.  Derimod  har  han  en 
Svaghed  for  saadanne  europæiske  Luksusartikler  som  Ure,  Ringe 
og  Cigarer,  ligesom  han  ogsaa  holder  af  at  vise  sig  for  sine 
Venner  i  en  komfortabel  Vogn  med  et  Par  raske,  smaa,  mon- 
golske Ponier  for,  og  hvori  han  saa  pakker  saa  mange  af  sin 
Familje,  som  kunne  faa  Plads. 

Sin  Bolig  har  han  et  eller  andet  Sted  i  Nærheden  af  det 
europæiske  Kvarter,    dels  for  ikke  at  være  for  langt  fra  sin  For- 

retning,  dels  for  i  Nødstilfælde  at  kunne  stille  sig  under  sin 
europæiske  Herres  Beskyttelse,  især  i  Tilfælde,  hvor  en  eller 
anden  Mandarin  faar  i  Sinde  at  »squeeze«  ham  for  noget  af 
hans  Overflod. 

En  hoj,  hvidmalet  Mur  med  tagstensdækket  Top  omgiver 
et  Kompleks  af  lave,  een-etages  Bygninger  i  den  sædvanlige  orto- 
dokse, kinesiske  Stil  med  de  buede  Tage,  lave  Dore  og  papirs- 
betrukne  Vinduer.  Alle  Dore  og  Vinduer  vende  indefter  mod 
de  smaa,  firkantede  Gaarde,  der,  dækkede  med  Mursten  eller 
Fliser,  adskille  de  forskellige  Partier.  Maaske  faar  han  ogsaa 
Plads  til  en  Miniaturhave  med  bitte  smaa  Springvand,  Dværg- 
landskaber, Grotter  og  Gange,  passende  for  Lilleputere,  og 
kunstigt  drevne  Buske  og  Træer,  tilskaarne  og  forvoksede  i  Form 
af  Dyr,  Huse,  Baade  eller  andre  Abnormiteter.  Derinde  har  han 
sit  Modtagelsesværelse,  monteret  med  udskaarne  Ibenholtsmobler, 
Silke-  og  Papirsstrimler,  bemalede  med  kinesiske  Ordtegn,  paa 
Væggene,  Antikviteter,  ofte  af  stor  Værdi,  thi  han  er  Samler  og 
Kender,  opstillede  paa  Bordene,  paa  Hylder  og  i  sindrigt  og 
kunstfærdigt  udskaarne  Kabinetter,  medens  Brysselertæppe  paa 
Gulvet  og  Spejle  og  Taffelure  paa  Væggene  bære  Vidnesbyrd 
om  den  fremmede  Indflydelse,  som  han  til  en  vis  Grad  er  under- 
kastet. Her  lever  han  som  en  anden  Patriark,  omgivet  af  sine 
Born  og  Borneborn,  og  her  modtager  han  sine  Venner  og  Be- 
kendte til  de  smaa,  selskabelige  Sammenkomster  og  Middags- 
selskaber, hvorpaa  han  sætter  stor  Pris.  Saa  diskutere  de  værdige 
Ægteherrer  Dagens  Nyheder,  Prisen  paa  Te,  Silke  og  Opium, 
over  en  Pibe  Tobak  og  utallige  Kopper  »Kongou«,  medens 
Husets  Damer  og  Born  more  sig  over  en  eller  anden  Gogler, 
eller  over  *  Punch  og  Judy«,  som  er  hentet  ind  i  den  indre 
Gaard  for  at  adsprede  dem.  Sin  europæiske  Herre  og  dennes 
Venner  gør  han  ogsaa  undertiden  Middagsselskaber  for,  som  saa 
imidlertid  afholdes  paa  en  Restauration  ude  i  Byen,  da  han  ikke 
kan  eller  vil  indlade  Europæeren  i  sit  Hus,  og  da  Skik  og  Brug 
forbyder  ham  at  lade  sine  Kvindfolk  blive  sete  af  fremmede 
Mænd.     Eller  han  lejer  et  eller  andet  Teater  for  en  Eftermiddag 

og  inviterer  alle  sine  europæiske  Bekendte  derlien,  hvor  han  saa, 
sammen  med  sine  Venner  og  andre  Kompradorer,  gør  sig  Umage 
for  at  more  sine  fordringsfulde  Gæster. 

Sædvanlig  har  Kompradoren  »købt  sig  en  Knap«,  det  vil 
sige  Rang,  der  berettiger  ham  til  at  bære  Mandarin-Uniform  med 
tilhørende  Knap  i  den  officielle  Hat,  hvorved  han  dog  intet 
Privilegium  erhverver  sig.  Han  er  imidlertid  lige  saa  stolt  af 
denne  tomme  Værdighed  som  en  betitlet  Velbaarenhed  i  mere 
civiliserede  Lande  af  sin,  og  han  lader  ingen  Lejlighed  gaa  fra 
sig  til  at  stille  i  fuld  Mandarin-Puds.  Men  for  Resten  lever  han 
et  stille,  frugalt  og  arbejdsomt  Liv,  delt  imellem  sin  Forretning 
og  sin  Familje  eller  Familjer  uden  anden  Adspredelse  end  et 
Besøg  nu  og  da  til  Gildehuset,  hvor  han  sammen  med  sine 
Provinsbørn  (thi  hver  Provins  har  sit  Gildehus)  er  med  til  at 
fastsætte  Regulativer  for  Handelen,  selvskrevne  Love,  som  Euro- 
pæeren imidlertid  næsten  altid  gør  bedst  i  at  rette  sig  efter,  thi 
han  og  hans  Fæller  kunne  dog  intet  udrette  imod  det  prover- 
bielle  kinesiske  Sammenhold,  der  udruster  Medlemmerne  med  en 
Styrke,  som  selv  Mandarinerne  maa  boje  sig  for. 

Europæeren  i  Kina  er  selvfølgelig  hjælpelos  over  for  en."  saa- 
dan  usynlig,  allestedsnærv^ærende  Magt.  Han  maa  i  sine  Handels- 
forhold rette  sig  efter  Tegildets,  Silkegildets,  Bomuldsgildets  og 
alle  de  andre  Gilders  arbitrære  Love  og  Bestemmelser,  der  drage 
skarpe  Grænser  og  give  nøjagtige  Regler  for  den  kinesiske 
Købers  eller  Sælgers  Rettigheder  og  Forpligtelser.  Vægt,  Maal, 
Betalingsterminer,  alt,  undtagen  netop  Markedsprisen,  er  forud 
bestemt,  og  ve  den  Fremmede,  der  falder  paa  at  ville  emancipere 
sig  herfra  og  maaske,  stolende  paa  sin  Regerings  Traktater  med 
Kina,  der  udtrykkelig  beskytte  ham  imod  den  Art  Pression, 
slaar  ind  paa  sin  egen  Vej.  Han  \il  meget  snart  opdage,  at 
han  er  »boycottet«,  og  at  han  kun  har  Valget  imellem  at  finde 
sig  i  det  uundgaaelige  eller  at  jDakke  sit  Telt  sammen  og  søge 
n)'e  Græsgange. 

Det  samme  gentager  sig  overalt,  hvor  >  de  sorthaarede«  slaa 
sig  ned.     Saasnart   en  Snes  Kinesere  komme  sammen,   danne  de 

et  Lav  og  smelte  sammen  til  en  Enhed,  i  alt  Fald  udadtil.  De 
danne  smaa  Republikker  i  Staten  med  deres  egne  Institutioner, 
deres  egne  Love  og  deres  eget  Præg.  De  lade  sig  aldrig  optage 
eller  opsluge  af  deres  Omgivelser  og  underkaste  sig  kun  deres 
adopterede  Fædrelands  Love  i  saa  stor  en  Udstrækning,  som  er 
nodvendig,  for  at  de  kunne  drive  deres  Haandtering  i  Fred, 
spare  sig  nogle  Penge  sammen  og  til  sidst  vende  tilbage  for  at 
åo  og  begraves  i  deres  aldrig  glemte  og  altid  savnede  F'odeland. 
Som  de  fleste  Kinesere  imødeser  Kompradoren  sin  jordiske 
Oplosning  med  østerlandsk  Stoiskhed,  saa  længe  han  er  forsikret 
om,  at  han  har  efterladt  sig  Sonner  og  Sønnesønner,  der  kunne 
paase  hans  standsmæssige  Begravelse  og  sørge  for  hans  Mane 
efter  Døden.  Som  Regel  har  han  sin  Ligkiste  staaende  rede 
aarevis  for  sin  Død,  ligesom  han  har  sørget  for  at  sikre  sig  en 
Begravelsesplads  i  sin  Hjemstavn,  hvorhen  det  saa  paaligger  hans 
Efterkommere  at  fore  Liget  for  den  endelige  Bisættelse.  Men 
som  Regel  foregaa  selve  Begravelsesceremonierne  paa  Dødsstedet 
med  saa  stor  Pomp,  som  Familjens  Omstændigheder  tillade,  og 
med  Bekostninger,  der  tidt  andrage  meget  store  Summer.  Han 
har  maaske  levet  tarveligt,  men  han  vil  begraves  flot.  Det  er 
det  mindste,  han  kan  forlange  for  et  langt,  arbejdsomt  Liv,  hvis 
Frugter  komme  hans  Efterladte  til  gode. 


Kinesisk  Gravsted. 


KUNSTNEREN. 


D, 


'et  er  gaaet  med  Kunsten  som  med  alt  andet  i  det  him- 
melske Rige.  Aarhundreders  Stagnering  har  øvet  sin  ødelæggende 
Indflydelse  paa  alle  Arter  og  i  alle  Grene.  Nutidens  Kunstnere 
ere  Vantrevninger,  som  oftest  Plagiatører,  der  kun  have  enkelte 
Gnister  tilbage  af  den  hellige  Ild,  som  i  svundne  Tider  inspirerede 
Landets  Mestre,  og  som  har  efterladt  sig  Vidnesbyrd  i  de  Masser 
af  Kunstskatte,  der  i  det  sidste  halve  Aarhundrede  ere  vandrede 
Vest  paa  til  Europas  Samlinger,  eller  som  endnu  findes  spredte 
paa  mange  private  Hænder  i  selve  Kina  og  i  Kunst-  og  Antikvi- 
tetshandlernes Boder,  hvor  de  komme  hen  til  Tider,  naar  en 
eller  anden  gammel  Slægt  kommer  i  Pengeforlegenhed,  ved  Nyt- 
aarstid  eller  naar  et  af  Familjens  Medlemmer  skal  hjælpes  frem 
ved  sine  Studeringer,  saavel  som  ved  Bryllupper,  Dødsfald  eller 
lignende  Lejligheder,  hvor  gammel  Sædvane  og  Forfængelighed 
sætter  Kineseren  i  Udgifter,  der  overstige  hans  Evner. 

Et  ikke  ubetydeligt  Kontingent  leveredes  af  det  kejserlige 
Sommerpalads  tæt  ved  Pekin,  som  i  1860  under  den  fransk- 
engelsk-kinesiske Krig  plyndredes  af  de  Allieredes  Tropper,  og 
som  indeholdt  de  rigeste  og  fuldstændigste  Samlinger  af  kinesiske 
Kunstværker,  der  nogen  Sinde  have  eksisteret.  Kinas  store 
Kejser,  Kien  Lung,  opbyggede  Paladset,  som  han  og  hans  Efter- 


169 

kommere  indrettede  til  et  Slags  Museum,  hvor  de  efterhaanden 
gennem  Tribut,  ved  Foræringer,  Konfiskationer,  Køb  og  paa 
anden  Alaade  samlede  de  uhyre  Rigdomme  af  Kunstsager,  Antikker, 
Smykker,  Guld-  og  Sølvsager,  Broderier  og  Silkestoffer,  som  de 
raa  Soldater  dels  opbrændte  og  ødelagde,  dels  rovede,  plyndrede 
og  spredte  for  alle  Vinde,  hvorefter  Englænderne  satte  Kronen 
paa  Værket  ved  at  lade  denne  Perle  af  kinesisk  Arkitektur  og 
kunstnerisk  Udsmykning  nedbrænde  til  Grunden. 

Malerkunsten  har  haft  sine  Disciple  i  Kina  i  det  mindste  i 
to  Tusind  Aar.  Ulykkeligvis  er  intet  Værk  af  hine  gamle  Dages 
Kunstnere  bevaret  indtil  vor  Tid  —  en  simpel  Følge  af  det 
Stofs  Forgængelighed,  paa  hvilket  de  henkastede  deres  Billeder, 
men  Landets  Annaler  indeholde  utvetydige  Vidnesbyrd  derom. 
Der  eksisterer  autentiske  Biografier  af  kinesiske  Malere  fra  det 
3dje  til  det  14de  Aarhundrede,  og  man  ved  med  Bestemthed,  at 
Kinas  skønneste  Kunstperiode  faldt  mellem  det  syvende  og  det 
tiende,  da  Kejsere,  Prinser  og  Stormænd  kappedes  med  hver- 
andre om  at  danne  Billedgallerier,  hvis  Ry  er  naaet  ned  til  vor 
Tid,  medens  de  forgængelige  Kunstværker,  som  prydede  deres 
Sale,  forlængst  ere  opædte  af  Tidens  Tand  eller  paa  anden 
Maade  forsvundne  fra  Jordens  Overflade.  De  mongolske  og 
senere  de  tartariske  Invasioner  og  Erobringer  øvede  deres  ode- 
læggende  Indflydelse,  og  det  nu  regerende  Dynasti  har  sat  Kronen 
paa  Værket  ved  siden  sin  Tronbestigelse  i  1644  at  have  gjort 
sit  yderste  for  at  fremme  Agerbruget  paa  Kunstens  og  Industriens 
Bekostning,  en  Bestræbelse,  der  kun  er  lykkedes  alt  for  godt. 

Medens  man  altsaa  intet  haandgribeligt  Vidnesbyrd  besidder 
om  Malerkunstens  tidlige  Standpunkt,  og  de  Malerier,  der  nu  til 
Dags  findes  bevarede,  alle  ere  af  en  moderne  Dato,  er  det  dog 
ubestrideligt,  at  disse  have  Spor  af  store  nedarvede  Traditioner 
og  vidne  om  en  Smag  og  Kunstsans,  der  i  al  sin  Særhed  og 
Forvildelse  ingenlunde  er  til  at  foragte. 

Den  kinesiske  Kunstner  maler  med  Vandfarve  eller  med 
»Tusch«  paa  Silke,   Papir,   Træ   eller  Porcelæn.     Hans  Silke-   og 

Papirsmalerier  opklæbes  paa  lange  Strimler  af  samme  Materiale 
og  ophænges  uden  Rammer,  men  forsynede  i  den  nederste  Ende 
med  en  Stok  af  Elfenben,  Ben  eller  Træ,  der  tjener  til  at  holde 
Billedet  udstrakt. 

Hans  Motiver  ere  som  oftest  fantastiske,  hentede  fra  den 
kinesiske  Mytologi,  imaginære  Billeder  af  gamle  Kejsere,  Stats- 
mænd, Krigere  eller  andre  historiske  Personer;  legendære  Dyr, 
Drager,  Fonikser  og  Enhjorninger.  Men  han  fremstiller  ogsaa 
nyere  historiske  Begivenheder  saavel  som  Scener  fra  det  daglige 
Liv,  Dyr,  Træer,  Blomster  og  Landskaber.  Han  giver  sin  Fantasi 
frit  Spillerum  og  kender  ingen  Realisme  i  sin  Kunst.  Det 
specielt  betegnende  for  denne  er  netop  det  fantasifulde,  uind- 
skrænket Frihed  og  Foragt  for  alle  bundne  Regler.  Han  har 
opdaget,  at  geometriske  Former  høre  Døden  til,  og  hans  Billeder 
ere  fremfor  alt  fulde  af  Liv  og  Bevægelse.  Det  monstrøse,  fanta- 
stiske og  umulige  skræmmer  ham  ikke.  Oldinge,  der  ride  gennem 
Skyerne  paa  ildsprudende  Drager,  unge  Kvinder  sejlende  o\'er 
det  oprørte  Hav  i  Muslingeskaller  eller  paa  Skildpadderyg,  Løver 
med  Hestefødder  og  Heste  med  Lovefødder,  Dyr,  Fugle  og  ind- 
bildte Uhyrer,  der  aldrig  have  eksisteret  andre  Steder  end  i  hans 
Fantasi,  og  fremstillede  i  alle  Slags  urimelige  og  umulige  Situationer 
og  Stillinger,  ere  netop  hans  Yndlingstemaer. 

Hans  Farveblandinger  og  hans  Udforelse  af  Detaillerne  i  et 
Maleri  ere  imidlertid  tidt  aldeles  mesterlige.  Stoffet  i  en  Dragt, 
Tegningerne  paa  en  Vase,  Formen  og  Farven  af  en  Blomst  eller 
et  Blad,  eller  Ansigtstrækkene  paa  en  Figur,  ere  udforte  med 
beundringsværdig  Finhed  og  Troskab.  De  af  hans  D}Te-  og 
Blomstermalerier,  hvor  han  holder  sig  til  Virkeligheden  paa 
Fantasiens  Bekostning,  ere  uovertræffelige  i  al  deres  Simpelhed. 
Med  aabent  kunstnerisk  Øje  for  det  betegnende  og  karakteristiske 
i  en  Stilling,  det  individuelle  i  et  Udtryk  eller  en  Bevægelse, 
fæstner  han  denne  paa  Papiret,  og  med  en  Farvesans,  der  maa 
have  kostet  ham  lang  Læretid  og  omhyggeligt  Studium,  giver 
han  sit  Billede  Lys  og  Liv.      Absolut   uheldig   er   han    med    sine 

Landskaber  og  sit  Figurmaleri.  Han  har  ikke  udgransket  Perspek- 
tivets Mysterier,  og  han  kender  intet  til  Anatomi,  saa  hans 
Billeder  ere  derfor  rene  Misfostre  paa  disse  Felter. 

Kineseren  er  en  varm  Beundrer  af  Symbolismen,  og  denne 
spiller  en  ikke  ringe  Rolle  i  hans  Kunst.  Symbolske  Malerier 
ere    gængse  Foræringer    mellem   Slægtninge    og  Venner    og    op- 


Vægmaleri  i  et  Tempel  ved  Amoy. 


bevares  med  Omhu  gennem  Generationer.  Billedet  af  en  Olding, 
et  Fyrretræ  eller  en  Skildpadde  er  ensbetydende  med  Ønsket 
om  en  høj  Alder,  en  Stork  om  Held  i  dit  Embede  og  en  Drage 
om  litterær  Udmærkelse.  Der  eksisterer  et  helt  Tegnsprog,  som 
den  dannede  Kineser  er  fuldkommen  inde  i,  og  som  gentager 
sig  overalt  under  Tusind  Former.  En  Vifte  med  Billedet  af  et 
Par  Gæs  eller  »Mandarin-Ænder«  ønsker  dig  til  Lykke   i  Anled- 

ning  af  dit  Bryllup;  et  Tæppe,  i  hvis  Hjorne  er  broderet  en 
Flagermus,  tolker  dig  Giverens  bedste  Ønsker  paa  din  Fødsels- 
dag; en  Tekop  med  tre  Ferskener,  malede  paa  Bunden,  lover 
dig  hundredaarigt  Liv;  og  de  mystiske  Tegn  paa  din  Tallerken 
»de  fem  Lykkegaver« :  Hoj  Alder,  Sundhed,  Embede,  Sønner 
og  en  rolig  Dod. 

Kineseren  benytter  i  en  meget  udstrakt  Grad  sine  Ordtegn 
til  Ornamentering,  og  deres  elegante  Former  egne  sig  vel  hertil. 
Kaligrafien  har  derfor  naaet  en  enestaaende  Udvikling  i  Kina. 
Hvert  Hus,  hver  Butik,  hver  Stue  er  behængt  med  kaligrafiske 
Kunstværker,  Citater  fra  Klassikerne,  Ordsprog,  gode  Ønsker, 
velklingende  Sætninger,  Vers  og  Prosa  i  uendelig  Mangfoldighed. 
En  af  de  største  Udmærkelser,  der  kan  blive  en  Kineser  til  Del, 
er  Tilsendelsen  af  en  Silke-  eller  PapirsruUe  med  Kejserens  Auto- 
graf, et  Vers  eller  et  Citat,  skrevet  med  »Purpurpennen«.  Det 
er  en  Helligdom,  der  opbevares  fra  Generation  til  Generation 
som  Familjens  største  Stolthed  og  dens  kostbareste  Arvestykke. 

Det  er  gennem  Porcelænsmaleriet,  at  man  har  gjort  Bekendt- 
skab med  Kunstens  høje  Standpunkt  i  Kina  for  nogle  Aar- 
hundreder  tilbage,  og  det  er  her  Stoffets  større  Varighed,  vi 
have  at  takke  for,  at  der  endnu  i  vore  Dage  findes  haandgribe- 
lige  Beviser  herpaa  i  de  ofte  prægtige  og,  paa  Grund  af  deres 
Alder  og  Sjældenhed,  kostbare  Stykker  af  kinesisk  Porcelæn,  der 
bevares  i  Museer  og  Samlinger  saavel  i  Kina  som  i  Europa. 
Porcelænsfabrikationens  Oprindelse  taber  sig  i  Aarhundreders 
Mørke.  Saa  langt  tilbage  som  Aar  1004  grundlagdes  under 
Sung-Dynastiet  den  store  kejserlige  Porcelænsfabrik  i  Tjing-Te- 
Tjen  paa  den  østlige  Bred  af  Po-Jang  Soen  i  Provinsen  Kvangsi, 
hvor  den  endnu  florerer,  om  den  end  ikke  længere  sysselsætter 
en  Million  Arbejdere,  som  i  sin  G]an.speriode  før  de  store  Om- 
væltninger i  Slutningen  af  det  ellevte  Aarhundrede,  da  det  nord- 
lige Kina  skiltes  fra  det  sydlige.  Fabrikken  standsede  sin  Virk- 
somhed under  det  store  Taiping  Opror  i  Halvtredserne,  men  har 
atter  rejst   sig  som   en  Foniks   af  sin  Aske,    og    sender  allerede 

nu  den  mørke  Røg  i  Vejret  fra  over  fem  Hundrede  Ovne.  Alle- 
rede inden  denne  Fabriks  Oprettelse  produceredes  Porcelæn, 
specielt  Vaser,  andre  Steder  i  Kina,  f.  Eks.  i  Ting-tjov  i  Tjili 
og  i  Lung-Tjuen  i  Tjekiang  Provinsen,  men  det  var  først  under 
det  sydlige  Sung-Dynasti  (1127 — 1280),  at  det  kom  ret  i  Mode, 
og  at  Fabrikanterne  begyndte  at  kappes  med  hinanden  i  Farve, 
Form  og  Dekorationer.  Det  hvide  Porcelæn  fra  Ting-tjov 
maatte  vige  Pladsen  for  det  mørkeblaa  fra  Ju-tjov,  hvilket  atter 
afløstes  af  æggehvidt  og  lyseblaat,  der  udgik  fra  den  kejserlige 
Fabrik  i  Kaj-feng-fu  paa  den  sydlige  Bred  af  den  Gule  Flod, 
hvor  Hoffet  den  Gang  residerede. 

Under  Yiien-Dynastiet  (1280 — 1368)  skred  Porcelænsfabrika- 
tionen  frem,  men  det  var  dog  først  under  det  efterfølgende  Ming- 
Dynasti  (1368 — 1654)  og  under  de  første  Kejsere  af  det  nu 
regerende  Dynasti,  at  den  naaede  sin  højeste  Udvikling.  Krukker, 
Vaser,  Skaale,  Flasker,  Kopper  og  Bægere  fra  Jung-Los,  Siuen-Tes 
og  Tjeng-Hvas  Regering  kappedes  med  lignende  Sager  fra  Kang- 
His  og  Kien-Lungs  Tider  i  Farve,  Form,  Glasur  og  Dekoration. 
Ming  Porcelænet  er  ikke  overtruffet,  hverken  for  eller  senere, 
hverken  i  Kina  eller  Europa. 

Formerne,  der  arvedes  fra  de  ældgamle  Kobbervaser  og 
Offerkar,  ere  forblevne  næsten  uforandrede,  men  Farverne  og 
Dekorationerne  ere  skiftede  mange  Gange  i  Aarhundredernes 
Lob.  Ming  Porcelænet  udmærker  sig  ved  sine  levende,  glinsende 
Farver,  sin  glimrende  Glasur  og  sine  kunstneriske  Tegninger  af 
Landskaber,  Blomster  og  Figurer,  medens  Fabrikanterne  under 
Kien-Lung  og  Kang-Hi  lagde  an  paa  ensfarvede  Sager  med  pragt- 
fuld Glasur,  ophøjet  Arbejde,  rige  Farver  og  Inskriptioner,  ofte 
paa  Vers. 

Billedhugger-  og  Billedskærerkunsten  excellerer  som  Maler- 
kunsten i  fantastiske,  bisarre  Former,  saavel  som  i  Finhed  og 
Renhed  i  Detaillerne.  De  for  øvrigt  faa  eksisterende  gamle 
Monumenter  af  Marmor  og  Granit  afgive  som  Malerierne  og 
Porcelænet  Beviser  paa,  hvor  uendelig  højt  de  tidligere  Kunstnere 

stode  over  deres  nulevende  Efterkommere.  I  Templerne,  ved 
Gravene  og  i  de  forfaldne  Paladser  stoder  man  paa  Guder,  Dyr 
og  Mennesker,  udhuggede  i  Sten,  stobte  i  Bronze  eller  udskaarne 
i  Træ,  varierende  i  Motiver  og  Former  i  en  rig  Uendelighed. 
Kunstnerne  have  ogsaa  her  foretrukket  det  mystiske,  fantastiske 
og  urimelige,  og  have  givet  deres  Kæphest  lose  Tojler.  Mægtige 
Skildpadder,  bærende  paa  store  Marmortavler  dækkede  med  ind- 


Teinpel. 


mejslede  Inskriptioner,  betegne  Indgangen  til  et  eller  andet 
Tempel ;  fritstaaende  udhuggede  Stenportaler  minde  om  en  eller 
anden  udmærket  Mands  Liv  og  Død;  lange  Alleer  af  Elefanter, 
Kameler,  Lover,  Bukke,  Præster  og  Krigere  i  overnaturlig  Stør- 
relse bevogte  Indgangen  til  de  gamle  Kejsergrave;  Triumfbuer, 
Pagoder,  Templer  og  Kapeller  dækkede  med  det  fineste  Knip- 
lingsværk  af  Sten  og  Marmor,  forestillende  skældækkede  Drager 
med  aabne  Gab  og  udstrakte  Klor,  eller  sirlige  Blomster,  Frugter 

og  Blade,  saa  fine  og  saa  skære,  at  de  synes  at  bevæge  sig  i 
Vinden,  staa  her  og  der  tilbage  mellem  Ruinerne  af  fordums 
Storhed  og  Pragt,  der  længst  har  maattet  vige  Plad^^en  for  For- 
ladthed, Forfald  og  Ødelæggelse. 


Gudebillede. 


De  kolossale,  prægtige  Bronzestobninger,  der  eksistere  fra 
Kien-Lungs  Dage,  Klokker,  Rogelsesurner,  Offerkar,  Dyrefigurer 
og  astronomiske  Instrumenter  staa  uovertrufne  i  kunstnerisk  Ud- 
forelse og  i  Metallets  Finhed,  der,  trods  al  Forsømthed,  har 
bevaret  Kunstværkerne  uskadte  gennem  næsten  to  Aarhundreder, 
medens  Udskæringer  i  Elfenben,  Nefrit,  Krystal  og  Horn,  sammen 
med  rigt  dekorerede  og  smagfuldt  udførte  Lak-Æsker,  Vaser, 
Møbler,  Lamper  og  Hundrede   andre  Ting,   altsammen   taler  højt 

om  en  forsvunden  Periode,  hvor  Kinas  Kunst  stod  paa  Højde 
med  Nutidens  i  Europa,  en  Periode,  der  er  kvalt  under  det 
mantsjuriske  Aag  for  maaske  aldrig  mere  at  leve  op  i  det 
himmelske  Rige. 

Arkitekturen  har  ikke  efterladt  sig  varige  Minder  fra  længere 
tilbage  end  nogle  faa  Menneskealdre,  naar  undtages  ganske  enkelte 
større    Byggeværker  som   f  Eks.   de   imponerende   Templer,    op- 


TeiupelForgaarcl. 


rejste  over  Kejserbegravelserne  nær  Pekin,  hvor  otte  Kejsere  af 
det  regerende  Dynasti  ligge  begravede.  Materialets  Forgængelig- 
hed, og  den  lidet  substantielle  Maade,  hvorpaa  Kineseren  udforer 
sine  Byggeforetagender  sammen  med  den  Omstændighed,  at  han 
ikke  kender  til  andre  offentlige  Bygninger  end  Yamens,  Templer 
og  Pagoder,  og  den  Besynderlighed,  at  ingen  skotter  om  Ved- 
ligeholdelsen af  et  een  Gang  fuldført  Værk,  har  bidraget  til,  at 
denne  Kunstgren   har   maattet   træde   stærkt   i  Skyggen    for    sine 

Søstre,  og  at  den  er  bleven  staaende  i  sin  Udvikling  gennem 
Aarhundreder.  Den  ensformige,  simple  Stil,  hvori  alle  kinesiske 
Bygninger,  ofifentlige  og  private,  ere  holdte,  er  rimeligvis 
den  samme,  som  eksisterede  paa  Konfucius'  Tid,  og  minder 
med  sine  lave  Mure,  runde  Søjler,  spidse  Tage  og  snirklede 
fremspringende  Gavle    om   Mongolens  Telt,    rejst    af  Stolper    og 


,^^  'fVh:^'-. 


Kinesisk  'remjiel. 


Dyrehuder.  Af  virkelig  storartede,  gamle  Monumenter  ejer 
Kina  vist  kun  to,  den  store  Mur  og  Kejserkanalen.  Men  det  er 
gaaet  disse  Storværker  som  alt  andet.  Overladte  til  Forsømmelse 
og  Forfald  er  den  500  danske  Mil  lange  Mur,  som  Kejser  Tjing- 
Wong  af  Tsin-Dynastiet  for  mere  end  2000  Aar  siden  lod  op- 
føre i  5  Aar  fra  det  østlige  Ocean  til  Grænsen  af  Shansi  til  Be- 
skyttelse imod  Tartarerne,  og  som  han  lod  forsyne  med  Taarne, 

Bastioner  og  Kanoner,  nu  til  Dels  sunket  i  Grus.  Taarnene  ere 
nedrevne,  de  haardbrændte  Mursten,  hvormed  Ydersiderne  af  den 
40  Fod  høje  Vold  vare  dækkede  og  som  vare  tilstrækkelige  til 
Bygningen  af  et  nyt  London,  ere  bortslæbte,  Kampestensfunda- 
mentet  er  dækket  af  Sandet,  og  Muren  er  sunken  ned  til  i  sin 
største  Længde  at  være  en  ussel  Jordvold,  som  man  kan  skræve 
over.  Samtidig  er  der  nutildags  ikke  tilstrækkeligt  Vand  i  den 
200  Mil  lange  Kanal  til  at  en  Pram  kan  flyde,  og  ikke  Sten  paa 
Sten  tilbage  af  den  Granitsætning,  der  dækkede  dens  Sider  den 
Gang,  da  store  Skibe  sejlede  gennem  dens  Hundrede  Sluser,  og 
hele  Ristributten  fra  de  sydlige  Provinser  befordredes  til  Pekin 
paa  dens  rolige  Vande. 


HAANDVÆRKEREN. 


G. 


raa  igennem  de  smalle  Hovedgader  i  en  hvilken  som  helst 
kinesisk  By  eller  Landsby  og  læg  Mærke  til  deres  Fysiognomi. 
Butik  ved  Butik,  Værksted  ved  Værksted  i  hvert  eneste  af  de 
lave,  een-etages  Huse,  hvor  det  forreste  Rum,  aabent  til  Gaden 
i  hele  sin  Bredde,  ufravigelig  gør  Tjeneste  som  Udsalg  og  Rummet 
bagved  som  Lager  og  Værksted,  medens  Beboelseslejligheden 
for  Familjen  findes  paa  den  modsatte  Side  af  den  lille  firkantede 
Gaardsplads,  der  som  Regel  ligger  midt  i  det  beskedne  og  ind- 
skrænkede Bygningskompleks.  Folkene,  Svendene  og  Drengene, 
ere  henviste  til  at  spise  og  sove  paa  selve  Disken  eller  under 
denne,  om  Sommeren  endogsaa  paa  Gaden  uden  for  Huset  eller 
paa  det  flade  Tag. 

Den  ringe  Plads  er  udnyttet  til  det  mest  mulige,  og  de  tjenst- 
gørende Apparater  ere  faa  og  simple.  En  Disk  og  nogle  Rækker 
Hylder  og  Knager  i  Butikken,  fyldte  med  Forretningens  Varer; 
Stabler  af  Raamateriale  og  hel-  eller  halvfærdige  Artikler  i  Værk- 
stedet, højst  et  Par  simple  umalede  Træbænke  eller  Stole,  nogle 
faa  Papirslamper  hængende  ned  fra  Loftet,  et  Sæt  eller  to  af  de 
velkendte  Papirsstrimler,  bemalede  med  Valgsprog  eller  Citater, 
paa  Væggene  og  et  Gudebillede  paa  et  simpelt  Alter  med  et 
Par  røde  Tællepraase  foran  og  intet  videre.     Ingen  Bekvemmelig- 

heder  eller  Attrapper  for  Kunderne,  der  maa  kobslaa,  lade  sig 
betjene  og  betale  staaende  enten  i  den  smalle  Gang  mellem 
Disken  og  Gaden  eller  ude  paa  selve  denne,  medens  Svendene 
og  Drengene,  staaende  eller  siddende  paa  Hug  paa  det  blotte 
Sten-  eller  Lergulv,  tilvirke  Varerne  for  Øjnene  af  dem.  Maskiner 
kender  Kineseren  intet  til;  alt,  der  kommer  fra  hans  Værksted, 
er  »Haandarbejde«,  Moderne  genere  ham  ikke;  de  skifte  ikke 
som  hos  den  urolige,  utilfredse  Europæer  fra  Dag  til  Dag  eller 
fra  Aar  til  Aar.  Møbler,  Klæder,  Hatte,  Støvler,  Husgeraad  og 
Ligkister  laves  i  Dag  over  den  samme  Form,  af  det  samme 
Materiale  og  med  de  samme  Redskaber  og  Værktøj  som  for 
Hundrede  Aar  siden,  ens  over  hele  Kina  med  kun  ganske  faa 
lokale  Afvigelser.  Butiksvinduer,  Udhængsskabe,  Udstillinger 
eller  i  det  hele  taget  Avertissementer  ud  over  de  dekorative 
Skilte,  der  dække  Husets  Fagade,  eksistere  ikke,  men  derimod 
flytte,  navnlig  i  de  større  Byer,  Haandværkere  af  samme  Art 
sammen  gadevis,  saa  at  Benævnelserne  Skomagerstræde,  Paraply- 
gyde, Hattegade  og  Smedetorv  have  deres  fulde  praktiske  Betyd- 
ning og  Berettigelse.  Som  med  Produkterne  saaledes  med  Produ- 
centerne. Den  samme  Konservatisme  og  Stagnation  gør  sig 
gældende  begge  Steder.  En  Kineser  besidder  i  Grunden  ingen 
Individualitet.  Han  er  en  Del  af  en  gigantisk  Samfundsmaskine, 
en  enkelt  Tand  i  et  af  de  mange  Millioner  Kamhjul,  der  fra 
umindelige  Tider  bevæge  sig  i  de  samme  Retninger.  Hans  Plads 
i  Familjen  og  i  Samfundet  er  ham  anvist  fra  Fødslen,  og  intet, 
eller  saa  godt  som  intet,  overlades  til  hans  eget  Initiativ.  Han 
følger  tæt  i  sine  Fædres  Fodspor,  ikke  alene  hvad  Opdragelse 
og  Tankesæt  angaa,  men  ogsaa  i  Stilling  og  Profession.  Er 
hans  Fader  Læge,  arver  Sønnen  hans  Recepter  og  hans  Patienter, 
er  han  Købmand,  lærer  han  at  læse,  skrive  og  specielt  at  regne, 
og  er  han  Skomager,  bliver  han  ved  Læsten.  Saa  snart  den 
tarvelige  Ungdomsundervisning  er  tilendebragt,  anbringes  han  i 
Værkstedet  eller  sættes  i  Lære  hos  en  anden  Haandværker  for 
at  fortsætte  Fædrenes  Gerninger  ad  de  samme  Veje,  i  de  samme 

Furer  og  paa  de  samme  Steder,  hvor  Slægtens  forudgaaende 
Generationer  have  levet,  arbejdet,  lidt  og  stridt.  Fra  det  Øjeblik 
den  unge  Kineser  anbringes  i  Lære,  begynder  han  at  »æde 
Bitterhed«.  Hans  Liv  er  fra  nu  af  et  uafbrudt  Slid  fra  den  tid- 
lige Morgen  til  den  sene  Aften  med  som  Regel  flere  Puf  og 
Stod  end  Hvile  og  Mad.  Han  maa,  saa  længe  han  er  Lære- 
dreng, udfore  alle  de  groveste  Arbejder  i  Huset,  være  Kokkepige, 
Stupige  og  Barnepige  paa  een  Gang,  foruden  at  passe  sin  Dont 
i  Værkstedet  og  lære  sit  Haandværk,  og  forst  naar  han,  sæd- 
vanlig efter  tre  Aars  Læretid,  bliver  Svend,  forbedres  hans  Kaar 
en  ringe  Kende,  idet  han  da  modtager  en  Smule  Lon  og  slipper 
for  det  huslige  Slaveri.  Det  daglige  Slid  bliver  derimod  det 
samme.  Boden  og  Værkstedet  ere  aabne  fra  Daggry  til  sent 
paa  Natten.  Sondage  eller  Hviledage  kender  han  intet  til,  naar 
undtages  de  tre,  fire  Dage  ved  Nytaarstid,  da  han  holder  Ferie. 
Deri  eneste  Tid  paa  Døgnet,  hvor  han  under  almindelige  Om- 
stændigheder lægger  Arbejdet  til  Side  og  kræver  Hvilens  Ret  er 
under  sine  Maaltider.  Men  disse  tillægger  han  saa  til  Gengæld 
en  Betydning  og  overholder  dem  med  en  Pietet,  der  er  ham 
egen.  Han  lægger  en  Alvor  i  at  spise,  som  gør  denne  Akt  til 
en  af  hans  Tilværelses  vigtigste  Momenter,  der  ikke  maa  for- 
hastes eller  afbrydes  under  noget  som  helst  Paaskud.  Det,  at 
en  Mand  spiser,  er  en  tilstrækkelig  Undskyldning  for  ham  til 
under  alle  Livets  Forhold  at  opsætte  alt  i  en  ubestemt  Tid. 
Europæeren  mener,  at  Tid  er  Penge,  hvorimod  Kineseren  opstiller 
den  Sætning,  at  Penge  er  Mad,  og  alle  hans  Tankehjul  ville  ved 
en  indgaaende  Analyse  findes  at  dreje  sig  paa  disse  to  Tapper, 
Penge  og  Mad.  Han  har  mindre  Hastværk  med  at  spise  end 
med  nogen  anden  Beskæftigelse  og  er  i  Stand  til  at  banlyse 
uvedkommende  Tanker  og  Grublerier  fra  sine  Maaltider,  et  For- 
trin, han  utvivlsomt  nyder  fremfor  den  rastløse,  nervøse  Europæer, 
der  har  altfor  travlt  og  sit  Hoved  for  fuldt  af  andre  Ting  til  at 
nyde  den  fulde  Gavn  af  sin  Føde.  Kineseren  er  paa  ingen 
Maade   kræsen,   og   den   simple  Mands  Planteføde   vilde   befindes 

utilstrækkelig  for  den  kødædende  Kaukaser,  men  hans  Mad  er 
omhyggelig  tilberedt,  tilstrækkelig  kogt  og  sættes  til  Livs  med 
en  Ro  og  Grundighed,  der  holder  hans  Fordøj elsesorganer  i  for- 
svarlig Stand.  Og  han  kan  pege  paa  sine  Vise  som  Forbilleder 
herfor.  Thi  staar  det  ikke  skrevet  om  selve  »Mesteren«,  at  han 
kun  nød,  hvad  der  var  vel  tilberedt,  og  at  han  spiste  langsomt 
og  med  Eftertanke,  medens  han  krydrede  Maaltidet  for  sine 
Disciple  med  sine  uforgængelige  Visdomsord.  Muskelstærk  blixer 
Kineseren  ganske  vist  ikke  af  sin  Plantefode,  men  dog  i  Stand 
til  at  udholde  Arbejde  og  Strabadser  under  en  brændende  Sol  i 
et  usundt  Klima  i  en  Længde  og  Udstrækning,  som  der  ikke 
kan  være  Tale  om  for  Europæernes  Vedkommende.  Men  mangler 
han  Muskler,  mangler  han  ogsaa  Nerver,  og  det  er  maaske  netop 
denne  negative  Egenskab,  der  sætter  ham  i  Stand  til  at  udholde 
alt  sit  Slid  og  begaver  ham  med  en  Sejghed,  der  erstatter,  hvad 
han  mangler  i  fysisk  Styrke.  Ingen  er  som  ham  skabt  til  at 
arbejde  uden  at  trættes,  men  ogsaa  uden  at  tænke.  Han  vil 
skrive  af  som  en  Automat  fra  Morgen  til  Aften  uden  at  forstaa 
eller  erindre  et  Ord  om,  hvad  han  skriver;  han  vil  udfore  de 
fineste  Udskæringsarbejder  med  en  Maskines  Nøjagtighed,  de 
samme  Hammerslag,  de  samme  Haandbevægelser  Dag  ud  og 
Dag  ind  uden  nogen  Sinde  at  tillade  sig  en  Variation  eller  tænke 
sig  en  Forbedring,  og  tilsyneladende  uden  Bevidsthed  om,  at 
hans  Arbejde  er  ensformigt  eller  at  denne  Ensformighed  kan 
brydes.  Han  vil  gaa  i  den  samme  Trædemølle  med  lukkede 
Øjne  hele  sit  Liv  igennem  uden  at  tage  Initiativet  til  eller  ønske 
sig  en  Forandring.  Sæt  ham  til  en  bestemt  Gerning,  og  han  vil 
udføre  den  flittig,  taalmodig  og  punktlig ;  giv  ham  et  Par  Støvler 
at  forsaale  og  han  vil  være  paa  sin  Plads,  men  bestil  et  Par  nye 
og  giv  ham  et  Par  gamle  at  sy  efter  med  Lapper  paa  Siderne, 
og  han  vil  troligt  kopiere  dem  plus  Lapperne,  om  man  da  ikke 
specielt  har  frabedt  sig  disse.  Fornøjelser  har  han  saa  godt  som 
ingen  af  til  at  veje  op  med  alt  hans  Slid,  og  Komfort  er  et 
ukendt   Begreb,    som    ikke    en  Gang    eksisterer    i    hans  Ordbog. 

Han  bygger  sit  Hus  efter  den  samme  stereotype  Maade  som 
hans  Forfædre,  og  det  indre  svarer  til  det  ydre.  Fire  nøgne 
Vægge,  Vinduer  med  Papirsruder,  der  give  utilstrækkelig  Lys 
og  Lul't,  Murstens-  eller  Lergulv ;  i  Stedet  for  Kamin  eller  Kakkel- 
ovn, en  »Kang«,  hvori  han  fyrer  med  Kul,  Brænde,  Trækul  eller 
torret  Gødning,  og  hvorpaa  kan  enten  fryser  halvt  ihjel  eller 
steges  mør,  medens  han  samtidig  halv  kvæles  af  Røg  og  Sod. 
Hans  Møbler  ere  haarde,  umagelige  og  upraktiske  med  Træ-  eller 
Stensæder;  hans  Seng  en  Træ-  eller  Murstensflade,  hvorover  han 
spreder  et  vatteret  Bomuldstæppe ;  hans  Hovedpude  en  Træklods ; 
hans  Service  et  Par  simple  Porcelænsskaale  og  et  Par  Træ- 
Spisepinde;  hans  Befordring  en  Hjulbør  eller  en  Kærre  uden 
Fjedre  eller  Sæder,  hvor  han  sætter  sig  paa  Hug  paa  Bunden 
og  lader  sine  Indvolde  ryste  sammen  paa  de  gyselige  Veje;  Be- 
lysningen i  hans  kolde,  fugtige  og  uhyggelige  Bolig  besørges  af 
osende,  stinkende  Olielamper  eller  af  rygende  Tællepraase,  Op- 
varmningen af  et  Kobberbækken  med  glødende  Trækul,  der 
næppe  strække  til  at  varme  hans  valne  Fingre,  saa  at  han  kun 
undgaar  at  fryse  ihjel  om  Vinteren  ved  at  iføre  sig  et  halvt 
Dusin  Sæt  Klæder,  det  ene  uden  paa  det  andet,  medens  han 
saa  til  Gengæld  om  Sommeren  ikke  betænker  sig  paa  at  sove 
paa  Taget  eller  paa  Gaden  nøgen  som  Vorherre  skabte  ham  og 
med  intet  andet  mellem  sig  og  den  fugtige  Jord  end  en  tynd 
Straamaatte. 

Og  over  alt  dette  Uhygge  og  Urede,  det  utroligste  Griseri, 
der  er  typisk  for  ham,  og  som  faar  En  til  at  tro,  at  hans 
Organisation  eller  i  alt  Fald  hans  Lugteorganer  maa  være  for- 
skellige fra  andre  Menneskers.  Ikke  alene  tager  han  intet  som 
helst  Hensyn  ved  Indretningen  af  sin  Bolig,  men  han  tilside- 
sætter med  en  sublim  Foragt  alle  den  europæiske  Videnskabs 
fundamentale  hygiejniske  Principper.  Han  lever,  spiser,  arbejder 
og  sover  over  en  aaben  Kloak;  han  forretter  sin  Nødtørft  i  sit 
Soveværelse  eller  paa  aaben  Gade  og  udtommer  sine  Huskar  i 
sin  Baggaard;    han  kender   intet   til  et  Renovationsvæsen  og  op- 

dynger  alt  Skarn  uden  for  sinHusdor;  han  vadsker  sine  Klæder  i 
stinkende  Mudderpøle,  sine  Grøntsager  og  sin  Ris  sammesteds; 
han  deler  Husrum  med  sine  Husdyr  og  skotter  intet  om  person- 
lig Renlighed ;  han  tager  Bad  een  Gang  om  Aaret,  skifter  Under- 
tøj een  Gang  om  Maaneden  og  betragter  det  som  den  natur- 
ligste Ting  af  Verden  at  være  plaget  af  al  Slags  Utøj ;  spytter, 
harker,  hikker,  ræber  og  klor  sig  med  den  allerstørste  Ugenerthed 
overalt  og  til  alle  Tider,  medens  han  som  Regel  er  hengivet  til 
andre  svinske,  østerlandske  Vaner  af  en  saa  modbydelig  Natur, 
at  de  endog  ikke  kunne  beskrives. 

I  et  overbefolket  Land  som  Kina,  hvor  Kampen  for  det 
daglige  Brød  er  endnu  haardere  end  i  Europa,  og  hvor  de 
arbejdende  Klassers  Vilkaar,  som  en  Følge  deraf,  ere  uden 
Sammenligning  langt  uslere,  har  Haandværkeren  selvfølgelig  spar- 
som Udsigt  til  af  sin  ringe  Løn,  der  som  Regel  kun  er  lige  til- 
strækkelig til  at  holde  Sjæl  og  Legeme  sammen,  at  lægge  noget 
til  Side  til  at  etablere  sig  for,  skønt  der  hertil  ikke  fordres 
andet  end  den  ringe  Kapital  til  at  leje  en  Bod  og  til  Indkøb  af 
det  beskedne  Værktøj.  Alle  Næringer  ere  frie;  hvem  der  vil, 
kan  nedsætte  sig  som  Skomager,  Skrædder  eller  Kobbersmed; 
der  forlanges  ingen  Svende-  eller  Mesterprøve;  der  løses  intet 
Borgerskab  og  der  betales  ingen  Skatter.  Men  Konkurrencen  er 
stor;  de  store  Fisk  æde  de  smaa  her  som  i  alle  andre  Samfund, 
og  Haandværkerens  Lod  er  under  alle  Omstændigheder  alt  andet 
end  misundelsesværdig.  Og  dog  har  denne  Klasse  Ord  for  at 
være  den  mest  lovlydige,  roligste  og  lettest  regerede  Klasse  i 
Landet.  Fatalist  som  han  er,  trøster  Kineseren  sig  med,  at  »alt, 
hvad  der  skal  ske,  er  forudbestemt«,  og  kun  sjælden  stamper 
han  imod  Brodden,  om  end  Strejker,  navnlig  imod  Øvrighedens 
Foranstaltninger,  ingenlunde  ere  ukendte.  Bliver  en  eller  anden 
Mandarins  Herredømme  for  uudholdeligt,  flaar  hans  Stab  af 
Vampyrer  Borgerne  for  stærkt,  bestemmer  man  sig  til  at  »lukke 
Boderne«.  Saa  sættes  Skodderne  for,  alt  Arbejde  standses. 
Mester,   Drenge  og  Svende  sætte   sig  paa  østerlandsk   Vis   med 

Benene  over  Kors  og  vente  taal  modig  paa,  at  Muhammed  skal 
komme  til  Bjerget.  Oplob  eller  andre  voldsomme  Demonstra- 
tioner indlader  man  sig  som  Regel  ikke  paa,  skont  det  er 
hændt,  at  vedkommende  Velbaarenhed  har  faaet  sin  Bærestol 
slaaet  til  Spaaner  eller  sin  Yamen  revet  ned  over  Hovedet  paa 
sig.  Men  al  Handel  og  Vandel  standses  pludselig  som  Vandet 
foran  en  Dæmning,  der  truer  med  Gennembrud.  Længere  lader 
Mandarinerne  det  ikke  komme.  De  vide,  at  de  personlig  ville 
blive  holdt  ansvarlige,  hvis  det  kommer  til  Excesser,  og  de  fore- 
trække derfor  at  bøje  sig  for  Folkets  supreme  Vilje,  hæve  ved- 
kommende Paalæg  eller  hvad  der  nu  er  i  Vejen,  hvorefter  Skod- 
derne tages  ned  igen,  og  alt  gaar  i  den  gamle  Gænge. 


BONDEN. 


D. 


'et  egentlige  Kina  (de  i8  gamle  Provinser)  er  Monstret 
paa  et  agerdyrkende  Land.  Saa  at  sige  hver  Kvadratalen  Jord, 
der  ikke  er  udlagt  til  Beboelse  for  de  Levende  eller  de  Dode, 
hine  i  Byerne  og  Landsbyerne,  disse  i  de  Millioner  af  Grave, 
der  dække  Højenes  Sider  og  Markernes  Flader,  og  som  det  er 
Slægtens  helligste  Pligt  at  frede  og  bevare,  er  taget  under  Kulti- 
vation  af  den  flittige  Agerdyrker,  hvis  Tilværelse  er  en  fortsat, 
livsvarig  Kamp  imod  Sult  og  Nød,  fuld  af  uafbrudt  Slid  og 
Arbejde.  Han  har  ingen  Maskiner  og  kun  de  mest  primitive  og 
ufuldkomne  Redskaber  til  at  hjælpe  sig;  Jorden  er  ofte  ufrugtbar 
eller  udmattet  ved  Aarhundreders  Rovdrift;  den  kræver  uophørligt 
Tilsyn  og  Pasning,  og  han  og  hans  Familje  afhænge  saa  direkte 
og  saa  udelukkende  af  dens  Frembringelser,  at  en  mislykket  Host, 
en  Tørke  eller  en  Oversvømmelse  betyde  Nod  og  Savn,  om 
ikke  ligefrem  Sult  og  Død  for  ham  og  hans.  Med  en  ulignelig 
Taalmodighed  og  en  utrolig  Arbejdsomhed  udnytter  han  hver 
Plet,  han  kan  komme  til.  Helt  op  ad  Bjergskraaningerne,  ofte 
lige  til  Toppen,  anlægger  han  sine  Marker,  nogle  af  dem  ikke 
større  end  et  Stuegulv,  snoende  sig  i  Siksak  om  Højenes  Sider, 
byggede  op  i  Terrasser  og  sikrede  med  Fundamenter  og  Sten- 
sætninger,   hvortil   han    med  egne  Hænder  har  slæbt   hver  eneste 

Sten;  ja  selv  Jorden  har  han  tidt  mojsommelig  hentet  op  fra 
Dalen  kurvevis,  og  hver  Draabe  Vand  maa  pumpes  eller  hentes 
sammesteds  fra,  hvor  han  da  ikke  har  kunnet  udnytte  en  eller 
anden  Bjergbæk  til  at  indrette  et  af  sine  sindrige  Overrislings- 
værker.  Hvert  Ukrudtstraa,  hver  Sten,  hvert  Insekt  og  hvert 
visnet  Blad  piller  han  omhyggelig  bort,    indtil  hans  lille  Mark  er 


Kinesisk  ( )verrislingsapparat. 


som  en  velholdt  Køkkenhave.  Intet  gaar  til  Spilde  i  hans  Hus- 
holdning. Han  opsamler  og  benytter  naturlig  Gødning  i  en 
større  Udstrækning  end  maaske  noget  andet  Sted  paa  Jorden, 
og  hans  Marker  ere  derfor  just  ikke  de  mest  vellugtende  Op- 
holdssteder ved  Foraarstider.  Hans  Kvinder  og  Børn  skaanes 
ikke.  De  maa  udfore  deres  Del  af  Arbejdet  og  sammen  med 
Husets  Ko,  Æsel  eller  Bøffel  hjælpe  til  med  at  pløje,  saa,  pumpe 


Vand  paa  Markerne,  skære  Kornet  af,  tærske  det  paa  det 
stampede  Lergulv  foran  den  beskedne  Lade,  male  det  til  Mel 
med  den  primitive  Haandkværn  og  bage  det  til  Brod  i  Husets 
Murstensovn,  og  samtidig  er  der  Hundrede  andre  Ting  at  tage 
Vare  paa;  Toj  maa  væves  og  Klæder  sys  til  hele  Husholdningen, 
thi  Bonden  er  sin  egen  Væver,  Skrædder  og  Farver;  Svin,  Fions 
og  Ænder  maa  passes  og  opdrættes,  og  endda  bliver  der  Tid 
til  en  Række  Husflidsarbejder,  hvoraf  nogle,  f.  Eks.  Straafletningen 
i  de  nordlige  Provinser,  spille  en  ikke  ubetydelig  Rolle  i  Landets 
Industri.  Hans  Arbejde  er  aldrig  til  Ende  i  et  Land,  hvor  der 
—  i  alt  Fald  hvad  angaar  de  sydlige  Provinser  —  ingen  Vinter 
eksisterer,  og  hvor  Jorden  er  klar  til  en  frisk  Saaning,  saa  snart 
en  Host  er  taget  af  Markerne. 

Teoretisk  og  nominelt  er  alt  Land  Kejserens  efter  den 
almindeligt  anerkendte  Maksime,  at  alt  under  Himlen  tilhorer 
ham,  og  at  alle  Mennesker  ere  hans  Tjenere,  men  i  Virkelig- 
heden har  fra  umindeligeTider  det  hele  opdyrkelige  Areal  i  selve 
Kina  tilhort  Bønderne  under  Skøder,  udstedte  og  kontrolerede 
af  de  lokale  Øvrigheder  og  kun  betingede  af  Landskattens  Svarelse 
og  af  visse  offentlige  Arbejders  Udførelse,  men  for  øvrigt  af- 
hændeligt,  arveligt  og  fri  Ejendom  i  lige  saa  høj  Grad  som  i 
andre  Lande.  Den  eneste  Undtagelse  fra  denne  almindelige 
Regel  danne  visse  Landstrækninger  i  Mantsjuriet  og  Tjili  Provinsen, 
hvormed  det  regerende  Dynasti  efter  Kinas  Erobring  i  1644  for- 
lenede de  tartariske  Prinser,  Høvdinge  og  Generaler,  som  havde 
staaet  det  bi,  eller  som  udlagdes  til  Militærkolonier  og  fritoges 
for  alle  Afgifter  til  Kronen,  imod  at  Lensmændene  forpligtedes 
til  at  gøre  Krigstjeneste.  Enkelte  Steder  uddreves  den  tidligere 
Befolkning  aldeles  for  at  gøre  Plads  for  de  Nyankomne,  men  i 
de  fleste  Tilfælde  forblev  den  paa  Stedet  imod  Erlæggelsen  af 
de  aarlige  Afgifter  til  dens  nye  Herrer,  der  altsaa  traadte  i 
Regeringens  Sted  og  node  Indtægterne  af  Landet.  I  Aarenes 
Løb  synes  Afgifterne  at  være  blevne  forøgede  paa  disse  Lens- 
godser    indtil    5 — 6   Gange    den    almindelige    Landskat    med    det 

Resultat,  at  Befolkningen  er  nedsunket  i  den  yderste  Fattigdom 
og  kun  er  i  Stand  til  at  udrede  henimod  Halvdelen.  Land- 
skatten er  i  Almindelighed  ganske  rimelig  og  beløber  sig  gennem- 
snitlig til  V20  eller  V30  af  Bruttoudbyttet.  Den  betales  direkte 
til  Regeringen  og  er  en  af  dennes  vigtigste  Indtægtskilder,  skønt 
den  efter  forskellige  Overslag  næppe  andrager  stort  mere  end 
en  30  til  35  Millioner  Tæls  (120 — 145  Millioner  Kroner)  aarlig. 
Den  opkræves  af  Herredsfogederne,  der  imidlertid  ikke  aflægge 
detailleret  Regnskab  for  den,  men  hvert  Distrikt  er  ved  et  kejser- 
ligt Reskript  af  171 1,  der  regulerer  og  fastsætter  Landskatten, 
ansat  i  Regeringens  Boger  til  en  vis  Sum,  som  han  er  pligtig  at 
tilsvare,  enten  han  opkræver  mere  eller  mindre.  Som  Regel  og 
i  almindelige  Aar  staar  han  sig  ved  dette  Arrangement,  især  da 
han  ikke  generer  sig  for  fra  Tid  til  anden  at  paalægge  smaa 
ekstra  Afgifter  i  Form  af  Opkrævningsgebyr,  Befordringsgodt- 
gørelse, Vægttab  og  lignende,  der  som  Regel  betales  uden  Knurren, 
skønt  hvert  regulært  Skøde  ifølge  det  nysnævnte  Reskript  skal 
indeholde  en  nøjagtig  Angivelse  af  Landskattens  Størrelse.  Disse 
»squeezes«  beløbe  sig  tidt  indtil  halvt  saa  meget  igen.  Herreds- 
fogeden faar  imidlertid  ikke  Lov  til  selv  at  beholde  hele  Over- 
skuddet, men  maa  paa  sin  Side  afgive  de  sædvanlige  »For- 
æringer« til  sine  Overordnede  og  afholde  de  ordinære  Admini- 
strationsudgifter ved  sit  Embede,  hvorfor  han  ingen  Godtgørelse 
modtager  af  Regeringen.  Dersom  en  eller  anden  Ulykke  skulde 
ramme  Distriktet,  saasom  Misvækst,  Oversvømmelse  eller  lignende, 
hvorved  Høsten  odelægges  eller  Landet  kommer  til  at  ligge 
brak,  er  Herredsfogeden  forpligtet  til  at  indberette  de  nærmere 
Omstændigheder  til  Tronen,  og  en  Eftergivelse  af  Landskatten, 
temporært  eller  permanent  efter  Omstændighederne,  kan  opnaas 
ved  et  kejserligt  Dekret.  Paa  den  anden  Side,  dersom  nyt  Land 
tages  under  Opdyrkning  eller  Distriktet  vokser  i  Velstand  er 
Herredsfogeden  pligtig  til  at  indberette  Forholdene,  for  at  en 
ny  Taksation  kan  finde  Sted  og  Regeringen  faa  sin  Landskat. 
Den    almindeligste    Fremgangsmaade    i    begge    Tilfælde    er,    at 

»Skattedepartementet«  sender  en  speciel  Embedsmand,  som 
inspicerer  Landet  og  bestemmer  Eftergivelsen  eller  de  nye 
Skatters  Størrelse  efter  Omstændighederne. 

Det  folger  af  Bestemmelserne  om,  at  Herredsfogeden  er  an- 
svarlig for  Landskattens  Indkrævning,  at  der  i  hans  Yamen  holdes 
Register  over  alt  skattepligtigt  Land  i  Jurisdiktionen  og  at  et- 
hvert Salg  og  enhver  Transport,  for  at  være  lovgyldig,  maa 
registreres  der;  med  andre  Ord,  Dokumenterne  maa  »tinglæses«. 
Det  er  overalt  ufravigelig  Skik,  at  Sælgeren  udsteder  et  Skøde, 
der  underskrives  af  ham  og  »Mellemmændene«,  derimod  ikke  af 
Koberen,  samt  af  »Tipao'en«,  hvorefter  det  indsendes  i  Duplikat 
til  Herredsfogeden,  som  imod  en  Betaling  af  nominelt  3,  men  i 
Virkeligheden  5  til  6  pCt.  af  Købesummen,  registrerer  Trans- 
aktionen, forsyner  det  ene  Eksemplar  af  Dokumentet,  der  retur- 
neres Parterne,  med  sit  Embedssegl  og  bevarer  det  andet  i  sit 
Arkiv.  Samtidig  forsyner  han  Skødet  med  en  paaklæbet,  officiel 
Attest,  skrevet  paa  rødt  Papir,  hvori  angives  Sælgerens  og 
Køberens  Navne,  Distriktet  og  Sognet,  hvori  Ejendommen  er 
beliggende.  Landskattens  aarlige  Beløb  og  den  Sum,  der  er  betalt 
1  Gebyr  for  Registreringen.  Dette  Dokument  kaldes  et  »rødt 
Skøde«  og  er  den  højeste  Form  af  Adkomst,  der  eksisterer. 
Undertiden  nøjes  man,  for  at  spare  Regi.strationsomkostningerne, 
med  et  »hvidt  Skøde«,  det  vil  sige,  et  der  ikke  er  registreret, 
som  imidlertid  i  Tilfælde  af  Retstrætte  eller  lignende  ikke  vil 
have  lovlig  Gyldighed. 

Skønt  afgaaede  Embedsmænd  og  »Litterati«,  der  danne 
Kinas  eneste  Aristokrati,  idet  de  ganske  faa  virkelige  adelige 
Familjer  forsvinde  i  Mængden,  paa  sine  Steder  eje  større  Land- 
ejendomme, findes  der  dog  ingen  egentlig  Godsejerstand  i  Kina, 
og  de  faa  rige  Landbesiddere  adskille  sig  ikke  paa  nogen  iøjne- 
faldende Maade  fra  den  almindelige  Bondestand,  mellem  hvilken 
de  leve,  om  de  end  paa  sine  Steder,  navnlig  gennem  deres  ud- 
bredte Familjeforbindelser,  udøve  en  stor  lokal  Indflydelse.  I  et 
Land    som    dette,    hvor    det   altid   er   en   mer  eller  mindre  farlig 

Ting  at  bære  Rigdom  til  Skue,  og  hvor  Slægten  i  syvende  og 
syv  Gange  syvende  Led  anser  sig  for  fuldkommen  berettiget  til 
at  leve  paa  de  velhavende  Familjemedlemmers  Bekostning,  gælder 
det  naturligvis  om  at  faa  Folk  til  at  tro,  at  man  ikke  er  bedre 
faren  end  Ens  Nabo.  Hertil  kommer  Vanskeligheden  ved,  selv 
om  man  vil  det,  at  give  Godsejerens  eller  Landjunkerens  Parti. 
Slotte  eller  herskabelige  Vaaninger  vil  man  ikke  kunne  indrette 
sig,  da  gammel  Sædvane  og  Overtro  forbyder  selv  den  mægtigste 
og  rigeste  Kineser  at  go  re  blot  den  ringeste  Afvigelse  fra  den 
ortodokse  Arkitektur,  der  blandt  andet  som  et  Grundprincip 
holder  sig  til  een-etages  Byggeformen.  Skove,  Have-  og  Park- 
anlæg kender  man  intet  til,  og  »Naboerne«  vilde  med  den  elsk- 
værdige Interesse,  som  hver  Mand  tager  i  Næstens  Affærer, 
aldeles  utvivlsomt  modsætte  sig  en  saa  meningsløs  og  unyttig 
Anvendelse  af  den  kostbare  Agerjord;  Heste  og  Køretøjer  vil 
man  ikke  kunne  anvende  sine  Penge  paa  af  den  simple  Grund, 
at  Kina  ikke  ejer  en  eneste  passabel  Kørevej.  Jagt  og  Sport 
forbyder  sig  ligeledes  af  sig  selv.  Hvert  eneste  Stykke  Vildt 
og  hver  eneste  Fugl  er  forlængst  fanget,  dræbt  og  spist  und- 
tagen i  Bjergene  eller  paa  Steder,  der  endnu  ligge  hen  uop- 
dyrkede og  ubeboede  efter  det  formidable  Taiping  Oprør  eller 
efter  lignende  Katastrofer;  Rejser  eller  Udflugter  lader  man  sig 
ikke  let  friste  til,  hvor,  som  her,  der  hverken  findes  Jernbaner, 
Vogne,  Veje  eller  blot  ordentlige  Kroer  og  Hoteller,  og  hvor 
det  at  rejse  betyder  Lidelse,  Savn  og  Ubekvemmelighed  af  en- 
hver Art.  Elegance  og  Ødselhed  i  Klædedragt  har  man  ikke 
megen  Fornøjelse  af,  da  man  for  det  første  er  indskrænket  til 
at  variere  Stoffernes  Farve,  Kvalitet  og  Kostbarhed,  idet  »Moden« 
er  uforanderlig  og  Klædernes  Snit,  saavel  for  Mænd  som  for 
Kvinder,  det  samme  som  det  var  i  Ens  Bedsteforældres  og  Tip- 
oldeforældres Tid  i  samme  Lokalitet,  og  da  man  for  det  andet 
mgen  har  at  pynte  sig  for  eller  at  konkurrere  med.  Selskabelig- 
hed og  Gæstfrihed  trives  kun  i  meget  begrænset  Omfang  og  kan 
umuligt  blive   af  Betydning,   saa  længe  Kønnene  holdes   adskilte, 

og  det  betragtes  som  upassende  for  Mænd  og  Kvinder  at  spise 
ved  det  samme  Bord.  Tilbage  bliver  saa  kun  de  periodiske 
»Tjø-fan«  (Spisegilder),  der  ere  uadskillelige  fra  Bryllupper,  Be- 
gravelser og  lignende  Familjehøjtideligheder  og  som,  da  de  Ind- 
budnes  Tal  sædvanlig  er  legio,  ofte  kunne  stille  tilstrækkelig 
store  Fordringer  til  selv  de  mere  bemidledes  Pengepung  til  Trods 
for,  at  det  er  Skik  og  Brug,  at  Gæsterne  bidrage  til  Omkost- 
ningerne ved  Festen,  enten  med  Spise-  og  Drikkevarer  eller  med 
en  vis  Sum  Penge,  h\is  Størrelse,  der  er  forskellig  paa  de  for- 
skellige Steder  og  ved  de  forskellige  Lejligheder,  altid  er  nøje 
fastsat  ved  gammel  Hævd  og  vel  kendt  af  alle  de  interesserede. 
Ikke  en  Gang  er  det  almindeligt  at  finde,  hvad  man  i  Europa 
vilde  kalde  en  Gaardmandsklasse  mellem  Bønderne.  Den  sæd- 
vanlige Regel  over  hele  Kina  er,  at  en  Mands  Ejendom,  rørlig 
og  urørlig,  efter  hans  Død  deles  imellem  hans  Sønner.  Dersom 
han  ikke  efterlader  sig  saadanne,  kan  han  inden  sin  Død  adoptere 
en  af  sine  mandlige  Slægtninge,  der  saa  træder  i  Søns  Sted, 
eller  Slægten  kan  efter  hans  Død  gøre  det  samme  i  et  Familje- 
raad,  og  en  saadan  adopteret  Søn  vil  da  arve  det  hele.  Det  er 
kun,  naar  der  hverken  findes  egne  eller  adopterede  Sønner,  at 
Døtrene  komme  i  Betragtning.  En  Følge  af  dette  Systems  Virk- 
somhed gennem  Aarhundreder  er,  at  det  meste  opdyrkede  Land 
er  delt  i  ganske  smaa  Parceller,  næppe  store  nok  til  Bonden  og 
hans  Familjes  allernødtørftigste  Underhold.  Undertiden  holder 
dog  Familjen  sammen  paa  Landejendomme  og  forpagte  dem  ud 
fra  Aar  til  Aar.  Forpagtningsafgiften  svares  som  Regel  in  natura  : 
Ris,  Hvede,  Byg  eller  hvad  det  nu  kan  være  og  er  indtil  Halv- 
delen af  den  første  Afgrøde,  medens  alle  de  senere  tilfalde  For- 
pagteren. Ejeren  betaler  og  er  ansvarlig  for  Landskatten  til 
Regeringen,  medens  Bygningerne  og  Redskaberne  undertiden  til- 
høre Forpagteren,  der  har  Ret  til  at  tage  alt  med  sig  ved  Fra- 
flytning, inklusive  Husene,  der,  da  de  kun  bestaa  af  en  Tømmer- 
ramme med  Lervægge,  ikke  lide  stort  ved  at  flyttes.  Det  er  en 
Følge  af  Teorien  om  Kejserens  øverste  Ejendomsret,  at  alt  øde, 

herreløst  og  forladt  Land,  f.  Eks.  i  Tilfælde  af  Krig,  Hungersnød 
eller  Udvandring  tilfalder  Regeringen,  der  dog  aldrig  i  Virkelig- 
heden tager  det  i  Besiddelse  som  Ejer,  men  snarere  her  staar 
som  et  Slags  Værge  for  det  upersonlige  Folk.  Saadanne  Land- 
strækninger administreres  aldeles  forskelligt  fra  Kronens  private 
Domæner,  —  de  kejserlige  Jagtparker,  Lystskove  etc.  —  der 
blive  omhyggelig  aflukkede  og  bevogtede  mod  Overgreb. 

Alt  saadant  forladt  Land  kan  gøres  til  Privatejendom  ved 
simpel  Besiddelsestagen  og  Opdyrkning.  Den  første  den  bedste 
kan  henvende  sig  til  Herredsfogeden  med  Ansøgning  om  at  er- 
holde Skøde,  og  for  saa  vidt  den  oprindelige  Ejer,  der  indkaldes 
ved  offentligt  Proklama,  ikke  indfinder  sig  og  paatager  sig  at 
bringe  Landet  under  Kultivation,  hvilket  altsaa  i  alle  Tilfælde  er 
det  Formaal,  Regeringen  beskytter,  vil  Kolonisten  faa  tilstaaet 
et  Skøde,  der  gør  ham  til  absolut  Ejer,  imod  at  han  tilsvarer 
den  Landskat,  der  vil  blive  paalignet  Landet  efter  dets  Beskaffen- 
hed (iste,  2den  og  3dje  Kvalitet)  i  Overensstemmelse  med  Pro- 
vinsens Norm,  dog  med  den  Lettelse,  at  han  i  de  første  6 — lo 
Aar,  eftersom  Landet  er  alluvialt  eller  bakket,  ingen  Skat  betaler. 
For  godt  »Risland«  beløber  Landskatten  sig  til  8 — g  Kroner 
pr.  Tønde  Land  aarlig,  medens  den  for  fattigt  Land  gaar  ned 
til  50  Øre  eller  endnu  mindre. 

I  de  sydlige  og  mellemste  Provinser,  hvor  Risland  er  værdt 
indtil  350  Kroner  pr.  »Mov«,  vil  en  Bonde,  der  ejer  12  Mov, 
(omtrent  i^'s  Tønde  Land),  hvis  Bygninger  ere  værd  henved 
400  Kroner,  Møbler  og  Redskaber  lige  saa  meget,  altsaa  med 
en  Driftskapital  af  i  alt  5000  Kroner,  kunne  føde  en  Familje  paa 
en  halv  Snes  Personer  med  Udbyttet  af  sit  Land,  og  endda  blive 
betragtet  som  en  ganske  velstaaende  Mand,  for  saa  vidt  han 
intet  skylder  paa  Ejendommen.  Men  saa  koster  rigtignok  Føden 
(Ris,  tørret  Fisk,  Grønsager  og  Frugt)  heller  ikke  over  4^2  Kroner 
pr.  Maaned  for  en  Voksen,  og  15  Kroner  slaa  til  for  at  klæde 
ham  hele  Aaret  rundt,  medens  han  høster  ikke  mindre  end  tre 
Gange:    to    Gange    Ris    og    een    Gang    Hvede,    foruden    at    han 

13 


194 

naturligvis  gror  sine  egne  Grønsager  og  lidt  til,    hvoraf  han  lige- 
ledes kan  gøre  Regning  paa  to  aarlige  Afgrøder. 

Bønderne  bo  sædvanlig  i  større  eller  mindre  Landsbyer  og 
drive  ikke  saa  sjælden  deres  Jorder  i  Fællesskab,  især  hvor, 
hvad  ofte  er  Tilfældet,  de  alle  hore  til  samme  Klan  eller  Slægt. 
Slægten  spiller  en  ganske  anderledes  vigtig  Rolle  i  Kina  end  i 
Europa.  Afstamningen  regnes  som  en  ganske  almindelig  Ting 
tilbage  i  hundredeaarvis  med  den  allerstørste  Nøjagtighed,  og 
Slægtregistrene  ere  hellige  Annaler,  der  danne  Familjens  kost- 
bareste Eje.  Hver  Generation  har  sin  bestemte  Betegnelse,  og 
Slægtskab  erindres  og  paaagtes  i  en  Udstrækning,  der  er  den 
selvstændige  og  rastløse  Europæer  lige  saa  uforstaaelig  som  den 
Omstændighed,  at  hver  eneste  Familje  i  Kina  saa  at  sige  er 
groet  fast  til  den  Plet,  den  Landsdel,  den  By  eller  den  Landsby, 
hvor  dens  Stiftere  og  nu  den  selv  hore  hjemme,  saa  at  der 
findes  store  Distrikter,  der  kun  beboes  af  Folk  m^ed  samme 
Slægtnavn.  Saa  almindeligt  er  dette,  at  Tusinder  af  Landsbyer 
ikke  bære  noget  selvstændigt  Navn,  men  simpelt  hen  benævnes 
efter  Beboerne :  »Li'ernes«,  »Kung'ernes«,  »Ma'ernes«  eller  »Tjov'- 
ernes«  By.  Bondens  Familje  bestaar  som  Regel  af  ham  selv, 
hans  Hustru,  hans  Børn  og  Bornebørn,  idet  Sønnerne,  naar  de 
gifte  sig,  ikke  stifte  selvstændig  Husholdning,  men  fore  deres 
Hu.struer  ind  under  det  fælles  Tag,  hvor  der  gøres  Plads  til  dem, 
saa  godt  som  Omstændighederne  tillade  det,  og  forst  ved  For- 
ældrenes Død,  naar  Jorden  skiftes  imellem  dem,  opnaa  de  deres 
Uafhængighed,  for  saa  vidt  de  da  ikke  komme  overens  om  at  lade 
Ejendommen  forblive  udelt  og  dele  Driften  og  Ubyttet.  I  For- 
ældrenes levende  Live  ere  de,  saavel  som  Svigerdøtrene  simpelt- 
hen ulønnede  Tjenestefolk,  i  et  og  alt  undergivne  de  Gamles 
Vilkaarlighed,  og  ikke  berettigede  til  andet  eller  mere  end  disse 
finde  for  godt  at  tilstaa  dem.  Om  Afstaaelse,  Aftægt  eller  Ud- 
skiftning er  der  aldrig  Tale  og  kan  aldrig  blive  det,  begrundet 
paa,  at  Børnenes  allerførste  Pligt  her  i  Livet  er  ubetinget  Under- 
kastelse og  Lydighed  imod  Forældrene,  uanset  Alder  eller  andre 
Omstændigheder. 

I  Egne,  hvor  Landet  er  udsat  for  periodiske  Oversvømmelser, 
ligge  Landsbyerne  spredte  paa  kunstigt  opkastede  Forhøjninger, 
som  Øer  i  Havet,  og  omgivne  af  sparsomme  Beplantninger  af 
Poppel  eller  Pil.  Markerne  derimod  ere  uden  nogen  som  helst 
Indhegning,  alene  afmærkede  med  Grænsesten,  hvorpaa  er  ind- 
hugget Ejerens  Navn.  Jorden  er  for  knap,  og  hver  Plet,  der  kan 
udnyttes,  for  kostbar  til  at  kastes  bort  uden  Nødvendighed.  Alle 
almennyttige  Arbejder,  som  komme  alle  eller  flere  af  Markerne 
til  gode,  saasom  Grøfter,  Kanaler,  Diger  eller  Broer,  bygges  og 
vedligeholdes  i  Fællesskab  af  de  Individer,  Familjer  eller  Kom- 
muner, som  ere  direkte  interesserede  i  deres  Eksistens  og  som 
nyde  Fordelene  derved,  enten  fordi  de  derigennem  skaffe  sig 
Afløb  fra  deres  Marker,  Vand  til  Risen,  Beskyttelse  imod  Over- 
svømmelser eller  Adgang  til  deres  Ejendomme. 

Forbindelsen  mellem  de  forskellige  Landsbyer  og  mellem 
disse  og  Købstæderne,  hvor  Bonden  afsætter  sin  Afgrøde  og 
sælger  sine  Produkter  paa  de  periodiske  Markeder,  er  langsom, 
kostbar  og  besværlig.  I  de  sydlige  Provinser  foregaar  al  Trans- 
port enten  ad  de  allestedsnærværende  Kanaler  eller  per  Hjulbør 
og  Menneskeryg ;  Nord  paa  paa  samme  Maade  eller  ved  Hjælp  af 
Kærre  ad  de  Stier,  der  gøre  Tjeneste  som  Landeveje  og  som 
ved  simpel  Vold  og  Hævd  fra  Kærrekudskenes  og  de  Rejsendes 
Side  ere  lagte  over  Markerne  uden  Ejerens  Samtykke  og  meget 
ofte  imod  hans  mer  eller  mindre  energiske  Protest,  der  ofte  an- 
tager en  lige  saa  praktisk,  om  end  noget  primitiv,  Form,  som 
den,  der  er  anvendt  for  at  berøve  ham  hans  Ejendom.  Han  op- 
graver simpelthen  Kørebanen,  eller  han  blokerer  den  med  Diger 
og  Faldgruber,  indtil  den  en  skønne  Dag  er  absolut  ufremkomme- 
lig, og  den  haarde  Nødvendighed  tvinger  Trafikken  ind  over 
andre  Marker  og  i  andre  Retninger,  hvorefter  Bonden  ganske 
rolig  fylder  Hullerne  til,  slæber  Stenene  bort  og  atter  indlemmer 
den  forhenværende  Landevej  i  sin  Mark,  medens  Naboen,  der 
nu  efter  sin  Tur  maa  holde  for,  følger  samme  Fremgangsmaade 
med  samme  Resultat  i  Tidernes  Løb. 

13* 


196 

Det  kinesiske  Regeringssystem ,  teoretisk  despotisk,  er  i 
Virkeligheden  et  graderet  og  sindrigt  indrettet  Selvstyre,  hvor 
hver  Provins,  hvert  Amt,  hvert  Distrikt,  hver  Landsby  og  hver 
Familje  paa  en  Maade  regerer  sig  selv  inden  for  sine  egne  Rammer 
og  gennem  sine  Repræsentanter  er  ansvarlig  hver  for  sig  lige 
over  for  den  næste  Inddeling  paa  Skalaen;  Regeringen  som  saa- 
dan  blander  sig  ikke  i  Folkets  Anliggender,  saa  længe  Skatterne 
betales  og  ingen  grove  Brud  paa  Lovene  komme  for  Autorite- 
ternes  Øren. 

Hver  Landsby  danner  derfor  en  lille  semi-uafhængig  Repu- 
blik regeret  af  et  Slags  Sogneraad,  der  repræsenterer  Kommunen 
udadtil  og  holdes  ansvarlig  lige  over  for  Øvrigheden  for  hele 
Landsbyens  Færd.  Medlemmerne  af  Sogneraadet,  de  saakaldte 
»Hsiang-lao«,  Ældste,  der  ikke  nødvendigvis  behove  at  være  saa 
i  Ordets  egentlige  Betydning,  vælges  som  Regel  af  Bønderne 
mellem  Landsbyens  mest  velhavende  og  højst  oplyste  Mænd,  og 
deres  Valg  approberes  af  Herredsfogeden.  Ikke  saa  sjælden 
finder  man  afskedigede  Embedsmænd  eller  »Litterater«  imellem 
dem,  men  i  alle  Tilfælde  udkræves  der,  at  de  maa  være  prak- 
tiske Folk,  vel  inde  i  Landsbyens  eller  Landsbyernes  Behov  — 
thi  ofte  slaa  flere  sig  sammem  under  eet  Regimente  —  og  person- 
lig bekendte  med  de   forskellige  Familjer  og  disses  Medlemmer. 

Deres  Funktioner  ere  mange  og  forskellige.  De  repræsentere 
Kommunen  vis  å  vis  »Tipao'en«,  der  er  Mellemleddet  mellem 
dem  og  Herredsfogeden;  de  indsamle  Landskatten  og  andre  Af- 
gifter, som  for  Eksempel  til  Vedligeholdelse  af  Diger,  Broer  og 
Muren,  hvis  Landsbyen  har  en  saadan;  de  paaligne  Beboerne 
hver  sin  Andel  af  Ydelser  til  Regeringen,  der  bestaa  i  Transport 
og  Underhold  af  Embedsmænd,  som  besøge  Egnen  i  Embeds- 
medfør.  Bidrag  til  Floders  og  Kanalers  Regulering  og  Vedlige- 
holdelse og  Levering  af  Afbejdskraft  og  Materiale  til  offentlige 
Arbejder  af  forskellig  Art.  De  fore  dernæst  Tilsyn  med  Marke- 
derne, med  Landsbyens  Tempel,  med  Brøndene  og  med  Jorderne. 
De  udøve  endelig  et  Slags  begrænset  Jurisdiktion  saavel  i  civile 
som  i   kriminelle  Sager  og  afstraffe  alle  Brud  paa  de  een  Gang 

vedtagne  Regulationer  og  Bestemmelser  uden  at  kalde  Manda- 
rinerne til  Hjælp.  Naturligvis  staar  det  Bønderne  frit,  hvis  de 
anse  sig  forurettede  ved  de  »Ældstes«  Beslutninger,  at  indanke 
disse  for  Øvrigheden,  hvilket  de  dog  som  Regel  vel  vogte  sig 
for,  vidende  at  Mandarinernes  Indblanding  sjælden  forer  til  andet 
end  Udgifter  og  Ulejlighed  for  alle  Parter. 

De  »Ældste«  vælges  ikke  for  noget  bestemt  Tidsrum,  ja 
ikke  en  Gang  paa  nogen  bestemt  Maade,  lige  saa  lidt  som  deres 
Antal  eller  Autoritet  er  nærmere  begrænset  eller  bestemt.  Ofte 
usurpere  de  simpelthen  Pladsen  og  tyrannisere  deres  Medborgere 
ifolge  deres  Velstand,  Slægtskab  eller  Indflydelse;  til  andre 
Tider  falde  de  saa  at  sige  ind  i  den,  enten  fordi  de  ere  de 
eneste,  der  besidde  de  fornødne  Betingelser  og  Lokalkundskab, 
eller  fordi  ingen  andre  ville  paatage  sig  det  dermed  forbundne 
Arbejde  og  Ansvar.  Disse  Hædershverv  ere  ulønnede,  men  da 
ikke  saa  faa  offentlige  Pengemidler  nødvendigvis  fra  Tid  til  anden 
maa  passere  gennem  de  Ældstes  Hænder,  vilde  de  ikke  være 
rigtige  Kinesere,  om  ikke  større  eller  mindre  Procenter  bleve 
hængende  mellem  Fingrene  paa  dem.  De  fleste  af  Bønderne 
kunne  hverken  læse  eller  skrive  eller  have  nogen  som  helst  For- 
stand paa  offentlige  Sager,  saa  at  de,  selv  om  de  nu  og  da 
maaske  mistvivle  om  deres  Ældstes  Pengesager ,  som  Regel 
nøjes  med  at  skumle  i  Krogene  og  lade  fem  være  lige. 


Strandbred   ved  Amoy. 


KVINDEN. 


Fo 


or  saa  vidt  man  er  berettiget  til  at  bedomme  en  Nations 
Udvikling  og  Civilisationsstandpunkt  efter  den  Stilling,  Kvinden 
indtager  socialt  og  i  Familjen,  og  den  Indflydelse,  hun  over  paa 
den  opvoksende  Slægt,  tvinges  man  til  at  sætte  Kineseren  langt 
ned  i  Rækken.  Et  af  de  mest  nærliggende  og  mest  slaaende 
Beviser  paa  hendes  fornedrede  Stilling  i  det  kinesiske  Samfund 
er  vel  den  Omstændighed,  at  hun  fra  Fodselen  ikke  alene  be- 
tragtes som  en  Byrde,  men  som  en  Handelsvare,  der  kobes  og 
sælges  imellem  Mand  og  Mand,  og  det  oven  i  Købet  en  daarlig 
Handelsvare,  der  er  ubehagelig  at  faa  paa  Halsen,  bekostelig  at 
holde  vedlige  og  vanskelig  at  blive  af  med.  At  det  først  og 
fremmest  gaar  ud  over  Pigebørnene,  naar  Hungersnød,  Over- 
svømmelser eller  lignende  Kalamiteter  ramme  et  Distrikt  eller  en 
Provins,  er  en  Selvfølge.  De  smaa  lader  man  simpelthen  sulte 
ihjel,  de  større  eksporteres  sammen  med  Kvæg,  Husgeraad  og 
andre  sælgelige  Effekter  til  saadanne  Egne,  hvor  Folk  ere  bedre 
farne,  og  hvor  der  er  Marked  for  Varerne.  Det  er  i  slige  Tider 
intet  ualmindeligt  Syn  at  træffe  Vognlæs  af  unge  Piger  paa  Vejen 
til  de  centrale  Provinser,  hvor  Befolkningen  endnu  er  tynd  efter 
Taiping  Oprøret,  eller  til  Mantsjuriet,  hvor  de  indvandrede  kine- 
siske Kolonister  lide  Mangel   paa  Kvinder,    og    hvor    saa  Speku- 

lanten,  der  har  opkobt  Staklerne  i  de  hærgede  Egne,  skafter  sig 
en  god  Fortjeneste  paa  sin  »Drift«.  Endskønt  det  vel  i  og  for 
sig,  hvor  Valget  imellem  at  do  af  Sult  og  at  sælges  eller  sælge 
sig  for  at  opholde  Livet,  næppe  kan  være  tvivlsomt,  at  Ved- 
kommende rent  materielt  set  er  bedre  tjent  med  dette  sidste 
Alternativ,  saa  kan  det  dog  paa  den  anden  Side  ikke  godt  be- 
strides, at  Civilisationen  næppe  kan  staa  paa  noget  hojt  Trin  i 
et  Land,  hvor  en  saadan  Trafik  er  taalt  og  tilladt.  Det  er  og- 
saa  en  Selvfølge,  at  Kvinderov  og  Bortførelse  maa  hore  til  de 
almindeligste  Forbrydelser,  skont  der  er  Dødsstraf  derfor,  hvor 
som  her  den  unge  Pige  eller  Kone,  især  naar  hun  ser  Udt  godt 
ud,  staar  i  høj  Pris  paa  Markedet,  og  at  saadanne  Ulykkelige 
levere  et  ikke  ubetydeligt  Kontingent  til  Utugtshusene,  hvormed 
det  vrimler  i  enhver  By.  Men  selv  om  hun  undslipper  denne 
maaske  ikke  altid  fysisk  haardeste  Skæbne,  om  hun  simpelthen 
sælges  for  at  giftes,  saa  er  denne  Lod  mellem  de  lavere  Klasser 
sædvanlig  alt  andet  end  indbydende.  Den  unge  gifte  Kone,  der 
forlader  sine  Forældres  Hus,  ophorer  dermed  at  være  Medlem 
af  sin  egen  Familje  og  indregistreres  i  sin  Mands.  Naar  man  nu 
erindrer,  at  Kineseren  som  Regel  lever  paa  patriarkalsk  Sæt,  og 
at  den  giftefærdige  Son  simpelthen  forer  sin  unge  Brud  ind  i  den 
fælles  Bolig,  hvor  storre  eller  mindre  Rum  efter  Omstændig- 
hederne overlades  dem,  og  at  selv  voksne  Børn  skylde  deres 
Forældre  ubetinget  Rørighed  og  Lydighed,  saa  vil  man  forstaa, 
at  Svigermoderen,  saa  længe  hun  lever,  passer  godt  paa,  at 
Svigerdatteren  ikke  kommer  til  at  lægge  Hænderne  i  Skødet 
eller  til  at  danse  paa  Roser.  Alle  Husets  laveste  Arbejder  paa- 
lægges hende,  hun  maa  gøre  Nytte  for  sin  Føde  og  sine  Klæder, 
og  da  hun  sædvanlig  har  kostet  Familjen  en  større  eller  mindre 
Sum  Penge,  maa  hun  desuden  arbejde  denne  af  Det  er  derfor 
af  Vigtighed,  at  hun  er  sund  og  stærk  og  har  lært  at  bruge  sine 
Hænder,  og  for  den  Sags  Skyld  sine  Skuldre  med;  hun  har  god 
Brug  for  begge  Dele.  At  hun  tillige  faar  flere  Skænd  end  Tak 
af  Familjens  ældre  kvindelige  Medlemmer,  ligger  i  Sagens  Natur, 

Og  hun  vilde  ikke  være  Kvinde,  om  hun  ikke  til  sine  Tider  tog 
til  Genmæle,  saa  et  kinesisk  Hjem  er  formodentlig  ikke  altid  af 
de  fredeligste.  Manden  indlader  sig  næppe  paa  at  tage  hendes 
Parti.  Dels  bøjer  han  sig  for  den  absolutte  Lydighedspligt  lige 
over  for  sine  Forældre,   dels   kender   han  intet  til  Sentimentalitet 


Kinesisk  Kvinde. 


eller  blidere  Folelser  for  et  Kvindemenneske,  hvis  Ansigt  han 
maaske  ser  for  første  Gang  paa  selve  Bryllupsdagen,  og  endelig 
er  han  af  samme  Mening  som  Forældrene,  at  en  Kone  forst  og 
fremmest  er  til  for  at  gore  Nytte.  Ikke  en  Gang  Riset  spares. 
»Den,    der  vil   have   en  god  Kone,    tugter    hende  tidlig«,    mener 

Kineseren,  og  den  voksne  Kvinde  er  underkastet  samme  Hustugt 
som  Børnene.  Kun  een  Udvej  staar  hende  aaben  til  at  befri  sig 
for  et  Tyranni,  der  ofte  maa  blive  hende  utaaleligt:  Selvmord, 
og  det  er  derfor  mellem  denne  Klasse,  at  de  fleste  Selvmord 
begaas.  Gælder  alt  dette  den  »første«  Hustru,  hvor  meget 
haardere  maa  da  ikke  Medhustruens  eller  Konkubinens  Lod  være 
i  et  Land,  hvor  hun  ingen  Beskyttelse  eller  Hjælp  kan  vente  sig 
af  Øvrigheden  eller  af  sin  egen  Familje  og  naturligvis  endnu 
mindre  af  sin  Mands. 

Fødselsantallet  af  Pigeborn  i  Kina  overstiger  betydeligt  Antallet 
af  Drengebørn,  og  da  Ægteskab  og  Slægtens  Formerelse  betragtes 
som  ethvert  Individs  første  og  vigtigste  Samfundspligt,  er  Fler- 
koneriet blevet  til  en  national  Instistution.  I  de  højere  Samfunds- 
lag er  den  Skik,  at  Manden  køber  sin  første  Hustru  af  sine 
Svigerforældre,  nutildags  til  Dels  gaaet  af  Brug,  skønt  man 
finder  Levninger  deraf  i  de  Foræringer  af  forskellig  Slags,  Penge 
indbefattet,  som  Brudgommen  sender  bort  forinden  Bryllupet,  og 
til  Gengæld  for  hvilke  Brudens  Familje,  om  den  har  Raad  dertil, 
besørger  de  Unges  Udstyr.  Mellem  de  lavere  Klasser  derimod 
og  overalt,  hvor  der  er  Tale  om  Medhustruer,  bevares  Skikken 
den  Dag  i  Dag  i  sin  fulde  Udstrækning.  Oprindelig  har  det 
maaske  været  Brug,  at  en  Kineser  kun  tog  Medhustruer,  for  saa 
vidt  hans  første  Hustru  forblev  sønneløs  og  indvilligede  deri, 
medens  det  nutildags  kan  siges  at  være  Mode,  at  man  tager 
sig  saa  mange,  som  man  har  Raad  og  Evne  til  at  underholde, 
med  eller  uden  den  første  Hustrus  Indvilligelse.  Denne  paatager 
sig  dog  ikke  saa  sjælden  af  eget  Initiativ  det  delikate  Hverv  at 
skaffe  Manden,  hvad  han  attraar,  enten  fordi  hun  selv  ingen 
Børn  har  og  er  lige  saa  interesseret  som  han  baade  i  dette  og 
i  det  næste  Liv  i,  at  han  efterlader  sig  mandligt  Afkom,  eller 
fordi  hun  indser,  at  Ulempen  ikke  kan  undgaas,  og  foretrækker, 
naar  galt  skal  være,  selv  at  vælge  sin  Medregentinde  og,  saa  vidt 
mulig,  beholde  hende  under  sin  Indflydelse  og  Kontrol.  Man 
henvender    sig    saa    som  Regel   til  en   eller  anden  Mægler,    sæd- 

vanlig  en  gammel  Kone,  der  driver  Næringsvej  som  Koblerske 
og  Ægteskabsagent  og  som  er  forsynet  med  nøjagtige  Lister  og 
Oplysninger  om  de  disponible  Ungmøer  paa  Markedet,  idet  man 
her,  som  overhovedet  overalt  og  under  alle  Forhold  i  Kina, 
aldrig  forhandler  direkte  med  Principalen,  men  efter  Skik  og 
Brug  benytter  den  uundgaaelige  Mellemmand.  Køberen  og 
Mellemmanden  gaa  sammen  for  at  se  paa  Varerne.  De  unge 
Piger  præsenteres  i  deres  bedste  Puds,  beses  og  undersøges,  som 
om  det  drejede  sig  om  en  Hest,  en  Ko  eller  et  andet  Stykke 
Kvæg.  Deres  Hænder,  Fødder,  Haar  og  Tænder  efterses  og  be- 
føles omhyggeligt,  deres  forskellige  Færdigheder  prøves,  og  Prisen, 
der  varierer  fra  eet  Hundrede  til  flere  Tusind  Tæls  efter  Pige- 
barnets Skønhed  og  Uddannelse,  diskuteres  ugenert  i  hendes 
Paahør.  Bliver  der  intet  af  Handelen,  lægger  man  en  ubetydelig 
Pengesum  paa  Bordet  som  »Tepenge«  og  gaar  til  den  næste. 
Bliver  man  derimod  enig  om  Pris  og  andre  Vilkaar,  opsættes  der 
en  skriftlig  Kontrakt,  en  Del  af  Købesummen  betales  paa  Haanden 
og  en  »heldig  Dag«  udvælges  for  den  unge  Pige  til  at  begive 
sig  til  sin  nye  Herres  Hus.  Der  finder  ingen  Bryllupsceremonier 
eller  Brudeoptog  Sted  som  ved  den  »første«  Kones  Bryllup,  og 
der  udveksles  ikke  Brudegaver,  men  der  afholdes  sædvanlig  et 
Gæstebud  for  Venner  og  Frænder,  hvor  den  sidste  Tilvækst  til 
Familjen  beses  og  kritiseres  med  den  ufølsomme  Aabenhed,  for 
hvilken  en  kinesisk  Brud  altid  er  udsat,  og  som,  naar  man 
erindrer  hendes  store  Ungdom  og  hendes  Rædsel  ved  at  befinde 
sig  ene  i  alle  disse  fremmede  Omgivelser,  vistnok  maa  sætte 
hendes  Mod  og  Stoiskhed  paa  en  haard  og  bitter  Prøve.  Hun 
»kotover«  imidlertid  for  den  første  Hustru  og  for  Manden,  samt 
ofrer  sammen  med  denne  til  Forældrenes  Navnetavler,  hvorefter 
hun  betragtes  som  optaget  i  Familjen,  antager  dennes  Navn  og 
tiltræder  sine  Pligter  i  Huset. 

Undertiden  vælger  Kineseren  sig  en  Medhustru  fra  et  af  de 
offentlige  Huse,  hvor  han  da  maa  købe  hende  i  dyre  Domme, 
især    hvis    hun    paa  Grund  af  Skønhed    eller  Talenter    hører    til 

Favoriterne,  og  det  er  ikke  saa  sjældent,  at  en  smuk  og  begav^et 
Hetære  betales  med  indtil  en  halv  Snes  Tusind  Tæls.  At  der 
ingen  Skam  hæfter  ved  vedkommende  Pigebarn,  naar  hun  forst 
er  gift  og  hjemfaren,  er  ikke  den  mindste  af  Kinesernes  Egen- 
heder. 

Føder  Medhustruen   ingen  Børn,    kan  Kineseren   atter    sælge 
hende,    forære    hende  bort  eller  jage  hende  paa  Porten,    aldeles 


En  kinesisk  Familje. 


efter  Forgodtbefindende,  medens  Forholdet  bliver  et  andet,  om 
hun  sætter  Afkom,  og  da  navnlig  Sønner,  i  Verden,  hvorefter 
hun,  i  Egenskab  af  disses  Moder,  straks  indtager  en  sikker  og 
respekteret  Stilling  i  Huset.  Hun  kan  ikke  længere  sælges  eller 
jages  bort,  undtagen  i  Tilfælde  af  Utroskab,  da  hun  endogsaa 
kan  sælges  som  Slave  eller  til  et  Bordel,  hvilket  for  øvrigt  ogsaa 
gælder  om  den  »første«  Hustru.  Sædvanlig  leve  alle  Hustruerne 
under  samme  Tag,  og  den  første  Hustru  holder  streng  Justits, 
men  undertiden  er  Manden   dog,   for  Husfredens  Skyld,    nødt   til 

at  have  forskellige  Etablissementer,  især  hvis  han  giver  en  ung 
og  smuk  Favoritinde  Fortrinet  for  hendes  Forgængere,  eller  hvis 
hun  ikke  vil  finde  sig  i  den  forste  Hustrus  Tyranni.  Hendes 
Børn  opdrages  under  dennes  Opsyn  og  betragtes  som  hendes 
Adoptivbørn,  hvorfor  der  paahviler  dem  aldeles  de  samme  Pligter 
lige  over  for  hende  som  over  for  deres  kedelige  Moder,  til  at 
vise  hende  ubetinget  Lydighed  og  Ærbødighed,  til  at  pleje  og 
forsørge  hende  i  hendes  Alderdom  og  til  at  sørge  for  hendes 
Mane  efter  Døden.  Der  hviler  intet  Odium  paa  dem  paa  Grund 
af  deres  Fødsel,  og  de  betragtes  i  et  og  alt  som  ægte  Børn. 

Ikke  saa  sjælden  købe  selv  velstaaende  og  respektable  Folk 
Pigebørn  i  en  tidlig  Alder  og  for  en  billig  Penge  enten  i  den 
Hensigt  at  opdrage  dem  til  Hustruer  for  deres  Sønner,  at  ud- 
danne dem  til  Tjenestepiger  eller  blot  for  atter  at  kunne  sælge 
dem,  naar  de  ere  voksede  til,  og  derved  skaffe  sig  en  god  For- 
tjeneste. Under  saadanne  Forhold  opdrages  de  selvfølgelig  der- 
efter. 

Sælgeren,  sædvanlig  Barnets  Fader,  udsteder  et  regelmæssigt 
Skøde  af  følgende  Indhold: 

Skøde  og  Bevis  for  Salg  og  Køb  af  Pigebarnet  Chia-Tze. 

Dette  Dokument  er  udfærdiget  klart  og  tydeligt  af  under- 
tegnede Wong  Erh,  som  paa  Grund  af  min  og  min  Familjes 
yderlige  Fattigdom  og  vor  haarde  Kamp  for  Livets  Fornoden- 
heder  er  villig  til  at  sælge  min  kødelige  Datter,  Chia-Tze  kaldet, 
ni  Aar  fire  Maaneder  og  atten  Dage  gammel  (hendes  Fødsels- 
time er  Kl.  1 1  om  Aftenen)  for  en  Sum  af  eet  Hundrede  og 
halvfemsindstyve  Tæls  fuld  og  lødig  Vægt. 

Det  nævnte  Pigebarn  har  først  været  tilbudt  hendes  egne 
Slægtninge  af  samme  Klan,  der  Alle  som  Een  have  afslaaet  at 
købe  hende.  Som  en  Følge  deraf  har  undertegnede  Wong  Erh 
henvendt  sig  til  en  Mellemmand  og  anmodet  denne  om  at  sælge 
hende  til  hvem  som  helst,  der  maatte  ønske  at  købe  hende. 
Den  nævnte  Mellemmand  har  nu  taget  hende  til  Hr.  Chus  Hus 
for  Eftersyn  og  Salg,    og  det  er  en  klar  Forstaaelse    mellem  alle 

tre  Parter,  at  saa  snart  Sælgers  og  Kobers  gensidige  Samtykke 
er  opnaaet,  skal  Pigebarnet  samme  Dag  fores  til  Hr.  Chus  Bolig 
og  Kobesummen  samtidig  betales  til  Wong  Erh. 

Denne  Transaktion  er  frivillig  og  i  god  Tro. 

Det  nævnte  Pigebarn  er  ikke  trolovet  eller  pantsat  til  nogen 
som  helst.  Skulde  der  opstaa  Vanskeligheder  angaaende  hendes 
Antecedenser,  maa  Sælgeren  og  Mellemmanden  afgore  dette  ind- 
byrdes imellem  sig  selv,  og  Køberen  skal  i  intet  Tilfælde  kunne 
holdes  ansvarlig. 

Efter  Handelens  Afslutning  vil  Sælgeren  ikke  længer  have 
nogen  Ret  til  at  se  det  nævnte  Pigebarn  eller  til  at  indløse 
hende. 

Det  er  aftalt,  at  Hr.  Chu  er  berettiget  til  at  fore  hende  med 
sig  til  sit  Hjemsted,  til  at  forandre  hendes  Navn  og  til  at  benytte 
hende  som  Tjenestekvinde. 

Hvad  angaar  hendes  eventuelle  Giftermaal,  naar  hun  bliver 
voksen,  da  kan  Hr.  Chu  heri  handle  efter  eget  Tykke. 

Hvis  Pigebarnet  forbryder  sig  og  viser  sig  uforbederlig,  kan 
Hr.  Chu  sælge  hende  igen. 

Skulde  hun  dø,  maa  begge  Parter  bøje  sig  for  Himlens  Vilje. 

Dette  Skøde  er  opsat  til  Vitterlighed  om  begge  Parters 
Overenskomst  og  skal  forblive  i  Hr.  Chus  Besiddelse  som  Bevis 
for  hans  Adkomst. 

Modtaget  eet  Hundrede  og  halvfemsindstyve  Tæls  for  det 
nævnte  Pigebarn. 

Wong  Erh. 
Til  Vitterlighed  Fru  Chin-The 

Mellemmand. 

Kuang-Sys  14de  Aar  5te  Maaned  23de  Dag. 

Som  Regel  gifter  Kineseren  sine  Sønner  i  en  meget  tidlig 
Alder,  ofte  naar  de  kun  ere  15  —  16  Aar  gamle,  og  da  hans 
Hensigt  hermed  hovedsagelig  er  at  sikre  sig  Sønnesønner  og 
Slægtens  Formerelse  i  den  mandlige  Linie  samt  at  skaffe  Familjen 

en  brugbar  Arbejdskraft,  tager  han,  der  ene  afgør  Valget,  uden 
at  spørge  Brudgommen  til  Raads,  selvfølgelig  ikke  de  samme 
Hensyn  som  denne  vilde  gøre,  om  Valget  laa  til  ham.  Det  er 
derfor  ikke  ualmindeligt,  at  den  unge  Dame  er  den  ældste  af  de 
to,  i  visse  Egne  endog  Reglen,    og  det  er  en  Selvfølge,    at  hvad 


Ir^--. 


Pailo  (Æresport). 


det  hovedsagelig  kommer  an  paa  er,  at  hun  er  i  Stand  til  at 
føde  sunde  Børn,  koge,  spinde,  væve  og  udføre  andet  Husarbejde, 
samt  at  hun  ikke  koster  for  meget.  Det  er  formodentlig  ogsaa 
de  samme  Betragtninger,  man  bor  tilskrive  den  Omstændighed, 
at  Enker  som  Regel  ikke  gifte  sig  igen,  men  forblive  hos  deres 
afdøde  Mands  Familje,  som  aabenbart  vilde  lide  et  føleligt  peku- 

niært  Tab  ved  at  miste  hendes  Arbejdskraft,  der  kommer  det 
lille  Samfund  til  gode,  hvortil  kommer,  at  Familjen  oven  i  Købet 
med  lidt  Diplomati  og  en  fornuftig  Anvendelse  af  nogle  faa  Tæls 
paa  de  rette  Steder  kan  faa  saadanne  Beviser  paa  »uegennyttig 
svigerdatterlig  Kærlighed«  bragt  til  højere  Vedkommendes  Kund- 
skab, og  derigennem  opnaa  »Kejserlig  Tilladelse ;<  til  —  vel  at 
mærke  paa  egen  Bekostning  —  at  smykke  Landsbyen  med  en 
»Pailo«  eller  Æresport  af  Sten  eller  Træ  til  Ære  og  Berømmelse 
for  hele  Klanen,  især  hvis  det  som  den  mest  passende  Slutning 
paa  det  hele  lykkes  at  faa  den  ulykkelige  Kvinde  arbejdet  op  i 
et  saadant  Hysteri,  at  hun  begaar  Selvmord,  den  mest  »respek- 
table« Maade,  hvorpaa  en  kinesisk  gift  Kone  kan  lægge  sin  Sorg 
over  Mandens  Død  for  Dagen. 


TJENESTEFOLK. 


»JX.ok«,  »Boy«,  »Amah«  og  »Vadskermand«  ere  Betegnel- 
serne paa  de  vigtigste  af  de  mange  piskebærende,  tjenende 
Aander,  der  vaage  over  Europæerens  Komfort  og  forsode  ham 
Livet  i  det  himmelske  Rige. 

Kokken  er  naturligvis  den  vigtigste  af  dem.  Han  paatager 
sig  som  sin  særlige  Bestilling  at  lave  Mad,  og  sædvanlig  produ- 
cerer han  skriftlige  Beviser  for,  at  »A-Lum«  eller  »A-Chum«  har 
tjent  den  og  den  saa  og  saa  længe  og  er  en  flink  Kok,  men 
tidt  vilde  man,  ved  at  undersøge  Forholdene  lidt  noje,  finde,  at 
den  paagældende  A-Lum  er  Ansøgerens  Broder,  Slægtning  eller 
Ven,  og  det  er  ikke  sjældent,  at  man  moder  det  samme  Testi- 
monium i  Tidernes  Løb  i  Hænderne  paa  tre,  fire  forskellige 
Individer,  der  hver  for  sig  paa  det  højtideligste  forsikre,  at  han 
er  den  rette,  eneste,  sande  A-Lum  og  at  de  tidligere  Ihænde- 
havere have  været  frække  Bedragere.  A-Lum  tiltræder  sin 
Tjeneste.  Renlig  er  han  ikke,  men  det  var  jo  heller  ikke  specielt 
aftalt,  at  han  skulde  være  det,  og  det  er  desuden  mod  den 
kinesiske  Natur,  saa  det  kan  man  ikke  en  Gang  vente.  Man 
bliver  ikke  renligere  end  sædvanlig  af  at  koge,  og  det  er  da 
endelig  ikke  ham,  men  hans  Mad,  man  skal  spise.  Køkkenet 
holder  han  heller  ikke  rent;   dette  vilde  jo   ogsaa  være  en  Mod- 


209 

sigelse,  og  værre  end  Naboens  er  det  ikke.  At  vadske,  feje  eller 
gøre  rent  falder  ikke  A-Lum  ind,  medmindre  han  ikke  kan  slippe 
derfor,  og  tvinges  han  ved  Vold  eller  Trudsel  til  at  handle  mod 
sin  bedre  Overbevisning,  saa  gør  han  det  vel,  men  han  gør  det 
nødig  og  ikke  oftere  eller  mere  end  højst  nødvendigt.  Potter 
og  Pander  lader  han  ligeledes  skøtte  sig  selv.  Hvad  gør  det, 
om  Fisken  smager  af  Bøfsauce  eller  Suppen  af  Hvidløg?  Man 
bor  være  glad  ved,  at  det  ikke  er  værre,  og  at  A-Lum  synes, 
det  smager  meget  godt.  Paastaar  man,  at  en  Gryde  er  for 
snavset,  betragter  han  den  meget  omhyggelig  fra  alle  Sider  og 
erklærer  til  sidst,  at  det  gør  ham  ondt  at  maatte  være  af  en 
anden  Mening;  Begrebet  er  jo  ogsaa  saa  relativt. 

Blandt  andre  Pligter  paahviler  det  A-Lum  at  gøre  Indkøb 
paa  Torvet  af  de  Fødevarer,  der  skulle  benyttes  i  Dagens  Lob, 
og  at  aflægge  Regnskab  for  de  dermed  forbundne  Udgifter.  Det 
gør  han;  han  køber  det  billigste,  der  er  at  faa,  og  noterer  de 
højeste  Torvepriser;  eller  han  lægger  et  lille  halvt  Pund  til  hver 
Artikel  og  »redder«  Forskellen  i  Pris.  Naar  man  vil  være  fifffig 
og  kontrolere  hans  Indkøb,  saa  forhører  man  sig  om  Priserne 
og  vejer,  hvad  han  bringer  hjem.  Det  bliver  man  dog  snart 
ked  af  Næste  Gang  køber  A-Lum  meget  rigtig  det  opgivne 
Kvantum,  og  naar  man  saa  har  vejet  eller  maalt  det  og  fundet 
alt  i  den  skønneste  Orden,  tager  han  sin  Andel  og  gemmer  den 
til  næste  Dags  Forsyning.  Eller  han  stopper  et  Hundrede  »Cash« 
eller  to  i  Maven  paa  Fisken  og  en  Bunke  Smaasten  paa  Bunden 
af  Salatkurven.  Resultatet  bliver  det  samme.  Slagteren,  Urte- 
kræmmeren, Mælkemanden,  alle  ere  de  A-Lums  Venner,  og  en- 
hver af  dem  vil  gaa  i  Borgen  for  hans  Ærlighed.  Alle  betale 
de  ham  visse  Procenter  af  Herskabets  Indkøb,  og  paa  sin  Side 
ser  saa  han  tjenstvillig  gennem  Fingre  med  deres  smaa  Uregel- 
mæssigheder. A-Lums  Regning  for  Brændsel  synes  ved  Maane- 
dens  Udgang  lovlig  stor;  man  beviser  ham,  at  det  er  en  faktisk 
Umulighed,  at  han,  selv  om  der  var  Ild  paa  hele  Dagen,  kunde 
brænde  mere  end  det  halve.    A-Lum  har  brændt  det  hele.    Han 

kan  ikke  gore  for,  at  Komfuret  sluger  alt  det  Brændsel,  det  er 
ikke  hans  Komfur;  at  han  har  haft  god  Ild  paa,  kan  man  jo 
desuden  overbevise  sig  om  ved  at  inspicere  Komfuret;  det  var 
nyt  for  6  Maaneder  siden;  nu  er  det  halvt  brændt  op.  A-Lum 
har  sine  egne  smaa  Fif  ved  Madlavningen,  som  maaske  ikke 
altid  behage  hans  Herskab.  Han  haandterer  alt  med  Fingrene 
og  foragter  Skeer,  Gafler  og  Knive  i  Køkkenet.  Han  bruger 
Fingrene  som  Termometer,  Munden  som  Strøske,  Kødblokken 
til  Sæde  og  Buddingeformen  til  Vadskefad,  og  det  hjælper  ikke 
synderlig  at  gaa  i  Rette  med  ham  derfor.  Man  kan  jo  blive 
fra  Kokkenet.  >->No  can  see,  no  can  save«  (o:  »Hvad  man  ikke 
ser,  har  man  ikke  ondt  af«).  I  ethvert  Køkken  træffer  man  for- 
uden Chefen  tillige  en  »Nr.  2  Kok«,  det  vil  sige  en  Assistent, 
der  lærer  Kunsten  og  som  saa  til  Gengæld  maa  forrette  alle 
lavere  Arbejder:  bære  Vand,  hugge  Brænde,  ja  tidt  paatage  sig 
hele  Madlavningen,  medens  »Nr.  i«  ryger  sin  Pibe  og  ser  til. 
Det  er  en  højst  uheldig  Stilling,  den  unge  Mand  indtager  i 
Samfundet.  Er  Suppen  sveden,  Fisken  raa  eller  Stegen  brændt, 
saa  er  det  ham,  der  har  Skylden;  er  Køkkenet  snavset  eller 
Potter  og  Pander  mere  end  sædvanlig  tilsodede,  saa  er  det  lige- 
ledes Nr.  2's  Skyld.  Det  nytter  ikke,  man  fortæller  Nr.  i,  at 
det  er  hans  »pidgin«  at  paase,  at  det  er  anderledes.  Han  be- 
tragter dette  som  en  af  sin  fremmede  Herres  mange  Nykker  og 
Urimeligheder. 

Med  alle  sine  smaa  Særheder  og  Fejl  er  A-Lum  alligevel 
ikke  saa  gal.  Han  har  ogsaa  sine  gode  Sider.  Bringer  man 
Gæster  hjem  med  sig  en  halv  Time  for  Middag,  uden  i  Forvejen 
at  have  sagt  noget  derom,  saa  hedder  det  ikke:  der  er  kun  Mad 
for  to;  A-Lum  skaffer  Mad  for  ti,  om  det  skal  være,  og  Boyen 
melder  til  sædvanlig  Tid,  at  Middagen  er  serveret.  Kan  han 
ikke  klare  sig  paa  anden  Maade,  saa  sender  han  Ilbud  til  Nabo- 
A-Lum'erne,  der  altid  følge  Opbudet.  En  sender  en  stegt  Kylling, 
en  anden  en  kogt  Fisk,  en  tredje  en  Kage  og  saa  fremdeles. 

Den  værste  Forsmædelse,  man  kan  tilføje  A-Lum  er  at  tvinge 
ham  til  at  spise  sine  egne  Retter,  og  dette  er  derfor  et  Straffe- 
middel,  som  man  kun  griber  til  i  yderste  Nødstilfælde,  naar  alle 
andre  Midler  til  at  formaa  ham  til  at  lave  ordentlig  Mad  ere 
glippede.  Men  det  er  sædvanlig  probat,  og  de  nærmest  følgende 
Dage  er  Maden  ikke  raa,  sveden  eller  brændt. 

»Boy«  betyder  »Dreng«.  Det  er  i  Kina  Fællesbenævnelsen 
for  den  højere  Klasse  af  mandlige  Tjenestefolk,  der  som  Hus- 
hovmestre, Opvartere,  Kontorbude  o.  lign.  findes  i  ethvert  euro- 
pæisk Hus.  Sædvanlig  er  Boy'ens  Fader  Boy.  Hans  Barndom 
henglider  i  idyllisk  Nydelse  af  Friheden  i  Rendestenen  sammen 
med  Svinene  og  Hønsene.  Imidlertid  byder  Familjens  honnette 
Ambition,  at  Drengen  bliver  til  noget,  hvorfor  han  sættes  i  Skole 
et  Par  Aars  Tid,  hvor  han  meget  mangelfuldt  lærer  at  læse  og 
skrive,  og  saa  ser  man  sig  om  efter  en  Ansættelse  for  ham  som 
»learn  pidgin  boy«.  En  veritabel  Boy  tager  sig  af  hans  Op- 
dragelse, imod  at  han  gaar  ham  til  Haande  og  udfører  det  meste 
af  hans  Arbejde.  Saa  barberes  Ynglingen  paa  Hovedet,  et  Sæt 
rene  hvide  Klæder  og  en  lang  Kaftan  anskaffes,  han  vadsker  sig 
paa  de  mest  synlige  Dele  af  sit  Legeme  og  præsenteres  saa  en 
skøn  Dag  for  Husets  Herre  som  Etablissementets  nyeste  Akvisi- 
tion.  Han  begynder  snart  at  faa  lidt  Ide  om  at  holde  paa  en 
Bakke,  varte  op  ved  Bordet,  børste  Klæder  og  lignende  »boy 
pidgin«.  Han  indvies  i  det  »pidgin-engelske«  Sprogs  Mysterier 
af  sin  Præceptor,  »Husdrengen« ;  han  lærer  snart,  at  »smaali  boy« 
er  ham  selv,  at  »go  ketchie  that  piece«  betyder  »gaa  og  hent 
mig  det  eller  det«  og  at  »damned  fool«  (forbandede  Idiot)  er 
rent  Engelsk  og  et  yndet  Kælenavn  mellem  Albions  Sønner. 
Samtidig  udvikles  hans  aandelige  Egenskaber.  Af  Naturen  er 
han  ingen  Ynder  af  Sandheden;  han  taler  ikke  gerne  sandt,  saa 
længe  han  kan  undgaa  det,  og  bliver  derfor  meget  snart  en 
dreven  Løgner.  Forskellen  paa  mit  og  dit  er  ham  heller  ikke 
ganske  klar,  og  han  har  en  medfødt  Svaghed  for  at  besidde  saa- 
danne  Smaating    som   Skjorteknapper    (helst    af  Metal),    Lomme- 

tørklæder,  Cigarer  o.  lign.  Heller  ikke  forsmaar  han  større  og 
mere  værdifulde  Genstande.  Men  dette  er  sjældnere,  thi  han 
tænker  sig  Muligheden  af,  at  hans  Herre  ikke  har  Takt  nok  til 
at  tie  stille  til  Tabet,  ja  han  kunde  maaske  være  snæverhjertet 
nok  til  at  mistænke  ham  og  hente  Politiet,  det  kinesiske  Politi, 
der  aldrig  skaffer  en  stjaalen  Genstand  tilbage  til  Ejeren,  men 
nok  til  sig  selv,  og  som  heller  end  gerne  ser,  at  et  Ty^veri 
begaas,  da  det  altid  giver  dem  en  velkommen  Anledning  til  en 
»squeeze«.  Men  til  Gengæld  passer  Boy'en  paa,  at  ingen  fusker 
ham  i  Haandværket,  og  han  tillader  ikke  andre  at  stjæle  fra 
hans  Herre.  Det  er  altid  noget.  Af  enhver  Genstand,  som 
hans  Herre  køber  hos  en  anden  Kineser,  har  han  sine  Procenter. 
Alle  Handlende,  der  levere  Varer  til  Huset,  enhver  Bissekræmmer, 
der  kommer,  maa  betale  Told.  Han  lægger  slet  ikke  Skjul  der- 
paa,  naar  han  beskyldes  derfor.  Han  undskylder  sig  i  det 
højeste  med,  at  det  »belong  ole  custom«  (er  gammel  Skik),  og 
at  han  ikke  »squeezer«  mere  end  sine  Kolleger.  Han  har  en 
talrig  Familje,  der  ikke  udmærker  sig  ved  noget  godt  Helbred; 
meget  ofte  bliver  en  af  dem  saa  syg,  at  hans  Nærværelse  ved 
Sygesengen  er  aldeles  nødvendig.  Hans  Bedsteforældre  og  For- 
ældre, især  hans  Moder,  have  den  besynderlige  Egenskab  at  dø 
flere  Gange,  og  saa  maa  han  med  til  Begravelsen  og  anvende 
et  Par  Dage  paa  at  trøste  sine  sørgende  Slægtninge.  Han  er 
ogsaa  slemt  forfalden  til  Polygami  at  dømme  efter  den  Hyppig- 
hed, hvormed  han  anmoder  sin  Herre  om  Hjælp  til  Brylluppet. 
Han  slaar  aldrig  noget  i  Stykker;  alt,  hvad  der  er  itu,  var  saa- 
ledes,  for  han  kom;  det  er  den  forrige  Boy,  der  er  den  Skyldige. 
Han  holder  meget  af  01,  Vin,  Smør  og  i  det  hele  taget  alt, 
hvad  der  kan  sælges  til  de  mange  Smaahandlende,  der  drive 
Forretning  med  denne  Slags  »reddede«  Artikler,  men  han  stjæler 
ikke,  han  tager  blot  sine  Procenter.  For  Hasardspil  har  han 
tidt  en  lille  Svaghed,  og  han  tager  ikke  altid  tilbørligt  Hensyn 
til,    hvis  Ejendom,    der  spilles   om.      En  Dollar  ser   ens   ud   alle 

Vegne,  og  man  faar  lige  mange  »Cash«  for  den,  enten  den  har 
tilhørt  en  Europæer  eller  ikke. 

Med  alle  disse  Svagheder  er  han  dog  en  god  Tjener;  han 
drikker  ikke  —  Kineseren  er  den  mest  ædruelige  Skabning  paa 
Jordens  Overflade  — ,  han  ved  Besked  med  alt  i  Huset,  ved, 
hvor  hver  Genstand  findes,  og  udretter  sin  Herres  Ordrer  punktlig 
og  —  tavs;  han  er  altid  høflig  og  svarer  aldrig  igen,  selv  om 
man  skælder  ham  nok  saa  meget  ud!  Han  kommer  aldrig  med 
Spørgsmaal  eller  Indvendinger  og  indlader  sig  sjælden  paa  nogen 
lang  Forklaring.  »Can«  eller  »no  can«  er  de  staaende  Svar  paa 
de  fleste  Spørgsmaal,  man  stiller  til  ham.  Men  til  Gengæld 
pas.ser  han  kun  de  Forretninger,  der  strengt  høre  under  hans 
Departement,  og  indlader  sig  aldrig  paa  noget  Ekstraarbejde 
uden  foregaaende  højtidelig  Protest.  Dernæst  bevæger  han  sig 
hurtig  og  lydlos,  og  som  Opvarter  ved  et  Middagsbord  over- 
gaas  han  ikke  af  nogen.  Kun  sjælden  behøver  han  en  mundtlig 
Ordre.  Han  vogter  sin  Herres  Øjne  som  en  Los,  og  med 
hurtige,  lydløse  Bevægelser  bringer  han  ham  snart  dette  snart 
hint,  længe  for  Ønsket  om  at  erholde  det  er  tilkendegivet  paa 
anden  Maade  end  ved  et  Blik  eller  et  Nik  med  Hovedet.  Men 
han  skøtter  heller  ikke  om  Andre  og  tager  aldeles  ingen  Notits 
af  Ordrer,  der  gives  af  en  Fremmed.  Det  er  hans  »pidgin«  at 
paese  denne  ene  bestemte  Mand,  og  alt  andet  kommer  ham  ikke 
ved.  Som  alle  sine  Landsmænd  er  Boyen  arbejdsom,  udholdende 
og  nøjsom,  altid  til  Stede,  naar  man  har  Brug  for  ham,  og  han 
kender  hverken  til  Søndag  eller  »Blaamandag«.  Kun  sjælden  er 
en  Boy  kejtet,  og  hænder  der  en  Gang  imellem,  som  jo  kan 
ske  for  den  bedste,  et  eller  andet  Uheld  for  ham,  maa  man 
beundre  den  Rolighed  og  Alvor,  hvormed  han,  uden  at  værdige 
de  ituslagne  Stumper  saa  meget  som  et  Blik,  fortsætter  sin  For- 
retning og  overlader  til  Kulien  at  samle  Skaarene  op. 

Han  lærer  snart  sin  Herre  og  dennes  Vaner  at  kende  til 
Bunds,  retter  sig  efter  hans  Svagheder  og  bliver  til  sidst  lige 
saa  uundværlig  som   en  PVakke,   der  passer  godt.     Boyen  sparer 

sædvanlig  lidt  sammen,  han  er  forholdsvis  godt  lønnet,  med 
300 — 600  Kroner  aarlig,  hans  Mad  og  Klæder  koste  ham  ikke 
meget  —  og  en  skønne  Dag  underretter  han  sin  Herre  om,  at 
han  ønsker  at  forlade  Tjenesten  for  at  aabne  en  eller  anden  lille 
Forretning,  anbefalende  sig  til  hans  fremtidige  Søgning. 

»Amah'en«  er  ikke  nødvendigvis  »Amme«,  skønt  hun  til 
sine  Tider  ogsaa  paatager  sig  denne  Bestilling.  Hun  optræder 
oftest  som  Kammerpige  eller  Barnepige,  helst  i  den  første  Rolle, 
der  er  den  mageligste  og  den,  der  betaler  sig  bedst.  Som  Barne- 
pige paatager  hun  sig  nødig  Opsynet  med  flere  end  eet  Barn, 
saa  at  Familjer  med  mange  Smaa  maa  holde  en  hel  Samling  af 
Genren.  Hun  er  meget  taalmodig  og  ganske  skikkelig  mod 
Børnene,  som  hun  imidlertid  lærer  et  Sprog  og  en  hel  Masse 
Ting,  de  ikke  have  godt  af  at  vide  Besked  med,  hvorfor  Euro- 
pæerne og.saa  som  Regel  sende  dem  til  Europa,  naar  de  begynde 
at  faa  Forstand.  Men  hun  er  arrig  som  en  Moppe  og  stridig 
som  et  Æsel,  samt  sædvanlig  i  aaben  Fejde  med  de  andre 
Tjenestefolk.  Hendes  Stemme  skingrer  gennem  Huset  som  en 
Stridstrompet,  og  Lugten  af  hendes  »Chow«,  som  hun  helst  ind- 
tager, netop  hvor  man  ikke  ønsker  det,  forpester  Luften  i  hele 
Huset.  Men  hun  maa  jo,  som  hun  siger,  have  noget  at  spise 
og  Lov  til  at  lukke  Munden  op.  Det  er  formodentlig  denne 
sidste  Trang,  der  gør,  at  hun  er  en  uforbederlig  Sladdersøster 
og  ved  Besked  med  alt,  hvad  der  gaar  for  sig  ikke  alene  i  den 
Husholdning,  hun  selv  hører  til,  men  i  hele  Nabolaget  og  over 
hele  Byen.  Og  hun  er  ikke  egenkærlig  nok  til  at  ville  beholde 
sin  Viden  for  sig  selv.  Tværtimod  deler  hun  den  rundhaandet 
med  alle  andre  Amaher,  med  hvem  hun  holder  Generalforsamling 
mindst  een  Gang  om  Dagen,  for  at  Nyheder  kunne  udveksles 
og  sættes  i  Cirkulation.  Amahen  er  Kinas  Familjejournal  med 
alt  Tilbehør  lige  til  Feuilleton.  Kun  Skade  at  denne  ikke  kan 
fraklippes.  Amahen  er  sædvanlig  ferm  til  at  vadske,  stryge  og 
reparere  Dame-  og  Børnetøj,  men  hun  excellerer  i  at  stoppe 
Strømper.     Ingen   kan   komme   hende   nær  i  det  Kapitel.     Nogle 

af  hendes  Stopninger  ere  værdige  at  benævnes  Kunstindustri. 
Hun  er  som  Regel  gift  og  holder  en  Mand  et  eller  andet  Sted, 
der  lever  af  hendes  Lon  og  stiller  den  første  i  Maaneden  for  at 
hente  sin  Tribut.  Han  er  hendes  Tyran,  og  hun  er  Herskabets. 
Hun  ved,  at  man  ikke  kan  undvære  hende,  og  med  kvindelig 
Hensynsloshed  benytter  hun  sig  heraf.  Saa  snart  der  kommer 
det  allerringeste  i  Vejen,  gør  hun  Strejke,  pakker  sine  Pakke- 
nilleker  sammen,  melder  sig  syg  og  forlanger  sin  tilgodehavende 
Lon.  Oftest  ender  det  med,  at  Herskabet  gor  hende  god  igen 
med  en  Dollar  eller  to,  og  at  hun  samtykker  i  at  blive  —  til 
næste  Gang. 

»Vadskermanden«  hedder  det  i  Kina,  ikke  »Vadskerkonen«, 
thi  her  er  det  udelukkende  Mænd,  der  give  sig  af  med  den  Be- 
stilling. »Vadskermanden«  er  Damernes  specielle  Fjende;  de  hade 
ham,  ikke  fordi  han  vadsker  deres  Toj,  m.en  fordi  han  odelægger 
det.  Sædvanlig  har  han  sin  Hule  et  eller  andet  afsides  Sted,  og  der 
driver  han  uforstyrret  sin  nederdrægtige  Haandtering.  Naar  han 
har  vadsket  Tøjet  i  mere  eller  mindre  rent  Vand,  vrider  han  det 
ikke,  han  banker  Vandet  ud.  Det  vil  sige,  han  slaar  Tojet  af 
alle  Kræfter  mod  een  eller  flere  flade  Stene,  indtil  det  bliver 
tort,  eller  indtil  det  gaar  itu,  og  sædvanlig  er  det  det  sidste,  der 
sker.  Saa  lægger  han  det  meget  omhyggelig  sammen  med  de 
ituslaaede  Kanter  ind  efter  og  bringer  det  tilbage.  Er  der  en 
eller  anden  Plet  paa  et  Stykke  Linned,  saa  gor  man  ham  natur- 
ligvis opmærksom  derpaa.  Naar  han  bringer  Tøjet  næste  Gang, 
er  Pletten  borte  —  der  er  et  Hul  i  Stedet.  Gor  man  saa  Op- 
hævelser, trækker  han  paa  Skuldrene,  vender  Fladen  af  Hænderne 
i  Vejret  og  fortæller,  at  det  ikke  er  hans  Skyld,  »belong  that 
medicin«.  Ved  nærmere  Forklaring  opdager  man,  at  vedkom- 
mende »Medicin«  er  et  eller  andet  kemisk,  kalkagtigt  Stof,  der 
er  i  hans  Besiddelse,  og  som  han  bruger  til  at  fjerne  Pletter 
med.  Han  kan  ikke  gøre  for,  at  det  er  for  stærkt!  —  Han 
kunde  maaske  lade  være  med  at  bruge  det  næste  Gang?  —  Skudt 
forbi!     Det  vil  han  ikke;   saaledes  har   han   lært   at   vadske,    og 

anderledes  kan  han  det  ikke.  Man  maa  tage  ham,  som  han  er. 
For  Knapper  og  Knaphuller  nærer  han  den  dybeste  Foragt. 
De  første  gør  han  mindre,  de  sidste  større,  det  vil  sige,  han 
slaar  regelmæssig  alle  Knapper  itu  og  river  Knaphullerne  ud; 
at  gore  dem  i  Stand  igen,  er  ikke  hans  »pidgin«.  Saa  gør  han 
sig  en  lille  Bi  fortjeneste  ved  at  leje  Tøjet  ud  til  mindre  bemidlede 
Medlemmer  af  Samfundet.  Det  paastaar  i  alt  Fald  hans  Fjender. 
Man  kan  maaske  saaledes  være  saa  heldig  at  møde  sit  Manchet- 
linned eller  sin  nye  Lærredsdragt  paa  en  »Halvkaste« -Gentleman^ 
der  soler  sine  laante  Fjer  til  sine  Venners  Beundring  og  Mis- 
undelse. Naar  saa  »John  Vadskermand«  efter  14  Dages  Forløb 
bringer  Tøjet  igen,  og  man  forundrer  sig  over  den  lange  Vente- 
tid, faar  man  at  vide,  at  Vejret  bestandig  har  været  regnfuldt  i 
den  sidste  Tid.  Det  nytter  ikke,  at  man  paastaar  det  modsatte, 
hos  »John«  har  det  regnet,  det  er  afgjort.  Er  Tøjet  ikke  godt 
nok  vadsket,  og  det  er  Folk  tidt  saa  urimelige  at  paastaa,  saa 
tager  han  det  med  sig  igen,  beholder  det  nok  en  Ugestid  og 
bringer  det  saa  uforandret  tilbage. 


KULIEN. 


Ku- 


■Li«,  ordret  oversat  »bitter  stærk«,  er  Fællesbenæv- 
nelsen  for  de  mange  Millioner  Arbejdsbier,  der  med  en  næsten 
utrolig  Utrættelighed  og  Nøjsomhed  maa  slide  og  lide,  for  at 
andre  kunne  byde  og  nyde,  hele  det  uhyre  kinesiske  Proletariat, 
der,  holdt  nede  i  den  dybeste  Uvidenhod  og  den  mest  ubehjælp- 
somme Trældom,  ukendt  med  sin  egen  Styrke  og  med  sit  Krav 
paa  almindelige  Menneskerettigheder,  er  tilfreds  og  paa  sin  Vis 
lykkelig  ved  blot  at  faa  Lov  til  at  leve. 

Kulien  er  et  Amfibium.  Han  lever  snart  paa  Landet,  snart 
paa  og  i  Vandet.  Han  gaar  som  Matros  med  de  store  kluntede 
Sejldjunker,  der  befare  Kina-Kysten  to  Gange  aarlig:  Nord  paa 
under  Sydvest  Monsunen  og  Syd  paa,  naar  Nordosten  sætter  ind ; 
han  ligger  ude  Sommer  og  Vinter  som  Fisker  i  de  aabne,  smaa 
Baade  i  haardt  Vejr  paa  en  farlig  Kyst  Dage  og  Uger  i  Træk; 
han  stager  sig  omkring  under  Land,  inde  paa  Floderne  og  i  de 
utallige  Kanaler,  som  hans  Forfædre  med  uhyre  Møje  have 
gravet,  paa  sin  primitive,  sammenkoblede  Bambusflaade  og  med 
sit  halve  Dusin  Skarver,  der,  ligesaa  udsultede  som  han  selv, 
maa  til  Bunds  efter  Smaafiskene  med  en  Ring  om  Struben,  for 
at  de  ikke  skulle  forgribe  sig  paa  Fangsten.  Eller  han  vader 
omkring    i    de    oversvømmede  Rismarker   saaende    og  plantende, 

med  nøgne  Ben,  med  sin  grove,  bredskyggede  Straahat  paa 
Hovedet  og  sin  vandtætte  Bastkappe  over  Skuldrene.  Han 
plukker  Bomuld  paa  de  vidtstrakte  Marker,  samler  Tebladene 
paa  Bjergsiderne  og  skærer  Sukkerrør  i  det  varme,  usunde  Lav- 
land. Han  lister  sig  frem  bag  den  primitive  Plov  og  den  sindige 
Vandbøffel;  traver  afsted  med  svære  Byrder  paa  Nakken  eller 
med  en  Bærestol  paa  Skuldrene;   triller   med  de  tungt  belæssede 

Hjulbore;  trækker  Baadene  op 
gennem  Kanalerne  og  udfører 
alt  det  laveste  og  besværligste 
Arbejde,  som  Menneskets 
Kamp  mod  Naturen  nødven- 
diggør, og  som  Skæbnen  har 
fundet  for  godt  at  lægge  paa 
hans  syndige  Ryg. 

Til  Gengæld  stiller  han 
kun  faa  Fordringer  til  Livet. 
Lidt  Føde,  Husly  og  Klæder, 
og  det  endda  i  meget  ind- 
skrænket Forstand,  er  alt,  hvad 
han  forlanger. 

Han  foretrækker  en  Skaal 
koghed  Ris  et  Par  Gange  om 
Dagen,  om  muligt  med  en 
Ubetydelighed  af  tørret  iMsk  dertil,  men  han  lever  ogsaa  paa 
sine  Steder  uden  nogen  Sinde  at  smage  større  Herreretter  end 
søde  Kartofler  og  saltet  Kaal  eller  andre  Grøntsager.  Han  er 
ikke  kræsen.  Alt  spiseligt  kommer  i  Madposen.  Rødder,  Snegle, 
Rotter,  Frøer,  Hundehvalpe,  alt,  hvad  der  kan  koges  og  tygges, 
er  velkommen.  Han  er  ikke  nøjeregnende  med  Hensyn  til 
Kvaliteten  af  sin  Mad,  naar  den  blot  er  dygtig  varm  og  fylder 
godt.  Som  Drikke  foretrækker  han  svag  Te,  men  han  kan  og- 
saa nøjes  med  Vand,  og  han  stiller  ingen  Fordringer  angaaende 
Filtrering,  Destillation    eller    lignende    udenlandske  Nykker,    som 

hans  Forfædre  intet  have  kendt  til.  Tværtimod  nogle  Bacciller 
og  lidt  Plantetrævl  gore  Vandet  mere  nærende.  Spiritus  sætter 
han  ingen  Pris  paa,  og  han  drikker  sig  aldrig  fuld.  Derimod 
holder  han  nok  af  en  Pibe  Opium  en  Gang  imellem,  og  Tobak 
er  ham  uundværlig  —  den  sode,  stinkende,  lette,  kinesiske  Tobak, 
som  han  ryger  af  en  Bambuspibe  af  egen  Konstruktion,  eller  i 
alt  Fald  kobt  for  et  Par  Skilling.  Tobakspungen  har  han  hæn- 
gende ved  Bæltet,  Fyrstaalet  sammesteds,  og  saa  ofte  han  ser 
sit  Snit,  sætter  han  sig  paa  Hug  paa  Vejkanten,  paa  Baad- 
rælingen  eller  ved  Markskellet,  faar  sig  et  Par  Drag  af  Piben,  og 
saa  gaar  han  styrket  videre  med  sit  Arbejde. 

Han  anvender  ikke  mange  Penge  paa  sin  Garderobe.  Et 
Par  Straasandaler,  et  Par  grove  Bomuldsbenklæder  og  en  bred- 
skygget Straahat  er  hans  Sommerudstyr.  Om  Vinteren  svober 
han  sig  i,  hvad  han  kan  faa  fat  i.  Kan  han  faa  Raad  dertil, 
kober  han  sig  en  tre,  fire  vatterede  Jakker  og  trækker  den  ene 
uden  paa  den  anden,  medens  han  bedækker  Hovedet  med  en 
Kabuds  af  Katteskind  med  Ørelapper  og  Fødderne  med  Filt- 
strømper. Men  for  Resten  ruller  han  sig  sammen  i  Bunke  med 
sin  Familje  og  med  sine  Venner  for  at  holde  Varmen. 

Hans  Hus  har  sædvanlig  kun  een  Etage  og  eet  Værelse, 
men  dette  er  saa  til  Gengæld  beboet  af  saa  mange  af  Genren, 
som  kunne  stuves  sammen  derinde.  Og  Kulien  forstaar  at  stuve. 
Xaar  det  kniber  haardt,  laver  han  Hylder,  den  ene  over  den 
anden,  hvor  han  saa  pakker  sig  sammen  med  sine  Medlogerende 
som  Sild  i  en  Tønde.  Han  er  overordentlig  liberal  mod  sine 
Husdyr  og  ikke  Spor  af  fornem.  Svin,  Hons,  Ænder  og  Hunde 
nyde  godt  af  hans  Gæstfrihed  og  dele  Leje  med  ham.  Møbler 
besværer  han  sig  ikke  med  i  sin  Lejlighed.  En  Maatte  eller  en 
gammel  Sæk  til  at  sove  paa,  en  Træhovedpude,  en  Skaal  til  at 
spise  af,  en  skaaret  Tepotte  til  at  drikke  af,  et  Fyrsted  af  brændt 
Ler,  maaske  et  Par  Bambus  Spisepinde;  det  er  hele  Herligheden. 
Men  for  Resten  sover  han  sjælden  hjemme,  i  alt  Fald  om 
Sommeren,  da  han  foretrækker  den  frie  Luft,  en  Trappe,  en  Bro 

eller  en  Groftekant.  Men  saa  til  Gengæld  holder  han  den  friske 
Luft  omhyggelig  ude  af  sit  Hus  om  Vinteren.  Han  lukker  alting 
forsigtig  til,  for  at  den  ikke  skal  trænge  ind,  og  i  en  Atmosfære, 
der  vilde  bevirke  øjeblikkelig  Kvælning  hos  en  forvænt  Europæer, 
ryger,  spiser,  drikker  og  sover  han  tilsyneladende  i  bedste  Vel- 
gaaende.  Undertiden  er  han  Ungkarl,  men  sædvanlig  gifter  han 
sig  saa  tidlig  som  muligt  for  at  faa  en  Kone  til  at  hjælpe  sig 
med  Arbejdet  og  Born  til  at  slide  for  sig,  naar  han  bliver 
gammel.  Han  gør  ikke  store  Anstalter  med  sit  Brullup.  Maaske 
faar  han  Raad  til  et  Dusin  Knallerter  og  et  Par  røde  Tællelys, 
som  han  stiller  op  et  paa  hver  Side  af  en  eller  anden  Papir- 
»Djos«  (Afgudsbillede).  Saa  knæler  han  og  den  unge  Dame 
ned  ved  Siden  af  hinanden,  »tjin  tjinner  Djos«  en  Gang  eller  to 
og  ere  derefter  Mand  og  Kone  Bornene  er  hans  Sparekasse. 
Han  sætter  en  Bunke  af  dem  i  Verden  og  lader  dem  saa  skøtte 
sig  selv.  Mens  de  ere  ganske  unge,  hænge  de  paa  Madam  Kulis 
Ryg  som  smaa  uendelig  snavsede  Tojbylter,  hvoraf  et  lille, 
skaldet,  skævøjet  Hoved  stikker  frem;  naar  de  blive  saa  store, 
at  de  kunne  kravle  omkring  alene,  overlades  de  til  Svinenes  og 
Hundenes  Selskab. 

Kulien  er  en  ivrig  Samler  af  alt  Slags  Skrabsammen.  Hvad 
andre  Mennesker  ikke  længer  kunne  gøre  Brug  af,  rager  han  til 
sig  og  faar  noget  ud  af  paa  den  ene  eller  den  anden  Maade. 
Hvad  Madammen  kan  sy  sammen  af  Klude  og  Lapper  til  de 
smaa  Kuliplanter  overstiger  europæisk  Forstand,  og  hvad  Kulien 
kan  sælge  til  andre  Kulier  af  Potteskaar,  Papirstumper,  Klude 
og  alskens  Levninger  og  Rester  er  hartad  utroligt.  Tomme 
Flasker,  Tindaaser,  gamle  Æsker  og  Kasser  ere  Herresager  for 
ham.  Tindaaserne  benytter  han  i  sin  Husholdning  som  Koge- 
kar, Tallerkener  og  Drikkebægere ,  Kasserne  som  Møblement, 
Æskerne  og  Flaskerne  som  Prydelser,  hvis  han  da  ikke  sælger 
dem  og  spiser  eller  drikker  dem  op,  hvilket  rimeligvis  er  hans 
naturligste  Indskydelse. 

Vor  Ven  hader  Vand  undtagen  i  kogt  Tilstand  og  med  lidt 
Tilsætning  af  Teblade.  Han  bader  sig  højst  en  Gang  eller  to 
om  Aaret,  da  han  kryber  i  saa  hedt  Vand,  som  han  kan  taale 
uden  at  skolde  sig.  Hans  offentlige  Badeanstalter  drive  derfor 
ikke  nogen  videre  indbringende  Forretning,  men  de  ere  da  og- 
saa  indrettede  efter  en  beskeden  Maalestok,  og  bestaa  simpelt- 
hen af  een  eller  to  store  Træballer,  hvori  Vandet  skiftes  een 
Gang  om  Dagen!  Regn  er  han  bange  for  som  Fanden  for  den 
hellige  Læst.  Paraplyen  af  olieret  Papir  spiller  derfor  en  vigtig 
Rolle  ved  hans  Udrustning.  Eller  han  bærer  en  saadan  paa 
Hovedet  i  Form  af  en  enorm  bredskygget,  oliemalet  Straahat, 
der  beskytter  hele  hans  Person.  Specielt  beskytter  han  sit 
Hoved  imod  Fugtighed,  og  overraskes  han  af  en  Byge  minus 
Hat  og  Paraply,  trækker  han  Bukserne  af  og  vikler  dem  om 
Hovedet,  fremfor  at  lade  dette  blive  fugtigt. 

Som  i  alt  andet  er  han  nøjsom  i  sine  Fornøjelser.  Han  er 
Spiller  om  en  Hals.  Han  spiller  med  smaa,  aflange,  underlige 
Kort,  med  Tærninger,  med  Dominobrikker  eller  med  Smaastene, 
om  han  ikke  kan  faa  bedre  Midler  fat.  Han  sætter  sin  sidste 
»Cash«  ud  og  spiller  al  Ting  væk,  sine  Penge,  sine  Klæder,  sit 
Husgeraad,  sin  Kone,  sine  Børn  og  sig  selv.  Han  spiller  Hasard 
med  Restauratøren,  der  er  forsynet  med  de  nødvendige  Apparater 
i  Form  af  en  Bunke  beskrevne  Pinde,  der  trækkes  ud  af  et 
Bambusbæger,  om,  hvorvidt  han  skal  have  sit  Maaltid  frit  eller 
betale  uden  at  faa  noget.  Han  spiller  Tærninger  med  Frugt- 
sælgeren i  Stedet  for  at  købe  sine  Appelsiner  og  Bananer  paa 
en  skikkelig  Maade,  og  han  sidder  oppe  Nat  og  Dag  for  at 
spille  med  Venner  og  Bekendte  hos  sig  selv,  hos  dem,  paa 
Gadehjørnerne,  paa  Broerne,  i  Tehusene,  alle  Vegne,  hvor  der 
er  Plads  til  at  sidde  paa  Hug  og  til  et  Brædt  med  Tærninger 
eller  Kort.  Saa  for  Resten  gaar  han  i  Teatret,  sædvanlig  frit, 
naar  en  eller  anden  velhavende  Landsmand  ved  højtidelige  Lejlig- 
heder, f  Eks.  Bryllupper  eller  Begravelser,  lejer  et  eller  andet 
rejsende  Skuespillerselskab  til  at  spille  foran  Landsbyens  Tempel, 


paa  Gaden  eller  andetsteds.  Der  sidder  han  saa  mange  Timer 
i  Træk,  som  altid  paa  Hug  paa  den  blotte  Jord,  med  sin  uund- 
værlige Tobakspibe,  til  langt  ud  paa  Natten  og  morer  sig  over 
en  Dialog,  som  han  ikke  forstaar,  og  over  en  Musik,  der  frem- 
bringes af  et  Par  af  hans  Venner,  lejede  til  at  gore  Tjeneste 
som  Tromme-  og  Paukeslagere  oppe  paa  Scenen.  Eller  han 
gaar  til  Tehusene  og  faar  sig  en  Kop  varm  Te  og  en  Passiar, 
noget  han  holder  meget  af,  thi  han  er  meddelsom  af  Naturen  og 

interesserer  sig  levende  for  Na- 
boens intime  Affærer.  Til  andre 
Tider  igen  lytter  han  til  en  Op- 
læser eller  til  en  Historiefor- 
tæller, der  udbreder  sig  over 
de  mest  forskelligartede  Temaer 
og  bilder  ham  de  forfærdeligste 
Røverhistorier  ind.  Thi  han  er 
lettroende,  uvidende  og  god- 
modig i  en  aldeles  urimelig 
Grad.  Fortæl  ham,  at  der  et 
eller  andet  Sted  borte  fra  hans 
egen  specielle  Mødding  findes 
Folk,  der  gaa  paa  Hænderne 
i  Stedet  for  paa  Fødderne,  at 
der  findes  Nationer  med  Hunde- 
hoveder og  Kattehaler,  at  Europæerne  æde  Børn  og  leve  under 
Vandet,  og  det  gaar  alt  i  ham  som  kogt  Ris.  Læsning  og 
Skrivning  kender  han  selvfølgelig  intet  til,  og  hans  Kundskaber 
i  saadanne  sorte  Kunster  som  Geografi  og  Naturhistorie  ere 
under  Nulpunktet.  Løgne  af  en  Art,  der  vilde  faa  den  mest 
uvidende  Bondelømmel  i  Europa  til  at  kaste  Forfatteren  ned  ad 
Trapperne,  hvis  der  da  i  det  hele  taget  fandtes  Trapper  i  Kuliens 
Lejlighed,  stikkes  i  ham  af  Udvandringsagenterne,  og  han  begiver 
sig  afsted  til  Perus  Guanomarker,  Brasiliens  Sukkerplantager  og 
Kubas  Tobaksfabrikker    uden    at    have    mere   Begreb    om,    hvor 

han  gaar  hen  eller  om  hvad  der  venter  ham  ved  Rejsens  Ende 
end  et  nyfodt  Barn.  Og  naar  han  saa  til  sidst  opdager,  at  han 
har  solgt  sit  Arbejde  og  sin  Frihed  for  saa  og  saa  mange  Aar 
blot  for  Rejsen  derover  og  med  Udsigterne  til  at  sulte  ihjel, 
forinden  han  er  færdig  med  sit  Slaveri,  saa  kommer  hans  Stoisk- 
hed og  hans  Fatalisme  ham  til  Hjælp.  Det  var  nu  en  Gang 
»daarlig  Djos«  og  Skæbnens  Vilje.     Den  ske! 

Kuliens  Moralitet  staar  paa  meget  svage  Fødder  efter  euro- 
pæiske eller  rettere  efter  kristne  Begreber.  Han  er  ingen  stor 
Ven  af  Sandheden,  og  hans  Begreber  om  mit  og  dit  ere  ikke 
altid  stærkt  udviklede.  Men  han  lægger  til  Gengæld  ingen  Skjul 
paa  sine  Svagheder  og  betragter  det  som  den  naturligste  Ting 
af  Verden,  at  man  ikke  tror  ham.  Bliver  hans  Rapserier  op- 
dagede, faar  han  nogle  Dask  af  en  Bambuskæp.  Kun  sjælden 
blander  Øvrigheden  sig  i  Sagen,  thi  som  Regel  er  der  intet  at 
faa  ud  af  vor  Ven,  og  det  er  kun,  naar  han  undtagelsesvis  har 
gjort  sig  skyldig  i  grovere  Brud  paa  Lovene,  at  han  tages  ved 
Vingebenet.  Men  saa  gores  der  ogsaa  kort  Proces.  Hans  Hoved 
sidder  løst  paa  Skuldrene,  og  ingen  tænker  paa  at  spørge  efter 
ham,  om  han  f.  Eks.  skulde  falde  paa  at  do  i  Fængslet  af  Sult 
og  Elendighed.  Den  Vej  skulde  han  dog  alligevel  tidligere 
eller  senere. 

Religionen  trykker  ham  ikke.  Han  har  lært,  at  det  er  nød- 
vendigt en  Gang  imellem  at  brænde  et  Far  »Djospinde«  og 
noget  :>Djospapir<  enten  udenfor  sin  Dor  eller  ved  sin  Familjes 
simple  Gravsted,  og  det  gør  han,  naar  der  er  noget,  han  vil  have 
»Djos«  til  at  gøre  for  sig,  f.  Eks.  skaffe  ham  af  med  en  Syg- 
dom, give  ham  Held  i  Spil  eller  hjælpe  ham  til  en  Kone.  Men 
overtroisk  er  han  i  en  uendelig  Grad.  Han  tror  paa  Aander, 
Spøgelser,  Varulve,  Drager  og  alt  Slags  Djævelskab,  og  hans 
Bestræbelser  gaa  hovedsagelig  ud  paa  at  holde  sig  dem  fra 
Livet.  Præsterne,  kloge  Koner  og  gamle  Mænd  hjælpe  ham 
hermed  og  skille  ham  af  med  hans  Skillinger.  Bliver  han  syg, 
kurerer  han  sig  selv  med  Husmidler,   eller  han  gør  Akkord  med 

en  Læge  om  at  helbrede  sig  for  en  vis  Sum  i  en  bestemt  Tid. 
Han  har  stor  Tiltro  til  Plastre,  men  endnu  storre  til  Amuletter, 
Signen  og  Manen.  Dør  han,  køber  hans  Familie  ham  en  umalet, 
firkantet  Trækasse,  lægger  ham  deri,  stiller  ham  ud  paa  Marken 
og  dækker  ham  over  med  lidt  Straa  eller  med  en  gammel 
Maatte.  Maaske  brændes  der  et  Par  »Djospinde«  ved  Kisten, 
for  at  hans  Spøgelse  ikke  skal  ulejlige  dem,  og  hans  Kone  og 
Børn  binde  sig  et  Par  hvide  Klude  om  Hovedet,  strø  nogle 
Lapper  Sølvpapir  paa  Kisten  og  sætte  sig  til  at  græde  og  klage 
ved  den  en  Dagstid  eller  to. 

